
FECIORII SI NEPOTUL MĂRIEI SALE 


Mohorită şi geroasă a mai fost ultima zi de ghenar 
văleat 6926 de la zidirea lumii, sau, cum am spune în 
zilele noastre, 31 ianuarie 1418. Dangăte prelungi de 
clopot vesteau în toată ţara că marele şi bunul 
domnitor Mircea închisese ochii, spre veşnică odihnă. 
Patru zii mai tirziu fusese pogorit în gropniţa de la 
Cozia, lăsînd grijile domniei şi ale ţării pe seama 
feciorului său, Mihail. 

Toată suflarea românească şi chiar a altor neamuri 
creştine fu aţintită asupra noului domn, a cărui moşte- 
nire era în mare primejdie de a fi apucată de flamura 
islamului. Nu rămiînea ţara de izbelişte, pentru că griju- 
liul părinte hotărise ca acest cocon să-i urmeze în 
scaun, încă clin fragedă tinereţe l-a luat pe lîngă sine, 


ca să-l înveţe temeinic ce însemna să cîrmuieşti o ţară 
mică. dar aşezată în calea tuturor răutăţilor. 

Mai avusese bătrînul domn şi alţi feciori şi nepoți, 
dar dintre toţi alegerea măriei-sale căzuse asupra lui 
Mihail, care-i semăna cel mai mult. Hrisoavele vremii 
spun că, încă din 27 decembrie 1391, Mihail semnase 
actul de danie al moşiei Scoreni din Ţara Făgăraşului, 
alături de tatăl săul. Tot împreună au iscălit şi pe un 
act din 11 mai 1409, precum şi multe alte zapise şi 
urice, dar cel mai bine s-a păstrat inscripţia de pe 
clopotul monastirii de la Cotmeana. Peste tot se 
pomeneşte despre cei doi voievozi, tată şi fiu, aflaţi 
alături la domnie. 

Bună ucenicie făcuse atunci tînărul voievod, încît 
spre sfîrşitul domniei marelui său părinte ocîrmuise sin- 
gur ţara, avind propria lui pecete. Niciodată însă nu se 
sumeţise a-şi depăşi tatăl, căci de multe ori adăugase 
înaintea iscăliturii vorbele „şi cu voia părintelui meu", 
dovedind că una era gîndirea celor doi2. 

Alături de viteazul Mircea, pusese şi el spada şi 
mintea la înfăptuirea ţării pe care o moştenise şi căreia 
îi rămăsese singur cârmaci. Ştiuse prea bine răposatul 
că multora dintre marii boieri nu le-ar fi fost pe plac o 
continuare a domniei atit de severe dar drepte, şi, 
trecînd intru cele veşnice, avusese grijă ca nici o 
sminteală să nu fie cu putinţă. Boierii clevetitori, vrînd- 
nevrînd, şi-au înclinat capetele, au mormăit în bărbi, 
dar s-au plecat sărutînd mîna domnitorului ca şi cum 
nu s-ar fi petrecut nimic. 

De fapt nici nu fusese vreo schimbare, şi ca 
dovadă avem un act ce poartă data de 5 iunie 1418, 
acordînd locuitorilor din Cisnădie dreptul la păşunile 
din munţii Argeşului, în care numai numele 
domnitorului era altul: ‚lo, Mihail, marele voievod şi 


domn, stăpinind şi domnind toată ţara Ungrovlahiei şi 
peste munţi încă şi părţile tătăreşti şi herţeg Amlaşului 
şi Făgăraşului şi domn 

1 Eudoxiu Hurmuzaki, Documente, voi. |, supl. 2, 
Bucureşti 1900. 

2 Alexandru Vasilescu, Urmaşii lui Mircea cel Bătrîn 
pînă la Vlaă [epeş, în „Revista pentru Istorie, 
Arheologie şi Filologie", voi. XV, Bucureşti, 1914, p. 120 
—170. Vezi şi Ştefan Ştefă-nescu, Ţara Românească de 
la Basarab | „Întemeietorul“ pînă la Mihai Viteazul, 
Bucureşti, 1970. 

Banatului de Severin şi de ambele laturi pe toată 
Dunărea şi pînă la Marea cea mare şi cetăţii Dirstorului 
stă-piînitor'"1. .. 

Să fi uitat oare Mihail că, încă din 1417, turcii ocu- 
paseră pămîntul dintre Dunăre şi Mare? împreună cu 
bătrînul Mircea refuzaseră plata tributului, sprijinindu-l 
pe şeicul Bedred-Din contra măritului sultan Mehmed | 
Chirişgii2. Dar au fost înfrînţi şi siliţi să-şi plece capul a 
închinăciune în faţa oştilor ienicereşti, ba au mai plătit ' 
şi haraciul pe ani în urmă, numai ca pacea să 
domnească din nou. Mai mult însă, trebuiseră să se 
tragă cu ostile de pe acele meleaguri, lăsînd norodul 
sub jugul păgin. Erau fapte ce nu se puteau uita, şi 
tocmai de aceea, aşa după cum se obişnuia pe 
vremuri, în titulatura domnească se treceau toate 
ţinuturile ce de drept s-ar fi cuvenit să fie sub schiptrul 
unui domnitor. 

Mult se întristase întreaga ţară .atunci cînd bătrînul 
voievod o părăsise. Era viforniţă de iarnă şi asprimea 
vremii făcea să se înfioare inima de grija răutăţilor ce 
erau de aşteptat o dată cu desprimăvărarea. Cu toate 
acestea, norii cei negri, prevestitori de furtună, nu se 


arătaseră în geana zării, şi măria-sa Mihail, ca un bun 
gospodar, a hotărit să chivernisească, pînă una-alta, 
treburile dinăuntru ale ţării. Actul din 10 iulie 1418, 
prin care se pomenea de moşnenii „Star Chiojduluiii, 
dovedeşte nu numai vechimea acelui sat încă de 
dinaintea „descălecatului ţării'3, ci şi grija măriei-sale 
pentru ca treburile să meargă pe mai departe ca şi 
pînă atunci. 

Vecinii, fie ei prieteni, fie duşmani, mai aveau încă 
în minte faima viteazului Mircea, dar mai ales faptele 
de vitejie ale ostaşilor lui, care acum se aflau în jurul 

1 E. Hurmuzaki, op. cit. 

2 Mehmed | (1413—1421). 

3 E. Hurmuzaki, Documente, voi. XV, supl. 1, 
Bucureşti 1911, p. 10—11. Vezi şi C. C. Giurescu şi 
Dinu C. Giurescu, Isr-toria Românilor, voi. II, Bucureşti, 
1976, p. 113. 

lui Mihail. Către părţile de miază-noapte şi soare- 
răsare, domnea în Moldova blindul şi paşnicul 
Alexandru, care nu uitase că-şi datora domnia lui 
Mircea şi care la nevoie ar fi putut să fie un sprijin de 
nădejde pentru feciorul binefăcătorului său. Peste 
munţi, în regatul Ungariei, Sigismund-crai, ajuns şi 
împărat german încă din 1411, cu toată mîndria lui 
crăiască avea să-şi amintească de vremurile cînd 
luptase alături de Mircea şi că, fiind suzeran al Ţării 
Româneşti. îi datora şi ocrotire. Către asfinţit, pe plaiuri 
bănăţene, deşi sub oblăduirea aceluiaşi împărat, stăpîn 
atotputernic era vestitul Pippo Spa-nol, marele şi 
neîmpăcatul duşman al închinătorilor Coranului. Spre 
miazăzi, cu toată înţelegerea din 1417, turcii erau cu 
ochii la nord de Dunăre, şi de bună seamă că moartea 
ghiaurului Mircea ar fi fost un bun prilej pentru ei ca să- 


şi întindă stăpînirea şi în coasta Ungariei. Numai că în 
acel an nu intra, se vede, în socotelile lor o cotropire a 
Ţării Româneşti. Mai tîrziu, cine ştie? 

Aşa cum începuse domnia, cu pace şi linişte, făgă- 
duia să fie asemănătoare celei din Moldova, unde înţe- 
leptul Alexandru o ferise de relele războiului. Poate 
chiar aşa gîndea şi măria-sa Mihail şi cu el o dată şi 
supuşii, bucuroşi de vremuri ca în domnia bătrînului 
Mircea vodă, cînd, în 7 iunie 1419, pe nepusă masă, 
împăratul Sigismund porunci contelui Mihaly al secuilor 
să ocupe pe dată cetatea Branului. Ce se întîmplase? 
De ce o asemenea supărare pe marele împărat, încît să 
lipsească vistieria ţării de venitul ce-l aducea vama de 
acolo? încă din 1413, cei doi domnitori, tată şi fiu, în 
semn de bunăvoință pentru braşoveni, le îngăduiseră 
ca la trecerea prin Bran fiecare călăreț să dea vamă 
numai trei bani. 

1 Se numea Filippo de Şcolari (cunoscut şi sub 
numele de Pippo da Ozora), condotier florentin în 
slujba regelui Sigismund. Din 1419 devine conducător 
al Severinului, Orşovei şi Meha-diei. 

Yameşii însă de multe ori au nesocotit voinţa 
stăpinirii şi, mai ales după moartea lui Mircea, 
braşovenii au avut de pătimit. Mai întîi au făcut 
plîngere către Mihail, stă-pînul legiuit al locului, care cu 
asprime a poruncit să nu li se mai facă supărări, însă, 
fie că vameşii n-au dat ascultare, fie că alta va fi fost 
cauza,  diriguitorii din Ţara Birsei au scris şi 
împăratuluil. Acesta, vrind să se arate că el este 
marele stăpîn, a dat poruncă secuilor să desființeze 
vama, ocupind totodată castelui de la Bran. Dar, pînă 
la a îndeplini voinţa împărătească, corniţele secuilor ar 
fi avut de întimpinat pe oştenii români, stăpini ai 


castelului, care primiseră la rîndul lor poruncă să nu se 
clintească din loc. Erau acei oşteni căliţi în luptele cu 
turcii, vitejii lui Mircea. Şi, astfel, lucrurile au rămas ne- 
schimbate ani la rînd. Abia în 1427 ostaşii lui 
Sigismund au reuşit să ocupe Branul, cînd Ţara 
Românească se afla la mare strîimtoare. 

Întîmplările de peste munţi nu erau decît semnele 
prevestitoare ale nenorocirilor ce aveau să se abată 
peste ţară dinspre partea turcilor. Mihail ştia prea bine 
că, neplătind haraciul mai bine de trei ani, turcul avea 
să-şi ceară drepturile, dar tot aşa de bine ştia că cel 
mai nimerit, pentru o oaste mică şi vitează, era să 
atace chiar în ţara duşmanului, pentru a-şi feri supușii 
de prăpădul luptelor. Bunul său prieten şi vecin, Pippo 
Spân*), a dat semnalul luptei contra paginilor încă de 
la începutul anului 1419, atacîndu-i prin părţile Serbiei. 
La rîndul său Mihail i-a atacat din coastă, şi astfel cei 
doi vajnici luptători au cîştigat nenumărate bătălii, 
trezind nădejdea unei apropiate eliberări de sub jugul 
turcesc a celorlalte neamuri balcanice. 

Turcii însă nu îngăduiau ca nişte ghiauri, puţini la 
număr, să le zdruncine slăpînirea clădită cu atita trudă, 

1 Sigismund de Luxemburg, rege al Ungariei (1387 
— 5437), împărat german din 1411, dar încoronat abia 
în 1433. 

7 

mai ales că ţinta lor principală devenise 
Constantinopo-lul, şi nu Dunărea. Şi-au strîns din nou 
puterile, silin-du-i pe cei doi cutezători să bată în 
retragere, Mihail fiind astfel nevoit să renunţe la 
stăpînirea sa de la sud de Dunăre. Tot atunci au ocupat 
turcii Isaccea şi leni Sala. care, întărite cu ostaşi de-ai 
lor, au devenit puternice puncte de atac şi control 
militar asupra provinciei dintre Dunăre şi Mare. 


Dobrogea va ajunge astfel supusă stăpinirii străine 
pentru mai multe veacuri. 

Sultanul Mehmed | nu s-a mulţumit însă cu atit. în 
vara anului 1419 trece cu ostile sale Dunărea, pustiind 
Ţara Românească. Motive avea destule, slăvitul 
padişah, să se răzbune pe feciorul ghiaurului Mircea, 
care luase parte cînd lui Musa, cînd lui Mustafa. fraţii 
lui. cînd altora care doreau cu orice preţ să-l împiedice 
pe el, primul ce purta numele Profetului, să domnească 
în împărăţia tatălui său, Baiazid Trăsnetul1. în afară de 
aceasta, feciorul lui Mircea legase prietenie cu 
blestematul Pippo Spano şi, împreună, mare pagubă şi 
ruşine mai făcuseră oştenilor Semilunii. Necredinciosul 
domn nu plătise nici haraciul, iar pe deasupra mai era 
legat cu jurămînt de supunere faţă de Sigismund, capul 
creştinătăţii. Dar cite alte motive ar mai fi putut găsi 
năbădăiosul sultan, dacă ar fi vrut... Ca nu cumva să-i 
sară în ajutor Pippo Spano cu bănăţenii lui. sultanul a 
hotărît ca marele vizir să-l atace prin Serbia şi să 
încerce să ocupe Banatul de Severin, punînd astfel o 
stavilă între cei doi prieteni. El. sultanul, împreună cu 
grosul oştirih la 15 august 1419, a trecut bătriînul 
fluviu, hotărît să transforme ţara în praf şi pulbere. 

În faţa marii primejdii. Mihail şi-a strîns în grabă 
oastea, căutînd să împiedice înaintarea turcească. Din 

1 In istoriografia noastră s-a obişnuit ca numele de 
Baiazid Ilderim să se traducă prin „Baiazid Fulgerul". în 
limba turcă. însă, yldirim înseamnă „trăsnet'. 

Banat, ajutor nu mai putea primi, şi atunci fireşte 
că s-a îndreptat către ocrotitorul său de drept, 
împăratul Sigismund. Acesta se afla tocmai ia Oradea, 
unde popa Agaton, trimisul domnitorului român, n-a 
ajuns decit către sfârşitul lunii septembrie. Aici bietul 


popă a avut mai întîi de întimpinat mustrările 
împăratului, care era nemulţumit de faptul că Mihail îi 
împiedicase pe secui să ocupe Branul. Apoi l-a mustrat 
că stăpînul său se sumeţea să nu se considere închinat 
împărăției decît numai pentru moşiile din Transilvania, 
şi nu pentru întreaga Ţară Românească ... Şi multe alte 
motive de supărare avusese împăratul dinspre 
domnitorul care-i cerea ajutorul atît de grabnic. Agaton 
a ascultat cu evlavie nemulţumirea împărătească şi, în 
cele din urmă, a izbutit să-l îmbuneze, făgăduindu-i, în 
numele domnului său, tot ce i se ceruse. Pe deasupra, 
a mai obţinut de la împărat privilegii pentru clerul 
ortodox şi făgăduiala să nu se smintească vechea 
credinţă a românilor. 

Tot la Oradea s-a mai primit şi vestea precum că 
Pippo Spano, care luptase între Niş şi Nicopole pînă 
atunci, la 4 octombrie dăduse o luptă criîncenă chiar pe 
pămîntul bănăţean. Asta l-a făcut pe împărat să-şi ur- 
nească oastea în întimpinarea paginilor. în faţa oştirii 
odihnite a creştinilor, turcii s-au risipit, renunţind pe 
moment la cucerirea Banatului de Severin, înlesnindu-i 
astfel lui Sigismund să treacă nestingherit, pe la*Porţile 
de Fier, în Oltenia. 

Se părea că venea în ajutorul lui Mihail, care încă 
se mai lupta cu turcii, dar împăratul a făcut mai întîi un 
popas la Vodița. Acolo, la 28 octombrie 1419, a lăsat 
act de privilegii pentru mănăstirile Vodița şi Tismana, 
vrind să arate că şi pe acele ţinuturi tot el era stăpinul. 
Apoi a socotit cu cale să ocupe Banatul de Severin şi 
să-l treacă sub stăpînirea lui Pippo Spano. 

Cam acesta fiind „ajutorul“ dat de împăratul creş- 
tin, celălalt împărat, păginul Mehmed, a ocupat la rîn 

dul său cetatea Giurgiu, punînd astfel pentru multă 
vreme piciorul turcesc în Cîmpia Română. 

Rămas la fel de singur în faţa turcilor care-i pustiau 
ţara, ştiind că sprijinul din partea bănăţenilor nu era cu 
putinţă, Mihail a hotărît să se împace cu cotropitorii. 
Cu. daruri şi făgăduieli de tot felul, cîştigînd de partea 
sa şi cîțiva dregători otomani, pînă la urmă a reuşit să 
încheie pace. Cu multă durere în suflet, a primit ca 
păminturile ocupate să rămînă în stăpînirea turcilor, 
plătindu-le şi haraciul pe ani în urmă. La fel de mare a 
fost şi durerea de părinte ce a simţit-o fiind nevoit să 
se despartă şi de cei doi coconi ai săi, Radu şi Mihai, 
daţi ostatici la turci şi pe care nu avea să-i mai vadă 
niciodată. 

Cit va fi suferit şi pentru pierderea Banatului de 
Severin, nu se mai poate şti. Singura lui mîngiiere va fi 
fost că Ştefan Losoncz, noul ban de Severin, şi-a întărit 
cetăţile Orşova, Mehadia, Jidova şi Caransebeş, necon- 
tenind să-i atace pe păgini. Datorită acestor atacuri a 
mai putut oarecum să sufle ceva mai liber şi Ţara Ro- 
mânească, turcii trebuind să aibă grijă în două părţi. 

Pacea nu i-a adus şi liniştea atît de trebuitoare ne- 
norocosului domn. O parte a boierimii nemulţumite de 
întorsătura lucrurilor a crezut că s-ar putea duce o 
viaţă mai bună îndreptind ţara către turci. Văzuseră ei 
că şi cu împăratul creştin tot la pagubă aveau a se 
aştepta! Insă. de bună seamă că domnitorul Mihail nici 
n-ar fi vrut să audă de aşa ceva, încît nemulţumiţii şi- 
au adus aminte că drepturile legiuite la scaunul 
domnesc-, chipurile, le-ar fi avut Dan. vărul 
voievodului, feciorul lui Dan |, care domnise mai înainte 
de Mircea. Spuneau ei că, deoarece Dan | asociase la 
domnie pe fratele său Mircea, cu bună dreptate s-ar fi 
cuvenit domnia feciorului primului domn. Aşa s-a 


întruchipat partida boierească a „Dăneştilor", ce avea 
să se lupte mulţi ani de acum încolo pentru stăpînirea 
ţării. 

Nepotul lui Mircea vodă, Dan, era pribeag prin 
lume. cînd de partea turcilor, cînd de partea bizantini- 
lor, căutîindu-şi norocul în viaţă, că altă avere nu avea 
în afara spadei şi a vitejiei lui neasemuite. Aflînd că în 
Ţara Românească erau mulţi nemulţumiţi de domnia 
vărului său Mihail, s-a urcat pe o corabie bizantină şi s- 
a dus la Cetatea Albă. Era mai aproape de ţară şi a 
putut stringe mai uşor la sine pe toţi nemulţumiţii, 
încropind o oaste cu care în primăvara anului 1420 a 
pornit asupra vărului său Mihail. Se socotea mai viteaz 
şi deci mai în măsură să fie el domn, pentru a păstra 
neştirbită moşia strămoşească. 

Chemaţi de Dan, sau de bunăvoie, turcii au socotit 
cu cale că n-ar fi rău să treacă Dunărea. încercînd din 
nou să se înstăpinească pe bogatele plaiuri româneşti. 
Ca să semene a lucru legiuit, au adus cu ei ca 
domnişor pe un alt fecior al lui Mircea, numit Radu şi 
poreclit „Praz-naglava'", adică pleşuvul. Luptele au 
continuat toată primăvara, dar mai cu încrîncenare în 
frumoasa lună florar a anului 1420. Turcii erau siguri 
de izbîndă asupra [ării Româneşti şi planurile lor 
ţinteau de acuma să cuprindă Cetatea Albă, dacă nu 
chiar şi o. bună parte din Moldoval. 

Din nou rămas singur în faţa vrăjmaşilor şi înţele- 
gînd că cea mai mare primejdie venea dinspre turci, 
Mihail i-a chemat în ajutor pe bănăţeni, singurii lui prie- 
teni din orice vreme. Se învățase minte că la împărat 
nu putea nădăjdui în sprijin şi l-a chemat direct pe ba- 
nul Severinului, Ştefan Losoncz. între timp şi-a strîns şi 


el oastea şi cînd s-a împreunat cu bănăţenii au început 
lupta. Cronicarul bizantin Dukas scrie că a fost o în 

1 La 26 mai 1420, Alexandru cel Bun se plingea 
într-o scrisoare către regele polon Vladislav Jagielo că 
turcii atacaseră Moldova (apud Al. Vasilescu, op. cit.). 

cleştare pe viaţă şi pe moarte şi că Mihail însuşi ar 
fi fost ucis în luptă de către vărul său, Dan. 

Au murit atunci, alături de domnul lor, şi mulţi bo- 
ieri, dar mai mulţi ţărani, urmaşii celor căzuţi odinioară 
la Rovine. Şi feciorii Banatului, în frunte cu banul lor, şi- 
au dat viaţa pentru apărarea pămîntului românesc 
dintre Carpaţi şi Dunăre. 

Şi s-au stins din viaţă la văleat 6928 de la zidirea 
lumii... ar fi trebuit să scrie pe lespedea de pe mcrmîn- 
tul lui Mihail. N-a avut însă parte de aşa-ceva, oasele 
fiindu-i îngropate laolaltă cu celelalte, ale vitejilor lui 
oşteni şi ale prietenilor din Banat. 

Pribeagul nepot al bătrînului Mircea s-a urcat în 
scaunul rămas liber, pregătindu-se să-l înfrunte pe 
Radu, dar mai ales pe otomani. Că Mihail căzuse lup- 
tind, apărîndu-şi ţara, nu mai încăpea nici o îndoială, şi 
Dan îşi dădea seama că, la rîndu-i, nici el nu trebuia să 
rabde stăpiînire străină, dacă voia să capete cinstea 
supuşilor. Era încă în luna august şi vara putea să mai 
ţină mult chiar în toamnă, încît nici ostile jefuitoare ale 
turcilor nu se dădeau duse. Abia la căderea zăpezii s- 
au tras osmanii către miazăzi, cu gindul să revină o 
dată cu cocorii. 

Aşa a şi fost! Primiseră de la Radu făgăduieli de 
supunere şi, deşi nu aveau mare încredere într-un 
ghiaur din „osul'" lui Mircea, altul mai bun nefiind, 
hotărâseră să-l aşeze în scaunul părintelui său. 
Copleşiţi de numărul cotropitorilor, cu toată vitejia lui 


Dan al ll-lea, românii n-au mai făcut faţă, iar 
domnitorul abia a scăpat cu fuga. în scaunul 
Basarabilor se urcă Radu al II-lea, sprijinit de lănciile 
otomane! Dar, oare, în sinea lui, vlăstarul lui Mircea 
putea fi cu totul şi cu totul de partea veşnicilor lui 
neprieteni? Putea să-şi renege neamul şi străbunii? 

încă din primele zile, noul domn a vrut să afle toată 
lumea că ţinta măriei-sale era să refacă hotarele de 
cdi 

nioară, pe care vremurile de  restrişte le 
ciumpăviseră. Hrisoavele cancelariei domneşti sunau 
ca în vremurile bune, de altă dată: „lo, Radu, marele 
voievod şi domn cu mila lui Dumnezeu (. . .) stăpînind 
şi domnind toată ţara Românească şi peste munţi încă 
şi spre părţile tătăreşti şi herţeg Amlaşului şi 
Făgăraşului şi stăpiînitorul Banatului de Severin şi peste 
Dunăre pînă la marea cea mare'1... Se simţea 
îndreptăţit să fie domn peste ţara părintelui său, şi cu 
toţii trebuiau să ia aminte, prieteni sau duşmani. Era. 
totodată şi o făgăduială către ţară. 

Se pare că domnitorul şi-a pus nădejdea şi în locui- 
torii Ţării Bîrsei, să-l ajute cu ceva arme. sau poate cu 
vreo vorbă bună către împăratul lor. In ziua de 17 mai 
1421, le scria: „... făgăduieşte domnia-mea din ziua 
aceasta, de cînd şi-au dat braşovenii avutul lor ca să 
fie pace între noi şi să fim o singură ţară cu ţara 
domniei mele şi să trăiască în pace tot Braşovul şi 
toată Tara  Birsei,  făgăduieşte  domnia-mea ca 
vrăjmaşul domniei mele să fie vrăjmaşul braşovenilor 
şi al întregii ţări a Bîrsei şi să-mi fie cu dreptate"2. 

Din scrisoarea de mai sus, multe se pot înţelege. 
Se ştie că, în primăvara acelui an, Murad al II-lea. noul 
sultan, trecuse cu ostile prin Serbia, Ţara Românească 


şi Transilvania. Luîndn-i prin surprindere pe braşoveni, 
turcii au reuşit să prindă întreg sfatul orăşenesc. Sigis- 
mund pornise în ajutorul supuşilor săi, dar. oprindu-se 
în drum la Sebeş, s-a răzgindit, întorcîndu-se la Buda. 
Părăsiţi de împărat, braşovenii au plătit răscumpărare 
pentru ostaticii lor. şi la acest ..avut dat" de ei se 
gindea Radu în scrisoare, dar era prea limpede că 
duşmanii vecinilor de la miazănoapte erau turcii. 
Atunci, nu era prea curajoasă gindirea domnului român 
făgăduind să aibă aceiaşi duşmani cu ei? Se pare că 
da! Fie că vor fi aflat 

! Al. Vasilescu, op. cit. - Ibidem. 

turcii de scrisoarea cu pricina, fie că nu le-a plăcut 
vreo altă purtare a voievodului şi-l vor fi mustrat, căci, 
la aproape o lună, un alt act, din 19 iunie, pomeneşte 
numai de „domn peste întreaga Ungrovlahie"'1. Totuşi, 
după o nouă izbindă în luptele cu oastea lui Dan al Il- 
lea, trimişii domnului român au ajuns la Sigismund, 
încheind un act de prietenie, ca şi cum n-ar fi fost 
prietenul turcilor2. 

Sîngele clocotitor al lui Dan i-a purtat paşii pribe- 
giei cînd în tabăra turcească asediind Bizanțul, cînd în 
oraşul asediat, acoperindu-se de glorie în lupta contra 
turcilor. Gîndul de la ţara lui, însă, nu şi-l luase! Văzind 
că Radu căuta prieteşugul creştinilor şi al împăratului, 
Dan şi-a pus nădejdea în Pippo Spano, care nu suferea 
purtarea prea blindă a voievodului român faţă de turci, 
încercările lui Radu de a-şi feri ţara de noi măceluri şi 
întocmirea ei pe calea bunei învoieli nu erau pe placul 
lui Dan, dar nici pe acela al boierimii din partida „dă- 
neştilor". N-a fost deci prea greu să-l cîştige pe Pippo 
Spano de partea sa şi, împreună cu nemulţumiţii din 


ţară, în noiembrie 1422, izgonindu-l pe Radu, i-a luat 
locul. 

Aşa cum îşi pusese în gînd, împreună cu Pippo Spa- 
no a început hărţuiala cu turcii. Mai întîi i-au alungat pe 
toţi peste Dunăre, apoi trecînd pe la Silistra, cu tova- 
răşul său de arme, multă pagubă au mai făcut armiei 
otomane. Era.de aşteptat răzbunarea turcilor, care nici 
n-a întîrziat prea mult! Aşa cum le era obiceiul, către 
primăvara anului 1423, Firuz-beg şi-a încercat norocul 
cu oştirea lui Dan. ajutată de bănăţeni. însă, la 26 fe- 
bruarie,  îndrăzneţul paşă a suferit o cumplită 
înfrîngere. 

1 Ibidem. 

2 Sergiu Columbeanu şi Radu Valentin, Vlad 
Dracul, Bucureşti, 1978, p. 18—19 şi 23—24. 

Cu mare bucurie a aflat împăratul Sigismund de iz- 
bînda asupra lui Firuz-beg, încît a poruncit oștirii sale, 
care hălăduia prin părţile Boemiei, să se îndrepte spre 
Dunăre. Socotise ceasul potrivit pentru o biruinţă 
totală asupra paginilor, iar izbinzile pe care le-a 
dobiîndit împreună cu cei doi viteji de la Dunăre păreau 
a-i da dreptate. Pe la 25 octombrie 1423, raguzanii îi 
scriau lui Sigismund cit de fericiţi erau şi-şi arătau 
marea lor mulţumire pentru biruinţele ciştigate de el. 
Poate că şi scrisoarea raguzanilor, dar mai cu seamă 
vorbele bune ale lui Pippo Spano au făcut pe împărat 
să-l preţuiască pe domnul român, înapoindu-i Amlaşul 
şi Făgăraşul, în stă- 

pînire veşnică. 

Se întărise domnia în Ţara Românească şi înşişi 
turcii i-au dat răgaz o bună bucată de vreme viteazului 
Dan al Il-lea. Adevărat că aveau mare bătaie de cap cu 
asediul Bizanțului, dar înfrîngerile suferite de curînd le 


mai tăiaseră din curaj. De renunţat însă la plaiurile 
româneşti nici vorbă, numai că nu se arăta prea bună 
pentru ei prietenia dintre Dan, Pippo şi Sigismund. Prea 
săreau  bănăţenii cu multă uşurinţă în ajutorul 
domnului român, dacă era atacat de turci. Cetățile lor 
nu se puteau cuceri Cu una cu două, fiind bine întărite, 
şi de bună seamă că şi voievodul român nu ar fi stat să 
privească cu îngăduinţă dacă turcii ar fi năvălit în 
Banat. 

Trecuse aproape un an de la ruşinoasele lor în- 
frîngeri, cînd turcii s-au gîndit să facă o nouă încercare 
de a-l înscăuna pe Radu. Aşa cum era de aşteptat, 
Pippo Spano i-a trimis neîntirziat ajutor, şi astfel în 
toamna anului 1424 Dan al ll-lea a reuşit să-i alunge 
din nou din ţară. 

Sorţii păreau că hotăriseră definitiv puterea dom- 
niei lui Dan, mai ales atunci cînd o seamă de boieri de- 
ai lui Radu, în frunte cu Mihail Protovistierul, Radul lui 
Sohac şi alţii, şi-au părăsit stăpiînul, trecînd de partea 
domnului aflat în scaun. Se anunțau chiar vremuri mai 

paşnice pentru sărmana ţară, şi Dan se va fi gindit 
la o împăcare cu turcii, ceea ce poate ar fi adus foloase 
tuturor. Tot atunci şi împăratul i-a îngăduit să bată bani 
mărunt i. de trebuinţă zilnică, sporind avuţia domniei. 

Tare bucuros s-a mai arătat măria-sa Dan, grăbin- 
du-se să-i vestească pe braşoveni ,,. .. căci s-a îndurat 
domnul meu craiul asupra domniei mele — spunea el 
— şi m-a primit slugă credincioasă a sa şi mi-a dăruit 
hara-ghie de bani, ca să fie ţara domniei mele cum 
este şi tara lui'1. Numai că nu la fel de bucuroşi s-au 
arătat a fi şi braşovenii, cărora domnul român căuta să 
le bage pe git şi „ducaţi" bătuţi de el fără învoirea 
împăratului. Chiar în primăvara următoare, în 4 aprilie 


1425, „craiul şi stăpînul" scria „credinciosului şi prea 
distinsului şi marelui Dan, voievodului Ţării 
Româneşti'4, cerîn-du-i să nu mai trimită braşovenilor 
moneda lui măruntă, cum i se spunea „în vulgari 
Walachali", ducat2. 

Nici de data aceasta n-a avut parte de linişte biata 
ţară, căci la curtea domnească zavistia şi viclenia au 
luat locul bătăliilor pe faţă. Boierii fugari de la Radu s- 
au dovedit a nu fi trecut din toată inima de partea 
domnului, ci mai degrabă cu gindul să-l sape pe 
dinăuntru. în van se străduia Dan să capete încredere 
la turci, căci plingerile boierilor din preajmă-i şi pîrile 
lor ascunse îl ponegreau în aşa măsură, încît numai 
Radu era crezut ca cel mai credincios şi mai supus 
padişahului. 

Tot pe Radu îl sprijinea şi Alexandru cel Bun al 
Moldovei, căci pe Dan îl socotea pi*ea plecat lui Sigis- 
mund, şi cunoştea bătrinul bine planurile de cotropire 
ale împăratului. Dan, descoperind firul urzelilor si vă- 
zind că unele din ele duc la Suceava, pe dată i s-a plins 
lui Sigismund. Acesta nu l-a mustrat pe faţă pe domnul 
moldovean, ci l-a rugat pe regele polon Vladislav s-o 

1 Al. Vasilescu, op. cit. 

2 E. Hurmuzaki, Documente, voi. XV, supl. |, p. 14. 

18 

facă. Era bine cunoscută prietenia dintre 
moldovean şi rege, de aceea împăratul i-a cerut prin el 
ca Radu să nu mai fie ajutat cu nimic. Cu toată părerea 
de râu, Alexandru n-a avut încotro şi a hotărit ca o 
vreme să-l lase pe feciorul lui Mircea să se descurce 
cum o şti. 

Nu s-a prea descurcat bietul Radu, căci la sfîrşitul 
verii anului 1425 a mai încercat o dată să-şi recapete 
scaunul. însă, la 3 septembrie, ostile lui Dan, Pippo 


Spano şi ale voievodului transilvan Nicolae Zach s-au 
unit în faţa atacului turcesc, ducînd lupte grele şi 
nelăsîn-du-se înfrînte. Nădăjduiau luptătorii creştini că 
o dată cu venirea vremii reci, de iarnă, turcii vor face 
cale întoarsă, după cum le era obiceiul, lăsîndu-le puţin 
răgaz. La 6 decembrie se auzise la Veneţia că turcii ar 
fi izbîn-dit în Ţara Românească, dar, din fericire, n-a 
fost decît un zvon, fiindcă totuşi nu s-au încumetat să 
înfrunte şi iarna, trăgindu-se către miazăzi. 

Atunci a hotărît şi Dan să-şi mute scaunul domnesc 
de la Tirgovişte la Curtea de Argeş, ca să fie mai 
aproape de prietenii lui din Banat şi de peste munţi, 
dar mai ales bizuindu-se pe olteni. Depărtindu-se de 
părţile răsăritene, da putinţă boierilor vicleni, 
nedescoperiţi la vreme, să treacă de partea lui Radu, 
dar domnitorul chibzuise fără a avea ştire de acei 
vicleni. Aşa s-a şi întâmplat. Radu, de îndată, a sosit cu 
ajutor turcesc, reîncepînd luptele cu văru-său. % 

Neputindu-l răzbi singur, Dan a cerut ajutorul 
„craiului său", căruia însă tare greu i-a mai venit să-şi 
urnească oastea de pe unde se afla, încit l-a rugat 
pe .. . Witold, ducele Lituaniei, să trimită el ostaşi, 
făgăduind că avea să poruncească şi lui Pippo Spano 
să-l ajute pe „credinciosul său Dan". Cum era de 
aşteptat, pînă să sosească ajutorul atit de îndepărtat, 
Dan. înconjurat numai de oltenii lui, a suferit o 
înfrîngere la 30 mai 1426, ! fiind silit să scape cu fuga. 
Norocul lui a fost că în cale s-a întîlnit cu Ştefan 
Poharnic, care venea în fruntea 

19 

unui grup de saşi şi secui în ajutorul său. Bucuros, 
Dan a făcut cale întoarsă, şi hărţuielile cu turcii n-au 
mai contenit, aşteptind ajutorul făgăduit de împărat. 


Din păcate, aşteptarea se vestea cam prea lungă, 
căci abia la 12 iunie Sigismund a rugat pe polonezi să 
atace ei dinspre răsărit, hotărînd chiar şi locul şi ziua 
cînd să se întilnească cu ostile lui. De bună credinţă, 
polonezii, cam vreo 5 000 la număr, alături de prietenii 
lor moldoveni au fost prezenţi la locul de întîlnire, dar 
nici urmă de împărat. . . Au aşteptat zadarnic, fiindcă 
împăratul abia după aceea a rugat din nou pe regele 
polon să poruncească ostaşilor lui să meargă mai 
departe, unde aveau să se întilnească cu oşteni anume 
trimişi de împărat, care aveau să le arate calea pînă la 
voievodul Dan şi luptătorii lui. Două luni au aşteptat 
polonii şi moldovenii, pînă şi-au dat seama că 
împăratul uitase de ei şi că se apucase de alte bătălii, 
prin părţile Boemiei, unde avea mereu încurcături. 

Aflînd împăratul că polonezii sătui de atita aştep- 
tare făcuseră cale întoarsă, pe la 4 septembrie s-a 
adresat.. . venețienilor să sară în ajutorul lui Dan, 
atacîn-du-i pe turci. N-a nimerit-o însă nici de data 
aceasta, căci Veneţia, sătulă de război, tocmai se 
pregătea să se împace cu turcii. 

Îşi va fi amintit împăratul de „ajutorul" ce-l dăduse 
şi lui Mihail, ocupîndu-i parte din ţinuturile pe care le 
stăpinea. De data aceasta, Banatul de Severin — căci 
la el se gindise împăratul — va fi luat de la Dan şi dat 
unor cavaleri teutoni. . . Turcii se vor înspăiminta şi o 
vor lua la fugă numai văzindu-i pe faimogşii luptători ai 
crucii, şi astfel Dan ar fi putut fi salvat, scăpat totodată 
şi de grija stăpiînirii Banatului de Severin! Că acestea 
vor fi fost gîndurile împărăteşti, asta nu se mai poate 
şti. dar că i-a adus pe cavalerii teutoni în Banatul de 
Severin este adevărat. Numai că turcii nu s-au 'înspăi- 
mîntat deloc, ba i-au mai şi înfrînt în mai multe rînduri, 

făcîndu-i să se lipsească de un loc atît de văduvit 
de tihna pe ar fi. poftit-o războinicii călugări. 

Oricum, Sigismund socotea că făcuse destule 
pentru Dan, şi l-a mai lăsat să se descurce şi singur, 
fără ajutor impărătesc. Pînă la urmă, domnitorul şi 
prietenii lui au izbutit să învingă ordiile turceşti, ba să 
le şi alunge din ţară, scăpiîndu-l pe împărat de o mare 
grijă. Bucuros nevoie-mare, Sigismund a îngăduit 
„marelui său supus", Dan, să stringă ceva oaste de 
prin părţile transilvane, 900 de pedestraşi şi 100 de 
călăreţi! A poruncit apoi saşilor şi secuilor să-l ajute pe 
Dan, uitînd pe semne că tocmai ei fuseseră aceia care 
luptaseră alături de domnul român .. . Nu se mai putea 
plînge Dan că împăratul nu se îngrijea de supuşii săi! 

Multe şi înverşunate au mai fost în acele zile încă- 
ierările românilor cu turcii, care ţineau cu tot 
dinadinsul să se facă stăpini pe ţară. Aproape că nu era 
lună, sau chiar săptămînă, fără vreo hărţuială, fără 
vărsare de 's;; ie. O picătură de noroc mai aveau bieţii 
oameni, că erau lăsaţi în pace măcar iarna, cînd oştenii 
do la miazăzi nu răbdau frigul şi viforniţa, şi atunci se 
trăgeau către părţile lor la iernat, dar cum se ivea 
primul ghiocel, uneori chiar cînd nici nu se topise 
zăpada, erau din nou pe meleagurile dunărene. 

larna anilor 1426—1427 a adus o oarecare schim- 
bare în obiceiul luptelor. Ori că va fi fost o iarnă mai 
blinda, ori că războinicii Anatoliei se vor fi obişnuit cît 
de cît cu gerul, pe la începutul lui decembrie au 
pătruns la nord de Dunăre-, aducîndu-l de astă-dată pe 
Radu, ca să-l pună domn. Voievodul de la Curtea de 
Argeş nu avea alături de el decit pe banul de Severin, 
Maroth, cu care s-a ajutat să ţină piept turcilor, dar nu 
pentru multă vreme. Aflînd că împăratul se găsea la 
Braşov pentru sărbătorile de iarnă, la 27 decembrie 


1426, Dan a trecut munţii şi s-a înfăţişat preaslăvitului 
împărat. 

Cum va fi fost primit domnul român, nu avem ştire, 
dar acolo l-a cunoscut pe don Pedro „regele 
Portugaliei", cum era numit într-un act din 25 ianuarie 
1427!'. Se asemăna portughezul la fire cu românul, fiind 
la fel de aprigi contra paginilor, căci mare prietenie s-a 
legat între ei. Că aşa a fost ne-o arată şi un tablou aflat 
azi în îndepărtata Lisabona, în care se vede cum cei doi 
se ţin de mină în faţa unei panorame ce aminteşte de 
Carpaţii româneşti, cuprinzind şi castelul Bran. 
împreună au trecut apoi munţii, în ţară, ca să-i înfrunte 
pe turci, cu oştirea încropită în Transilvania. 

Prin luna martie nu mai rămăsese picior de turc 
prin ţară. Foarte bucuros, împăratul Sigismund a stat 
vreo şase zile la Cîmpulung, după care s-a grăbit să se 
întoarcă în Ţara Birsei. La 23 martie 1427 scria de la 
Feldioara către prietenii săi din Raguza, povestindu-le 
cît de strălucită izbindă avură oştenii lui asupra ne- 
credincioşilor. Voievodul român şi prietenul său portu- 
ghez au reuşit să cucerească în primăvara acelui an şi 
cetatea Giurgiu, punîndu-i pe fugă pe turci, dar mai 
ales producîndu-le mare îngrijorare. Supărat, sultanul a 
trecut din nou Dunărea, chiar în luna mai, hotărit ca de 
astă-dată să-l înscăuneze pentru totdeauna pe Radu. 
Cu toată pornirea padişahului, românii s-au împotrivit 
din nou, şi multe lupte au mai dat cu închinătorii lui 
Aîah. 

Toată vara şi toamna înfruntările s-au ținut lanţ, 
dar pentru nenorocosul Radu una dintre ele a fost şi 
cea de pe urmă. Nu se ştie prea bine cînd, a căzut în 
luptă laolaltă cu feciorii săi. 


1 Cristian Popişteanu, Imagine din cronica romdno- 
por-tugheză, în „Magazini'lIstoric", nr. 4, 1978, p. 33. 

22 

Moartea lui Radu nu i-a împiedicat pe turci să se 
întoarcă în primăvara anului 1428, dar de data aceasta 
țelul lor era de a-l ţine în loc pe domnul român, în timp 
ce sultanul avea să atace ostile împăratului Sigismund 
în Serbia. Corniţele de Timişoara, Ştefan Rozgony, îşi 
adusese oastea la Golubac, unde trimisese şi Dan o 
oaste de vreo 6 000 de oameni, iar unii spun că însuşi 
domnitorul i-ar fi condus. 

Acolo, la Golubac, la 3 iunie 1428, a suferit împă- 
ratul creştin o mare ruşine, scăpînd numai cu fuga din 
faţa ienicerilor şi spahiilor sultanului, iar despotul sîrb 
Gheorghe Brancovici şi-a plecat genunchii în faţa învin- 
gătorilor, plătindu-le 50 000 de ducați drept răscumpă- 
rare. Şi tot acolo, la „Holubacz", după cum scria ducele 
lituan Witold. ar fi căzut şi domnitorul român Dan al Il- 
lea! Din cauza neştiinţei, sau poate a prea marii de- 
părtări, ducele Witold s-o fi înşelat, căci în scaunul de 
la Argeş n-a contenit să domnească voievodul Dan. 
Purtarea lui era însă atit de schimbată, încît unii cred 
să nu fi fost acelaşi, ci un alt Dan, fecior de-al lui 
Mircea. Despre el pomenea cronicarul bizantin 
Chalcocondylos, povestind luptele dintre Musa şi 
fratele său Mehmed. 

Că va fi fost acelaşi, că va fi fost altul, purtarea 
domnului însă nu mai era ca mai înainte! Se va fi 
săturat şi el de făgăduielile deşarte ale împăratului, ori 
îşi va fi dat seama că şi acesta nu urmărea decit să 
apuce cit mai multă ţară. luîndu-i. după Banatul de 
Severin, şi cetatea Branului. Se poate însă ca domnito- 
rul, plecîndu-şi urechea la nevoile tării, să fi socotit că 


1 Ilie Miiica. Vlad Dracul şi vremea sa, în „Cercetări 
isterice", vo!. IIl, Bucureşti, 1938, p. 95. 

o împăcare cu turcii ar fi putut aduce pacea atit de 
trebuitoare bietei ţări şi să fi încheiat o înţelegere cu 
ei. Totuşi, linişte n-a avut! Cu firea-i năvalnică, s-a 
gîndit să cucerească vechile stăpiniri ale străbunilor de 
la gurile Dunării. 

Pînă la urmă a căzut şi acest vlăstar al Basarabilor 
pe cîmpul de bătălie, şi n-a avut parte de un loc cuve- 
nit de odihnă veşnică, cu luminări la cap, rămînînd 
astrucat de glie alături de tovarăşii lui de luptă. 


UN DOMNITOR NEDREPIAŢII 

„... drept aceea ştiţi bine cum m-a trimis domnul 
meu craiul în Ţara Românească pe ocina mea şi pe 
cine m-a (sic) lăsat ca să-mi fie de ajutor la nevoie. 
Nimeni' dintr-înşii cu ochii n-au căutat la nevoia mea. 
Numai îi povăţui dumnezeu pe braşoveni, oameni buni, 
şi au ascultat cuvîntul domnului craiu şi au venit cu 
capetele lor şi au stat cu mine la nevoie. Căci de era să 
piară această ţară, şi ei ar fi pierit, şi ţara domnului 
meu, a craiului nu era să aibă linişte. 

Şi pentru că am stat împotriva limbii păgîne, apoi 
voi ne scorniţi vorbe rele, cum că ne-am lepădaf de 
domnul craiul şi ne-am dat turcilor. Drept aceea noi 
slujim domnului craiului şi sfintei coroane, şi să dea 
dumnezeu să se apropie domnul craiu şi să stăm 
dinaintea lui, şi cine va minţi (...) Eu şi de m-am dus la 
turci, m-am dus pentru nevoia mea' şi-am făcut pace 
țării, cît a rămas şi vouă tuturor, şi am scos trei mii de 
robi, iar voi grăiţi că voi să prad cu turcii ţara domnului 
meu, craiului. Eu să nu dea dumnezeu să prad, ci voi 
sluji domnului 


24 

meu, craiului, şi tuturor creştinilor pînă la sfirşitul 
vieţii mele, precum am făgăduit. Şi dumnezeu să vă 
bucure!"1 

învinuit pe nedrept de către sibieni cum că ar fi 
căzut la înţelegere cu turcii „,vînzindu-i" pe creştini, 
Alexandru al II-lea, numit şi Aldea. a răbufnit în scri- 
soarea de mai sus contra defăimătorilor. Şi mai are 
supăratul domn cuvinte ce nu se cad a fi auzite de 
urechi mai gingaşe, într-atit de pornit era contra celor 
ce ziceau că ar fi fost el un vinzător de neam şi 
credinţă. El, „os din osul" lui Mircea, n-ar fi făcut de 
ocară amintirea părintelui său şi a străbunilor basarabi. 

Ajunsese pe scaunul domniei în vremuri de mare 
cumpănă, cu lipsuri multe, molime şi alte vitregii, 
dintre care cea mai urită era războiul. A fost la mare 
cinste pe vremea domniei fratelui său, Radu Pleşuvul, 
avînd pe seamă vama de la Rucăr, după care nu s-a 
mai ştiut nimic de el. o bucată de vreme. Să se fi 
ascuns de frica vărului său, Dan, părăsind ţara? . . 
Poate să fi fost dus la curtea de la Suceava, ori să se fi 
fost tras pe la moşiile boierului Aldea, pe unde va fi 
copilărit... 

Spun unii că numai neprietenii îi ziceau ,.Alde", a 
batjocură, dar într-o scrisoare către Ştefan Rozgony, 
comitele de Timişoara, el însuşi a iscălit „Alde Voie- 
vod"2. 

Inscăunarea acestui domnitor a avut loc în împre- 
jurări mai puţin cunoscute astăzi. După cum spun cro- 
nicile sîrbeşti. Dan al Il-lea ar fi murit ..luptînd vitejeşte 
la 1 iunie 1431 contra turcilor'3, iar pe de altă parte, 
ultimul act domnesc ce ni s-a păstrat de la el datează 
după 30 ianuarie 1431, voievod al ţării însă era. încă 
din 


'1. Bogdan. Documente privind rela'iile Ţării Româă- 
neşti cu Brasovul şi Tara Ungurească, secolele XV şi 
XVI, voi. 7. 1413—1508, Bucureşti, 1905, p. 43—44. 

2 Ibidem, p. 51—52. 

3 Al. Vasilescu, op. cit. 

prima jumătate a anului, Alexandru Aldea1. S-ar 
înţelege că, atunci cînd a murit, Dan nu mai era domn. 

Alexandru Aldea a venit la domnie cu mare sprijin 
din partea domnului Moldovei, Alexandru cel Eun, dar 
şi sisţinut de mulţi boieri de ţară, nemulţumiţi de furtu- 
noasa domnie a lui Dan al Il-lea. Cei mai mulţi dintre ei 
fuseseră credincioşi lui Radu şi cu grabă au trecut de 
partea noului domnitor. Cam în aceeaşi vreme, la 
curtea lui Sigismund din îndepărtatul Nurnberg, se afla 
pribeag un alt fecior de-al lui Mircea, Vlad. poreclit 
„Dracul". Lui îi făgăduise împăratul sprijin în dobîndirea 
tronului părintesc şi socotise ceasul potrivit să-l facă 
domn, acolo, la curte, aşa după cum era obiceiul prin 
ţările Apusului. 

Multă vreme a mai aşteptat Vlad Dracul acel ceas 
în care împăratul l-a făcut stăpin al Ţării Româneşti şi 
mare trebuie să-i fi fost mîhnirea, cînd a aflat că nesta- 
tornicul Sigismund n-a stat o clipă pe ginduri să-l recu- 
noască de îndată drept domn ... pe Aldea! Ce se întâm- 
plase? Uitase oare că el. cu mîna lui, l-a bătut pe umăr 
cu spada pe Vlad şi l-a făcut domn în faţa tuturor curte- 
nilor? Nicidecum, numai că Nurnberg era la mare de- 
părtare de Ţara Românească, iar Aldea se afla de 
acum în scaun, avînd şi sprijinul lui Alexandru cel Bun. 
Ar mai fi avut rost să-l supere pe domnul Moldovei, 
care era aşa de bun prieten cu polonii? Si-a zis că Vlad 
mai putea să aştepte, aşa cum făcuse ani la rînd! Adus 
cu forţa un alt domnitor, pe care boierii lui Aldea nu-l 


voiau, s-ar fi putut ca ei să treacă de partea turcilor. 
Cam acesta trebuie să fi fost gîndul împăratului, cu 
toate că mare supărare făcea pribeagului fecior de 
domn. Pentru împărăție, o mai bună înţelegere cu 
Alexandru cel Bun era un mare lucru, fiindcă domnul 
Moldovei ajun- 

1 Documenta Romaniae Historica (DRH), voi. |, 
Bucureşti, 1966, p. 69—70. 

sese om cu mare vază în epocă, datorită 
înţelepciunii sale fiind ascultat nu numai în propria 
tară, ci şi în Transilvania, ba chiar şi în Polonia. 
Avusese el un mic necaz cu polonii, care îl învinuiseră 
că-i sprijinea pe husiţii pribegi din Moldova, dar s-a 
dezvinovăţit prin aceea că, de cînd era ţara Moldovei, 
fiecare era slobod să se închine cui vrea şi cum o vrea, 
fără ca pentru aceasta să fie prigonit. Pe atunci 
Moldova era singurul loc din lume unde husiţii erau 
îngăduiţi pe faţă'. 

Oraşele din partea de miazăzi a Transilvaniei au 
primit cu bucurie ştirea că în calea turcilor fusese 
aşezat un domnitor sprijinit de Alexandru cel Bun. în 
acest chip nădăjduiau mai multă linişte dinspre turci. 
De aceea şi împăratul, călcîndu-şi făgăduiala dată lui 
Vlad, se învoise cu înscăunarea lui Aldea, lăsînd să se 
creadă că asta fusese voinţa lui. 

Mulţumire n-a mai fost de partea turcilor, la aflarea 
veştii că Alexandru Aldea era domn fără încuviințarea 
lor. Chiar în vara aceluiaşi an, au trecut cu ostile peste 
Dunăre ca să-l izgonească din ţară. Patru steaguri de 
moldoveni fuseseră trimise în ajutorul lui Aldea, dar nu 
erau îndeajuns, fapt pentru care domnitorul nădăjduia 
un sprijin mai puternic din partea braşovenilor. în 
cîteva epistole scrise din inimă el îi chema să-i vină 


grabnic în ajutor: „,.. . drept aceea, fraţii mei, eu cu voi 
pot, dar fără voi nu pot sta înaintea lor. ci adunati-vă şi 
staţi gata, ca în ce cias vă va ajunge cuvintul domniei 
mele, în acelaşi cias să veniți.. ."2. 

Voia bietul voievod să-i grăbească pe zăbavnicii 
neguţători braşoveni, amintindu-le că ar fi vorba de 
însăşi voinţa împăratului, ca ei să-l ajute: ,, ... şi să ştiţi 
că au venit din porunca domnului meu, a craiului, patru 

1 C C. Giurescu şi colab., Istoria României în date, 
Bucureşti, 1972. p. 89. 

2 |. Bogdan, op. cit. p. 41. 

steaguri de moldoveni şi n-a pornit nici unul din ei, 
acum mă duc eu însumi la dînşii, cu rugămintea dom- 
nului meu, a craiului. Drept aceea vă grăiesc şi vă rog 
să-mi ajutaţi cu arcuri, cu săgeți, cu arme, cu ce puteţi, 
' şi dumnezeu să vă bucure"1. 

Turcii pătrunseseră în ţară şi braşovenii tot nu se 
învredniceau cu ajutorul făgăduit. Din nou voievodul le- 
a scris: ,, ... aşa să ştiţi că turcii au năvălit la Dunăre 
prin toate vadurile şi vin împotriva ţării mele să prade 
şi să jefuiască şi grăbiţi-vă cît mai iute, ziua şi noaptea, 
să-mi veniţi în ajutor, căci dacă nouă ne va fi rău, vouă 
are să vă fie şi mai rău"2. 

Zadarnic le spunea că primejdia otomană i-ar fi 
ajuns şi pe ei dacă el pierdea bătălia. Erau oare prea 
îndărătnici sau încă nu erau gata cu pregătirile? 
Domnitorul aproape că-şi luase gîndul de la ajutorul 
lor, văzin-du-le încetineala. Le-a mai scris, totuşi, 
pentru ultima dată, fără să le mai trimită „sănătate şi 
închinăciune", ca pînă atunci, ci mai mult ca o poruncă: 
„„... Braşovenilor şi Ţara Bîrsei. lo, Alexandru. Voievod 
şi domn, scrie domnia mea braşovenilor şi Ţării Bîrsei 
şi aşa vă porunceşte domnia mea: dacă e să mă 


ajutaţi, veniţi mai iute, pentru că turcii se cară de 
sîmbătă, şi grăbiţi la întrecere, iar hrana vă va veni şi 
mai la urmă. lar de nu vreţi a veni, apoi spuneţi-mi, să 
ştiu ce sR fac. Şi dumnezeu să vă bucure"3. 

Abia de astă-dată au catadixit braşovenii să se ur- 
nească în sprijinul vecinului lor, dar cu un număr mai 
mic de oşteni. Ce folos că Alexandru cel Bun a reuşit să 
înfrîingă ordiile otomane ce năvăliseră în Moldova? 
Aldea, neajutorat la vreme şi nici îndeajuns, a fost silit 
să se plece în faţa turcului şi să i se închine. Din 
această 

1 |. Bogdan, op. cit. 

2 S. Columbeanu, Radu Valentin, op. cit., p. 19. 

3 Stoica Nicolaescu, op. cit. 

supunere în faţa puterii i s-au tras bietului domn 
multe vorbe şi ponoase, rămase pînă în zilele noastre. 

Sibienii au împrăştiat ştirea că Aldea s-ar fi închinat 
de bunăvoie sultanului, şi de aceea le-a scris 
domnitorul prima scrisoare despre care s-a pomenit. 
Arăta el că nu a fost ajutat decit de braşoveni, 
înţelegindu-se că cei din Sibiu n-au mişcat un deget în 
apărarea lui. 

S-a spus mai tirziu despre el că ar fi fost primul 
domn român care a dat copii turcilor, dar pe nedrept. 
Atunci cînd s-a închinat, de nevoie, a îngăduit să fie 
trimişi ca ostatici la curtea sultanului 20 de copii de 
boieri în schimbul a trei mii de oşteni de-ai lui ce fuse- 
seră prinşi în lupte. De altfel, copiii ostatici n-au fost fă- 
cuţi ieniceri şi nici turciţi, căci un an mai tîrziu, în 1432, 
îi văzuse scutierul ducelui de Burgundia, vii şi nevătă- 
mati, la curtea sultanului. Spunea domnitorul ,,.. . eu şi 
de m-am dus la turci, m-am dus pentru nevoia mea şi 
am făcut pace ţării, cît a rămas şi vouă tuturor, şi am 


scos trei mii de robi..." Era plin de obidă sărmanul în- 
vinuit faţă de clevetitorii sibieni şi încerca să se dezvi- 
novăţească nu atit pentru ei, cît mai vîrtos în ochii 
creştinătăţii. 

Chiar şi închinarea pare a fi avut îngăduinţa lui 
Alexandru cel Bun, care înţelesese că altă cale de mîn- 
tuire nu mai era pentru Ţara Românească. Aldea a fost 
cu adevărat primul care închinase ţara pe faţă, dar fra- 
te-său, Praznaglava, nu ieşea din -cuvîntul padişahului 
tot pe faţă. Pe bună dreptate se poate spune că Aldea 
a scăpat atunci ţara de a nu fi prefăcută în paşalic, 
păs-trîndu-i vechile obiceiuri şi libertăţi. 

1 Sistemul „devşirme", care înseamnă recrutarea 
copiilor pentru corpul ieniceresc, nu se aplica tuturor 
popoarelor creştine de sub stăpînirea otomană. Se 
apela de obicei la bulgari, greci, armeni, iar mai tîrziu 
la albanezi, bosnieci şi gruzini. Evreii erau folosiţi în 
afaceri comerciale, iar ungurii şi românii 

N-a îndrăznit să mai pomenească în acte toate ti- 
nuturile stăpiînite de înaintaşii săi, ci, aşa după cum se 
găseşte într-un act din 17 noiembrie 1431, nu mai is- 
călea decît ca „domn a toată ţara Ungrovlahiei". Cit se 
va fi întins acea „toată ţara" este mai greu de aflat, 
mai cu seamă că însuşi domnul le spunea sibienilor că 
s-a dus ia turci ca să aducă pace ţării „cît a mai 
rămas". 

Nenorocos a fost în acest prim an al domniei, dar 
în cele din urmă pacea avea să se aştearnă peste zbu- 
ciumata ţară, cel puţin pentru vremea de iarnă. într-un 
hrisov din 15 ianuarie 1432, se pot citi şi nume de 
boieri ce fuseseră în sfatul domnesc al lui Dan, ceea ce 
însemna că voievodul se arătase iertător. 


În această vreme, Vlad Dracul, dezamăgit de 
mincinoasele făgăduieli împărăteşti, a socotit folositor 
să cîş-tige prietenia lui Alexandru cel Bun. într-ascuns a 
trimis spre Moldova un om de încredere, dar care a 
fost » prins de braşoveni şi predat în mare grabă „lui 
Aldea şi Albu", care au cerut 1 000 de florini de aur 
pentru răscumpărarea lui. Furios nevoie mare, Vlad 
Dracul a poruncit braşovenilor să rupă orice legătură 
cu Aldea şi Albu, dar aceştia şi-au văzut mai departe 
de treabă, ba le-au mai dat pe deasupra şi aramă, 
lucru neîngăduit de Vlad Dracul! 

împăratul îl numise pe Vlad un fel de stăpîn al ți- 
nutului de „margine", chipurile ca să-l apere de turci, 
dar braşovenilor nu le convenea să se amestece Vlad 
în treburile lor şi mai cu seamă să rupă neguţătoria cu 
Tara Românească. 

nu se încadrau în „devşirme". Relatările unor 
cronicari bizantini cu privire la cereri de copii români 
de la Vlad Ţepeş sau alţi domnitori nu sînt confirmate 
de istorie (vezi: Mustafa Aii Mehmed, Istoria turcilor, 
Bucureşti, 1976, p. 138; Aurel Decei, Istoria imperiului 
otoman, Bucureşti, 1978). 

Aldea avea un bun sfătuitor în boierul Albu, al cărui 
nume este găsit destul de des alături de al voievodului 
în actele domniei. Deşi prieten al braşovenilor, văzînd 
cite neajunsuri întîmpinau de la aceştia datorită lui 
Vlad Dracul, îi va fi amintit stăpinului că înaintaşii lui se 
aveau mai bine cu bănăţeni, şi nu greşiseră. Se vede o 
îndreptare spre Ştefan Rozgony, corniţele Timişoarei, 
căruia Aldea i-a scris ca unui bun prieten. 

Anul 1432 aduce alte necazuri, în ciuda liniştii din 
ţară şi de la hotare. Mai întîi, chiar la început de an, 
moare Alexandru cel Bun, care-i fusese de mare folos 


la necaz. Tot pe atunci s-au împlinit şi cei trei ani de 
pace, încheiată de împăratul Sigismund cu turcii în 
anul 1429, şi, fiindcă uitaseră şi unii şi alţii s-o mai 
înnoiască, * turcii au năvălit după pradă în 
Transilvania. 

Trebuiau să treacă prin Ţara Românească, dar ce- 
ar fi putut face singur Alexandru Aldea? De altfel, turcii 
îl ştiau ca supus preaplecat, încît au intrat fără să-i mai 
ceară îngăduinţa, dedindu-se la jaf şi silnicii chiar în 
ţară supusă. Domnitorul înţelesese că dacă li se 
închină turcii aveau să ocrotească ţara, şi nu s-o prade. 

Mînios că şi-au călcat făgăduiala dată, pe loc s-a 
hotărît „să-i vinză" şi el creştinilor, drept răzbunare. S- 
a tras cu mica lui oştire către părţile Buzăului şi tocmai 
de acolo trimitea ştiri în taină lui Rozgony, despre toate 
mişcările turceşti. 

Cu bucurie aflase voievodul că în oastea lui Sigis- 
mund se afla un pribeag turc, "Daud Celebi, de care el 
pomeneşte numindu-l „Cialapie", încredinţat fiind că 
acela avea multă oaste. Nădăjduia că „Cialapie" avea 
să apuce tronul turcesc, şi astfel ar fi căpătat 
slobozenie deplină de la turci. Oricum, Aldea era 
hotărît să treacă de partea oştilor împărăteşti, de 
îndată ce”s-ar fi ivit prilejul, şi i-a scris despre aceasta 
lui Rozgony. Multă încredere trebuie să mai fi avut în 
timişorean, de vreme ce-şi dădea viaţa aşa de uşor pe 
mîinile lui...! „Domnia-ta 

ştii cum m-am dus la Murad, împăratul, şi cum m- 
am jurat cu el şi cum am vorbit cu el, toate le-am dat 
de ştire, cu frică, domniei-voastre. Ce-am făcut am 
făcut, şi m-am dus la el. Toate acestea cu frică le-am 
făcut, căci mi-au luat ţara şi au început să se apuce de 
capul meu şi am dat copii boiereşti acolo. Şi asta s-o 


ştie dom-nia-voastră"1. Mai mult chiar, în scrisoare se 
spune că şi domnul Moldovei, lliaş, fiul lui Alexandru 
cel Bun, forţat de turci să li se alăture cu oastea, era 
gata să treacă de partea creştinilor. Se înţelegea deci 
foarte bine că domnitorii români, deşi aflaţi în tabăra 
turcească, erau de partea lui Sigismund, dar 
deocamdată numai pe ascuns. 

infruntarea celor două oştiri duşmane a avut loc 
înainte de 24 iunie 1432, cînd un protocol din Ţara Biîr- 
cei arăta pagubele suferite de locuitori. Sultanul 
atacase prin Serbia, în timp ce Sarzi, beglerbegul 
Rumeliei, împreună cu Hamza, beglerbeg de Anatolia, 
pătrunseseră prin Ţara Românească în Transilvania. 
Ostile împăratului Sigismund n-au putut ţine piept, încît 
turcii au năvălit peste tot, pirjolind în calea lor. Nici 
Aldea n-a putut să facă nimic în sprijinul creştinilor, 
căci se temea mai rău de miînia împăratului otoman 
decit de a lui Sigismund. Mai mult chiar, a făgăduit să 
se  înfăţişeze sultanului la  Adrianopol2, pentru 
închinăciune, orişicînd va fi chemat. * 

înfruntarea însă nu s-a terminat o dată cu plecarea 
voievodului român să se închine turcilor, căci Vlad Dra- 
cul, cu ajutorul primit de la braşoveni, a pătruns în 
Ţara Românească, socotind să ia locul neputinciosului 
domn. . în locul lui Aldea rămăsese să ţină paza 
prietenul şi sfătuitorul lui cel bun, boierul Albu, care nu 
a vrut să-l primească pe Vlad Dracul de stăpîn şi s-a 
încumetat 

1 |. Bogdan, op. cit. p. 49—50. - Azi Edirne, în 

Turcia. 

să-l înfrunte. Norocul a fost de partea boierului din 
ţară, căci oastea lui Vlad Dracul, mai puţină la număr, 


a fost răzbită şi abia a scăpat cu fuga peste munte, 
împrăştiin-du-se care încotro. 

Cu multă batjocură le-a scris mai pe urmă boierul 
Albu, braşovenilor: ,.. . vă dau de ştire despre voievo- 
dul care l-aţi pus aici, Draculea, cui îi este drag dintre 
voi să-l sărutaţi, căci mai mult n-o să-l vedeţi, că am 
nădejde în dumnezeu că de unde merge nu se va în- 
toarce"1. Cu toate acestea nici braşovenilor nu le 
fusese prea drag Vlad Dracul, căci, de cum au aflat că 
a fugit tocmai la curtea împăratului, au şi pus mîna pe 
bunurile prietenilor lui rămaşi în oraş. în tot timpul cît a 
stat la curtea lui Sigismund, Vlad n-a contenit o clipă 
să-l ponegrească pe Aldea, ca pe unul ce a închinat 
ţara turcilor, lămurindu-i pînă la urmă şi pe braşoveni 
că relele ce căzuseră asupra lor tot domnului român se 
datorau. l-au dat braşovenii crezare sau nu, fapt este 
că pînă în primăvara lui 1433 au îngăduit oamenilor lui 
Vlad să se întoarcă, înapoindu-le şi ce le luaseră. 

Impăratul însuşi, fie lămurit de Vlad în acelaşi fel, 
fie nemaivoind să ţină cu un domn închinat turcilor, 
spunea şi el că tot Aldea era cel care-i aţiţa pe turci 
contra creştinilor, socotindu-l „vînzător". în van îl mai 
trimisese Aldea pe boierul Petru Man la curtea 
împăratului, că nici măcar o făgăduială de sprijin n-a 
căpătat, şi doar se ştia că Sigismund tare mai era 
darnic în ... făgăduieli! Oricum, murind Alexandru cel 
Bun, nu mai avea de ce să pregete să-l schimbe pe 
Aldea cu frate-său, Vlad. 

Moldova fără Alexandru cel Bun nu-i mai putea fi 
de nici un ajutor, ba mai mult, în cearta ivită între 
feciorii răposatului domn, Aldea a trebuit să-i dea oaste 
lui Ştefan, prin luna mai 1433, ca să-l ajute să-şi do- 

1 Al. Vasilescu, op. cit. 

boare fratele, pe lliaş. Boala a fost însă vrăjmaşul 
care l-â doborit pe Alexandru Aldea, şi nu fratele său 
'Vlad, cum s-ar crede. Ba unii dintre boieri, simțind o 
schimbare de stăpîn, s-au şi dat în taină de partea 
viitorului demn. Printre ei, Radu Borcea, Nanu Pascal şi 
alţii, mai cu seamă dintre foştii boieri cu ranguri sub 
domnia iui Dan al Il-lea. 

Dar, pînă să-şi sfirşească domnia, Aldea a mai avut 
de îndurat pedeapsa crăiască în 1433, cînd „domnul şi 
stăpînul său craiul" i-a luat ţinuturile Amlaş şi Făgăraş” 
pe care le-a dat în stăpînirea lui Vlad. Pricina fusese 
aceea că în anul ce trecuse, pe cînd „Aldea cu oastea 
prăda Transilvania", făgărăşenii l-ar fi ajutat, iar cînd 
au rămas singuri, multe au mai avut de pătimit drept 
răzbunare, încît s-au răsculat. Pînă şi această răscoală 
tot în vina lui Aldea a fost pusă, şi atunci împăratul, 
tare minios, a poruncit să fie lipsit de moşiile de peste 
munţi... 

Se vedea cît de colo că împăratul îl voia acum pe 
Vlad! l-a îngăduit să bată bani, îmbogăţindu-se şi făcîn- 
du-şi chiar „o curte" la Sighişoara, de unde poruncea 
ca un voievod. 

A trecut şi anul 1433, fără ca boala să-l răpună pe 
Aldea, spre dezamăgirea duşmanilor. în primăvară, tur- 
cii s-au ivit la pradă către Transilvania, neînderrfhaţi de 
nimeni! Şi nenorocirea a fost atît de mare, încît, un an 
mai tîrziu, împăratul s-a văzut silit să-i scutească pe 
braşoveni de biruri. Nici nu mai putea fi vorba de vreo 
împăcare a braşovenilor cu Aldea, în urma zvonurilor 
împrăştiate cu dibăcie de Vlad Dracul. Chiar şi cînd le-a 
cerut să-i dea legaţi nişte fugari, nici n-au vrut să audă. 

În schimb, prietenia cu bănăţenii n-a fost zdrunci- 
nată, căci, deşi bolnav, Aldea n-a pregetat să sară în 


ajutorul lor, înfruntîndu-i pe cavalerii teutoni care fu- 
seseră aduşi de Sigismund. Că au fost înfrînţi atunci, cu 

ajutorul lui Aldea, nu mai încape îndoială, întrucît 
au părăsit Banatul de Severin şi în 1436 ban era Franc 
de Tallocz, om din partea locului. Ca urmare, legăturile 
dintre ei au devenitei mai strînse, răcindu-se cele cu 
sibienii şi braşovenii. 

Înainte de 29 iunie 1435, nerăbdătorii au şi vestit 
moartea lui Alexandru Aldea, dar domnitorul, biruin-du- 
şi boala, s-a încumetat să călătorească tocmai la 
curtea sultanului, care i-a întărit domnia. Dezamăgit 
din partea creştinilor, voievodul român nu mai putea 
întrezări liniştea ţării decît sub oblăduire turcească. în 
această situaţie pribeagul Vlad a mai aşteptat ce a mai 
aşteptat şi, în anul următor, la 5 septembrie 1436, nu 
s-a mai răbdat şi a dat năvală în Ţara Românească. Nu 
s-a socotit bine, căci turcii, venind în ajutorul domnului 
bolnav, i-au înfrint oastea, mulţi robi luînd apoi 
drumurile Ana-toliei. 

Abia către sfirşitul anului, bolnavul s-a topit de tot 
şi încă înainte de sărbători închidea ochii pe vecie. 
Multă vreme a fost chinuit de boală, ceea ce a dat 
prilej turcilor să intre în ţară oricînd au poftit, chipurile, 
ca să-l apere de vrăjmaşi. 

A fost nedreptăţit adeseori şi învinuit în multe pri- 
cini pe nedrept, căci în sinea lui se pare că era de 
partea duşmanilor Semilunii. însă faptul că a închinat 
ţara turcilor şi s-a înfăţişat sultanului la Adrianopol a 
fost considerat ca o mare umilinţă, şi din această 
cauză i s-au tras ponoasele uitării. 


LUMINA DE DUPA ASFINŢII 

Avusese marele şi bunul Ştefan, „soarele 
Moldovei", mai mulţi feciori, care s-au numit Bogdan, 
Petru, Alexandru şi iar Bogdan, dar pe rînd a cunoscut 
durerea de părinte îngropîndu-i pe Bogdan, Petru şi 
Alexandru. Nu s-ar putea spune că n-ar mai fi avut şi 
alţi feciori, dar în preajma lui mai rămăsese ultimul, 
Bogdan, ceilalţi fiind răzleţiţi prin ţară. Poate că de 
aceea l-a hărăzit tocmai pe el domniei, aşezindu-l în 
scaun din vreme, alături de el. 

Trebuie să-i fi fost tare pe plac fecioraşul, bătrinu- 
lui domn, şi avea de fapt cu cine se mîndri. Doctorul 
venețian Matei Muriano, care venise prin 15Q3 să ve- 
gheze la căpătiiul lui Ştefan, spunea despre Bogdan că, 
avînd 25 de ani, era sfios ca o fecioară, dar puternic şi 
curajos, călcînd pe urmele părintelui său. Ciţiva ani mai 
tirziu, pe cînd ajunsese voievod, alta îi era înfăţişarea, 
după cum scriu bătrînii cronicari: „grozav şi orb de un 
ochi"1. Din această pricină, cerind mîna Elisabetei, 
sora regelui Poloniei, nu a primit un răspuns bun... 
Căci se sumeţise „să arate vecinilor nume bun", 
spunea cro- 

1 Radu Popescu, Istoria Domnilor Ţării Româneşti, 
în Cronicari Munteni, voi. |, Bucureşti, 1961, p. 225— 
577. 

licărul Grigore Ureche, şi nu se poate şti dacă nu 
tintea chiar tronul leşesc, după cum se temea însuşi 
craiul, Pierduse ochiul în vreo luptă, semn de neîndoită 
vitejie şi de mare căutare la un bărbat, deci alta 
trebuie să fi fost pricina că nu l-a vrut odrasla crăiască. 

Incă de pe cînd trăia Ştefan a trebuit tînărul voie- 
vod să-şi apere tronul de duşmani, care abia aşteptau 
ca bătrînul vultur să închidă ochii pe vecie. Boierii vi- 


cleni, cu Ulea paharnicul în frunte, găsiseră că ar fi fost 
mai bun de domn nevirstnicul Ştefăniţă, feciorul 
răposatului Alexandru, fratele mai mare al lui Bogdan. 
Nu că ar fi fost „grozav" Bogdan, ci pentru că pe Ştefă- 
niţă l-ar fi mînuit boierii după poftă. Prinzînd Bogdan 
firul urzelii, i-a înşfăcat de grumaz, aducîndu-i la jude- 
cata lui Ştefan, care pe loc a poruncit descăpăţinarea 
viclenilor. 

Aflase Bogdan cam la ce s-ar fi putut aştepta din 
partea boierilor, dar şi aceştia îşi vor fi dat seama că 
nici sub odrasla lui Ştefan nu vor putea răsufla de ca- 
pul lor. Astfel ajunsese singurul stăpîn al ţării cînd 
„soarele dînd atunci ani de şapte ori o mie şi iarăşi 
zece şi al doilea fiind în curgere, la a doua din 
calendele lui iulie", după spusele cronicarului Macarie, 
sau cum zicem noi astăzi, la 2 iulie 1504, fu ziua morţii 
marelui Ştefan, 

Cu un an mai înainte de moarte, vrînd să lase moş- 
tenire fără pricini pentru urmaşi, Ştefan aşezase pircă- 
labi moldoveni în Haliciu şi Kolomeea, chemiînd ca pe 
ziua de 3 noiembrie 1503 să se întilnească solii leşilor 
şi ai moldovenilor spre a cădea la învoială asupra Pocu- 
ţiei. Nu era pămînt românesc acea ţară, dar îi fusese 
zălogită lui Alexandru cel Bun pentru bani, care nu mai 
fuseseră înapoiaţi Moldovei. în loc de solie polonii au 
trimis oaste, izgonind oamenii lui Ştefan, ba, ca răzbu- 
nare, au pătruns şi în Moldova, prădînd şi arzind totul 

1 E. Hurmuzaki, Docum., VIII, Bucureşti, 1894, p. 
40—41, 

în cale. Domnul de la Suceava, bolnav fiind, nu le-a 
mai putut ieşi în întîmpinare ca în alte daţi, iar mai 
apoi, să-virşindu-se din viaţă, lui Bogdan i-a rămas în 
grijă să-i pedepsească pe cutezători. 


Semănind la fire cu răposatul său tată, chiar în 
toamna anului 1504 a intrat cu ostile în Pocuția, reaşe- 
zindu-i pe moldoveni în oraşele' Kolomeea, Tysmienica, 
Czeczybiesy şi altele1. Se gîndeau îngroziţi leşii la vre- 
mile trecute din domnia lui Ştefan, care mare pagubă 
şi ruşine le făcuse în Codrii Cosminului. Soarta părea să 
suridă însă vecinilor de la miazănoapte, căci Bogdan s- 
a oprit dintr-o dată din avîntul ce-şi luase. Spre marea 
lor uimire, a dat înapoi ţinutul ocupat de oştenii lui... 
Ceruse mina Elisabetei, sora regelui Alexandru-, care, 
bucuros de purtarea lui Bogdan şi nevrind să-l supere, 
a dat vina pe mama-soacră?7 întrucît, chipurile, ea n-ar 
fi vrut să aibă de ginere un eretic şi, pe deasupra, 
chior... Bogdan o fi înţeles că nu te poţi pune împotriva 
muierilor, dar mai vîrtos cu soacrele, încît a înghiţit şi a 
tăcut. De altfel avea el o „.doamnă din țară", numită 
Stana, care prin 1506 i-a dăruit primul fecior, pe 
Ştefăniţă, iar mai apoi pe lon, Petraşcu, Petru, Măria. 
Ana şi iar Ana. Cu greu se poate şti ce va fi fost în 
sufletul bietei femei, cînd Bogdan umbla după însură- 
toare pe meleaguri poloneze. A suferit în tăcere şi l-a 
iubit şi pe mai departe, supravieţuindu-i cu un an. Abia 
fecioraşul ei, Ştefăniţă, ajuns domn, i-a dat cuvenita 
cinste, înmormîntînd-o la Rădăuţi, în 28 ianuarie 1518, 
şi poruncindu-i frumoasă lespede spre pomenire. Căsă- 
toria cu Elisabeta era însă mai de preţ în ochii voievo- 
dului, căci, făcîndu-se cumnat cu craiul Alexandru al 

1 C. C. Giurescn şi C. D. Giurescu, op. cit., p. 262. 

2 Aleksander Jagiello (1501—1506), din 1492 mare 
cneaz al Lituaniei. 

Poloniei şi cu Vladislav al Ungarieil, care erau fraţi, 
scăpa ţara Moldovei de poftele celor doi vecini şi.. . alt- 
fel ar fi stat de vorbă între cumnaţi! De cum a aflat că 


muma Elisabetei a murit, în luna august 1505, i-a dat 
răgaz de doliu vreo şase luni, după care şi-a trimis din 
nou solii la Lublin, unde se afla regele. Au fost atunci 
logofătul Tăutu, Isac vistiernicul şi Ilvanco pisarul, şi 
meşteşugită vorbire au avut, că în 17 februarie 1506 
au căzut cu toţii la învoială să facă nunta. 

N-avem de unde şti dacă şi Elisabeta va fi fost 
bucuroasă de această însoţire, dar asta era soarta 
domniţelor în acea vreme. S-o fi mîngiiat zicîndu-şi că 
un nepot al lui Radu cel Frumos n-o fi aşa de „grozav' 
cum i se dusese veste, măcar că-i lipsea un ochi. în 
alte pricini nu mai avea cătare, căci i se făgăduia 
cinste la curtea Sucevei cum nu mai avusese nici una 
dintre doamnele Moldovei de pînă atunci. Cît despre 
partea sufletească, făgăduia mirele, să zidească din 
temelie biserică papistăşească unde-i va fi fost pofta, 
ba şi episcop catolic avea s-o slujească. S-a hotărit şi 
ziua de Simpe-tru, din acelaşi an, ca să se întilnească 
solii leşeşti cu moldovenii, pentru a pune la cale 
ospăţul de nuntă. Regele însuşi făgăduia să fie de faţă, 
ori măcar un mare şleahtic în numele lui. Bucuros va fi 
fost Bogdan de aşa izbindă şi cu nerăbdare va fi 
aşteptat ziua de Sîmpetru, care cădea pe 29 iunie şi la 
români şi la polonezi. Numai că a trecut şi ziua 
sorocită, ba chiar şi luna lui cuptor şi solii craiului nu se 
mai arătau la curtea din Suceava. Abia pe 19 august 
au venit, cu ştirea că regele Alexandru murise, 
călcîndu-şi făgăduiala dată. 

Ce era să mai facă Bogdan? Dăduse Pocuția de 
bunăvoie în schimbul miresei, dar fusese înşelat. l-a 
mustrat pe soli pentru reaua credinţă a răposatului crai 
şi i-a spăimintat că avea să ocupe iarăşi Pocuția. 
Zadarnic 

1 Vladislav al II-lea (1490—1516). 

s-au mai rugat leşii să-i îngăduie pînă aveau să-şi 
aleagă un alt rege, că Bogdan nici n-a vrut să audă. Se 
săturase! Avea şi dreptate, aşa după cum credea şi 
fratele mortului, regele Vladislav, care nu a pus o 
vorbă bună întru domolirea voievodului, deşi fusese 
rugat. Chiar în luna următoare, septembrie, oştenii lui 
Bogdan se aflau din nou stăpîni pe Kolomeea, 
Czeczybiesy şi Sniatyn. Nu înţelegea să renunţe la 
mireasă, dar nici la Pocuția. 

Văzind că n-o scot la capăt cu aprigul voievod, leşii 
au strîns vreo 4 000 de oşteni şi la începutul toamnei 
au izbutit să-i izgonească pe moldoveni. Au pierit 
atunci şleahtici de mare faimă, cum au fost fraţii 
Struss, mulţi fiind prinşi de Bogdan, care i-a 
descăpăţinat. 

S-a scurs în acest fel şi anul 1506, cu supărări nu- 
mai dinspre partea leşilor. Turcii păreau mulţumiţi de 
haraciul dus de logofătul Tăutu cu un an mai înainte. 
Ba, zise bătrînul cronicar Grigore Ureche, că împăratul 
turcesc, de atita bucurie, văzînd supunerea Moldovei, 
ar fi dăruit solului întreg bănetul, iar logofătul ar fi zidit 
cu ei biserica de la Bălineştil. Mai tirziu, prin 1507, 
solul venețian la Poartă scria că erau „două Valahii, ai 
căror domni unul da ascultare şi altul nu"2. Lesne de 
înţeles că domnitorul Moldovei era acela care nu da 
„ascultare", căci haraciul era mai curînd un fel de dar 
făcut turcilor ca să fie pace cu ei. în acelaşi an, pe la 
24 ianuarie, domnul Moldovei a fost gazda solului cră- 
iesc. Istvan Telegdy, care era în drum spre Cracovia în 
vederea încoronării noului rege Sigismund3, un alt 
frate Jagelon. Din partea stăpînului său, l-a rugat atunci 
Telegdy pe Bogdan să făgăduiască că va da pace 
leşilor. Zadarnic, însă. 


1 Grigore Ureche, Letopiseţul Tării Moldovei, 
Bucureşti, 1978, p. 86. 

2 Istoria României, voi. II, Bucureşti, 1962, p. 613. 

3 Zygmunt | Stary (1506—1548). 

Către sfîrşitul primăverii, la 28 mai, ungurii şi 
polonii, fără să-l poftească şi pe Bogdan, s-au sfătuit cu 
privire la soarta Moldovei. Au hotărit ca ea să fie 
închinată numai Ungariei şi datoare să-i fie cu oaste 
dacă turcii s-ar încumeta s-o cotropească. în caz că 
voievodul de la Suceava nu s-ar fi învoit, leşii trebuiau 
să . dea ajutor ca să fie izgonit din scaun şi înlocuit cu 
altul, credincios creştinilor. Domnul Moldovei „să nu 
mai facă război pentru ţări ce nu sînt ale lui" şi nici să 
aţiţe pe turci ori tătari asupra Poloniei. Făgăduiau cele 
două vecine să apere Moldova de turci, dar nu şi de ele 
însele! 

Bogdan nici nu s-a sinchisit de învoiala celor doi 
fraţi, care nu l-au vrut de cumnat. în schimb se arătau 
tare grijulii de soarta ţării sale. Abia de se împlinea 
veacul de cînd alţi crai ai Ungariei şi Poloniei hotărau la 
Lublin tot soarta Moldovei, şi la fel, fără să întrebe pe 
domnul ei legiuit de atunci, Alexandru cel Bun. Nici 
atunci nu izbindiseră craii, după cum nici în vremea lui 
Bogdan nu le va reuşi nimic. 

Craiul Vladislav era mai blajin la fire şi tare temător 
ca nu cumva Bogdan, de supărare, să închine ţara 
turcilor, aţiţindu-i apoi asupra Ungariei. Ca să-l mai 
îmbuneze, s-a gindit că binevenită ar fi fost o nouă 
întărire a stăpinirii voievodului român asupra Ciceului 
şi Cetăţii de Baltă. Nu de alta, dar tot erau moştenite 
de la taică-său, Ştefan, şi un act regal ar fi adus aminte 
oamenilor de ceva ce era de fapt.. . Documentul ieşit 
de la cancelaria crăiască a stîrnit pe Ecaterina Pon- 


grâcz, care l-a chemat în faţa judecății pe domnul Mol- 
dovei, ţinîndu-se că Cetatea de Baltă i se cuvenea. ei 
după drept. 

Bogdan, care se sumeţea să se încuscrească cu 
craii, n-a vrut să audă de asemenea batjocură, să se 
judece cu o boieroaică oarecare, fie ea şi din 
Transilvania. Nici măcar un om de-al lui n-a vrut să 
trimită în faţa judecătorilor. Desigur, trufia domnului 
român n-a fost pe 

placul cancelarului Transilvaniei, Pereny Imre, care 
a poruncit să i se poprească domnitorului toată averea 
din Transilvania. Pe deasupra, l-a pus să plătească şi 
400 de florini, pedeapsă că n-a fost de faţă la judecată. 
Nici de astă-dată însă nu i-a păsat lui Bogdan^căci în 
1509, la Ciceu, pireălab era tot Vlad, omul lui de 
încredere. 

Multe şi felurite necazuri se abăteau de la o zi la 
alta asupra domniei. Clevetitorii boieri şuşoteau prin 
fundurile iatacurilor, şi nu de puţine'ori chiar sub bolțile 
caselor domneşti, bucurîndu-se nespus cînd dădes cite 
o năpastă şi socotind că din ceas în ceas s-ar putea ca 
domnul să-şi fringă grumazul, apucînd ţara la mila lor. 
Bogdan părea însă de oţel, după cum îi erau şi armele, 
şi, pe măsură ce vremea trecea, semăna tot mai mult 
părintelui său, spre miîhnirea „hiclenilor*. 

Era o zi fierbinte, a doua, din luna lui cuptor 1507, 
şi din vreme se făcuseră pregătiri pentru prăznuirea a 
trei ani de la săvirşirea din viaţă a bătri-nului Ştefan. 
Pe la cuhnii se scoteau colacii din cuptor, umplind 
ograda cu mirosul de piine caldă, şi munţi întregi de 
colivă cu tot felul de acadele aşteptau întru pomenirea 
celui dus. Prin toate bisericile ţării slujba parastasului 
începuse de dimineaţă, pe răcoare, numai în cetatea 


de scaun mai adăstaseră ca să se adune tot norodul. 
Străjile se trăseseră mai pe la colţuri umbrite, năduşind 
sub cămăşile de zale. Deodată pacea» zilei fu curmată 
de copitele unui cal zorit spre cetate de un călăreț ce 
se vedea că veste mare purta cu sine, după praful şi 
năduşeala amiîndurora. Şi vestea căzu ca un trăsnet: 
Măria-sa Radu, zis cel Mare, domnul muntenesc, 
pătrunsese cu oaste multă în ţară, aducînd cu dînsul 
un pribeag, Roman-vodă, „os de domn" şi cu drepturi 
asupra scaunului Moldovei! 

Chibzuise bine domnul de la Tîrgovişte socotindu-l 
Pe Bogdan încurcat cu „peţitul"'prin Polonia şi semă- 
nînd groază în Pocuția, iar la o zi aşa de mare, întreg 

îngenuncheat pe la biserici pentru parastasul fostului 
domn. Pînă să se dezmeticească lumea, pînă să pună 
mîna pe arme, izbînda ar fi fost de partea lui! Nu-i păsa 
lui Radu-vodă că prin fapta sa întina amintirea fostului 
voievod, căci acela luase în 1481 ţinutul Putnei, 
rupîndu-l de Ţara Românească şi alipindu-l Moldovei. 
Sosise ceasul răfuielilor şi, înscăunîndu-l pe Roman, 
ţinutul Putnei, ba şi ceva pe deasupra ale lui aveau să 
fie ... 

Se rugase Radu-vodă şi mai înainte de îngăduinţă 
la craiul leşesc să apuce el Moldova şi s-o stăpînească 
laolaltă cu ţara sa. Nădăjduise că din gilceava şleahti- 
cilor cu Bogdan, aceştia, dorind să scape de aprigul 
moldovean, bucuroşi ar fi fost să-i facă pe voie 
munteanului. Nu socotise însă înțeleptul voievod 
muntean că leahului nu i-ar fi căzut la îndemină ca cele 
două ţări române să fie una, sub acelaşi domn .. . Mai 
apoi s-a gîndit că, punînd alt domn la Suceava, craiul 
n-ar fi avut pricină de mihnire, el, Radu, mulţumindu-se 
numai cu ţinutul Putnei. 


Socotelile lui Radu se dovediră a fi fost greşite. 
Bogdan n-a mai zăbovit să asculte slujba de pomenire, 
ci s-a repezit cu oastea, care nu era chiar aşa de 
puţină, în întâmpinarea vecinului de la miazăzi. Pe la 
sfîrşitul lui octombrie, în a douăzeci şi opta zi, văzînd 
prăpădul făcut de oştenii lui Radu în Putna, Bogdan a 
pătruns şi el dincolo de malurile Rîmnicului, pînă la 
locul ce se chema Retezaţi, de la Movila Caiatei. Dar n- 
a ajuns oricum pînă acolo ... A prădat şi a ars de 
amîndouă malurile Şiretului, stârnind spaimă şi jale în 
sufletul bieţilor oameni de prin partea locului. 

După asemenea isprăvi şi de o parte şi de cealaltă, 
ostile s-au oprit faţă în faţă. Se vor fi ruşinat ostaşii din 
cele două tabere, văzindu-se cu arma-n mînă în faţa 
fraţilor lor.. . Atunci s-a ivit călugărul Maxim, cu barba 
în vînt şi cu crucea în mînă, ca un profet din alte vre 

muri, înfricoşindu-i pe luptători. Doar şi unii şi alţii 
aveau aceeaşi credinţă! Sfinţia-sa nu era de neam 
prost, se trăgea din spiţa despoţilor sîrbi şi se bucura 
de mare cinste la curtea de la Tîrgovişte, ajungind 
chiar vlădică. Ştia el că asemenea lupte între fraţi nu 
erau decit spre paguba lor, încît i-a mustrat cu vorbe 
aspre, chiar şi pe voievozi. Le-a amintit că şi unii şi 
ceilalţi erau de acelaşi neam, şi se cădea să-şi întindă 
mai curînd mîinile decit săbiile. Cum nici oştenilor nu le 
venea la socoteală a-ceastă înfruntare, voievozii au 
căzut la învoială să se împace. Radu a făgăduit 
despăgubiri pentru stricăciunile făcute în Putna, dar 
Bogdan n-a făcut la fel, căci nu el venise cu război mai 
întîi. Apoi s-au mai supărat cei doi vecini prin luna 
decembrie acelaşi an, dar nu s-au mai încăierat. 

În primăvara celuilalt an, a murit Radu-vodă cel 
Mare, şi astfel se nădăjduia pace dinspre Milcov. 


Bogdan însă a înţeles că era vorba numai de un scurt 
răgaz şi s-a gindit să nu dea leşilor vreme să se 
întocmească cu oaste asupra Moldovei. Din nou au fost 
trimişi solii, ce-rind mîna Elisabetei, dar degeaba! 
Văzind că n-o mai scoate la capăt cu craiul, a cerut să i 
se facă dreptate de către papa luliu al II-lea. Nu s-a sfiit 
că era un eretic, şi bine a făcut, căci papa pe dată i-a 
trimis vorbă lui Sigismund să ţină  făgăduiala 
răposatului său frate. Numai că regele polon era cu 
gîndul la propria lu* nuntă, cu fata ducelui de 
Mecklenburg, şi n-avea timp de a alteţa! 

Mînios, în aprilie 1509 Bogdan a trecut Nistrull 
înconjurind Kameniţa, fără s-o cuprindă, şi dînd slobo- 
zenie oştirii să prade Pocuția după pofta inimii. Ba, au 

1 luliu Marinescu, Bogdan cel Orb, 1504—1517, 
Bucureşti, 1910. (Grigore Ureche scrie că la 29 iunie ar 
fi fost trecut Nistrul şi nu în aprilie, cum susţine 
Marinescu. La 6 iulie oştenii moldoveni erau deja în 
drum spre casă, şi n-ar fi putut sta în Pocuția timp de 
dowă luni, fără ca polonii să reacționeze.) 

45 

ajuns cu prăpădul pînă la porţile Lwowului, Bogdan 
însuşi „dînd cu sulița în porţi", după cum spune croni- 
carul. Pe urmă s-au mai domolit, moldovenii, şi au în- 
ceput a face cale întoarsă. Pe la 6 iulie au trecut prin 
Rohatin, oraşul nefiind pregătit să aibă oaspeţi 
nepoftiţi. Ostaşii însă n-au ţinut seama şi, prinzindu-i 
pe toţi cei ce le-au căzut sub mină, ba chiar şi pe 
staroste, i-au luat cu ei în Moldova. Mare spaimă 
trebuie să fi fost printre cei tiriţi pe drumurile către 
miazăzi,- căci se şi vedeau vînduţi turcilor ca robi. Dar 
şi mai mare trebuie să le fi fost uimirea cînd 
moldovenii le-au dat pămiîn-turi şi locuri de casă, ca să 
se gospodărească fiecare după voie... 


Regele Sigismund l-a trimis în pripă pe Stanislas 
Gorski sol la frate-său, ca să-i amintească de învoiala 
dintre ei şi să-l pedepsească pe Bogdan, care făcuse 
iar război „pentru ţări ce nu erau ale lui". însă Vladislav 
nu avea poftă să-şi înfunde oştenii prin coclaurile 
Moldovei, mai ales că nu se uitase de tot păţania de la 
Baia. A încercat din nou cu buna înţelegere, trimiţind 
doi oameni de vază la curtea lui, la Suceava, cu 
rugămintea ca Bogdan să se potolească. 

Zadarnic au aşteptat polonezii să le sară ungurii în 
ajutor, că nici vorbă de aşa ceva. Bolnav de friguri, 
Sigismund n-a pregetat totuşi să poruncească, la 20 iu- 
lie, să se strîngă oaste, sub porunca lui Nicolae Kamen- 
cki, hatmanul coroanei şi voievod de Cracovia. Pînă la 
24 august se şi strinseseră vreo 60 000 de oşteni şi, 
soco-tindu-i îndeajuns, hatmanul a dat porunca de 
înaintare asupra Moldovei. 

E drept că Bogdan a prădat şi pîrjolit Pocuția, dar 
ce-au făcut leşii în Moldova a întrecut măsura, înspăi- 
mîntîndu-i chiar şi pe ai lor. De bucuria izbiînzii din 
Pocuția şi încărcaţi de pradă, oştenii lui Bogdan 
fuseseră sloboziţi acasă, ca să se bucure în voie, aşa 
că leşii n-au avut nici un fel de întâmpinare. 

46 

jaful începe la Cernăuţi, continuind la Botoşani, 
Dorohoi, Tărăşăuţi, Ştefăneşti şi Hotin, iar călărimea 
uşoară atinge viile Cotnarilor. Cetatea Sucevei au 
bătut-o cu tunurile, dar s-a ţinut tare şi nu s-au 
încumetat să zăbovească prea mult sub zidurile ei. Nu 
a avut loc nici o înfruntare cu oaste, şi hatmanul, 
temîndu-se de vreo capcană sau de vremea rea ce 
trebuia să vină, a poruncit întoarcerea. înciudat trebuie 
să mai fi fost falnicul hatman, care crezuse că va 
îngenunchea pe îndrăzneţul domn moldovean ce nu 


dădea pace regelui său. Poate că de aceea a hotărit 
„să ucidă bărbaţi, femei, copii şi turme (. ..) lucru care 
nu se obişnuieşte", spunea ruşinat chiar un cronicar 
polonezl. Nu aşa se purtase Bogdan cu prinşii de la 
Rohatin, dar se vede treaba că hatmanul Kamencki era 
prea însetat de răzbunare. Să fi avut pe cineva răpus la 
Codrii Cosminului, în „Dumbrava roşie"2? 

In patru octombrie, ostile lui Kamencki stăteau să 
treacă Nistrul, cînd o veste neaşteptată căzu asupra 
lor: venea oastea lui Bogdan! înfioraţi de lupta ce se 
pregătea, leşii s-au năpustit spre vrăjmaş. Numai că 
oastea lui Bogdan s-a dovedit a fi fost o mînă de 
oameni, cu care doar un viteaz ca voievodul ar fi 
cutezat să înfrunte 60 000 de săbii... Lesne de înţeles 
că moldovenii au fost siliţi să dea bir cu fugiţii. S-a 
descreţit pe dată*fruntea miîniosului hatman, care pe 
loc a poruncit ca ziua de 4 octombrie să fie pomenită 
pe veci cu mare cinste de întreg norodul polonez. A 
trimis cărţi către rege, vestin-du-i strălucita izbindă, şi, 
ca să se arate şi mai grozav, 

1 luliu Marinescu, op. cit. 

2 Cronicarul Neculce spune că, după înfringerea 
suferită de ostile lui Jan Olbrecht la 26 oct. 1497 în 
Codrii Cosminului, prinşii ar fi fost puşi să are, înjugaţi 
la plug, şi să semene cu ghindă pădurea ce poartă de 
atunci numele de Dumbrava Roşie. 

a poruncit  descăpăţinarea a 50 de boieri 
moldoveni, în piaţa din Lwow. 

Leşii n-au prea dat crezare laudelor hatmanului, 
căci Bogdan era mcă de temut, şi, între 1 şi 16 noiem- 
brie, solii unguri împreună cu cei polonezi luaseră dru- 
mul Sucevei, pentru împăcare. Pe 22 decembrie, la Su- 
ceava, solii s-au adunat cu cei moldoveni, care nu erau 


alţii decit „peţitorii' ce fuseseră la rege pentru mîna 
Eli-sabetei: logofătul Tăutu, Isac şi Ilvanco, la care se 
mai adăugase pircălabul Toader, iar după ce au 
prăznuit Crăciunul împreună cu leşii, au plecat la 
Kameniţa, în 29 decembrie 1509. Trecuseră însă cîţiva 
ani de cînd Bogdan ceruse mina Elisabetei. Şi fie că 
„focul inimii" s-o mai fi domolit, fie că mireasa pierduse 
din frăgezimea tinereţii, dar mai degrabă şi-a dat 
seama voievodul că pofta lui de a se înrudi cu regii era 
prea păgubitoare pentru ţară, încît a lăsat dezlegare 
solilor lui să dea cu-vîntul înapoi leşilor. Poate aceasta 
să fi fost şi pricina că foarte curînd, la 17 ianuarie 
1510, împăcarea a fost făcută, De Pocuția, însă, n-avea 
de gînd să se lepede cu atita uşurinţă ca şi de mireasă. 

La Kameniţa s-a hotărît ca fiecare să dea de ştire 
celuilalt în caz de primejdie, Sigismund se învoia să-l 
găzduiască pe Bogdan dacă ar fi fost nevoit să pribe- 
gească. Neguţătorii erau slobozi să treacă dintr-o parte 
în cealaltă fără de nici o supărare, iar dacă s-ar fi iscat 
vreo pricină, aveau să ceară judecată dreaptă, 
moldovenii la Halici şi Kameniţa, iar leşii" la Cernăuţi, 
Hotin şi Soroca. Cam la acestea s-au învoit, dar mai 
rămăseseră nişte lucruri.. . 

În Polonia găsise adăpost un domnişor, Petru, ce se 
dădea „os de domn" şi rivnea la tronul Moldovei. Bog- 
dan ceruse să-i fie dat pe mină. ori să fie descăpăţinat 
în faţa solilor lui, cum făcuseră şi în vremea lui Ştefan 
vodă. însă, de la acea întîmplare leşii au tras învăţă- 

minte: după uciderea domnişorului, Ştefan-vodă s- 
a făcut şi mai cutezător. 

N-au căzut la învoială nici cine să plătească pagu- 
bele de pe urma luptelor, căci, de la Liov şi pînă la Su- 
ceava, mare era jalea pe capul bieţilor locuitori. Cit 


despre stăpînirea Pocuţiei, s-a hotărît ca să fie rugat 
Vladislav să judece cui i se cuvenea. S-au legat să fie 
de faţă la judecata craiului, la Buda, taman în ziua 
hotărită, şi cine va lipsi să piardă judecata. 

În 7 februarie 1510 castelanii Krupski şi Tomicki, ca 
soli ai regelui, au luat jurămiîntul lui Bogdan, după care, 
la 20 februarie, boierii Toader, lvanco şi Luca au luat 
jurămînt lui Sigismund, faţă de curteni. Mai apoi, 
moldovenii au înapoiat prăzile, cu osebire cele de la 
Ro-hatin, şi leşii au slobozit prinşii de la Nistru. 

Se părea că buna înţelegere luase locul vrajbei din- 
tre cele două ţări vecine. în luna aprilie, solii moldoveni 
aşteptau nerăbdători sosirea polonezilor, aşa după 
cum fusese învoiala de la Kameniţa. Dar degeaba, căci 
lipseau cu bună ştire. De ce? Craiul polon îi ceruse 
fratelui său o judecată părtinitoare: Pocuția să fie dată 
pe vecie Poloniei şi Bogdan să nu se mai atingă de ea; 
pribeagul Petru să rămînă în Polonia, ca zălog de bună 
purtare din partea lui Bogdan; prinşii polonezi ce 
căpătaseră pă-mint în Moldova să fie trimişi pe la 
casele lor»de unde au fost luaţi, iar despăgubirea s-o 
plătească Bogdan . . . însă Vladislav a socotit îndelung, 
cerînd şi povata sfetnicilor, după care a hotărit aşa: 
mai întîi, să se alcătuiască un sfat de unguri, poloni şi 
români, care să chib-zuiască bine asupra Pocuţiei, căci 
prea greu era ca o singură minte să hotărască după 
dreptate; pribeagul Petru să fie izgonit din Polonia; 
prinşii să fie slobozi să se întoarcă sau nu, după cum îi 
va fi voia fiecăruia, şi nesiliţi să fie; despăgubire să nu 
plătească nimeni, paguba fiind de amîndouă părţile. 

- Domnii trecătoare - domnitori uitcti 49 

Judecata ieşise mai bună pentru Bogdan după voin- 
ţa lui Vladislav, căci frate-său prea poftea să se facă 


stăpîn peste Moldova. La rîndul său, regele Poloniei, 
deloc încîntat de judecata de la Buda, n-a vrut să ştie 
de ea şi a trimis solie la Suceava, învoindu-se cu 
Bogdan pentru un hotar vremelnic cu Pocuția. 

Nu prea avea încotro domnul Moldovei, primind în- 
țelegerea cu leşii, fiindcă dăduse de alt necaz. Beti Ghi- 
rei, feciorul hanului, a pătruns cu ceambulurile lui şi, 
de la Orhei pînă în Dorohoi, a pustiit totul, mai rău ca 
lăcustele. E drept că nu s-a bucurat mai apoi de pradă, 
fiind ucis de o săgeată bine ţintită, însă paguba a 
rămas! Poate că s-ar mai fi întors tătarii la luptă, dar 
primiseră veste că nogaii de pe Volga îi loviseră la ei 
acasă, în Cri-meea, fiind astfel zoriţi să-şi apere 
sălaşurile. l-au biruit atunci crimlenii pe  nogai, 
izgonindu-i, şi de bucurie ... s-au năpustit asupra 
Lituaniei! Pe la începutul lui septembrie, tocmai cînd se 
pîrguiseră bucatele, un ceambul de vreo 60 000 de 
tătari a năvălit şi în Moldova. 

Bogdan nu-i aştepta, ştiindu-i pe undeva departe, 
pe meleaguri litvane, încît aceştia au prădat nestinghe- 
riţi, cărînd după ei şi vreo 74 000 de robi. La vadurile 
Nistrului, boierul Corpaciu cu vreo mie de viteji strînşi 
în grabă au îndrăznit să le amintească tătarilor că nu 
fuseseră în ţara nimănui. Au pierit vreo 700 din ei, 
lăsînd numai învăţare de minte pentru cei ce au stat cu 
mîinile în sîn, privind cum tătarii îşi cărau robii fără de 
nici o sminteală. 

S-a înspăimiîntat rău craiul Vladislav de prăpădul 
făcut de tătari şi s-a gindit să-l roage pe cneazul 
Moscovei să-i ajute şi el pe creştini, lovindu-i pe la 
spate pe tătari, cînd ar mai fi plecat după plean. 
Bogdan a cerut să-şi alăture şi el soli la Moscova, ca să 
aducă acasă bruma de lucruri ce mai rămăseseră după 
moartea surorii 

sale Olenal. Sigismund însă nici n-a vrut să audă 
de. o asemenea solie care să treacă prin ţara lui. Se 
afla pe atunci în mare duşmănie cu moscalii, pentru 
stăpînirea Lituaniei, dar nici încredere n-avea în solii lui 
Bogdan. Bănuia că pe ascuns s-ar putea înţelege cu 
cneazul Moscovei, contra Poloniei. Nu le răminea 
moldovenilor decit să se apere singuri de năvălirile 
tătarilor, cel mult cu sprijin de la vecinii dinspre asfinţit 
şi miazănoapte. Barem de le-ar fi fost una voinţa, dar 

Cînd tătarii pîrjoleau Moldova, prin august 1510, 
regele Vladislav a poruncit saşilor 600 de călăreţi şi 
100 de suliţaşi în sprijinul lui Bogdan (nici măcar cît 
oamenii boierului Corpaciu). Saşii s-au pregătit pe 
îndelete şi au ajuns în Moldova vreo 200 de pedestraşi. 
.. dar abia în anul celălalt, prin primăvară! Noroc că 
tătarii n-au mai adăstat pe meleagurile moldovene ... 

La rîndu-i, regele Sigismund poruncise celor 4 000 
de oşteni, ce-i avea în Pocuția, să-l sprijine pe domnul 
român (cu cîtă uşurinţă se strinseseră 60 000 cînd 
fusese 1 vorba de jefuirea Moldovei!). Dar şi aceştia s- 
au arătat a nu fi prea lămuriţi dacă Bogdan avea 
nevoie de ajutor sau nu, fiindcă nici nu s-au clintit cîtă 
vreme tătarii îşi făceau de cap în Moldova. lar după ce 
au pustiit totul şi au plecat, la ce bun să mai fi intrat în 
Moldova pe urmele lor? Ei ce-ar mai, fi jefuit, cîtă vreme 
ceilalţi lăsaseră în urmă numai cenuşă? m 

Sigismund l-a vestit pe Bogdan că o solie 
tătărească ce fusese la Cracovia îi ceruse îngăduinţa să 
ocupe ei Moldova. Neprimind, el voia să-i arate 
voievodului cît de mult îl îndatora (deşi mai bună 
treabă ar fi făcut dacă i-ar fi urnit pe cei" 4 000 de 
ostaşi). A înţeles însă 


1 Olena era fiica lai Ştefan cel Mare cu prima soţie, 
Ev-dochia. Măritată cu țareviciul Ivan, fiul lui Ivan al IIl- 
lea, cneazul Moscovei, a murit în închisoare, în Rusia, 
la 18 ian. !505 (apud C. C. Giurescu şi D. C. Giurescu, 
op. cit., voi. Il, P- 187). 

Bogdan că regele nu i-a îngăduit pe tătari ca să nu 
aibă asemenea vecini care ar fi putut uşura turcilor 
trecerea spre Polonia. Or, ţara Moldovei era o stavilă în 
calea turcilor! 

încă din primele luni ale anului 1511 necazurile au 
început să se arate din nou. în februarie, cu multă jale, 
a fost coborită în gropniţa de la Putna muma voievo- 
dului, Măria Doamna, fiica lui Radu cel Frumos. Mai 
apoi, vremuri de primejdie începuseră să se arate din- 
spre Chilia, aflată în stăpînirea turcilor. Certîndu-se cu 
tatăl său Baiazid al Il-lea1, unul dintre fiii lui, Selim, a 
fugit tocmai la gurile Dunării, unde s-a împrietenit cu 
Mengli Ghirei, hanul Crimeii, devenindu-i şi ginere. îm- 
preună au hotărît să încerce înlăturarea sultanului şi, 
ca să-i cîştige pe tătari, li s-a îngăduit să prade, cînd le 
va fi voia, Moldova, Ungaria şi Polonia. începutul îl 
făcuseră chiar în vara lui 1510, în Lituania şi Moldova. 

In 1511, Selim şi socru-său au ocupat Cetatea 
Albă, după care, dintr-o dată, s-au întors către stepele 
ruseşti. Neîncrezător în tătari, Bogdan şi-a dus oastea 
de către „apa Nistrului, la apărarea marginii", cum 
avea el să scrie lui Baiazid al Il-lea prin septembrie 
acelaşi an2. La vremea culesului, ca de obicei, tătarii s- 
au ivit în Moldova, poftind să strîngă bucate şi robi. 

De astă-dată nici ungurii nici leşii n-au mai luat cu 
uşurinţă lucrurile, şi Vladislav a poruncit ca 800 de 
ostaşi, adică jumătate din oastea lui de la Oradea, să 
treacă munţii împotriva tătarilor. Ei trebuiau să se ală- 


ture oştenilor lui pan Stanislas Lanczkoronski, staroste 
de Kameniţa, pan Jan Tworowski, staroste de Podolia şi 
altor şleahtici3. Mare noroc au avut crimlenii că au fost 
atacați din nou de nogai şi n-au mai apucat să se bată 

1 Baiazid II (Veli) 1481—1512. 

2 C. C. Giurescu, şi C. D. Giurescu, op. cit., p. 264. 

3 luliu Marinescu, op. cit. 

cu oastea creştinească, dacă nu cumva norocul va 
fi fost de partea creştinilor ... Au lăsat „culesul" pentru 
anul celălalt, dar nici atunci n-au fost mai norocoşi, 
căci cei vreo 20 000 de tătari ce apucaseră calea către 
Polonia au fost opriţi de oastea regelui la Wisnewecz şi, 
puşi pe fugă, din nou au rămas fără plean. 

Bogdan i-a trimis pe dată scrisoare de laudă lui Si- 
gismund, pentru biruinţa asupra tătarilor, dar regele, 
mînios, aspră mustrare a făcut solilor, că stăpiînul lor 
nu i se alăturase cu oaste. Domnul român se aţinuse 
pe margini ca să nu-l supere pe Selim, cu care tocmai 
era pe cale să se înţeleagă să fie pace. Regelui nu i-a 
fost pe plac şi a căutat să-l aţiţe pe Neagoe Basarab să 
sară asupra Moldovei, numai că înțeleptul domn nu s-a 
luat după îndemnurile regeşti. 

De grele vremuri aveau parte bieţii moldoveni," 
care mai de care dintre vecini poftind să le aducă 
întunericul unei stăpîniri străine. Te şi miri cu ce se mai 
hrăneau, atit era de răscolit şi pirjolit pămîntul. 
Luminoasele vremuri ale domniei lui Ştefan începeau 
să pălească, şi numai bărbăţia şi vitejia lui Bogdan- 
vodă ar mai fi putut să le ţină cît de cît, din care pricină 
nu avea deloc odihnă aprigul voievod. 

leşindu-i din cap „fumurile de mărire", „şi-au luat 
doamnă din ţară", dar nu pe Stana, care-i făcuse atiţia 
Copii, ci pe Nastasia. Nu era una şi aceeaşi cu “Anasta- 


sia Doamna", mama lui Petrul, tot fecior de-al lui Bog- 
dan, ci o alta, care a murit în 12 octombrie 1512, fiind 
înmormiîntată la mănăstirea Dobrovăț. Cealaltă Anasta- 
sia a murit abia în 1558, la 2 mai. 

Selim, pribeagul de la Chilia, ajuns sultan2, deşi 
făcuse pace cu Bogdan, n-a fost împotrivă ca tătarii să 

1 Ajunge domn sub numele de Alexandra 
Lăpuşneanu în anii 1552—1561 şi 1564—1568. 

2 Selim | lavuz (cel aspru) 1512—1520. 

54 

prade Moldova în 1513, aşa după cum făgăduise 
pe cînd se afla fugar. Prin 1511, Sigismund îi scria 
fratelui său că moldovenii pribegeau în Polonia din 
pricina haraciu-lui ce trebuia plătit turcilor. Poate că în 
acel an o fi cerut domnul mai mulţi bani, ca să-i dea 
turcilor, să-i poată ţine în loc. Alţii spun că în 1513 ar fi 
închinat ţara, căpătind de la sultan în scris drepturi pe 
care şi unii şi alţii ar fi trebuit să le păstreze cu 
sfinţenie. Că n-a fost aşa mai tirziu, se ştie, dar în 
vremea domniei lui Bogdan turcii şi-au ţinut făgăduiala 
dată, îngăduindu-i însă pe tătari să nu lase răgaz 
moldovenilor să-şi tragă sufletul. 

Inţelegind Vladislav marea primejdie pe care o pre- 
găteau turcii, mai cu seamă pentru Ungaria, i-a cerut 
fratelui său ca împreună să pornească contra lor, 
înainte ca ei să se întărească. Sigismund însă nici n-a 
vrut să audă, spunînd că dacă ar pleca împotriva 
turcilor tătarii l-ar fi lovit prin coaste, ba chiar şi 
Bogdan li s-ar fi putut alătura. 

Nu avea încredere craiul leşesc în credinţa lui Bog- 
dan, deşi pe faţă se arătau prieteni. Chiar în 1513, la 
21 iulie, la nunta lui Bogdan-vodă cu domniţa Ruxan- 
dra. copila lui Mihnea-vodă cel Rău, craiul i-a trimis în 
dar blănuri de sobol şi zibelină. Poate că era bucuros 


că văduvul domn uitase de soră-sa, Elisabeta, luînd pe 
alta! 

Nu mult după nuntă, au intrat din nou tătarii în ţară 
(de bună seamă că nu fuseseră poftiţi la ospăâţ!). Ca de 
obicei, au ars totul în calea lor, pînă la laşi, unde au dat 
foc tirgului. încărcaţi de plean, s-au tras peste Nistru 
nesupăraţi de nimeni. A fost mare uimirea, căci, după 
plata haraciului la turci, Bogdan se socotea cruțat şi de 
către tătari. Era totuşi ruşinos că năvalnicii călăreţi ai 
stepelor au putut prăda ca la casă pustie, ceea ce l-a 
făcut pe Grigore Ureche să adauge de la sine că 

i-au lovitu Bogdan-vodă cu oaste proaspătă şi au 
scos tot pleanul de la dînşii", fireşte, tot la apa 
Nistrului1. 

Înrudirea cu neamurile lui Mihnea-vodă a iscat su- 
părare în sufletul lui Neagoe Basarab, care în 1514, 
către sfîrşitul iernii, trimise oaste cu un domnişor, 
Trifăilă, pribeag venit de prin părţile transilvane şi 
rivnind la scaunul lui Bogdan. Socotise domnul 
muntean că în iarnă oastea moldovenească nu era 
gata de luptă, obişnuin-du-se ca numai peste vară să 
dea năvală tătarii. Bogdan vodă le-a ieşit în întîmpinare 
oştenilor lui Trifăilă „la pod din jos de Vaslui", la 27 
februarie, şi, prinzindu-l pe pribeag, l-a scurtat de cap 
ca să nu mai aibă cu ce gîndi la domnia Moldovei... 

Multe s-ar mai putea povesti despre „Bogdan-vodă 
cel Orbu şi Grozav, feciorul lui Ştefan-vodă cel Bun", 
căci datorită lui a dăinuit Moldova după moartea mare- 
lui voievod. A fost, aşa cum spunea cronicarul, „ca un 
stejar, în toate părţile priveghia ca să nu se ştirbească 
tara ce-i rămăsese de la tată-său". Că a vrut tare mult 
să se înrudească cu făloşii crai ai vremii, nimeni nu i-a 
poate lua în nume de rău, căci spre binele Moldovei ar 


fi fost. Luptele destul de multe, petrecute în vremea cit 
a domnit, nu lui i s-au datorat, că nu era să lase ţara 
de izbelişte. Şi atunci, „nu cu puţină laudă pentru lu- 
crurile cele vitejeşti ce făcia", a stat .cu cinste. în faţa 
neprietenilor şi multe lucruri bune a făcut. 

Mai spune bătrinul Grigore Ureche că „s-au pristă- 
vitu în anii 7025 aprilie 18 din în ceasul cel dintii al 
nopţii în tîrgu în Huşi". Socotind pe vremurile noastre, 
anul morţii 1517, cu părere de rău putem spune că 
abia dacă avea vreo patruzeci de ani cînd i s-a curmat 
firul vieţii. 

1 Gr. Ureche, op. cit., p. 93; vezi şi luliu Marinesca, 
op. 

«it. 

O POVESTE CU SI DESPRE OLTENI 

Vestitul neam al Craioveştilor îşi trăgea obirşia din 
cele mai îndepărtate vremuri, de mult uitate. Pe 
vremea lui Laiotă-vodă Basarab, în sfatul domnesc era 
bogatul boier Neagoe de la Craiova, Strehăianul, cum i 
se mai zicea, după numele moşiei. Avusese acel bătrîn 
boier patru feciori, tot unul şi unul, viteji şi falnici. 
Barbu, cel dintîi născutul, la mare cinste fusese la 
domnia mă-riei-sale lo, Vlad-vodă, zis Călugărul, dar şi 
la lo, Radu voievod, zis „cel Mare", şi se înţelege că 
prețuit a fost şi la curtea nepotului său, Neagoe 
Basarab. Ceilalţi trei, Pîrvu, Danciu (Gogoaşe) şi Radu 
nu rămăseseră mai prejos, faima vitejiei şi înţelepciunii 
lor ridicînd la mare cinste neamul boierilor de la Jii. 

lată însă că Mihnea-voievod, zis „cel Rău", care a 
stat în scaunul domnesc din aprilie 1508 şi pînă în ia- 
nuarie 1510. n-a mai suferit pohfalal oltenilor, dar nu 
s-a încumetat nici să-i doboare pe faţă. Vrăjmaşi de-ai 


craioveştilor şi pizmuitori pe cinstea şi cinurile2 boie- 
reşti dobîndite de ei s-au găsit destui, mai cu seamă în 
părţile de la răsărit de Olt, şi cu ei s-a socotit Mihnea 

1 Mîndrie (arh.). 

2 Ranguri (arh.). 

vodă să uneltească pe ascuns. Nu s-au lăsat 
prostiţi oltenii cătînd la vorbele mieroase ale lui Vodă, 
care făgăduia să nu le facă nici o nevoie. S-au făcut a-l 
crede, dar, în taină, care cu ce-a putut s-au tras 
frumuşel peste Dunăre, în ţara turcului, în sangeacul 
de Nicopole. 

Acolo stăpîn era Mehmed beg, feciorul lui Aii beg 
Minaloglu, care se ţinea a avea prin vinele lui sînge de- 
al Basarabilor şi care mereu era cu un ochi deschis 
spre Ţara Românească, poftind-o pentru sine. Nu ştiau 
oltenii gindurile cele ascunse ale paşei, căci poate n-ar 
fi legat acel mare prieteşug cu el. Dacă vor fi ştiut, 
atunci, nevoiţi să-şi găsească adăpost de urgia dom- 
nească, au tăcut şi s-au făcut că turcii le sînt pe plac. 

Cu adevărat prăpădul lumii a fost pe meleagurile 
dintre Olt, Dunăre şi munte, căci, mînios din cale afară 
de fuga boierilor, Mihnea-vodă le-a ars satele, tăind şi 
ucigînd pe cîţi din neamul craiovesc a putut prinde. Ba 
le-a ars şi casele sătenilor nevinovaţi, ştiindu-i una cu 
stăpînii lor, „iar popilor le-a tăiat nasul", necutezînd să- 
i ucidă, şi cîte şi mai cîte alte grozăviil... 

Au stat la sfat boierii fugari cu Mehmed beg şi s-au 
dumirit că nu mai încăpea împăcare cu aprigul domn 
vărsător de sînge. Bună ar fi fost după mintea lor o 
schimbare de domnie cu cineva de „os domnesc", dar 
cu îngăduinţă faţa de neamul lor. Mihnea trebuia izgo- 
nit! 


Căpăţind bun sfat şi sprijin de la paşă, pribegii au 
întocmit o oaste şi n-au mai adăstat împrimăvărarea, ci 
în plină iarnă, la începutul noului an 1510, au purces 
către ţară. Găsiseră şi voievod trebuincios, aşa cum îl 
pofteau ei, pe Vlăduţ, un flăcăiandru ce abia împlinise 
vreo 16 ani, dar era fecior de-al răposatului lo, Radu, 
zis „cel Mare". Poate să fi avut judecată copilărească 
CO- 

1 C. C. Giurescu şi C. D. Giurescu, op. cit., p. 224— 
225. 

conul, dar mai multă nu-i era de trebuinţă, căci 
craio-veştii aveau destulă minte să judece în locul lui.. 

Luat pe negindite, Mihnea-vodă a dat fuga la prie- 
tenii lui sibieni, cu gind să tocmească ceva oaste. în 
Ţara Românească rămăsese, în aşteptarea ajutorului 
de peste munţi, Mircea, feciorul voievodului, pe care 
tatăl său îl aşezase în scaun alături de el în 1509, ca 
împreună să domnească, cum se obişnuia. 

În fruntea oastei boierilor olteni se afla nepotul 
Neagoe, care se dovedise a fi cel mai sîrguincios la 
izgonirea domniei. într-o noapte de februarie, pe cînd 
zăpada aşternută ascundea zgomotul de copite al 
cailor, Neagoe cu oştenii lui a cuprins mănăstirea 
Cotmeana, unde se ascundea Mircea-vodă. Trezit din 
somn de o slugă, buimac, Mircea a scăpat cu fuga, 
sărind pe fereastră desculţ şi dezbrăcat, cu mare 
ruşine. N-avea de ales decit fuga spre munte, la Sibiu, 
căci de cădea în miinile lui Neagoe... 

În acest fel s-a liberat scaunul ţării, în care a fost 
aşezat Vlăduţ-vodă. Şi, aşa după cum e datina, toţi cei 
prigoniţi de vechea domnie au dat fuga la mila celei 
noi. Boierii olteni, cinstiţi la fire şi cu credinţă la împli- 
nirea făgăduielilor, s-au ţinut la scaunul domnitorului, 


care a chemat în sfatul domnesc pe marele ban Barbu, 
pe marele vornic Danciu şi pe Pîrvu, care, deşi fără 
dre-gătorie, era ţinut la mare cinstel. 

Ţara începu a fi rinduită şi apărată de Vlăduţ-vodă, 
dar cu mintea Craioveştilor, care au stat cu arma în 
mînă la încercările unor ..domnişori"2, dar au pus şi 
mintea la treabă spre buna chivernisire. Mai întîi. în 17 
august 1511, la Dridih, împreună cu boierii săi, Vlăduţ 

1 Nicolae Stoieescu, Dicţionar al marilor dregători 
din Ţara Românească si Moldova, sec. XIV—XV//, 
Bucureşti, 1971, p. 46—47. 

2 Pretendent la tron. 

vodă a scris carte craiului unguresc Vladislav, 
făgăduin-du-i credinţă şi prietenie, îndatorindu-se să-l 
vestească de primejdie turcească, dacă s-ar fi ivit. A 
dat îngăduinţă neguţătorilor de peste munţi să vie în 
ţară ca şi pînă atunci, neavînd a se teme de nici o 
sminteală. 

Treaba părea binevenită, că tare mai avea nevoia 
de linişte biata ţară. . . Dar, aşa cum s-a cam întîmplat 
de multe ori, cînd era pace şi linişte la hotare, pizma şi 
zavistia s-au cuibărit la curtea domnească. Cumnatul 
voievodului, boierul Bogdan din Popeşti, i-a şoptit la 
ureche cum că auzise ceva zvonuri, că Neagoe ar fi 
umblat pe la turci să apuce domnia pentru sine. Tot pe 
a-tunci şi Selim, fecior de-al lui Baiazid al II-lea, trăgiîn- 
du-se la Chilia, plănuia răsturnarea tatălui său, ca să-i 
ia locul. Vlăduţ a socotit că, legîndu-şi soarta de a tână- 
rului surghiunit, ar fi scăpat de „prietenia" turcilor de la 
Dunăre, cu toate că marele ban Barbu Craiovescu l-a 
sfătuit'Să se ferească de o asemenea ispravă. 

Probabil şi din aceasta să se fi tras cearta lui Vlă- 
duţ-vodă cu boierii olteni, căci ziceau unii că ar fi um- 


blat domnul să-l ucidă pe marele ban ... Poate că şi ur- 
zelile lui Neagoe, date pe faţă, au supărat domnia, căci 
prin ultima lună a anului 1511 craioveştii s-au tras din 
nou la Mehmed beg. N-au adăstat acolo mai mult ca o 
lună, şi în „ghenarie văleat 7020", adică în 1512, ostile 
lor l-au luat pe nepregătite pe Vlăduţ-vodă, prinzindu-l 
lîngă cetatea Bucureştilor, la Văcăreşti. 

Pe lespedea ce acoperă mormîntul tînărului 
voievod la mănăstirea Dealu, scrie că Neagoe l-ar fi 
descăpăţinat pe Vlăduţ, la 23 ianuarie, după ce s-a dat 
o luptă. Dar piatra de pe mbrmiînt nu spune că prea 
tinărul domn a fost înjunghiat la grumaz, asemenea 
unui pui de găină, »)sub un păr", împroşcînd cu sîngele 
lui zăpada din jur. Şi doar vrusese şi el binele ţării, 
nădăjduind s-o mai slăbească din  strînsoarea 
turcească... 

60 

Pare-se că şi lui Neagoe i-ar fi părut rău de uci- 
derea săvirşită, căci, înscăunîndu-se în locul lui, a 
poruncit slujbă de iertăciune, cu vlădici şi sobor de 
preoţi. Oare nu cumva şi strălucita zidire de la Argeş va 
fi fost ridicată gîndindu-se în adîncul sufletului la cel 
ucis? Cine poate şti? 

Ajungînd domn al ţării, Neagoe Basarab s-a încon- 
jurat pe dată de toţi unchii şi verii ce-i mai rămăseseră 
în viaţă, stiîrnind nemulţumirea boierilor de peste Olt. 
însurat cu Elena-Despina doamna, fata lui lovan Bran- 
covici din spiţa despoţilor sîrbi, nu s-a lăsat mai prejos 
şi s-a dat drept fecior al lui Basarab cel Tinăr. Că tatăl 
lui va fi fost acel ,„,„[epeluş-vodă'", cum i se mai spunea, 
ori boierul Pîrvu Craiovescu, mai greu de ştiut, dar mu- 
mă-sa era sigur din neamul boierilor din Oltenia. 

A rînduit ţara Neagoe-vodă, a ţinut cu asprime în 
friu şi pe boierii nemulţumiţi, iar pe turci cu vorbe 


meşteşugite şi daruri, căutînd să facă pace şi linişte. 
în-ţelep s-a dovedit voievodul, cîrmuind cu vrednicie 
ţara, îngrijindu-se de hrana trupului, dar şi de cea a 
sufletului, învăţăturile sale filosof eşti, lăsate în scris 
către fiu-său Teodosie, au ajuns pînă în zilele noastre, 
sporind faima voievodului. Se gîndea el să povăţuiască 
pe cel dinţii născutul Teodosie, care avea să-i urmeze 
în scaun, cum să păstreze ţara neştirbită, aşa cum i-o 
va lăsa el moştenire. 

Mai avusese măria-sa şi alţi copii, pe Petru, loan şi 
Anghelina, care i se prăpădiseră din pruncie, rămînînd 
numai cu Teodosie şi surorile acestuia, Stana şi Ruxan- 
dra. Erau crude copilele, dar din vreme se şi învoise cu 
domnul Moldovei ca atunci cînd Ştefăniţă, coconul 
domnesc, avea să mai crească şi el, să-şi aleagă pe 
una din fete, doamnă a Moldovei să-i fie. Care i-o 
plăcea. .. 

Nu terminase de chivernisit ţara şi treburile fami- 
liei, cînd moartea cea nemiloasă l-a luat pe Neagoe- 
vodă dintre ai lui, în ziua de 15 septembrie 1521. Jale 
mare a 

cuprins toată ţara, clopotele glăsuind trista veste şi 
che-miînd la slujba de îngropăciune ce avea să fie în 
acea minunată ctitorie de la Argeş. De faţă au fost 
mulţi oameni, şi vlădici şi clerici şi mireni, şi cu toţii au 
lăcrimat, unii poate de bucurie, cîntîndu-i la căpătii 
„Veşnica pomenire"... 

Durerea cea mare şi adevărată au simţit-o numai 
ai lui, şi mai vîrtos plăpîndul fecioraş Teodosie. 
Părăsindu-l Neagoe-vodă, greua povară a domniei pe 
umerii lui căzuse! învățase el de la tătine-său că nu se 
cădea să te arăţi înlăcrimat ca muierile, în faţa 
norodului, cînd eşti domnul ţării... şi dacă nu, va fi avut 


grijă marele ban Preda să-l povăţuiască şi să-l 
îmbărbăteze. îi rămînea o mamă destoinică, unchii şi 
tot neamul oltenesc în sprijin. .. în faţa mulţimii, slobod 
era plinsul pentru Stana, ori Ruxandra, surorile lui mai 
mici, dar el... avea să-şi ostoiască amarul în taina 
iatacului, după aceea... 

Cam aşa a poftit dumnealui, marele ban, să se în- 
țeleagă bine, de către toţi ce trebuiau să audă, murind 
Neagoe-vodă, ţara avea domn pe Teodosie-vodă şi... 
neamul craiovesc! Tocmai de aceea s-au ridicat pe 
dată boierii de prin părţile Buzăului, care, împreunîndu- 
şi ostile cu ale boierilor ce fuseseră fugari prin 
Moldova, s-au pornit asupra noii domnii. Găsiseră şi ei 
pe Dragomir, zis „Călugărul", şi, ca să se încredinţeze 
tot norodul că era viţă domnească, i-au zis Vlad-vodăl. 

Atunci, în pripă, marele ban Preda n-a putut a-duna 
întreaga oaste a ţării, ci numai pe cei rămaşi cre- 
dincioşi domniei, care s-au dovedit a fi puţini la număr, 
înfruntarea s-a petrecut la Tîrgovişte, şi marele ban şi- 
a dat viaţa ca să-şi apere nepotul, dar degeaba. 
Prevăzător însă, Preda trimisese încă dinaintea luptei 
olăcari după 

1 In unele lucrări este numit şi Radu-vodă (vezi 
Horia Ursu, Domnia lui Ştefăniţă vodă, Zece ani din 
istoria politică a Moldovei, Cluj, 1940), dar este vorba 
de unul şi acelaşi pretendent. 

grabnic ajutor de la prietenul său Mehmed beg. 
Acesta, care numai atita aştepta, n-a întirziat prea 
multă vreme şi, lovindu-l pe Dragomir cu ai lui 
răzvrătiți, tot la Tir-govişte i-a înfrînt. A fost prins 
cutezătorul „Vlad-vodă" şi dus în obezi la Nicopol, 
socotind paşa să-l ţină la în-demină pentru mai tîrziu. 


Au înţeles gîndurile sangeac-beiului şi boierii craio- 
veşti, iar comisul Radu Bădica l-a lămurit cu vorbe 
meşteşugite că mai de folos ar fi fost pentru prins să 
fie scurtat de cap, ca să nu mai aibă pe ce purta 
coroana în viitor. S-a învoit Mehmed beg, dar mai apoi, 
fără să ceară încuviințarea cuiva, a îngăduit oştenilor 
lui să prade prin ţara Buzaelor, drept răzbunare pentru 
moartea „bunului său prieten" Preda Craiovescu. Multe 
fete şi feciori legaţi în funii au împînzit atunci drumurile 
împărăției turceşti, spre târgurile de robi. .. Şi toate se 
petreceau sub ochii neputincioşi ai craioveştilor! 

Mehmed beg însă nu s-a sinchisit de prietenii care-l 
chemaseră în ajutor, ci, plăcîndu-i ţara, a hotărît să nu 
se mai întoarcă acasă. L-a poftit pe Teodosie-vodă să 
se ducă să-şi îngrijească de sănătate în locuri mai 
calde, şi i-a trimis pe malurile Bosforului, apoi a început 
a-şi aşeza subaşil prin satele şi tirgurile ţării. Socotea 
că înalta Poartă nu ar fi putut avea ceva împotrivă 
dacă ar face din Kara Iflak2 un paşalic. 

Uneltirile paşei la Istambul au fost aflate numai- 
decit şi de capuchehaile3 domneşti de acolo, care pe 
dată au trimis veste în ţară de cumplita primejdie. Nu 
mai era vreme de pierdut, şi craioveştii au înţeles că 
numai o împăcare, fie ea şi vremelnică, între toţi 
românii ar mai fi putut scăpa ţara de aşa năpastă. 
Domn de ţară s-ar mai fi găsit, ca Vladislav, nepotul lui 
Vladislav al 

1 Slujbaş otoman. 

- Ţara Românească (lb. turcă). 

3 Reprezentantul voievodului la Poartă. 

II-lea, numai că se afla tocmai la turci, şi prieten cu 
ei. Mai bun ar fi fost feciorul lui Radu cel Mare, numit 
tot Radu. cel cu moşia la Afumaţi, dar şi acesta era 


pribeag, prin Transilvania, încă necutezînd la scaunul 
părintelui său. 

Prin ianuarie 1522 a sosit în ţară şi vestea săvirşirii 
întru cele veşnice a şubredei mlădiţe basarabe, sărma- 
nul Teodosie-vodă, stingindu-se ca o luminare printre 
străinil. Nu mai aveau vreme de ales şi cu toţii au 
căzut la învoială ca Radu să le fie domn. Sprijinit de 
tară şi cu oaste transilvană, Radu de la Afumaţi i-a lovit 
pe turci la Gubavi şi Stefeni pe Neajlov, punîndu-i pe 
fugă, dar fără să-i poată izgoni din ţară. Mehmed beg 
şi-a adunat oastea risipită şi, prin aprilie, după lupta de 
la Clejani, l-a silit pe Radu să apuce din nou calea 
peste munţi2. 

Vreme de mare cumpănă se abătuse asupra bietei 
ţări, căci în tot restul anului înfruntări fără număr au 
avut loc între viteazul Radu şi turcii lui Mehmed beg, 
care nu se dădeau duşi. Nu aşa au vrut craioveştii, ca 
ţara să ajungă cîmp de bătălie, cu mare pagubă şi 
moarte, şi mai ales s-au temut că Radu nu va fi vrednic 
să apuce domnia. Pe de altă parte, padişahul, văzînd 
împotrivirea românilor de a trece sub oblăduire 
turcească, a trimis pe Vladislav al III-lea, ce se afla în 
preajma sa. 

Sultanul era pe acea vreme Soliman3, căruia creş- 
tinii i-au zis „Magnificul“ şi care a avut minte să nu şi-i 
ridice pe români în cap cînd el avea gînduri de cucerire 
a Ungariei, după ce în 1521 ocupase cetatea 
Belgradului. N-avea lipsă de răzmeriţă şi ceartă între 
Carpaţi şi Dunăre tocmai atunci, mai tîrziu, cine ştie. .. 

1 Vezi Horia Ursa, op. cit. 

2 Manole Neagoe, Viteazul Radu de la Afumaţi, 
„Magazin Istoric", nr. 6 (99), 1975, p. 2—6. 

3 Suleyman Kanuni (legiuitorul) 1520—1566). 

Astfel, după 4 aprilie 1523, în scaunul domnesc s-a 
aşezat Vladislav al Ill-lea, iar boierii olteni, mulţumiţi 
ori ba, au dat fuga la scaunul domnesc, spre marea bu- 
curie a voievodului, care nădăjduia în credinţa puterni- 
cilor boieri. Bucuria era numai pe faţă, căci într-ascuns 
nu avea gind curat faţă de ei. Marele ban avea pe mînă 
prea multă oaste, primejdioasă adesea pentru domn, 
încît Vladislav s-a socotit să-l lipsească de ea, 
numindu-l mare postelnic. Zicea el că în acest chip îi 
putea avea veşnic în preajmă pe cei dragi inimii lui. 
Marele ban şi-a dat seama unde ţintea domnul şi. 
miînios. s-a tras la moşiile de peste Olt, împreună cu 
toate neamurile lui. Prin septembrie, era gata şi oastea 
cu care s-a îndreptat asupra domniei. în cele din urmă. 
venind vremea aspră a iernii, Vladislav, care fusese 
crescut pe malul Bosforului, nesuferind frigul s-a 
hotărît să plece mai către miazăzi, dacă nu cumva l-or 
fi biruit răzvrătiţii olteni, căci prin noiembrie nu mai era 
în scaun. Găsiseră cra-ioveştii om în loc, şi tot „os 
domnesc", dar din neamul lor. Era comisul Radu 
Bădica, pe care l-au făcut stăpînul ţării. Scria la 15 
ianuarie 1524 noul domn, către braşoveni, că el a 
primit să se suie în „scaunul părintelui său" numai 
fiindcă aceasta fusese voinţa ţării, de aceea nici cei de 
peste munţi n-ar mai fi trebuit să-l sprijine pe fratele 
său. Radu de la Afumaţi, ţara avînd domn legiuit de 
pofta eil. 

Radu Bădica a trimis apoi vorbă de pace şi la turci, 
ca să nu fie pricină de supărare că apucase el domnia. 
Credea că aceştia nu aveau să afle de cartea lui prea 
prietenoasă către braşoveni, dar turcii şi-au dat seama 
că boierii craioveşti, oricît li s-ar fi arătat de prieteni, 
tot împotrivă le-ar sta dacă vor să ocupe Ţara 
Românească. Pe faţă s-au arătat bucuroşi de 


înscăunarea „prietenului" lor, Radu Bădica, şi l-au 
poftit să le iasă în întim- 

1 C. C. Giurescu şi D. C. Giurescu, op. cit., p. 234. 

pinare la Giurgiu, unde aveau să-i trimită steag de 
domnie şi vreo 300 de oşteni să-i fie în ajutor. 

Oricită minte o fi avut Radu Bădica, vorbele mie- 
roase ale turcilor l-au prostit, oprindu-l să vadă limpede 
«indurile lor. Cu puţini curteni, s-a grăbit să-i întil- 
nească la Giurgiu, dar şi ei s-au zorit să-l întîmpine cu 
iataganul. Apoi „turcii, de înadtă ce au tăiat pe Bădica 
şi pe boieri, s-au întors îndărăt la Giurgiu şi au trimis 
capul şi alte capete la Poartă, iar trupul lui Bădica l-am 
luat domnia mea însumi şi m-am dus domnia mea la 
mănăstirea Dealului şi l-am îngropat acolo'1, scria 
Radu de la Afumaţi către braşoveni, căci tocmai intrase 
şi el cu oaste în ţară, apucînd iarăşi domnia. 

Că „au tăiat turcii pe Bădica" nu e de mirare, dar 
că Radu însuşi a luat trupul descăpăţinat, îngropîndu-l 
cu cinstea cuvenită, poate să dea de gindit. Este ade- 
vărat că mortul îi fusese frate după tată, dar prea se 
duşmăniseră ei pînă aci. Mai curînd era vorba de o 
încercare a pribeagului domn de împăcare cu craio- 
veştii. 

N-a mai fost vreme de împăcare, căci, venind pri- 
măvara, domnul din vara trecută, Vladislav al Ill-lea, 
stătea gata să sosească,în ţară, pentru a o stăpîni pe 
timpul călduros. Trei ani la rînd a făcut aşa, că soarta 
lui a fost să nu-l apuce viforniţa pe meleagurile ţării 
sale. într-adevăr, şi în mintea urmaşilor n-a rărrfas 
decit ca un „voievod de vară" ce a tot încurcat domnia 
lui Radu de la Afumaţi, pînă în 1525. Fiindcă de fiecare 
dată aducea cu sine oştiri turceşti şi pagubă, pe bună 


dreptate ţara a răsuflat uşurată cînd nu s-a mai auzit 
de el şi fără părere de rău l-a dat uitării. 

Ce-ar mai fi putut face craioveştii? Aflase toată 
lumea că Radu Bădica nu fusese de partea turcilor, 
după cum tot neamul lor nu s-ar fi lepădat de ţară pen 

1 Ibidem. 

tru nimic în lume. Pe turci însă nu i-au mai putu 
amăgi, astfel că după luna august 1525, cînd Vladislav 
a fost izgonit, s-au învoit cu domnia lui Radu de la 
Afumaţi. 

Deosebindu-se la judecată de uşuraticul „voievod 
de vară". Radu s-a dumirit că fără boierii olteni domnia 
nu s-ar fi putut ţine. Şi-a mai zis voievodul că şi cre- 
dinţa craioveştilor se dovedise întotdeauna statornică, 
în afara turcilor. S-a socotit deci să se înrudească cu ei, 
luînd de nevastă pe Ruxandra, copila cea mică a răpo- 
satului Neagoe-vodă, mîniindu-l foc pe Ştefăniţă al Mol- 
dovei, dar împăcîndu-i pe craioveşti. 

Din toată povestea aceasta cu olteni, se vede 
treaba că cei înşelaţi au fost turcii, care nădăjduiau că 
boierii craioveşti îşi vor vinde ţara... Tirziu şi-au dat ei 
seama că prietenia oltenilor nu ţintea decit să 
împiedice un paşalic pe plaiurile româneşti. 


DOMNIE VIFOROASA 

Aerul înmiresmat de aburul pămîntului răscolit tre- 
mura de dealuri pînă hăt-departe, către munţii cu cuş- 
mă de omăt. în albastra zare ai fi putut zări Ceahlăul, 
piatra de temelie a ţării, căci numai în zile senine se 
putea vedea atit de departe, şi aşa era şi ziua de 21 
aprilie a anului 1517. Ţăranii se apăsau cu osirdie pe 
coarnele plugului, îndemnîndu-şi dobitoacele din jug. 
Era primăvara în toi, fiindcă trecuse demult şi „a 


berzelor" şi „a mieilor", iar munca la cîmp nu suferea 
zăbavă. Pretutindeni domnea aerul călduţ şi molcom, 
cum numai în Ţara de Sus a Moldovei se mai putea 
afla. 

Deodată liniştea firii a fost spartă de tînguirea clo- 
potului cel mare de la Putna. înfioraţi, plugarii*ştiau că 
nu vestea primejdie tătărească ori leşească, ci era o 
chemare spre închinăciune în faţa măriei-sale Bogdan- 
vodă, care era adus spre veşnică odihnă alături de 
oasele părintelui său. Răposase după o scurtă şi grea 
suferinţă, la curţile domneşti de la Huşi, lăsînd cu limbă 
de moarte să fie îngropat la Putna. Vestea străbătuse 
ţara în lung şi în lat, iar monahii sfintei monastiri 
începuseră slujba cuvenită, după datina strămoşească. 

Către seară, de după o cotitură a drumeagului s-a 
ivit cernitul alai. în frunte, un gospodar vînjos, în albe 

veşminte ţărăneşti, de sărbătoare, purta pe umeri 
praporul ţării, la care fusese legată o broboadă neagră. 
în urma lui, cu mersul lor molcom, trei perechi de boi 
albi ca omătul, cu ştergare legate la rădăcina coar- 
nelor, trăgeau carul mortului. Un car din cele mai 
grele, cu totul acoperit de scoarţe şi velinţe scumpe, 
sub care miini de muiere grijulie îndesaseră perne de 
puf, ca să nu simtă adormitul hârtoapele drumului. 
Racla cu rămăşiţele păminteşti era deasupra, la 
vederea tuturor. Pe unde trecea întristatul convoi, 
poporenii îşi lăsau pe dată treburile şi, descoperindu- 
se, făceau cîte o cruce mare şi evlavioasă, plecîndu-şi 
capetele în faţa morţii. Babele şi chiar muieri mai 
tinere se aşterneau pe bocit, ca la orişicare mort din 
sat, şi nu o dată lacrimi mari şi-roiau din ochii unor 
bărbaţi zdraveni ce-şi aminteau de luptele lor alături 
de răposatul. în urma carului, în ca-rite, călări şi pe jos, 


veneau boierii cei mari, curteni şi ostaşi, tirgoveţi şi 
oameni de rînd, alcătuind un şir ce se pierdea vederii. 

In faţa porţilor sfintei ctitorii s-au oprit cu toţii, apoi 
racla purtată pe umeri de feciori de boieri tineri şi 
făloşi a fost dusă cu mare grijă în biserică şi aşezată în 
dreptul altarului. Aici a mai fost priveghiat încă două 
zile şi două nopţi la rînd, arzîndu-i luminări de ceară 
frumos mirositoare, smirnă şi tămiie, cum se cădea 
unui mort de vază. La ceasul sorocit, soboare întregi de 
preoţi, monahi şi monahiil, s-au adunat în jurul 
mortului să-i cînte de îngropăciune. Mulţinfea mirenilor 
s-a aplecat cuviincioasă, cînd sub bolta bisericii a 
răsunat glasul arhiereului ,,. . . odihneşte doamne pe 
robul tău, Bogdan"... 

Boierii cei falnici, cu bărbi pînă în briu şi sprijiniți în 
toiag, lăsau să pice cite o lacrimă, aşa după cum se 
cuvenea. îşi ziceau ei, în adiîncul sufletului, că viaţa-i 

1 Călugări şi călugăriţe. 

trecătoare. . . şi îşi aminteau că tot la fel îl 
duseseră la groapă pe tatăl răposatului, numai că pe 
atunci erau mai în putere. Inchipuindu-şi că, murind 
Ştefan, aveau să răsufle uşuraţi, s-au înşelat! Acuma 
era rîndul celor mai tineri să nădăjduiască şi ei, poate 
cu mai mult noroc. Alţii se gindeau cu plăcere la 
praznicul ce avea să vină, la vreo vinătoare plănuită 
sau la vreun ochi de codană, dar cu toţii se arătau 
smeriţi la înfăţişare. 

Erau şi suflete cătrănite cu adevărat, precum al 
doamnei Stana, care suspina între cei doi copii ai ei. 
Ştefăniţă şi Petrişor. Primul să tot fi avut vreo 13—14 
ani, iar celălalt abia de se săltase din pruncie- îl jelea 
sărmana pe răposatul ce fusese tatăl copiilor ei. în 
afară de cei doi, ceilalţi se stinseseră de timpuriu din 


viaţă. Plingea cu _ icneli, fiindcă-i secase  fintina 
lacrimilor de atîta plins şi se uita cu multă jale la chipul 
acela „grozav" şi galben ca o turtă de ceară. Ei Îi 
fusese drag! Ştia prea bine că şi alte femei se 
împărtăşiseră din dragostea fostului domn, zămislindu-i 
prunci împrăştiaţi pretutindeni. Erau ştiuţi coconi 
domneşti şi Petru al Anastasiei şi unul Alexandreil, cu 
frăţiori mai mici, ca Ştefan şi lliaş și.. . dar ciîţi vor mai 
fi fost, căci mulţi muriseră din fragedă pruncie. Se 
găseau şi ei prin preajma mortului, împreună cu 
mamele lor, ori fără, dar ce-i păsa? Nici nu-i cunoştea. . 
. Şi nu s-ar fi cuvenit să le poarte pică, fiindcă nici ea 
nu-i fusese soaţă legiuită lui Bogdan-vodă. Lumea însă 
o cinstea ca pe o văduvă de domn. 

„Fie-i ţărina uşoară!" murmura fiecare dintre cei ce 
aruncau bulgăruşi de pămînt peste cel ce fusese co- 
borit în gropniță. Apoi, cu un răbufnit, greaua lespede 
s-a aşezat peste ţărina afinată, strivind sub ea viorele 
şi brînduşe, aruncate de miini iubitoare. 

Praznicul şi pomana s-au ţinut chiar în ograda sfin- 
tei monastiri, pe mesele de lemn, la care se prăznuia şi 

1 Alexandru Cornea, domn al Moldovei (1540— 
1541). 

60 

hramul. S-a mîncat şi s-a băut întru pomenirea 
mortului, mai întîi cu sfiiciune, apoi cu risete şi voie- 
bună, mai cu seamă către sfîrşitul ospăţului. Aşa era 
obiceiul ia toţi românii, şi zic unii că-l moşteniseră de la 
străbunii daci... ' 

Pe urmă, boierii mai nevolnici s-au urcat în răd- 
vane, iar cei mai în putere au sărit în şa, luînd drumul 
Sucevei, cetatea de scaun a ţării. Acolo urma să se ho- 
tărască cine le va fi domn, şi de trebuinţă era să fie de 
faţă, ca să nu se facă vreo pripeală şi nepotrivire. înce- 


tul cu încetul, s-au adunat „toate bărbile" la sfat. Unii 
boieri au pomenit de Petru, feciorul Măriei Răreşoaia 
din Hiîrlău. Doar întreaga Moldovă ştia că focoasa mu- 
iere multă patimă stîrnise bătrînului Ştefan, în tinere- 
tea lui, iar Petru era rodul dragostei lor, acum bărbat în 
toată puterea! Alţii şi-au amintit şi de pribeagul Cetină, 
care de drept tot Ştefan se numeal, ca şi părintele 
său, dar care se pripăşise în depărtări, pe la seraiul 
sultanului. Atunci, bătrînul portar al Sucevei, hatmanul 
Luca Arbore, după ce ascultase cu luare aminte, a tuşit 
în barbă, semn că avea a spune ceva. Toată lumea a 
amuţit, poftindu-l să vorbească, vestită fiindu-i înţelep- 
ciunea. A zis apoi bătrînul că, dacă ar fi după mintea 
lui, mai nimerit ca Ştefăniţă, feciorul răposatului, nici 
că mai putea fi altul. Nu pentru că el i-a fost dascăl şi-l 
ştia de pe cînd sugea ţiţă, nu. doamne fereşte! El pof- 
tea, ca şi ceilalţi de faţă, numai binele Moldovei, care 
numai de la Ștefăniță ar fi putut veni! Ce dacă era prea 
mic? Epitropi s-ar fi găsit, slavă domnului, şi, dacă n- 
avea băiatul decit mintea de copil. ei. mintoşii boieri, 
datori ar fi fost să gîndească în locul lui, ca ţara să 
meargă bine... 

Bine a mai prins momeala cu epitropia boierilor, 
fiecare gîndindu-se pe dată la sine şi mai cu seamă se 

1 Ştefan Lăcustă, domn al Moldovei (1538—1540). 

arătară bucuroşi că scăpau de mîna cea aspră a lui 
Bogdan. Vulpoiul de Arbore a ştiut să-i îmbrobodească 
pe toţi şi într-un gînd au fost ca Ştefăniţă să le fie 
domn. 

Vestea a umplut de bucurie mai cu seamă inimile 
plugarilor, care nădăjduiau să fie şi la domnia lui Şte- 
fan cel Tînăr aşijderea ca şi la a bătrînului. Dar se ve- 


dea şi îngrijorare... Fi-va vrednic să ducă, pe umerii lui 
de copil, greaua povară a domniei? 

Gîndurile acestea nu erau şi în mintea tînărului 
voievod, care a stat cu semeţie în faţa bătrinului vlă- 
dică Teoctist, să-l ungă cu mir, ca pe împărații Bizan- 
tului de odinioară. Epitropii, în frunte cu hatmanul Ar- 
bore, îi ţineau deasupra creştetului coroana prea mare 
deocamdată pentru el, şi mindru se ţinea auzind 
soborul psalmodiind pe slavoneşte „vrednic este!" 
Voievodul fusese înveşmîntat în mătăsuri şi brocarturi, 
tesute cu fir de aur, horbotal de pe piept şi miîneci 
fiind adusă, de neguţători lioveni, tocmai din ţara 
frîincilor, din Flandra. De la moscali erau blănurile 
scumpe de samur şi zibe-lină, ce căptuşeau mantia şi 
cuşma domnească, iar pietrele nestemate, aurul şi 
argintul fuseseră cumpărate cu bani grei de prin părţile 
Levantului. Aşa se înveşmiîntau şi împărații cei bătrîni 
de la Constantinopol, iar domnii Moldovei nu se lăsau 
mai prejos... 

In măreaţa lui înfăţişare, domnul s-a arătat mulți- 
mii, care a strigat din toată inima „Intru mulţi ani să 
domneşti, măria-ta!", iar puscile din turnurile cetăţii şi- 
au slobozit încărcăturile în slava cerului. Dintr-o gă- 
letuşă de argint, măria-sa a aruncat un pumn de arginţi 
asupra norodului şi, în strigăte de bucurie şi urări de 
viaţă lungă, a reintrat în casă, spre a primi închinarea 
boierilor ţării. 

Tare mulţumiţi mai erau bărboşii, pe cînd se aple- 
cau să sărute mînuţa de copil a domnului, întrecîn 

1 Dantelă. 

du-se în cele mai mieroase şi linguşitoare vorbe şi 
cu toţii jurîndu-i credinţă veşnică. A urmat, fireşte, 
ospăţul domnesc. Pe ulițele tirgului fuseseră ridicate 


mese de lemn, ca la nuntă, nenumărate butii de vin 
fiind lăsate la mîna tîrgoveţilor şi prostimii. Ici-colo, cîte 
un bou întreg se frigea la jăratic, dar mai mulţi erau 
berbecii, care sfiriiau în frigări uriaşe. Pentru gusturi 
mai alese se rumeneau şi mieluţi fragezi, ba chiar şi 
vînat înaripat. Ospăţul însă n-a ţinut prea mult, întrucît 
era vremea numai bună de muncă, aşa că după două 
zile s-a stins cu totul, rămînînd doar cîte un chefliu să 
sforăie în praful uliţelor. 

Toate cele mai înainte povestite se vor fi petrecut 
aievea, căci aşa era datina la înscăunări, înmormiîntări, 
botezuri ori cununii, pe întreg cuprinsul românesc. Nici 
un martor nu s-a încumentat să ne povestească, încît 
nu putem decit să ne închipuim cum era rostul vieţii în 
vremea junelui Ştefan, „dei gratia dominus et waiwoda 
regni Moldaviae"1. Ca să nu-l încurce cu marele Ştefan, 
cronicarii i-au zis „cel tînăr". iar mai tîrziu Ştefăniţă, şi 
numai Barbu Delavrancea l-a zugrăvit ca nimeni altul, 
asemuindu-l unui vifor abătut asupra Moldovei. Să-i 
zicem, aşadar, Ştefăniţă, căci viforoasă i-a fost numai 
domnia, în grelele şi cumplitele vremi de atunci.. . 

Era atita pace şi linişte la hotare, cum nu mai avu- 
sese biata ţară de lungă vreme. Se vesteau semne 
bune de belşug pentru bieţii moldoveni. încît un 
cronicar, vorbind de moartea lui Bogdan, zicea că. .. 
„după aceea a fost voievod sau domn fiul său, Ştefan, 
în vremea căruia ţara a fost în pace din toate părţile"2. 
Se vede însă că numitul cronicar va fi murit după ce a 
scris, fiindcă 

1 „Prin gratia lui dumnezeu, domn si voievod al 
tării Moldovei (lat.). 

- |. Bogdan, Cronicile româno-slave, Bucureşti, 
1959, p. 183. 

mai mult de un an şi ceva a fost linişte şi pace în 
timpul lui Ştefăniţă-vodă. 

Sfatul domnesc rămăsese acelaşi ca în vremea »ă- 
posatului său părinte, adăugindu-i-se hatmanul Luca 
Arbore, postelnicul Cozma Şarpe şi pan Isac, care de 
fapt ţineau în mină friiele ţării. Prin luna lui decembrie, 
chiar în primul an al domniei, boierul Luca Cărje s-a 
înţeles la Vilna cu craiul Sigismund să fie pace între 
cele două ţări vecine, Ştefăniţă-vodă fiind numit de 
rege într-un act „magnificul domn loan Ştefan, voievod 
al ţării Moldovei"1. Către primăvară, un alt document, 
semnat de rege la Cracovia, arăta cîtă grijă vădea 
leahul pentru moldoveni şi domnitorul lor. 

Mai pe urmă, în 4 mai, solii leşilor au poposit la 
Hîrlău, unde au căzut la învoială cu moldovenii să is- 
călească o înţelegere de pace veşnică. Se îndatorau să 
se sprijine unii pe alţii, ba, dacă regele Ungariei şi al 
Poloniei ar fi pornit contra turcilor, domnul Moldovei ori 
fratele-său, Petre, i-ar fi însoţit cu toată puterea oastei. 
S-a hotărît din nou slobozenie pentru neguţători, să 
poată merge unde le-ar fi voia, plătind legiuita vamă, 
ca şi pînă atunci. Pricinile urmau să fie înfăţişate sta- 
rostilor de Cernăuţi, Hotin, Camenița şi Galiţia2. Mai 
hotăriseră tot atunci să se întrăjutoreze împotriva tă- 
tarilor şi să se vestească de orice primejdie dinspre 
turci. 

Bună treabă făcuseră boierii epitropi, dacă nu va fi 
fost chiar cu ştirea domnului.. . Numai că au prins tă- 
tarii de veste de legămintul făcut împotriva lor şi s-au 
gîndit să le încerce hotarele. Era pe la începutul lui au- 
gust 1518, cînd oamenii toropiţi de arşiţa verii se pre- 
găteau să secere griul pentru pîinea trebuitoare peste 
iarnă. Tătarii aveau şi ei nevoie de grîu şi mei şi orz şi 

1 C. C. Giurescu şi C. D. Giurescu, op. cit., p. -268. 


2 Ibidem. 

ovăz şi.. . robi, căci, plecaţi mereu după pleanl, nu 
avea cine să le muncească ogoarele. De cîțiva ani se 
nărăvi-seră „la cules", ba prin Moldova, ba prin Polonia, 
ba prin stepele răsăritene, şi de mare folos le fusese 
mulţimea de robi ce însoțea carele cu pradă, la 
întoarcerea acasă. 

Albu-sultan- din Perekop s-a adunat cu Timiş, Bi- 
caz şi alţi mirzaci3 şi, săltîndu-se în şeile cailor, au dat 
chiot, plecînd cu oamenii lor spre ţara Moldovei. Alt 
ceambul/' a luat drumul Poloniei, urmînd să se reîntâl- 
nească acasă, care cu ce avea să apuce pe unde 
mergeau. Ajungiînd la apa Nistrului, s-au strecurat pe 
furiş, ca să nu-i simtă străjile moldovenilor, şi, mergînd 
pe locuri pustii, au dat de apa Ciuhrului, un pîrîu care 
ducea pînă în inima Moldovei, spre a se vărsa în Prut, 
din sus de Ştefăneşti. Cum nimeni nu i-a simţit, ca un 
trăsnet din senin au pălit tîrguşorul Şerbanca, de pe 
malul drept al Prutului5. Prinşi pe negindite, bieţii 
oameni au fugit care încotro au văzut cu ochii, numai 
să scape cu viaţă şi slobozi. Rămaşi stăpîni, tătarii şi-au 
făcut de cap, jefuind şi dînd foc după pofta inimii. Se 
părea că nimeni n-avea să le stea împotrivă, domnul 
ţării fiind un copil ... dar n-a fost chiar aşa! 

întâmplarea a făcut ca tocmai atunci să se afle la 
Hîrlău vornicul Ţării de Jos, Petrea Carabăţ, venit cu 
oastea .la vedere, după cum era datina. Auzind de tă- 
tari, vornicul n-a mai stat pe ginduri. Cu îngăduinţa 
domniei, ori ba, s-a repezit într-un suflet pînă la Prut. 
Zoriseră toată noaptea, pe răcoare, şi la revărsatul 
zori 

1 Pradă (arh.). 


* Spre deosebire de turci, la tătari titlul suprem de 
saltar» se adăuga după nume, neavînd semnificaţia de 
stăpîn suprem. 

3 Căpetenie. 

4 Grap. 

5 Horia Ursu, op. cit. 

lor, într-o luni, 9 august, au dat peste tătarii care-şi 
dormeau fără grijă somnul cel dulce de către ziuă. De 
spaimă, s-au înghesuit cu toţii către mlaştinile Ciuhru- 
lui, în dreptul satului Costeşti, împotmolindu-se. Acolo 
a început vornicul cu „giosenii" lui să-i „secere" pe ne- 
poftiţii oaspeţi. Aşa i-a găsit, cînd s-a făcut ziua de-a 
binelea, şi oastea domnească, avînd în frunte pe însuşi 
Ştefăniţă-vodă. Au lăsat tătarii tot pleanul şi robii, dar 
mulţi dintre ei şi-au lăsat chiar ciolanele prin mlaştinile 
Ciuhrului. Au fost prinşi Timiş şi Bicaz, vestiţii mîrzaci, 
ale căror isprăvi erau povestite în corturile tătăreşti, la 
vreme de seară... Albu-sultan, lovit greu la cap şi plin 
de sînge, ajutat de cîţiva tovarăşi credincioşi, abia de a 
mai putut scăpa, laolaltă cu ce mai rămăsese din 
ceambulul său. Mare noroc a avut să treacă Nistrul, 
hăituit cum era de oştenii moldoveni. În toiul bătăliei, îl 
zărise pe flăcăiandrul ce rotea cu dibăcie paloşul 
printre tătari, şi n-ar fi crezut că era însuşi voievodul 
ţării, de n-ar fi avut pe el cămaşă de zale şi arme 
scumpe şi panaş la coif. Nu era copil cum se auzise, ci 
bărbat în virtute ... Oricum, rana primită la cap avea 
să-l facă pe mirzac să ţină minte multă vreme ruşinea 
păţită în Moldova. 

N-au ajuns bine la sălaşurile lor, cînd au început a 
bate cîinii, vestind alţi nou-veniţi, la fel de zdrenţuiţi şi 
însîngeraţi, dar mai ales ruşinaţi şi cu mîinile goale. 
Erau tovarăşii lor, care păţiseră în Polonia ca şi ei în 
Moldova. Ba se mai auzise că vreo 3 000 de leşi s-ar fi 


aflat şi la Costeşti, dar se poate să fi existat vreun alt 
sat cu nume asemuitor, mai către Polonia, că la Prut n- 
ar fi avut cum ajunge la vreme. Dacă însă vor fi fost, 
atunci era semn de mare îngrijorare, căci pe viitor leşii 
cu moldovenii ar fi stat oricînd împotriva lor, şi de unde 
ar mai fi apucat bucate?! Nădăjduiau însă că Pocuția 
avea să învrăjbească din nou cele două neamuri, încît 
tot nu s-au apucat de plugărit... 

Că s-a purtat ca un adevărat bărbat voievodul, nu 
mai încape îndoială, căci înapoindu-se la Hirlău „ş-au 
luat luiş doamnă", ne zice Grigore Ureche. Nu se ştie 
dacă va fi fost frumoasa armeanca Şerbegal ori alta. A 
încercat el mai apoi să se însoare cu o fată a craiului 
leşesc, şi craiul şi boierii moldoveni s-au spăimintat să 
nu se petreacă din nou lucrurile ca la domnia 
răposatului Bogdan, Ştefăniţă-vodă nu s-a arătat atit 
de pătimaş, încît fără părere de rău s-a lipsit de cinstea 
de a se înrudi cu regii, mai ales că nu avea poftă să 
lase Pocuția ca dar de nuntă socrului său. S-a ajuns din 
nou la judecata regelui Ungariei. 

Murise blîndul Vladislav şi în locu-i venise fiul său2 
la.fel.de cumpănit. Noul rege şi-a dat seama că pentru 
ţara lui numai românii puteau fi o stavilă de nădejde, 
din Moldova şi pînă în părţile bănăţene. Ştefăniţă şi 
Neagoe erau domnitorii români de dincolo de munţi, 
dar şi la Caransebeş judele Nicolae Castruţ, mai apoi 
lon Bocoşniţă, la Timişoara voievozii Darcu, Voian, Vlad 
şi Vlasie, sau voievozii Bolia şi Moga de la Siria, tot 
români erau". însuşi corniţele Bartolomeu Dragffy, 
căruia i se mai zicea Birtoc, din neamul lui Dragoş-vodă 
se trăgea4. îi preţuia mult regele şi le răsplătea 
credinţa, cum făcuse în mai multe rînduri cu Ladislau 
Racoviţă, sau cu Ludovic şi Ladislau Fiatul5. 


Pe vremea cînd Bogdan fusese chemat în judecată 
de Ecaterina Pongracz, cum am văzut, un nemeş, loan 
Desewffy, se găsise să meargă la pircălabul Ciceului să 

1 B. P Hasden afirma că lon-vodă cel Viteaz ar fi 
fost fiul lui Ștefăniță cu armeanca Serbega. 

2 Ludovic al Il-lea (1516—1526). 

3 E. Hurmuzaki, Docum. II, nr. CCXXV, Bucureşti, 
1891, p. 512 şi urm. 

4 Nicolae lorga, Istoria Românilor din Ardeal şi 
Ungaria, voi. |, Bucureşti, 1915, p. 125. 

1 E. Hurmuzaki, op. cit., p. 309, subsol. 

ceară satul Sinmărghita, ca fiind de drept al lui. 
Pîrcă-labul moldovean nu numai că l-a ocărit, dar s-a 
mai şi oţărit la el cu sabia, de a fugit nemeşul cu mare 
spaimă, lipsindu-se de toate. Murind Bogdan-vodă, s-a 
socotit nemeşul că moştenitorul va fi mai cumsecade, 
dar n-a mai cutezat a merge la Ciceu, ci s-a plins drept 
la voievodul Transilvaniei. Acesta, sumeţindu-se a fi 
mare judecător, a pus şi el poprire pe bunurile 
domnului Moldovei aflate în Transilvania, dar fără spor, 
pentru că regele a poruncit să nu i se facă nici o 
pagubă lui Ştefăniţă-vodă. Preţuia mult prietenia 
vecinului de la răsărit, dar şi voievodul de la Suceava 
avea să-l ajute, după cum se va vedea. 

În toamna anului următor, 1520, veste mare s-a 
auzit, cum că sultanul Selim s-a săvirşit întru Alah, 
locul lui fiind luat la 28 septembrie de Soliman, care 
dintru început s-a apucat să chivernisească ţara şi 
legile ei. începuseră să nădăjduiască unii că multă 
vreme avea să fie pace dinspre turci, după cum se 
vestea înţelepciunea noului padişah. 

Rău s-au mai înşelat! N-a trecut bine anul de la în- 
scăunare, cînd oastea sultanului, mai bine întocmită ca 


în trecut, a cuprins Belgradul, la 29 august 1521. 
Groaza începuse să se răspindească în rîndurile 
creştinilor, gin-dindu-se la vremurile de odinioară ale 
lui Mehmedl, care încercase şi el să cuprindă 
Belgradul, dar atunci i-a stat în faţă viteazul lancu de 
Hunedoara. Acur» cine ar mai fi putut să se aţină în 
calea turcilor? 

încă înainte de a cuceri Belgradul, sultanul, ştiin- 
du-se stăpin al Moldovei, după închinarea făcută de 
Bogdan, a poruncit ca Ştefăniţă-vodă cu oastea lui să 
atace secuimea, împreună cu oştenii lui Sinan Celebi, 
trimis de el în sprijin. Paşa Sinan Celebi a şi poposit în 
partea de miazăzi a Moldovei, cerînd voievodului să 
facă după cum poruncise marele sultan. Ştefăniţă a în- 

1 Mehmed Fatih (Cuceritor»!) (1451—1481). 

cercat mai întîi cu vorbă bună şi cu dreptate să 
arate turcului că, aşa după cum fusese învoiala, nici 
moldovenii, ca şi muntenii, nu puteau fi siliţi să 
însoţească oastea turcească în afara hotarelor ţăriil. 
Dar pas de găseşte înţelegere la turc! Se făcea a nu 
înţelege româneşte, cu toate că se aflase despre el că 
s-a născut pe plaiurile moldovene, de unde a fost prins 
de copil şi dus la Istan-bul, crescut de turci şi ajuns la 
mare rang în oastea sultanului. Văzind că n-o scot la 
capăt cu dreptatea, logofătul Trotuşan şi vistiernicul 
leremia au purces în mare taină spre cortul paşei, 
socotind că begul avea creşterea cu obiceiurile 
Stanbulului. L-au întrebat pe şleau, pe turceşte sau pe 
româneşte, cît cere ca să-i lase în pace şi pe ei şi pe 
secui... şi paşa a răspuns tot scurt: 100 000 de aspri2, 
başca ruşfeturile3! 

De aici au început tocmeala, ca în bazarurile levan- 
tine, şi... „mai dă, mai lasă!", au căzut la învoială pen- 


tru 60 000 de aspri, stofe, caftane aurite, blănuri şi 
vreo 500 de cîrlani4. Aşadar, cu toată orînduirea cea 
nouă a sultanului, porunca nu i-a mai fost ascultată. In 
acest fel au scăpat atunci secuii de jaf şi pustiire, pe 
banii domnului de la Suceava. Ştefăniţă-vodă se 
dovedise cu credinţă faţă de vecinii săi, aşa cum 
făgăduise. 

N-a scăpat bine de lacomul Sinan Celebi, că la 
curtea domnească a sosit un ceauş cu carte pecetluită 
de sultanul Soliman, cerînd ca oştirea moldovenească 
împreună cu cea a paşei de Silistra să prade Polonia. 
Despre  îngăduinţă de trecere a turcilor prin 
Moldova . . . nici vorbă! Din nou căutară diecii şi 
logofeţii prin cele hrisoave nu prea colbuite, şi din nou 
aflară că dreptatea era de partea moldovenilor, după 
cum fusese învoiala cu 

1 Gh. Zagoritz, Stabilirea suzeranității turceşti în 
Mol dova, în „Convorbiri literare", Bucureşti, 1924, p. 
725. 

2 Monedă turcească. 

3 Daruri. 

4 Horia Ursu, op. cit. 

turcii. Insă, puteai să le-o spui verde de la obraz? A 
fost trimisă deci carte smerită, cu slove înflorate, către 
paşa de Silistra: „.. . să ne ierte sultanul că nu-i putem 
face pe voie, pentru că avem pace şi prietenie cu 
regele polon, al doilea că ţara noastră este închinată 
între Ungaria şi Polonia, al treilea că însuşi turcii au să 
facă stricăciuni; aşadar ca să pierim din cauza 
sultanului îl rugăm să-şi aleagă altă cale"1. Scrisoarea 
voia să arate pe ocolite că Moldova nu era ţară 
turcească şi că nu se putea trece prin meleagurile ei 
cum ar fi avut poftă oricine şi oricînd. Dar degeaba! 


Paşa de la Silistra, turc cu adevărat, nu voia să 
înţeleagă nici măcar turceşte ... O ţinea una şi bună, să 
intre laolaltă în Polonia, că aşa era porunca! 

Mai rămăsese o singură scăpare: banii... Vistier- 
nicul lurie a luat deci drumul Istanbulului şi, plătind în 
stinga şi dreapta vreo 30 000 de aspri, a cîştigat de 
partea sa patru dregători sus-puşi. Aceştia au făcut ca 
paşa de Silistra să fie trimis în alte părţi ale împărăției, 
lăsîn-du-i în pace pe darnicii moldoveni. Porunca 
sultanului? S-o ia cu el, unde s-o duce! 

În această vreme, olăcari după olăcari băteau dru- 
murile Poloniei în căutarea regelui, ca să-l vestească 
de toate mişcările turcilor, după cum fusese vorba de 
la Hirlău. Ba şi regele Ungariei se ruga de cel polon să 
sprijine Moldova, aflată la mare primejdie. Pătat de ati- 
ta trudă, fiindcă regele Sigismund a zis că solii moldo- 
veni mergeau la turci ca să-i aţiţe şi să atace împreună 
Polonia. Ba mai mult, Ştefăniţă, ca şi taică-său, avea 
gîndul să se înţeleagă cu cneazul Moscovei împotriva 
Poloniei, pentru aceea se tot ruga de îngăduinţa 
trecerii unei solii spre depărtatul meleag ... Aceasta i-a 
fost răsplata pentru strădania şi cheltuiala sa! 

1 Ibidem. 

Pe de altă parte, cei mai mulţi boieri îl îndemna- 
seră să alipească Moldova la Polonia, că numai în acest 
fel ar fi putut scăpa de stăpînirea turcească. După ce 
luase Belgradul, Soliman nu se va mulţumi numai cu 
atita, şi de bună-seamă că Moldova era la rînd. 

Nu mai încăpea vorbă că vremuri de cumpănă se 
vesteau, şi de aceea Ştefăniţă-vodă l-a trimis pe 
boierul Luca Cârje în solie la regele Sigismund, să afle 
ce gîn-duri îi umblau prin cap. Era aproape un an de 
cînd căzuse Belgradul, iar regele un deget nu mişcase. 


La Cracovia, unde sosise boierul Luca în 1522, aproape 
că se şi uitase despre fapta turcilor şi lumea îşi vedea 
liniştită de treburi. Nici curtea craiului nu-şi făcuse 
grijă, socotind că turcii erau departe, undeva către' 
miazăzi. 

Trimisul moldovean s-a înfăţişat regelui şi i-a po- 
vestit tot ce făcuse stăpînul său pentru binele creştină- 
tăţii. Cum a cheltuit bani grei, să-i ţină în loc pe turci, 
să nu pătrundă în Ungaria sau Polonia; cum n-a vrut 
să-i înştiinţeze pe păgini despre leşi, litvani sau unguri, 
zicînd că habar n-are ... şi multe altele! Mai spunea bo- 
ierul Cârje că stăpiînul lui socotea că turcul va să se 
întoarcă cu şi mai mare putere asupra creştinilor, după 
ce avea să cuprindă ostrovul Rodosului, unde se afla 
atunci. Ce-i drept, mintea lui vodă era încă necoaptă, 
dar este convins că sosise vremea cea mai potrivită ca 
toţi creştinii. în frunte cu papa şi împăratul, să se 
adune laolaltă si să-l răpună pe păgiîn. Mare miîhnire îl 
cuprinsese pe Ştefăniţă-vodă, spunea solul, văzînd că 
la toate silinţele şi veştile ce le trimisese nimeni nu-i 
dăduse răspuns . .. Poate că şi multe altele îi va fi spus, 
dar mai cu seamă ceea ce măria-sa Ștefăniță învățase 
de la bu-nicu-său, că dacă ţara Moldovei va pieri, apoi 
nici Poloniei şi nici celorlalte ţări creştine bine nu le va 
fi! 

Regele a ascultat ..cu plăcere", aşa după cum scria 
în cartea de răspuns către domn, şi l-a lăudat pentru 
faptele lui. L-a sfătuit să fie şi pe mai departe cu stă- 

ruinţă alături de creştini, căci împăratul roman şi 
papa şi toţi ceilalţi, mari capete încoronate, chibzuiesc 
cum să-l înfrunte pe Soliman, şi să nu fie îngrijorat 
dinspre partea aceasta, fiindcă creştinii aveau să-l 
ajute. 


Întors acasă, boierul Luca Cărje a fost făcut pe 
dată pircălab de Neamţ, drept mulţumită pentru slujba- 
i de credinţă. Se străduise cît pututse, dar Vodă a 
înţeles că de la leşi nu avea a se aştepta decit la 
făgăduieli. Boierii însă mai căutau să-l lămurească ce 
bine ar fi fost să treacă cu toţii sub oblăduirea craiului 
leşesc, încît Ştefăniţă, scîrbit şi mînios, a hotărît să mai 
primenească divanul „bărboşilor" . .. Prea erau din 
vremea lui buni-cu-său şi prea se cocliseră la minte de 
atita trai bun, de erau gata să dea ţara pe mîna leşilor. 
Moş Luca Arbore era prea bătrîn ca să mai judece după 
vremurile cele noi, şi el era acela care ţinea tot sfatul, 
ca un adevărat stăpin. N-a cutezat să-l scoată dintr-o 
dată, dar în dre-gătoria de portar al Sucevei l-a pus pe 
hatmanul Petrică, mai tînăr şi de mare credinţă. 
Bătrînul hatman a mai rămas în divan, însă fără vreo 
dregătorie. Pe alţii i-a scos de tot, fără să le dea vreo 
altă slujbă, ameninţindu-i şi cu pierderea capului, de s- 
ar fi încumetat să facă altcumva decit cum gindea 
voievodul. 

Cei dintii s-au înspăimîntat boierii Cîrlan şi Isac, 
care în mare taină şi-au luat tot calabalicul şi% familiile 
fugind în Polonia. Foc şi pară s-a făcut măria-sa auzind 
de fuga celor doi şi, pînă la 20 ianuarie 1523, a scos 
din divan un şir de mari boieri, în frunte cu vel-postel- 
nicul Cosma Şarpe, care se ţinea totdeauna cam împo- 
triva voinţei domnului. Cu părere de rău au părăsit 
divanul domnesc după atiţia ani, dindu-şi seama că 
amarnic s-au înşelat cu cinci ani mai înainte, alegindu-l 
domn pe Ştefăniţă. Abia crescuse şi se şi întorsese 
împotriva lor! Socotiseră că domnul va rămîne veşnic 
copil, iar dacă nu... s-ar mai fi aflat şi Petrişor, fratele 
cel mic al voievodului. Cam acestea au fost gînduriie 
as- 

cunse ale biv-vel-postelnicului Şarpe, şi de bună 
seamă că erau Împărtăşite şi de alţii, dacă nu şi de 
moş Luca Arbore. Ştefăniţă-vodă a aflat prea tirziu de 
urzelile „Şarpelui", căci postelnicul simţise la vreme 
primejdia asupra capului său. În mare grabă a luat-o pe 
nevas-tă-sa, Draga, poftind-o să-şi stringă ce brumă va 
putea şi, cu copii şi slugi, au fugit în Polonia. 

Fuga lui Cosma Şarpe a umplut paharul miniei 
domnitorului. S-a hotărît să curme răul din rădăcină şi 
ca un „vifor" să spulbere toate uscăciunile din jurul 
său. Ştia prea bine că degeaba i-ar fi cerut craiului să-i 
înapoieze fugarii, căci n-ar fi făcut-o. încercase el şi 
mai înainte, dar căpătase răspuns că nu se ştia de nici 
o pribegie pe meleaguri leşeşti a boerilor moldoveni. 

Sosise primăvara mai devreme ca de obicei, şi în 
aprilie toţi pomii erau în floare. Măria-sa se trăsese cu 
curtea la Hîrlău, unde a poruncit să i se înfăţişeze 
fostul său dascăl şi epitrop. Bătrînul Luca păşi falnic în 
faţa voievodului scuturindu-şi lin pletele de culoarea 
florilor de zarzăr ce se plecau peste cerdac. Era 
încărcat de ani. dar şi de înţelepciune, şi gîndise că-l va 
mustra şi ruşina pe flăcăiandru, de faptele lui de 
răzvrătire împotriva chibzuinţei boierilor bătrîni. Spun 
unii, printre care şi Grigore Ureche, cronicarul, că nici o 
vină n-ar fi avut hatmanul, simţindu-şi cugetul curat de 
orice uneltire împotriva domniei. . . 

Ştefăniţă-vodă, însă, avea altă ştire despre 
domnia-sa, fostul portar al Sucevei. Ştia că nu se 
potolise, că nu vroia să-şi vadă liniştit de bătrineţe, la 
moşia lui. ci căuta să bage zizanie între boieri ca să-l 
îndepărteze din scaun şi să alipească apoi Moldova la 
Polonia. Ei bine, nu! Decit să piară Moldova, mai bine 
să piară hatmanul ... Şi a căzut capul cel cu plete 


dalbe, la porunca voievodului. îngrozind toată curtea, 
dar mai ales rîndu-rile boiereşti. Dacă Vodă a cutezat 
să-l taie pe Arbore, ce va fi cu ei?! Tot la porunca 
domnească au fost des- 

Ipăţinaţi mai apoi Toader şi Nichita, cei doi feciori 
ai răposatului hatman, dovedind tuturora că Ştefăâniţă- 
vodă punea Moldova mai presus de prietenia sau 
dragostea celor dimprejur. 

Pribegii de peste hotare, la aflarea cumplitei veşti, 
s-au cutremurat. Ştiau ei bine că era o învoială mai 
veche între leşi şi moldoveni, ca fugarii să fie întorşi de 
unde plecaseră, şi începură a simţi cum li se clatină că- 
păţina pe grumaz. Regele însă i-a potolit, poftindu-i să 
n-aibă nici o grijă, fiindcă nici măriei-sale nu-i erau pe 
plac sîngeroasele fapte din Moldova. A trimis carte la 
Buda, rugîndu-l pe nepotu-său, craiul unguresc, care 
era mai de o vîrstă cu Ştefăniţă şi se ţineau prieteni, 
să-i scrie voievodului din Suceava să înceteze vărsarea 
de sînge boieresc şi să ierte pe fugari, primindu-i 
înapoi. 

În taină însă, biv-vel-postelnicul Cosma Şarpe a 
fost chemat la rege, sfătuindu-se împreună cum ar 
face să-l schimbe pe Ştefăniţă-vodă. S-a încercat mai 
întîi o împăcare cu vorbă bună, şi a fost trimis în solie 
la Suceava Laurentius  Miedzileski, episcopul de 
Kameniţa, împreună cu Georgius Krupski, castelanul de 
Liov. Aceştia, înfăţişindu-se voievodului, i-au spus că 
voinţa regelui era ca el să asculte de sfatul celor mai 
bătrîni, să-i cheme înapoi pe pribegi şi să nu le facă 
vreo vătămare. 

Ştefăniţă-vodă a primit solia aşa după cum era da- 
tina la curtea Moldovei, înveşmîntat în blănuri şi cu 
coroana pe cap. Nu s-a ţinut, însă, să nu se uite batjo- 


coritor la cei doi soli, care-i cereau să-i înlocuiască pe 
boierii lui cei noi, a căror inimă nu le prea dădea ghes 
către Polonia. Asta pofteau leşii, şi de aici şi 
îngrijorarea lor. Nu de buna înţelegere la curtea 
Sucevei era îngrijorat regele, ci de teamă să nu piardă 
prietenia Moldovei. 

Zic unii că tare s-a mai miîniat voievodul, căci lesne 
era la aşa ceva, şi că ar fi poruncit întemnițarea 
solilorl, 

1 Horia Urso, op. cit. 

dar se poate să fi fost numai vorbe r-ele, fiindcă 
moldovenii dintotdeauna s-au arătat făloşi şi păstrători 
de datini. Oricum, Ştefăniţă-vodă a cerut să i se dea 
legat-butuc fostul lui sfetnic Cosma Şarpe, că pe urmă 
făgăduia să-i ierte pe ceilalţi. Ştia el, oare, că leşii nu s- 
ar fi învoit la aşa ceva? De bună-seamă! 

împăcarea n-a avut loc, iar duşmănia din cauza pri- 
begilor s-a răsfrînt asupra neguţătorilor poloni. Nu le-a 
mai îngăduit trecerea prin Moldova şi le-a pricinuit tot 
felul de necazuri şi pagubă celor ce încă se mai aflau în 
ţară. Supărarea cea mare, însă, tot între boieri a ră- 
mas. Aceştia au trimis la 3 august solie în mare taină la 
regele polon, căzindu-i în genunchi să-i scape de aşa 
domnie sîngeroasă. îl pofteau pe rege să fie stăpîn 
ţării, iar de nu s-ar fi învoit, s-ar fi văzut siliţi să se 
roage de unguri, ba chiar de turci... Oricine să fie 
stăpînul Moldovei, numai Ştefăniţă-vodă, nu! 

l-ar fi plăcut craiului polon ca ţara lui să se întindă 
şi peste frumoasele plaiuri de la miazăzi, însă se îngri- 
jora de ce-ar fi spus ungurii, dar mai ales ce-ar fi făcut 
Soliman, sultanul... Ştia el bine că nici unii nici alţii nu 
ar fi îngăduit ca Polonia să se întindă pînă la Milcov, 
aşa că a chibzuit că mai bine ar fi fost să plece 


Ştefăniţă, iar Petrişor să-i ia locul. L-a chemat la sine 
pe pan Schi-dlowyecz, hatmanul coroanei, poftindu-l să 
întocmească oastea care să-i sprijine pe pribegi şi să 
schimbe domnia la Suceava. 

Nerăbdătorii fugari, încredinţaţi că şi numai ară- 
tindu-se cu oaste la hotare întreaga Moldovă avea să 
treacă de partea lor, n-au mai aşteptat oastea 
poloneză, ci, pe la începptul lui septembrie 1523, au şi 
trecut Nistrul. Dar Ştefăniţă îi aştepta, căci, aflind de 
uneltirile lor, poruncise să se stringă „oastea ţării”. 
Neavînd încredere în boieri, socotise el bine că singurul 
reazim nu putea fi decit în ţărani şi dregătorii lui cei 
noi. 

Şi au izbit ţăranii lui Ştefăniţă-vodă, în a şaptea zi 
de septembrie, ostile pribegilor boieri, punîndu-i pe 
fugă de unde veniseră. Care dintre boieri nu au căzut 
în bătaie au fost prinşi şi pe loc descăpăţinaţi. Ciţiva 
dintre cei mai mari, ca Ivașcu logofătul ori Sima vistier- 
nicul din porunca domnului, au fost duşi în tîrgul Ro- 
manului, unde şi-au pus capetele pe butuc. 

Vornicul Petrea Carabăţ, scăpat în Ţara Româneas- 
că, a încercat să adune laolaltă pe toţi pribegii, che- 
mîndu-i la sine ca să întocmească o nouă oaste cu care 
să-şi încerce norocul. S-ar fi dus la Petrea vornicul şi 
cei din Transilvania, dar n-au căpătat îngăduinţa vice- 
voievodului Leonard Barlabassy. Acesta poruncise bra- 
şovenilor să nu lase pe nimeni să treacă munţii, ca nu 
cumva să fugă la turci, în schimb să se îngrijească de 
casa şi masa pribegilor moldoveni, acolo, în cetatea 
lor. Neguţătorii, însă, cum erau să-şi facă pomană cu 
nişte sărăântoci? Au primit să-i hrănească, dar plata 
ospeţiei pribegilor au trecut-o în socoteala domnului 
Moldovei. Tot trebuiau braşovenii să-i plătească lui 


Ştefăniţă-vodă, aşa după cum poruncise regele de la 
Buda, suma de 1 000 de florini-aur ca „subsidiu"1. 

Cum să nu turbeze de minie „viforul" de la Su- 
ceava, de lucrătura neguţătorilor?! Cel mai tare s-au 
înspăimiîntat chiar pribegii, care pe dată s-au lipsit de 
ospitalitatea braşovenilor, numai gindindu-se la ce-ar fi 
putut pătimi trăind pe banii lui Ştefăniţă, aşa că au 
fugit care mai de care spre Polonia. în acest fel s-a mai 
domolit şi domnitorul, mai pe urmă a venit iarna, cu 
omătul ei cel curat, acoperind urmele de sînge, dar şi 
supărarea din Moldova. 

Către primăvara lui 15242, veşti îngrijorătoare în- 
cepură a sosi dinspre Dunăre. Se zvonea că Tassa-paşa 

1 Ajutor (lat.). 

- Gr. Ureche spune că în 1523 (vezi op. cit., p. 97). 

aduna oaste, cu care avea de gînd să pălească 
Polonia, laolaltă cu tătarii. De cum a aflat, Ștefăniță- 
vodă a şi trimis vorbă regelui polon, de parcă nimic nu 
s-ar fi întîmplat între ei. Sigismund însă nu i-a prea dat 
crezare şi abia după îndelungă ezitare a poruncit să se 
pornească oaste spre părţile tătăreşti. Prea tîrziu însă, 
că turcii şi tătarii pustiiseră Pocuția, ajungind pînă la 
Przsmysl, ţinta lor fiind Kameniţal. 

Nesupăraţi de nimeni şi încărcaţi de plean, turcii s- 
au despărţit de tătari, hotărîind să se întoarcă prin 
Moldova. Numai că proastă judecată au avut, fiindcă 
ţara lui Ştefăniţă-vodă nu era viltiâyet2, cum îşi vor fi 
închipuit trufaşii akîngii3. Se gindise stăpinul ţării că 
bine ar fi să vegheze la hotare, nu cumva să le vină 
poftă turcilor să mai prade ceva şi în Moldova. Dusese 
deci oastea la Tărăsăuţi, în preajma Kameniţei, în 
dreapta Prutului, la marginea ţării. 


Nepăsătorii akingii veneau ca la ei acasă, tirîndu-şi 
carele cu pradă şi zorindu-i cu biciul pe nenorociţii robi. 
Aproape că nu le-a venit a crede ochilor, văzindu-se 
izbiţi cu sete de către oştenii moldoveni. Au lăsat şi 
plean şi robi, rupînd-o la fugă, să-şi scape pielea. 
Cronicarii cei bătrîni, Macarie şi Ureche, zic să fi fost 
cam la vreo 4 000 de turci4, dar alţii, ca Burgio de 
pildă, vorbesc de 7 0005. 

Bucuratu-s-a Ştefăniţă-vodă de izbîndă, măcar că 
moartea hatmanului Petrică multă miîhnire i-a adus. A 
vestit pe regele Sigismund că i-a slobozit robii şi a îna- 
poiat prada ce făcuseră turcii în Polonia, fălindu-se că 
multă moarte adusese cutezătorilor akîngii, căci puţini 

1 Horia Ursu, op. cit. 

2 Provincie administrativă otomană. 

3 Categorie de oşteni care-şi primeaţi plata din 
prada capturată. 

4 Gr. Ureche, op. cit., p. 97. 

5 Horia Ursu, op. cit. 

scăpaseră de măcel. Răspunsul regelui a fost adus 
în Moldova de către pan Nepielsky, care în numele 
stăpi-nului său l-a lăudat pe Vodă pentru izbîndă, 
măcar că mai bine ar fi fost dacă şi-ar fi trimis domnul 
oastea în Polonia, mai înainte ca tilharii să-i 
pricinuiască paguba. Că i-a oprit pe turci, domnitorul 
nu şi-a făcut decit datoria de a apăra pe creştini. ŞI 
poate că solul îi va fi spus şi multe alte vorbe, care au 
stiîrnit mînia voievodului.. .!. 

L-a mustrat pe sărmanul pan Nepielsky de parcă l- 
ar fi avut înaintea ochilor pe însuşi regele. l-a spus că 
el s-a bătut cu turcii ca să-şi apere ţara lui, şi 
nicidecum pentru „pămînturile crăieşti" ori ca să-i 
scape pe robii leşi. Nu moldovenii se cădea să apere 


Polonia ... ci dimpotrivă! Dacă-i trimitea veşti despre 
turci, o făcea fiindcă aşa avea poftă, şi nu din poruncă 
crăiască sau din vreo îndatorire oarecare.. ,2. în miînia 
măriei-sale, va fi spus şi vorbe ce nu se cădeau a fi 
auzite de urechile craiului, dar pe care nu mai avem de 
unde le şti. Domo-îindu-se mai apoi, s-a învoit să dea 
pace neguţătorilor leşi şi să le îngăduie trecerea prin 
Moldova, dar a cerul; din nou să fie lăsat să trimită 
solie la Moscova. însă, mereu în ceartă cu moscalii, 
polonii s-au împotrivit .din nou. 

Se va fi aşteptat Ştefâniţă-vodă la răzbunarea tur- 
cilor, dar ea n-a mai venit niciodată. Sultanul Soliman 
îşi avea privirile asupra Ungariei, necum să-şi bată 
capul cu răzbunarea pilcului de akîngii pedepsiţi de un 
bei de la hotare. Domnitorul a înţeles şi el în parte 
gîndurile sultanului, şi chiar la începutul anului 1525 
boierii lui, Toader şi Antonie, au făcut o călătorie la 
Buda. L-au vestit pe rege că sultanul pregătea oaste 
mare, cu care să vină asupra Ungariei sau Moldovei, şi 
au făgăduit 

1 Gr. Ureche, op. cit., p. 97. - Horia Ursu, op. cit. 

15 000 de călăreţi moldoveni în sprijin. Totodată, l- 
au înştiinţat pe rege că domnul lor nu era mulţumit că 
lăsase pribegi moldoveni să fugă în Polonia şi că în ţara 
Ungariei nu era riînduială! 

Prea fusese cutezătoare solia moldoveana şi prea 
pe faţă li se oferea ajutor ungurilor, încît s-a miîniat tare 
rău sultanul. Pe dată au fost întemnițați solii lui Ştefă- 
niţă-vodă aflaţi la Poartă, ca să-şi bage minţile în cap 
„Ssturlubatecul"1 voievod. însă, întrucît nu căpătase un 
răspuns limpede de la Buda şi văzînd că nici regele Po- 
loniei nu se omora cu firea să-i ajute pe unguri, Ştefă- 
niţă a chibzuit că bine ar fi să nu se mai amestece în 


treburile sultanului, ci să stea deoparte. Şi-a tras 
oastea către hotarele tătăreşti, stirnind teama lui 
Sigismund, care spunea că moldoveanul ar pofti să 
atace Polonia. Dar domnul Moldovei nu l-a mai băgat în 
seamă... 

La 15 ianuarie 1526, la casa din Sibiu a Doamnei 
Despina, văduva lui Neagoe Basarab, au sosit peţitori 
din Tara Românească, să ceară mina domniţei 
Ruxandra, pentru măria-sa Radu-vodă de la Afumaţi. 
Vorba aceea: casa arde. . Cu ani în urmă, pe vremea 
cînd trăia, Neagoe legase prieteşug cu domnul 
JVloldovei. Avea de gind Neagoe-vodă să unească cele 
două ţări surori, luîn-du-şi de ginere pe nepotul lui 
Ştefan cel Mare? Căci, pe cînd Anton Paicalas, în 12 
iulie 1512, săruta la Rcma mîna papei Leon al X-lea, s- 
a dat drept trimisul celor două Valahii... De bună- 
seamă că acesta va fi fost gîn-dul ascuns al înţeleptului 
Neagoe, care l-a poftit pe demnul Moldovei să-şi 
aleagă pe una dintre fetele lui. 

Domniţele însă erau doar nişte copile, cea mai 
mare, Stana, fiind cu vreo trei ani mai mică decit 
Ştefăniţă. Cealaltă, Ruxandra, deşi mai frumoasă, era 
şi mai mică. Cum însă şi mirele mai avea să crească, 
au lăsat lucrurile pe mai tîrziu, Ştefăniţă avînd să-şi 
aleagă, după 

1 Zvăpăiatul. 

cum îi va fi voia. . . Apoi, Neagoe-vodă părăsind 
această lume, văduva şi copilele lui au fost silite să 
pribegească la Sibiu, cerînd ocrotirea regelui ungur. 
Acesta a primit bucuros şi l-a rugat pe loan Zapolya, 
voievodul Transilvaniei, să aibă grija orfanelor şi să le 
fie epitrop pînă la măritiş. Dar Ştefăniţă-vodă, prins 
mereu în tot felul de lupte cu neprietenii, nu s-a mai 


gîndit la nuntă. Nu acelaşi lucru l-a făcut şi Radu-vodă, 
rămas văduv de curînd. N-a căutat că era mai bătrîn, 
ba avea şi trei copii, căci ţinta lui era de fapt să se 
încuscrească cu boierii craioveşti, care se cam 
împotriveau domniei lui. Altă domniţă din stirpea 
craiovească nu a mai găsit, încît a trimis fără zăbavă 
peţitori la Sibiu. 

Despina doamna, ca orice mamă, bucuroasă ar fi 
fost să-şi mărite fetele, şi cinste mare îi făceau cei doi 
peţitori veniţi de la feciorul lui Radu cel Mare, răposatul 
domn al Ţării Româneşti. Dar .. . aşa după cum fusese 
învoiala, nepotul lui Ştefan cel Mare se cădea să-şi 
alea- « gă mai întîi mireasa, deşi încă nu dăduse vreun 
semn pînă atunci. Peţitorii munteni, meşteri la vorbă, 
au ţinut-o însă una şi bună, că ei pe domniţa Ruxandra 
o vor, drept care au cerut încuviințarea voievodului 
Zapolya. Nici acesta n-ar fi vrut să supere pe 
domnitorul Moldovei, dar nici pe al Munteniei, însă, 
trebuind să hotărască, s-a învoit ca Ruxandra să plece 
la Tîrgovişte. 

Mîhnită va fi fost de alegere domniţa Stana, căci, 
mai mare, s-ar fi cuvenit ca ea să se fi măritat cea 
dintii, dar la curtea din Suceava s-a stirnit de-a 
dreptul... Viforul! Nu văzuse niciodată pe vreuna din 
domniţe, şi nu s-ar fi putut spune că ar fi fost 
îndrăgostit de careva, dar lui i se cuvenea să facă cel 
dintîi alegerea! A căutat pe dată pricină vecinului de la 
miazăzi, cerindu-i lui Radu-vodă să dea pribegii 
moldoveni fugiţi în Ţara Românească. Cum era şi 
firesc, Radu nu s-a învoit, şi atunci, Ştefăniţă a hotărît 
să-l schimbe din scaun. Se aciuase pe la curtea lui unul 
Dragoslav, sau Dragodan, 

care, de va fi fost cu adevărat „os domnesc", nu i-a 
mai păsat lui Vodă. Pe dată l-a chemat şi, dîndu-i 2 000 
de oşteni într-ajutor, l-a trimis să-şi dobîndească tronul 
Ţării Româneşti. 

Nenorocosul domnişor a pătruns pină la Brăila, dar 
a dat peste el marele ban Pîrvu Craiovescu, care i-a 
nimicit puţina oştire, el însuşi, încercînd să fugă, a 
căzut în Dunăre şi s-a înecat. Ştefăniţă, însă, nu s-a 
lăsat cu una, cu două. „în vremea cişlegilor", la 26 
februarie, a trecut Milcovul. Nimeni nu i-a stat 
împotrivă mîniosu-lui domn, care a pirjolit totul în cale, 
pînă la Tîrgşor. 

Radu-vodă a strîns în grabă ceva oaste, dar prea 
puţină. Atunci, ca să-i împace pe moldoveni, le-a trimis 
legaţi cîţiva boieri pribegi. „Viforul" a poruncit pe loc 
descăpăţinarea pribegilor, dar a mai cerut ca Radu să 
se numească „voievodul cel mic al Valahiei", iar el să 
fie „voievodul cel mare". Şi, cu toate că Radu n-a 
acceptat umilința,  Ştefăniţă-vodă a poruncit 
înapoierea, cu gin-dul că se va întoarce altă dată. 

Ajuns acasă, l-a şi trimis spre Sibiu pe pircălabul 
Oancea, să ceară pe domniţa Stana şi s-o aducă la Su- 
ceava. Era zorit, căci, dincolo de Dunăre, nori negri, de 
mare primejdie amenințau creştinătatea. Radu nici n-a 
putut să-şi facă nunta, fiind chemat cu oaste la sultan, 
tocmai la Adrianopol, şi a lăsat-o mai pe toamnă. Ştefă- 
niţă a nuntit în luna lui cuptor, cînd îngrijorarea era 
zugrăvită pe feţele tuturor. 

Incă de la 6 iunie, ostile sultanului plecaseră din 
Sofia către Belgrad, şi cu toţii şi-au dat seama că 
soarta Ungariei era pecetluită. Nimeni nu se gindea să- 
i “ară în ajutor. Aşa cum scria la 27 iulie 1526 
cancelarul Ungariei, Broderics. papei Clement al VH- 


lea, din cei 7 000 de vasali ai regelui, nici unul nu s-a 
aflat lingă ell. 

1 Horia Ursu, op. cit. 

Mohâăcs, 29 august 1526 . .. Numai două ceasuri a 
ţinut vestita bătălie, în care au pierit şi regele Ludovic 
al II-lea şi Ungaria! Atunci a căzut şi Bartolomeu Dra- 
gffy. cernite al Timişoarei şi jude al curiei regale, ro- 
mân de obirşie. 

După prăbuşirea Ungariei, Radu-vodă s-a întors cu 
ostile acasă, sultanul fiind mulţumit de felul cum se 
purtase, deşi nu făcuse mai nimic la Mohâcs. Poate din 
această încredere să se fi sumeţit să calce înţelegerea 
cu cumnatul său de la Suceava. Ştefăniţă-vodă însă nu 
i-a dat prea mult răgaz şi din nou s-a repezit în Ţara 
Românească, de parcă n-ar fi fost destul de pustiită de 
turci. 

A fost ultima răbufnire a Viforului, căci începutul 
anului 1527 l-a găsit în patul de suferinţă, într-un iatac 
din cetatea Hotinului. Zic unii că s-ar fi îmbolnăvit la 
ultima lui năvală din Muntenia, dar gurile rele bănuiau 
că doamna Stana i-ar fi dat otravă ... Oare să fi vrut 
chiar să nu mai fie doamna Moldovei, ca să ajungă 
maica Sofronia într-o chilie de la Argeş? 

Trecuse aproape o jumătate din prima lună a anu- 
lui, şi moartea dădea tircoale în jurul Hotinului. Muri- 
va, oare. departe de Suceava, ca şi părintele său? 
Simţea că nu va mai apuca primăvara ... şi abia în 
aprilie s-ar fi împlinit zece ani de cînd vlădica Teoctist îl 
unsese ca domn. Tot atunci plinsese la căpătiiul 
printelui său, dar la moartea lui cine avea să-l 
jelească? Scăpase ţara de ia grele încercări, şi n-ar fi 
vrut să încape pe mîinile unui domn nevolnic... Unchiul 
Petru al Rareşoaiei i se părea potrivit de domn, încît îi 


sfătuise pe credincioşi să-l aleagă în locul lui, de-ar fi 
să nu mai fie .. . într-adevăr, viforniţa de afară s-a mai 
izbit în ferestre, dar „Viforul Moldovei" n-a mai apucat 
să răbufnească. La 14 ianuarie s-a potolit pentru 
totdeauna. O mînă tremurătoare i-a închis ochii... 
Poate chiar a doamnei Stana! 

Sania în care a fost aşezată racla mortului n-a mai 
avut nevoie de perne sub scoarţe şi velinţe. Viforniţa 
iernii aşternuse darnic troiene de omăt, pentru a nu 
zdruncina ultima călătorie a domnului Moldovei, către 
Putna. Acolo, zbuciumatul domn avea să-şi găsească 
veşnica odihnă ... Şi morții de la Putna s-au mai strîns, 
fâcînd loc alături feciorului şi nepotului lor drag, sub 
lespezile reci! 


DOMNITOR NEPOFIIT 

Zăpada căzută peste noapte acoperise urmele 
cărării ce urca la bisericuţa din dealul cetăţii de la 
Vilcea. Ninsoarea contenise, dar cerul plumburiu nu 
lăsa măcar o frîintură de soare. Oricum, osteneala şi 
spaima ce se putea lesne citi pe feţele celor doi bărbaţi 
care zoreau să urce colina nu puteau fi puse pe seama 
vremii. Răsuflau pe gură, scoţind aburi ca nişte balauri, 
şi cu greu izbuteau să-şi tragă din nămeţi cizmele mari 
şi grele. 

Cel mai în vîrstă, cu pletele şi barba în vînt, îşi 
îndemna tovarăşul să nu se lase. Cel de-al doilea era 
mai curînd un flăcăiandru, dar fie că ostenise din greu 
fie că avea ceva la un picior, nu putea ţine paswl cu ce- 
lălalt, în pridvorul bisericuţei, un preot cu comanac şi 
potcapl, ieşit, se vede, în mare grabă, le făcea semne 
să se zorească, văzindu-i în spatele celor doi pe urmă- 
ritori. La semnele preotului, un chiot de bucurie răsună 


pe drumul ce ducea spre inima tirgului, de unde un pilc 
de călăreţi cu săbiile fluturînd în vînt se îndreptau la 
rîndul lor spre bisericuţă. Preotul desluşise destul, de 
bine veşmintele urmăritorilor şi, văzînd că nu sînt turci, 
ci oşteni de ţară, făcuse o cruce de mulţumire, bucurîn- 

1 Veşminte bisericeşti. 

du-se pentru scăparea hăituiţilor. O dată pătrunşi 
în sfîn-tul lăcaş, nimeni n-ar mai fi putut să-i scoată de 
acolo ori să ridice sabia asupra lor. Numai paginii ar fi 
fost atit de nelegiuiţi, şi de multe ori nici chiar ei nu 
cutezau să batjocorească lăcaşurile sfinte. 

Abia intraseră cei doi fugari, scuturîindu-şi cu greu 
zăpada de pe cizme, că s-au şi repezit pe treptele alta- 
rului în faţa „uşilor împărăteşti", întinzind braţele a 
ocrotire şi căzînd în genunchi. Preotul şi-a pus în grabă 
un patrafir şi, cu evanghelia într-o mînă, iar în cealaltă 
cu cădelniţa, s-a aşezat în faţa celor doi, vrind să arate 
că îi ia sub oblăduirea bisericii. Pe dată s-au ivit şi hăi- 
taşii în pragul uşii, de unde, văzîndu-i pe cei doi în ge- 
nunchi, fără apărare, s-au repezit asupră-le... Nenoro- 
ciţii au dat să se apere, dar n-au mai apucat, căci han- 
gerele vrăjmaşe s-au înfipt cu sete în piepturile lor, do- 
borîndu-i cu faţa în sus, holbaţi către „ochiul dumne- 
zeiesc", pictat în tăria naosului, de unde-i privea nepă- 
sător, îngrozit, zadarnic i-a mustrat bietul popă pe uci- 
gaşi, încercînd să-i oprească de la mirşava faptă. Rîn- 
jind de mulţumire, şi-au şters armele însîngerate de 
leşurile ce încă mai tresăltau în spasmele morţii, apoi 
au întors spatele preotului, care abia îndrăzni să 
îngăime. ridicîndu-şi privirea către cer: „iartă-i doamne, 
că nu ştiu ce fac!" ... 

Aşa pierit-au, înjunghiaţi ca doi berbeci, în ziua de 
2 ianuarie 1529, pe dealul Cetăţii, cel ce era domnul 


Ţării Româneşti. Radu-vodă de la Afumaţi, şi feciorul 
său, Vlad. Ucigaşii, nu erau alţii decît vreo cîțiva boieri, 
în frunte cu marele vornic Neagoe din Periş şi postel- 
nicul Drăgan. Aflaseră de călătoria voievodului la nea- 
murile lui de peste Olt şi, cum nu avea decit pe fiu-său 
şi cîţiva însoțitori, l-au atacat mai întîi lîngă Rimnicu 
Vilcea, de unde cei doi scăpaseră pînă pe treptele alta- 
rului ... 

Cumplită fărădelege şi nemaipomenită pînă atunci! 
Obştea întreagă s-a îngrozit de fapta lor, dar şi la 
gîndul ce soartă avea să aibă ţara rămasă fără domn. 
Veni-va oare din nou Mehmed beg cu subaşii lui? Se 
auzise că la îndemnul lui făcuseră ucigaşii cumplita 
faptă, ca să rămînă ţara din nou la cheremul turcesc. 
Domn de ţară nu se ştia să se fi cerut, că nimeni nu 
mai cuteza la sultanul Soliman, după ce biruise 
Ungaria. 

Trecu iarna, şi abia prin luna lui mărţişor se vesti 
despre domnia" ce avea să vină. Aşa după cum spune 
cronica, „. . . sfirşindu-se Radul vodă cum s-au mai zis 
mai sus şi, auzind la împărăție aceasta, au dat domnia 
lui Moise vodă, care era fiu lui Vladislav vodă'1 .. 
Teama, dar mai ales nemulţumirea n-au fost înlăturate, 
căci se întreba care mai de care pentru ce sultanul 
pusese domn cu de la el putere şi nu cum ar fi fost voia 
ţării, aşa cum era datina? Cine să fi fost nepoftitul 
domn? Vreun neisprăvit de pe malurile Bosforului, 
vreun vin-tură-lume?! Alţii aflaseră că era feciorul lui 
Vladislav cel de-al treilea, care venea vară de vară, 
cîţiva ani la rînd, îl alunga pe Radu-vodă şi-i lua locul 
pînă în toamnă, iar la iernat se trăgea către Istanbul, 
fugărit de fostul domn. Dacă era aşa, atunci prietenii 
fostului domn ar fi avut într-adevăr pricină de 


spaimă ... Oricum, nu era de poftit un asemenea 
stăpîn, pus direct de sultan! Dar tara? Tăcută, ea 
aştepta faptele voievodului, ca să poată spune dacă îl 
va pofti, au ba! 

îşi dăduseră drumul sloiurile pe Dunăre şi de mult 
trecuseră cocorii către miazănoapte vestind primăvara, 
cînd un alai destul de sărăcăcios pătrundea pe ulițele 
Giurgiului. Era Moise-vodă, în fruntea oştenilor daţi de 
sultan să-l proteguiască. Popasul de la Giurgiu se făcea 
anume, ca să dea timp boierilor ţării să iasă în întîm- 
pinarea domniei, aşa după cum se cuvenea. Zadarnic 

1 Radu Popescu, op. cit. 

însă va fi scrutat noul domn în zare, să vadă vreun 
boier. Nici unul nu s-a înfăţişat la mila măriei-sale! Ba 
s-a mai aflat că, strînşi laolaltă, s-ar fi plins sultanului 
că, dacă Moise-vodă se încăpăţina să le fie domn, ei... 
aveau să fugă peste munţi! 

Va fi zimbit sultanul de asemenea ameninţare. L-a 
lăsat pe Moise-vodă să se descurce cum va şti... şi s-a 
descurcat! Mai întîi şi-a zis că venise să ocrotească 
ţara străbunilor săi, că, de nu venea, cine ştie ce paşă 
s-ar fi înscăunat la Tîrgovişte. Mehmed beg abia 
aştepta! Că era fecior de domn, nu mai încăpea vorbă. 
Din hrisovul dat monastirii Tismana la 12 mai, se vedea 
că era „fiul preabunului şi marelui Vladislav voievod"1. 
Mu-mă-sa, doamna Ana, era din spiţa basarabilor, 
ramura dăneştilor, iar un frate îi murise prin vara lui 
1525, pe vremea cînd părintele său lupta pentru 
scaunul domnesc. Copii nu se ştie să fi avut în afara 
domniţei Zamfira, care nu s-a bucurat de prea mult 
noroc în viaţă-, şi cam atita se ştie de familia noului 
domnitor. 


Dar povestea domniei lui Moise-vodă abia de 
acuma începe! Că l-a pus Poarta domn, fără să mai 
întrebe pe nimeni, este lesne de înţeles, întrucît 
sultanul Soliman. avînd de gind să ajungă tocmai sub 
zidurile Vienei, avea trebuinţă de domni credincioşi în 
ţările române, ca să fie stavilă de către leşi. în 
Moldova, Petru Rareş se arăta pe faţă destul de supus 
Porții, iar de Zapolya din Tran- 

1 Em. Gr. Nicolaescu, Moise vodă 1529—1530, în 
„Arhivele Olteniei" XVIII (1939), Craiova, 1939, p. 406. 

2 Măritată cu ungurul Ştefan Keseryi, a rămas 
curînd văduvă, recăsătorindu-se cu polonezul Stanislas 
Nisowski. Nici de acesta n-a avut noroc, râmînîind din 
nou văduvă, la scurt timp. A treia căsătorie, cu 
aventurierul Markhazy Pâl, a fost cea mai nereușită, 
căci soţul i-a fugit la Istanbul şi a trecut la 
mahomedanism. Rămasă în Transilvania, doamna 
Zamfira a fost divorțată legal de principele 
Transilvaniei, Cristofor Bâthory. 

silvania nu se îndoia nimeni că ar fi ieşit din 
porunca sultanului. în Ţara “Românească, Moise-vodă 
părea cel mai nimerit, în lipsă de altul mai bun... Ce 
dacă nu-l voiau boierii pămînteni? El, lumina luminilor, 
padişahul stăpîn al stăpînilor, îl poftise pe tronul 
românesc! 

Vor fi fost şi dintre aceia care au gîndit că domnia 
nouă n-ar fi fost altceva decit un paşalic, dar curînd și- 
au dat seama că s-au înşelat. O altă parte a boierimii, 
în frunte cu craioveştii, înclinînd spre o împăcare, cu 
turcii, socoteau că era mai bun Moise-vodă decit un 
turc. Alţii însă nu nădăjduiau miîntuirea ţării decit de la 
transilvani şi habsburgi. Dar mai era şi Moldova lui 
Rareş, care se sumeţea să scape de sultan, zvonindu- 


se că în taină feciorul lui Ştefan ar fi poftit să ajungă el 
capul celor trei ţări surori. 

Oricum, faptul că nimeni nu s-a înghesuit în în- 
timpinare la Giurgiu, deşi primiseră veste de domnie 
nouă, nu l-a împiedicat pe voievod să-şi vadă liniştit de 
drum. Apoi, o dată ajuns la Bucureşti, s-a dovedit 
destul de iscusit să atragă de partea lui o seamă de 
boieri. Erau şi craioveşti, dar şi ucigaşii fostului domn, 
care  -nădăjduiau răsplată şi slujbe de la noul 
înscăunat. Vrînd-ne-vrînd, i-a îngăduit în slujba sa şi pe 
Neagoe vornicul şi pe Drăgan postelnicul, căci nu prea 
avea de ales pentru dregătorii. A urmat curînd şi 
împăcarea, căci la 30 martie 1529 Moise-vodă a şi 
trimis carte braşovenilor: „dau spre ştire domniei 
voastre că, cu dumnezeească vrere, dăruitu-m-a 
domnul dumnezeu şi cinstitul împărat cu moştenirea 
domniei mele, cu scaunul domniei mele, şi m-au trimis 
[pe] domnia mea cu steagul de la Poartă şi din mîna 
împăratului, a fi domn Ţării Româneşti"1. 

1 G. Gr. Tocilescu, Documente slavo-române, nr. 
313, B«-cnreşti, 1931, p. 309. 

De fapt, povestea faptelor lui Moise-vodă ne arată 
că el a încercat tot ce se putea face în acele vremuri 
grele pentru ţară, nu numai s-o păstreze încă liberă, 
dar şi, pe cît cu putinţă, s-o miîntuie de turci. însă voie- 
vodul român nu putea ieşi din porunca sultanului atita 
timp cit acesta se dovedise cel mai tare... De aceea, o 
dată cu întoarcerea fără izbindă a lui Soliman de la 
Viena, Moise a trecut cu totul de partea lui Petru Rareş, 
care devenise capul luptei contra turcilor. 

Pe atunci, nici în Transilvania nu mergeu treburile 
aşa cum ar fi poftit sultanul. O parte dintre locuitori, 
mai cu seamă saşii, ţineau partea lui Ferdinand de 


Habsburg, care fusese făcut rege al Ungariei în dieta 
de la Pojonl. Toţi aceştia se împotriveau lui loan 
Zapolya, iar Moise-vodă căpătase poruncă să-l sprijine 
pe regele pus de turci. Cinstit, domnul le-a trimis carte 
saşilor, prin care i-a vestit că, dacă nu se supuneau lui 
Zapolya, oastea românească va fi silită să-i lovească, 
fiindcă nu putea fi supărat marele sultan. El n-ar fi vrut 
să-i supere cu nimic nici pe saşi, mai cu seamă că 
trimisese solie la Sibiu ca să ceară îndărăt Vinţul şi 
Vurpărul, care fuseseră mai înainte în stăpînirea lui 
Radu-vodă de la Afumaţi. Nădăjduia să-şi aibă acolo un 
adăpost de vremuri grele, însă sibienii se cam codeau. 

In aceeaşi vreme, ostile lui Petru Rareş pătrunse- 
seră în Transilvania şi se înfruntaseră cu austriecii, 
spri-jinidu-l pe Zapolya. Or, dacă Rareş ascultase de 
porunca sultanului, cu atît mai mult trebuia să se 
zorească şi Moise-vodă. Neavînd un răspuns hotărît, a 
mai trimis o carte, la 18 iunie:,,... cu adevărat să ştiţi 
că sînt gata acum domnia mea şi voi merge asupra 
voastră cu toată puterea domniei mele, căci nu am 
altminteri să fac domnia mea, că noi sîntem în mîna 
turcilor'2. Numai că 

1 Silviu Dragomir, Documente nouă privitoare la 
relaţiile Ţării Româneşti cu Sibiul, Bucureşti, f.a., p. 45 
—46 1 Azi Bratislava. 

nu-şi cerea iertare că avea să-i lovească cu 
oaste.. . Cu multă bărbăţie şi-a dezvăluit gîndurile de a 
nu-l sluji 'pe sultanul care-l făcuse domn, necerînd în 
schimb decit făgăduiala celor de peste munţi că-l vor 
sprijini să scape ţara de turci: ,,... să ştiţi, graţia 
voastră, că dom* "mea vă sînt prieten şi scut cu 
credinţă dinspre partea turcilor"... spunea el în aceeaşi 
scrisoare trimisă sibie-nilorl. 


Ca să nu facă pagubă el însuşi, unor oameni a că- 
ror prietenie o nădăjduia, i-a pus în fruntea oştirii ro- 
mâneşti tocmai pe cei doi boieri ucigaşi. Aceştia, însă, 
aii pustiit Transilvania fără pic de milă, ajungind pînă în 
inima ei. Sate întregi, ca Şura Mare, Şura Mică, Tur- 
nişor, Gîrbova şi altele au fost arse şi jefuite. Alte bles- 
teme, aduse de către sîngeroşii boieri... 

Sultanul Soliman apucase drumul Vienei, încă de la 
9 mai, şi poruncise lui Rareş şi Moise să-l sprijine pe 
loan Zapolya în lupta cu austriecii, dar mai ales să ţină 
în loc pe mercenarii habsburgilor din Transilvania care 
ar fi putut sări în ajutorul împresuraţilor. Domnul mun- 
tean s-a supus la început, dar văzînd că zidurile Vienei 
erau încă foarte tari, a încercat o împăcare cu sibienii, 
prin cei doi boieri din fruntea oastei. De voie, de 
nevoie, sibienii au stat la sfat cu vornicul Neagoe şi 
postelnicul Drăgan la Turnişor, acceptind să se supună 
lui Zapolya, dacă acesta ar fi cîştigat bătălia cu 
Ferdinand habsbur-gul2. Aveau dreptate sibienii, căci 
toată vara acelui an Transilvania a fost măcinată de 
bătălii şi oşti străine. La 22 iunie, ostile moldovene 
înfringîind pe cele ale lui Ferdinand, se părea că 
lucrurile se vor limpezi, dar nu pentru multă vreme. 
Sorţii izbînzii au trecut curînd de partea celorlalţi, şi tot 
aşa, de la unii la alţii. 

1 E. Hurmuzaki, Docum. XV, p. L nr. DXCVI, 
Bucureşti, 1911, p. 231. 

2 Iblâcm. 

Sătui de atita prăpăd, sibienii i-au poftit din nou pe 
capii oştirii româneşti, tot la Turnişor. Abia în 4 sep- 
tembrie au iscălit cu toţii o înţelegere, ca să se supună 
fie lui Ferdinand, fie lui Zapolya.. . care din ei va iz- 
bîndi. Era cam greu să ghicească, fiindcă nici sultanul 


nu avusese prea mult noroc la Viena... înţelegerea a 
fost însă pe placul lui Moise-vodă, care pe dată a 
poruncit înapoierea oastei din Transilvania. Tot atunci 
a trimis carte şi braşovenilor, povestindu-le de păţania 
sibieni-lor, care de asemenea nu voiseră să asculte 
povata lui. îi îndemna şi pe ei la supunere, ca să nu 
dea de necaz! lar drept răsplată, făgăduia să îngăduie 
trecerea neguţătorilor prin ţară, pe unde le va fi voia. 

Dar sibienii, văzînd că Viena nu putea fi doborită cu 
una cu două şi că turcii nu ies mereu biruitori, au 
călcat înţelegerea cu boierii lui Moise-vodă. Se înţelege 
că domnul roman şi-a trimis pe dată oastea, care la 25 
septembrie bătea Mediaşul şi Sibiul.. . dar nu prea 
tare! Gurile rele ziceau că, aflind Vodă de înapoierea 
cu ruşine a sultanului şi ca să nu creadă cumva 
luminăţia-sa că el nu s-a zbătut îndeajuns, a poruncit 
dimnou lupta... 

Abia în 16 octombrie sultanul a hotărit întoarcerea, 
şi din nou Moise-vodă trebui să-şi arate vrednicia, în 
noiembrie, cînd ostile turceşti erau prin apropiere, 
logofătul Lăudat izbeşte cu toată puterea Branul. Ce- 
tatea n-a căzut, dar a căzut capul logofătului. . . din 
porunca domnului! Poftea domnul să arate austriecilor 
că nu la îndemnul său pornise logofătul, ori să-i facă pe 
turci să creadă că l-a scurtat de cap pe nevolnic nefiind 
în stare să cuprindă cetatea?! Cam greu de spus... 

larna aduse, o dată cu mantia ei albă, şi liniştea pe 
meleagurile transilvane. La 9 ianuarie 1530, o 
scrisoare a sibienilor vestea Curtea din Viena că oştirea 
lui Moise vodă se retrăsese, că voievodul primise 
pacea, dar şi ceva bani pe deasupra. Saşii erau tare 
nemulţumiţi că nu căpătaseră nici un sprijin de la 
împărat, în schimb dom 

nitorii români căutau care mai de care prietenia 
Vienei. Rareş era capul uneltirilor, şi izbîndise să-i 
atragă de partea lui pe Moise-vodă şi pe Ştefan 
Mailath1. Cel puţin domnul de la Tîrgovişte nu mai 
ieşea din cuvintul lui Rareş! 

Această întoarcere spre creştini a lui Moise-vodă va 
fi bucurat ţara, dar nu şi boierimea, speriată de primej- 
dia turcească. Se vorbea prin Istambul de necredinţa 
lui Moise-vodă, ba că şi luptele din vara trecută n-ar fi 
fost purtate cu toată osirdia, ci numai aşa, de ochii 
lumii... şi multe altele! Nu puţini erau aceia care 
vorbeau de o nouă domnie. 

Moise bănuia gindurile ce treceau prin căpăţinile 
boierilor lui, dar singur nu-i putea înfrunta. S-a dat de 
partea celor mai tari, adică a boierilor de peste Olt. Să 
nu fie cu păcat... s-ar putea spune că şi dragostea va fi 
fost la mijloc, căci marele ban Barbu Craiovescu ceruse 
de nevasă pe sora domnitorului. S-a învoit bucuros, 
domnul, cu asemenea înrudire, şi a trimis vornicei pe la 
curţile boiereşti pentru a-i pofti la nuntă în ziua de 15 
februarie 1530. 

Şi s-au pornit săniile trase de armăsari focoşi, su- 
flîind aburi pe nări şi zdrăngănind din zurgălăi. Boieri 
făloşi, înveşmiîntaţi în blănuri scumpe, alături de jupi- 
nese aşijderea îmblănite, de nu li se mai zăreau decit 
nasurile roşii ca pătlăgelele, se îndreptau spre curtea 
domnească, la nuntă. A poftit măria-sa şi pe dumnealor 
Neagoie vel-vornic şi Drăgan vel-postelnic, ca oameni 
credincioşi ai domniei, măcar că nu se cădea să 
meargă la nunta neamurilor celui pe care-l uciseseră. 
Fostul voievod Radu de la Afumaţi se încuscrise cu 
craioveştii, şi aceştia nu se prea uitau cu ochi buni la 
ucigaşi. 


1 Ştefan Mailath, nobil transilvan de origine 
română, a-'wls voievod al Transilvaniei (1534—1539 şi 
1534—1540). 

Mare petrecere şi veselie a fost la acea nuntă de 
pomină. Mai întîi au fost cu toţii la biserică, unde s-au 
pus pirostriile pe capul însurăţeilor, după care, cu mic 
cu mare, au dat buzna la ospăț. Mincare şi băutură din 
belşug, însă cei doi boieri, Neagu şi Drăgan, nu se prea 
simțeau în apele lor. Abia cînd văzură că măria-sa le 
făcea deosebită laudă şi cinste” se mai dedară la chef. 
Cînd însă şi mirele, dimpreună cu neamurile sale se 
arătară bucuroşi de asemenea cinstite feţe, n-au mai 
ţinut cumpătul la pocalele de vin. 

Jupînesele se trăseseră în alte odăi, după cum era 
datina, şi se apucaseră de ronţăit acadele, dar mai 
ales..| vorbe, dulci şi rele! în astă vreme dumnealor, 
bărbaţii, grea bătălie dădeau cu vinurile, şi mai dulci şi 
mai seci, aşa cum se găseau pe dealurile Drăgăşânilor, 
ori prin preajma Craiovei. De-prea multă veselie, mulţi 
meseni şi-au simţit capetele amorţite pe grumaji, iar 
privirile li s-au înceţoşat. Poate că de aceea n-au mai 
desluşit ciudatele slugi care, în loc să umple pocalele, 
înşfăcau de chică pe cîte unul, căruia, abia cînd îşi 
simţea beregata sub hanger, i se limpezeau creierii, 
dar prea tirziu... 

Aşa au fost răpuşi acolo, în plin ospăț, şi dumnealui 
vel-vornicul Neagoe şi prietenul său Drăgan şi mulţi alţi 
neprieteni ai măriei-sale ori. ai cumnatului de la 
Craiova. Cei scăpaţi cu zile, dumirindu-se de cele 
petrecute, au fugit care încotro, cu mare înfricoşare. în 
ţară n-a mai rămas stăpiîn decit domnul.. şi craioveştii! 
Aveau acum oltenii dovada credinţei sale, dar Moise- 
vodă umbla cu gindul să lege ţara de soarta Moldovei 


lui Rareş. în a-ceastă privinţă însă, gîndurile cumnaţilor 
nu se prea potriveau ! 

Curînd s-a aflat la Poartă de înfncoşătoarea nuntă 
din februarie, dar nu s-a sinchisit nimeni de scurtare» 
capetelor boiereşti. în schimb,  aflindu-se despre 
urzelii» lui Moise-vodă pe la duşmanii sultanului, multă 
îngrijorare se stirnise în serai. Nici prieteşugul cu Rareş 
nu 

li s-a părut prea curat dregătorilor stanbulioţi, încît 
oină la urmă au hotărît schimbarea domnului. 

Ca şi mai înainte, luminăţia-sa, sultanul, n-a mai 
întrebat pe nimeni din ţară şi i-a dat firman de domnie 
lui Vladl, feciorul lui Vlăduţ-vodă, cei ucis în dealul 
Văcăreştilor2. Pe lingă oastea oferită de padişah, Vlad 
'»dună la sine o seamă de pribegi şi, pe la jumătatea 
lui mai 1530, porni să-l alunge din scaun pe Moise- 
vodă. Acesta, însă, nu s-a înspăimiîntat de oastea ce 
venea asu-pră-i. Cu un ajutor de la Rareş, şi-a tocmit 
oastea, ieşind în întimpinarea nepoftitului. Avea mare 
bază în steagurile de ţară ale craioveştilor şi ale 
celorlalţi boieri rămaşi credincioşi, şi nici nu gîndea că 
n-avea să-i arunce pe venetici în Dunăre. 

S-a întîrnplat, însă, că nici craioveştii nu prea se 
înghesuiau la luptă cu turcii, dar, mai ales, nici ceilalţi 
boieri, care-şi temeau capetele de la o zi la alta. Le-a 
mai venit în minte şi uciderea lui Lăudat şi cele petre- 
cute la nuntă, încît n-au pregetat să treacă de partea 
noii domnii. Astfel, Moise-vodă s-a văzut dezvelit de 
călă-rime, nemaiputind ţine piept spahiilor ce veneau 
cu Vlad. Ajutat de neamurile rămase credincioase, dar 
mai ales de moldovenii veniţi într-ajutor, Moise şi-a 
încărcat tot calabalicul, căutînd scăpare în secuime. 


Nici prin acele locuri n-a fost poftit sărmanul fugar, 
căci secuii, miniaţi de pagubele pricinuite în vara 
trecută de oştirile românilor, au apucat tot avutul ce-l 
avea la el, îăsîndu-l doar cu viaţa şi îngăduindu-i să 
meargă încotro îi va fi voia. Ce era să mai facă şi unde 
să se ducă, aşa lipsit cum era? încercă la Sibiu şi, spre 
marea lui bucurie, fu primit cu dragă inimă şi cu 
cinstea cuvenită unui domn. 

1 Vlad înecatul, domn al Ţării Româneşti (1530— 
1532). 

2 Vezi anterior O poveste cu şi despre olteni. 

Din frumoasa cetate de pe malul Cibinului, a trimis 
rugăminte lui Ştefan Mailath, la Făgăraş, să-l ajute cu 
oşteni. între timp, cu bani de la saşi, şi-a tocmit oaste, 
iar pe la 18 august s-a întîlnit cu Mailath, căci singur nu 
se încumenta să treacă munţii în ţară. La 24 august au 
trecut pe la Rucăr, apoi repede s-au tras către Slatina, 
spre Olt. Planul său era să-l atragă în capcană pe Vlad 
vodă, să-l facă să iasă din părţile de către Dunăre, de 
unde ar fi primit cu uşurinţă sprijin turcesc. în Oltenia, 
de altfel, ar fi avut şi sprijinul neamurilor lui, marele 
ban alăturîndu-i-se pe dată. 

Oarecum planul a izbutit, căci Vlad-vodă a pornit în 
întîmpinarea lor spre Slatina, ajungindu-i la satul 
Viişoara, din apropierea Oltului. La 29 august, vara era 
spre sfirşite, şi se poate să fi fost o zi fierbinte ca 
oricare alta, cînd avu loc încleştarea celor două tabere. 
Pribegii au fost răzbiţi şi puşi pe fugă, iar Moise-vodă şi 
marele ban Barbu Craiovescu au căzut pe cîmpul de 
bătaie. După ce zăngănitul armelor s-a potolit, miini 
milostive au ridicat trupurile ciopirţite de săbii şi, cu 
cinstea cuvenită, au fost aşezate unul lîngă altul, la 


monastirea Bistriţa. împreună au luptat, împreună au 
rămas şi după moarte... .i 


VINATOR ... VINAI 

Toamna văleatului 7040 de la zidirea lumiil era 
destul de blindă pentru luna lui brumar. Frunzele pădu- 
rilor începuseră să pălească bătind spre auriu, dar vie- 
tăţile desişurilor nu-şi începuseră pregătirile pentru ier- 
nat, în luncile Oltului din preajma Slatinei căldura nu 
era cu nimic mai prejos ca vara, şi numai rugineala co- 
pacilor ţi-ar fi amintit că toamna era în toi. De altfel, se 
auzig de curînd prin partea locului că domnul ţării, 
măria-sa Vlad-vodă, a poftit să se scalde în Dimboviţa, 
undeva mai la vale de cetatea Bucureştilor, ca în plină 
vară. Şi n-ar fi fost de mirare un asemenea lucru, dacă 
apa nu l-ar fi înghiţit pentru totdeauna pe domn, lăsînd 
iarăşi ţara fără cîrmaci... 

Dumnealui Venitlă, judeţul de la Slatina, n-avea 
mintea la întîmplările petrecute atît de departe de mo- 
şule sale. De grija domniei avea cine să se ţină. 
Plăcerea cea mai mare a boierului era să adaste într-un 
tufiş, pitit ca o fiară de pradă, vreo sălbăticiune de-a 
pădurii, pe care s-o săgeteze. Uneori mergea de-a 
călare numai cu o suliță în întîmpinarea mistreţului, ba 
s-a mai încumetat să se măsoare şi cu ursul, pălindu-l 
cu baltagul. 

1 Aaal 1532. 

Rău îi mai părea că în pădurile din văile Oltului şi 
al» Jiului nu-şi făcuseră sălaş urşii... 

Trecînd soarele către asfinţit, dumnealui, judeţul,! 
şi-a tras cornul de la oblinc şi, cu părere de rău, a 
sunat întoarcerea către casă. Se întimplase că de astă- 
dată pornise mai devreme către curţile sale, unde văzu 


cu uimire o mulţime de boieri ce descălecaseră şi 
stăteau la taifas în pridvor, cu dumneaei, jupineasa 
Rada. Da îndată ce l-au zărit pe stăoin, cu toţii s-au 
ridicat, ieşin-du-i în întîmpinare cu plecăciune şi cu 
urarea: „întru mulţi ani să ne trăieşti, măria-ta!"... 

Izvodul cel bătrinesc spune că „sfirşindu-se Vlad 
vodă în ce chip aţi auzit, iar boierii sfătuindu-se pă cine 
ar pune domnu, au găsit cu socoteala lor să pună pă 
Ventilă, judeţul dă la Slatina, şi s-au dusu cu toţii dă l- 
au luatu şi l-au pusu domnu'"1. Mai pe urmă s-a zis că 
dumnealui, judeţul, avindu-se bine cu boierii craioveşti 
şi cu turcul, n-ar fi fost chiar străin de pofta domniei. 
Ce-i drept, „os domnesc" era, fiind fecior de-al lui 
Radu-vodă cel Mare şi al doamnei Cătălina, dar pînă a- 
tunci nu se arătase volnic de domnie. Se trăsese mai 
de timpuriu la moşiile lui de la Slatina, desfătindu-se 
mai mult cu vinătoarea. De aceea era şi socotit mai de 
grabă ca boier de ţară, şi nu fecior domnesc. 

Bucuros ori nu, pe faţă s-a arătat boierilor a nu 
rivni la mărire, care, ce-i drept, i se cuvenea, dar vre- 
murile cumplite prin care trecea ţara făceau povara 
domniei şi mai grea... Tocmai pentru aceea, spuseseră 
boierii, ţara s-a hotărît să-l aleagă pe el domn, ştiindu-l 
de viteaz, cutezător şi cu dreptate câtre neamul 
boieresc, nu vărsător de sînge, ca unii dintre înaintaşii 
săi. Mai era apoi şi primejdia că, dacă ţara n-ar fi ales 
domn, turcul le-ar fi trimis pe dată unul, şi s-ar fi putut 
să 

; Radu Popescu, op. cit. 

bage iar subaşi, ca-'n vremurile lui Mehmet beg de 
la Nicopole. 

În cele din urmă, primind să fie domn, şi-a luat 
doamna şi coconii şi au purces cu toţii, chiar de a doua 


zi spre Tîrgovişte. Mare bucurie cuprinsese întreaga 
ţară la aflarea că s-a înscăunat măria-sa Vlad Ventilă, 
de la Slatina! Pe dată s-a făcut slujbă de încoronare, 
după datină, şi vlădica l-a uns domn. De multă vreme 
ţara nu-şi mai alesese domn după pofta ei, căci ba cu 
paloşul, ba cu firman de la sultan, nimeni n-o mai în- 
treba care-i era voia. E drept că boierii fuseseră aceia 
care hotăriseră, dar, oricum, se chema că erau tot din 
ţară... 

Ventilă-vodă, după ce s-a aşezat în scaun temeinic 
şi rînduise treburile să nu fie smintit de către turci, a 
socotit că menirea sa nu putea fi alta decit să încerce 
să scape de jugul otoman. însă, pe cine să se mai 
bizuie?  Vajnicul sultan Soliman  îngenunchease 
Ungaria. .. Aus- < tria era destul de departe şi nu prea 
în putere... singură Polonia se mai sumeţea să ţină 
piept puhoiului turcesc, în mare taină, Ventilă-vodă a 
intrat în legătură cu riga Sigismundl al Poloniei, 
făgăduindu-şi unul altuia ajutor la vreme de nevoie, 
dar şi ridicare la lupă împotriva necredincioşilor. 

Cel mai bun prieten nu putea fi altul decit Petru 
vodă Rareş, care, cu multă iscusinţă, aduna de partea 
lui pe toţi cei nemulţumiţi de stăpînirea turcească. în 
Transilvania loan Zapolya era „frate de cruce" cu 
sultanul, iar la Buda guvernator era Aloisio Gritti2, 
feciorul dogelui Veneţiei, căruia turcii îi şi spuneau Beg 
aglu3. Cu toate că era de neam creştin, Gritti se 
împămiîntenise la Istanbul, unde făcuse o avere uriaşă. 
îşi zidise un palat 

' Zygmunt II August (1548—1572), rege asociat din 
1529. 

2 În unele lucrări apare şi cu numele de Ludovic. 

3 „Fiul prinţului" (pentru turci, dogele era prinţ). 

împrejmuit de minunate grădini, la umbra cărora 
se odihnea marele vizir Ibrahim paşa şi nu arareori 
însuşi luminăţia-sa, sultanul. Din aceste prietenii alese, 
Gritti a tras mari foloase, ajungind guvernatorul 
Ungariei turceşti, dar ţintea să ajungă cîndva chiar 
regele ei... Şi nu numai atit! Pentru fiii lui, se gindise la 
domnia celor două voievodate româneşti! 

Ca să-şi îndeplinească visul, căuta să atragă la sine 
pe toţi nemulţumiţii de prin părţile ce-şi pusese în gînd 
să le stăpinească. împotrivire pe faţă întîmpinase de la 
mulţi nobili unguri, printre care şi episcopul Czibak de 
Oradea. Petru Rareş aflase de la episcop de planurile 
lui Gritti, astfel că îndată şi Ventilă-vodă a ştiut ce pri- 
mejdie îl păştea din partea veneţianului. 

Cînd a fost înscăunat Ventilă-vodă, boierii şi-au în- 
chipuit că, fiind din cinul lor, avea să le facă pe plac în 
toate. Văzind însă că altele erau gindurile domnului, 
începuseră a unelti împotriva lui. Vodă nu prea 
avusese încredere de la început, ştiind ce le poate 
pielea boierilor, ba chiar începuse a se feri de 
craioveşti, cunoscîn-du-i de prieteni ai turcilor. De 
îndată ce a simţit că logofătul Vlăsan şi spătarul 
Dragomir se sumeţişeră prea mult, a poruncit să-i 
descăpăţineze fără zăbavă, prin 1534. 

Sîngeroasa faptă a voievodului i-a speriat pe 
unelti-tori, dar nu i-a domolit. Nădejdea lor era la... 
Gritti, care în vara anului 1534 se afla la palatul lui din 
Istan-bul, dar avea de gind ca spre toamnă să se 
întoarcă în Ungaria. încă înainte de 4 august, Gritti 
primise la el cîțiva boieri nemulţumiţi din Tara 
Românească, făgă-duindu-le că avea să-l schimbe pe 
Ventilă, dar fără să le spună şi pe cine poftea să pună 
în loc... 


Domnul însă aflase de aceste uneltiri şi despre tre- 
cerea lui Gritti prin ţară, în drum spre Transilvania. 
Vestise pe Rareş şi pe pritenii lui transilvani, iar el s-a 
pregătit cu oaste să-l întîmpine pe lîngă Piteşti, ca nu 

cumva să-i dea prin cap să apuce alte căi. Gritti cu 
oastea lui — strînsă de la Istanbul — a hotărît să treacă 
Dunărea pe la Silistra. Se ţinea fălos, fiind prietenul 
padişahului şi al marelui vizir, încît se .sumeţea să po- 
runcească boierilor români, socotindu-se mai mare 
decit voievozii lor. Aşa s-a întîmplat ca, la traversarea 
fluviului, boierul român Elia, care nu se îngrijise să aibă 
luntrii îndeajuns, să fie adus în faţa lui .Gritti. Acesta, 
mi-nios şi vrind să se arate mai mare în rang decit 
însuşi Ventilă-vodă, a poruncit spînzurarea boierului. O 
adevărată palmă dată pe obrazul lui Vodă, căci nu se 
cuvenea ca un străin să-i spînzure boierii... 

Ventilă-vodă s-a făcut a nu băga în seamă fapta lui 
Gritti, şi din această pricină boierii din preajmă-i vor fi 
crezut că-i era frică de venețian, mulţi dintre ei 
părăsin-du-l şi fugind la străin. Ajungînd la Piteşti, Gritti 
şi-a ridicat tabăra şi nu se prea arăta zorit să-şi vadă 
de drum. Boierii fugari, veniţi la el, l-au făcut să se gîn- 
dească dacă n-ar fi vremea potrivită să-l prindă pe 
Vem* tilă-vodă şi să înceapă astfel împlinirea gîndurilor 
sale. 

A fost cam descumpănit aflind că însuşi vodă Ven- 
tilă, cu oastea lui, pofteşte să-l vadă pe trimisul sulta- 
nului, dar l-a primit pe dată. Şi, în timp ce Vodă stătea 
la sfat cu veneţianul, oamenii lui de credinţă i-au 
înşfăcat pe toţi fugarii aflători acolo, după care, ca un 
adevărat stăpîn, Ventilă a poruncit să li se taie nasul şi 
buzele la vreo 75 dintre ei, iar pe alţii cinci, ca mai de 
seamă, i-a închis în cetatea Poenaril. 


Nu i-a căzut în socoteală lui Gritti fapta domnului 
român şi, miînios, ar fi poftit să-l pedepsească, numai 
că Vodă, iscusit la vorbă, l-a îmbrobodit pe Beg oglu, 
dînd vina pentru cele petrecute pe uneltitorii din 
Transilvania. Că l-a crezut ori ba, Gritti n-a avut 
încotro, s-a îm 

1 Stoica Nicolaescu, Domnia lui Vlad Ventilă de la 
Slatina, în „Arhivele Olteniei", Craiova, 1936, p. 1—14. 

păcat cu Ventilă-vodă şi a poruncit plecarea peste 
munţi ţara scăpind astfel de un oaspete nepoftit. De 
fapt, Ventilă fusese în înţelegere cu Rareş, care-l 
sfătuise să-l d3-părteze pe venețian de Dunăre, 
făcîndu-l să treacă îr Transilvania, unde n-ar inai fi fost 
aproape de turci. Acolo Gritti a poruncit uciderea 
episcopului Czibak, pe furiş, noaptea, stirnind miînia 
transilvanilor. Atunci, Ventilă-vodă şi-a alăturat ostile 
cu Rareş şi cu voievodul Mailath al Transilvaniei, 
împreună pornind împotriva cutezătorului venețian. 

Prinzîndu-l în Mediaş pe Gritti, l-au dat pe dată 
morţii. După cum spun unii, cu multă caznă, dar alţii 
zic că ar fi fost descăpăţinat de către un ostaş ungur în 
schimbul cizmelor prinsuluil. Cei doi fii au fost ucişi şi 
ei, curmînd în acest fel toate urzelile. Isprava a fost a 
lui Rareş, căci Ventilă şi Mailath nu ieşeau din vorba 
lui. 

Ascultarea prea mare pe care Ventilă o dădea 
domnului moldovean a fost o altă pricină de 
nemulţumire pentru boieri. Văzind că nu şi-a căpătat 
pedeapsa de la sultan ori de la marele vizir, prietenii 
celui ucis, boierii au prins şi mai mare frică de domn. 
Scăparea n-o mai vedeau decit în uciderea sa! 

La rîndul lui, şi voievodul simţise că boierii îi pu- 
seseră gînd rău, încît hotărî să-i mai împuţineze. Aflase 


că printre neprieteni era însuşi cumnatu-său, Momcea, 
şi cu atît mai mult poftea să stirpească sămiînţa răului. 
Ca să nu le dea de bănuit, i-a chemat la o vinătoare, în 
pădurea Leamna de la Bucovâăţ, jpe malurile Jiului. Era 
către începutul verii anului 1535, cînd domnul plănuise 
să-i prindă în capcană pe toţi duşmanii lui, ca un vină- 
tor dibaci ce se afla. O vinătoare de cerbi, care putea 
să ajungă una de boieri. .. 

1 Cizmele, de postav violet, aveau an buzunar 
secret, snde Gritti ascunsese pietre preţioase în 
valoare de peste 150 000 de galbeni ungureşti, dar 
oşteanul, neştiind, le-a vîn-dut unai nobil rangur pentru 
numai 8 galbeni. 

Nici Momcea cii firtaţii lui n-au stat însă cu mii-nile 
în sîn, ştiindu-şi capetele în primejdie. A tocmit un 
ungur şi un croat printre hăitaşi, poruncindu-le ca în 
timpul vînătorii să se repeadă asupra domnului şi să-l 
ia în sulițe. Nebănuind vicleşugul cumnatului său, Vodă 
mergea alături de el printr-un zăvoi din lunca Jiului, 
cînd auzi tropăitul nebun al unor cai în galop. Pe dată 
s-a gîndit la niscaiva olăcari ce zoreau să-i aducă vreo 
veste, dar Momcea i-a zis că cei doi ungureni ai lui 
scăpaseră caii. Voievodul nu s-a înspăimiîntat de nişte 
cai ce păreau scăpaţi de sub mina călăreţilor şi nu s-a 
tras la adăpost din calea lor, ci a rămas să-i privească. 
Cei doi s-au năpustit însă direct asupra lui, Momcea 
trăgîndu-se la o parte... 

Faptul că mai tîrziu urmaşii l-au pomenit ca „Vlad 
spînzuratul ori Vlad sugrumatul" ne face să credem că 
cei doi l-au prins cu arcanul, doborîndu-l mai apoi cu 
suliţele ori baltagele. Chiar a doua zi, în 12 iunie, la 
Braşov, cronicarul Ostermayer scria că domnul fusese 


ucis la o vînătoare „lovit cu securea de un cavaler"... 
Vînătorul ajunsese, la rîndu-i, vînat! 

Moartea lui Vlad Ventilă de la Slatina, căruia unii îi 
mai ziceau şi „Braga voievod", a lipsit din nou ţara de 
stăpîn. înţelept şi învăţat fusese domnitorul acesta, 
peste care s-a aşternut colbul uitării. El a fost cel dintii 
voievod român care a iscălit cu propria lui mînă toate 
actele domneşti. 

Înmormîntat în pripă la Craiova, a fost deshumat 
mai apoi şi osemintele i-au fost aşezate spre veşnică o- 
dihnă în monastirea din judeţul Buzăului, care-i poartă 
numele. 


IN UMBRA LUI MIRCEA VODA CEL 
BATRAN 

Cititorule, care, îndrăgostit de trecutul neamului 
românesc, te opreşti cu pioşenie la lespedea lui Mircea 
cel Bătrîn de la Cozia, ieşind din curtea mănăstirii, treci 
şi pe la bisericuţa bolniţei de peste drum, către deal! 

în umbra marelui Mircea, de pe malul Oltului, ai să 
vezi în sfiosul lăcaş din apropiere, pe peretele de la 
intrarea naosului, un domnitor român cu familia lui. Din 
păcate numai portretul, zugrăvit de o mînă meşteră, te 
va întîmpina, căci rămăşiţele lui pămînteşti zac undeva 
departe, în pămînt străin. .. Un bărbat falnic, cu barba 
rotunjită cu grijă şi cu un păr negru, răsfrînt unduios pe 
umeri. Pe creştetul său, un înger aşază o coroană de 
aur încrustată cu perle. Sub mantia-i verde de brocart, 
îmblănită cu samur, o haină cărămizie, înflorită cu aur. 
Gîndul te duce la un viteaz făt frumos din basme, dar, 
dacă ai să desluşeşti şi cele scrise pe afumatul zid, ai 
să afli că se numea „io, Petru voievod"... Dar se poate 
să nu fi auzit de numele lui în această formă, ci mai 
curînd de Radu vodă Paisie... El însă îşi spunea Petru 


ai2 

de la Argeş, în timp ce alţii, mai tîrziu, i-au spus şi 
Petru vodă „Măjeru", ori Radu vodă „Măjescu"1. 

Numele de Paisie şi-l luase în vremea cînd fusese 
egumen- al monastirii Dealu, dar, de fapt, şi el era 
fecior al lui Radu cel Mare. Privirea lui visătoare 
stirneşte oricui întrebarea: ce l-o fi făcut pe frumosul 
cocon domnesc să îmbrace aspra haină monanală? Ori 
dimpotrivă, pentru ce călugărul a părăsit liniştea 
chiliei, ca să se a-vînte în zbuciumata domnie a ţării? 
Spune un vechi letopiseţ că s-ar fi călugărit după 
moartea soţiei sale3, dar unele pomelnice vorbesc şi 
de prima lui doamnă, Stana, şi de Ruxandra, cea de-a 
doua, atunci cînd era domn. Că a făcut negoţ cu peşte, 
ca şi Rareş al Moldovei, este cu putinţă, şi de bună 
seamă că aceasta se întâmplase mai înainte de a se 
călugări şi de a deveni cuviosul Paisie. 

Egumen la Dealu era şi în acele zile de iunie, cînd 
fratele său, Vlad Ventilă de la Slatina, se sfirşea sugru- 
1 mat pe malul Jiului. Boierii olteni, care nu fuseseră 
străini de sîngeroasa ispravă, dimpreună cu alţii l-au 
scos în mare grabă din chilia lui şi l-au ales să le fie 
domn. Era de fapt singurul „os domnesc" mai la înde- 
mînă şi era zor să aibă ţara domn, mai înainte ca să 
prindă de veste sultanul, plecat pe atunci la hotarele 
de răsărit ale împărăției. în 13 iunie, la numai două zile 
de la moartea lui Ventilă-vodă, egumenul şi-a lăsat 
rasa şi a îmbrăcat veşmintele domneşti. Tot aşa făcuse 
şi răposatul lui frate, cînd şi-a lăsat moşia pentru a 
deveni 

1 Mihai Viteazul, într-un document din 19 iulie 
I.r>96, pomeneşte de Cîrstina, sora lui „Radu vodă 
Măjescu" (apud Stoica Nicolaescn, Domnia lui Radu 


vodă Paisie si a jiidui său Marcu, în Arh. Olteniei, 
Craiova, 1938, p. 193—215). 

2 Stareţ. 

3 Vezi Stoica Nicolaescu, op. cit. 

stăpînul ţării. Şi tot aşa, Petru-vodă nu va căuta să 
facă placul boierilor ce-l aleseseră domn. 

Văzuse încă de mai înainte că pritenia lui Petru 
vodă Rareş nu era pe placul Porții, dar nici pe al boieri- 
lor, din care pricină se îndreaptă către loan Zapolya. 
Poate că fuseseră înţeleşi mai din vreme, căci de 
îndată ce s-a văzut în scaun, la numai şapte zile, a şi 
trimis carte voievodului Mailath al Transilvaniei. îl 
vestea că apucase domnia şi-l ruga să mulţumească, 
pentru el, regelui loan Zapolya. Totodată, se ruga şi de 
un adăpost în Transilvania, pentru el şi ai lui, în caz de 
nevoiel. 

O dată cu venirea lui Petru-vodă la domnie, ţara a 
fost atacată de tătari, dar boierul Stroe Buzescu i-a în- 
timpinat, şi zice legenda că s-ar fi înfruntat el singur cu 
nepotul hanului. Biruindu-l, i-a pus pe fugă pe tătari. 
De această întîmplare a ajuns vestea pînă la urechile 
lui Nicolaus Olahus2, care a înţeles altfel povestea. 
Scria el că „Mahomed Bassa turcilor" l-ar fi făcut domn 
pe Petru, dar că îndată s-a ridicat domnişor unul Radu, 
din neamul drăculeştilor, cu sprijin din Transilvania. Cei 
doi s-ar fi înfruntat singuri în faţa oştilor, Radu însă, 
neţinînd învoiala, l-a prins pe Petru şi, crestindu-l la 
nas, l-ar fi izgonit din ţară... Că n-a fost aşa, se ştie! 
Petru vodă de la Argeş a fost domnul Ţării Româneşti 
pînă în 17 martie 1545. 

Chiar din al doilea an al domniei, în 29 noiembrie 
1535, Vodă a trimis carte braşovenilor, în care spunea: 
„... domnia mea vreau să vă fiu frate şi prieten domniei 


voastre, precum v-au fost şi domnii de mai înainte ai 
Ţării Româneşti, aşa vreau să vă fiu şi eu, domnia mea, 
mai bun prieten şi frate domniei vostre"3. Că s-au îm- 

1 A. Veres, Documente privitoare la istoria 
Ardealului, Moldovei şi Ţării Româneşti, voi. |. 
Bucureşti, 1929, p. 13—14. 

2 Umanist transilvan de origine română (1493— 
1568). 

3 Şt. Nicolaescu, Domnia lui Radu vodă Paisie...., 
op. cit. 

prietenit, nu mai încape îndoială, căci în 1537, cînd 
i s-a îmbolnăvit feciorul, pe dată i-a trimis carte lui „Fus 
Hanăş judele Braşovului", rugindu-se de un „vraci" 
vestit pe atunci: „... şi după aceea dau ştire domniei 
taie că au căzut acum prea iubitul fiu al domniei mele, 
Marcu voievod, la grea boală'1. Se vede că vraciul a 
fost bun, căci tînărul voievod a scăpat cu viaţă. 

De la cele două soţii ale lui, a avut mai mulţi co- 
coni: Marcu, Vlad, Pătraşcu, Măria, Voica, Cîrstina şi 
Zamfira. Meşterii zugravi ai vremii ne-au lăsat chipurile 
doamnei Ruxandra, alături de soţul ei şi copiii Marcu şi 
Zamfira. Veşmintele lor, de asemenea, sînt deosebit de 
bogate, vădind nu numai bunăstare, dar şi bun gust. 

Dintre toţi coconii, Petru-vodă de la Argeş a ţinut 
cel mai mult la Marcu, pe care de mic l-a sortit 
domniei, ridicîndu-l în rang de voievod, alături de el. 
Aşa făcuse şi bătrînul Mircea, cu feciorul său, Mihail. 
Multe acte domneşti pomenesc de „lo, Petru voievod şi 
lo, Marcu * voievod", ca, de pildă, cartea trimisă 
braşovenilor la 16 mai 1542. Dintre celelalte odrasle 
domneşti, Pătraşcu va ajunge domn, pomenit de 
urmaşi ca „cel Bun'2. 


Se auzise către sfîrşitul anului 1537 că luminăţia-sa 
sultanul din nou strînge oaste, dar nu pentru a înfrunta 
austriacul ori leahul, ci împotriva lui Petru vodă Rareş. 
La o asemenea veste, nici cei din Transilvania; cît se ti- 
neau ei de prieteni cu sultanul, nu s-au prea simţit în 
apele lor, neştiindu-se niciodată gîndurile marelui sul- 
tan. .. în orice caz, Petru-vodă de la Argeş şi-a strîns şi 
el în pripă oaste, iar Zapotya i-a înapoiat Vurpărul şi 
Vinţul, să-i fie de adăpost. 

Nici prieteşugul transilvanilor cu Petru-vodă de la 
Argeş nu era pe placul boierilor şi, ca şi altă dată, cra- 

1 Ibidem. 

2 Pătraşcu cel Bun, domnul Ţării Româneşti (1554 
—1557), apud Istoria României în date, Bucureşti, 
1972, p. 4545. 

ioveştii au fost cei dintii care au rupt-o cu 
domnitorul. Biv-vel-vornicul Şerban a fugit peste munţi, 
pentru ca în 1539 să se înapoieze cu oaste asupra 
domniei. Aducea cu el un domnişor, dar de fapt încerca 
să supună voinţa domnului în faţa boierilor olteni. Luat 
pe nepregătite, Petru-vodă a scăpat trecînd fără 
zăbavă Dunărea în ţara turcului, cerînd ajutor. Bucuroşi 
i-au dat turcii un paşă cu oastea lui, şi laolaltă i-au 
nimicit pe răzvrătiți, dar paşa a rămas pentru 
totdeauna la Tîrgovişte, cu supraveghetorl. 

Nu i-a convenit domnitorului un asemenea „ghim- 
pe" în coaste, dar n-a avut încotro. în Moldova, Rareş 
fusese izgonit, găsindu”şi adăpost la Ciceu, în Transil- 
vania, îl puseseră în loc pe fratele său, Ştefan, poreclit 
Lăcustă, cu fruntariile ţării ciopiîrţite de turci. La fel 
păţise şi Muntenia, fiindcă, cu puţin înainte de 30 oc- 
tombrie 1540, Brăila devenise raia turcească2. Numai 


veşti proaste veneau din toate părţile ... Sangiac-begul 
de Nicopole, Ahmed paşa, înconjurase cetatea Făgă- 
raşului, unde se adăpostise Ştefan Mailath. Prin vicle- 
Şug, l-a scos dintre ziduri pe voievod şi l-a trimis în 
butuci la Istanbul, aruncîndu-l la Edi Cule3. Mai apoi, la 
22 iulie 1540, a murit şi loan Zapolya, lăsîndu-l pe 
Petru-vodă fără nici un prieten în afara hotarelor. 

Atunci se va fi gîndit măria-sa şi la cele sufleteşti. 
L-a chemat, în 1541, pe vestitul meşter zidar Maxim, 
poruncindu-i să facă prea-frumoasa bisericuţă din 
preajma ctitoriei lui Mircea, din valea Oltului. Un an 
mai tirziu, meşterii Radoslav şi David au trudit pînă în 
1543, ca să zugrăvească chipurile domnitorului şi ale 
familiei sale. 

Intre timp. la porunca sultanului, a fost nevoit să 
însoţească o oaste turcească spre Ungaria. Trecînd pe 

1 Istoria României în date, p. 120. 

2 Ibidem. 

3 „Şapte Turnuri", vestita închisoare otomană. 

la Orşova, prin Banatul stăpinit de turci, a văzut ce 
însemna să fii în puterea turcului. N-a mai pregetat şi a 
trimis solie la Ferdinand de Habsburg. între 7 ianuarie! 
şi 3 aprilie 1543, au stat solii la Viena, legindu-se să fie 
de partea creştinilor, în cazul unei înfruntări cu 

Poartal. 

In Moldova, se întoarse Petru vodă Rareş. Dar, cu 
toate că se pocăise şi-l iertase sultanul, gîndurile lui tot 
potrivnice turcilor rămăseseră. Solul papei de la Viena, 
cardinalul Farnese, scria sfîntului părinte că Transil- 
vania voia să se supună Austriei şi că cei doi domnitori 
români i-ar fi urmat pilda. Şi nu greşea. 

Către sfirşiţul lui martie 1543, abia de se împri- 
măvărase, şi alt necaz dădu peste Petru vodă de la Ar- 


geş. O seamă de pribegi de peste munţi, în frunte cu 
Stroe Buzescu, i se alăturaseră lui Laiotă Basarab, care 
rivnea scaunul domnesc. împreună au pătruns, pe ne- 
gîndite, în ţară, şi din nou Petru-vodă a fost silit să fugă 
din calea neprietenilor, şi iar la turci. Două luni a 
pribegit pe la ei, dar în cele din urmă, căpătind oaste, 
în luna mai s-a înfruntat la Fîntîna Ţiganului cu oştenii 
pribegilor. A fost mare încleştare şi multă vărsare de 
sînge, dîndu-şi viaţa în luptă şi Laiotă, Stroe, Manole, 
Mihalcea şi mulţi alţi boieri de seamă răzvrătiți. Restul 
oştirii abia dacă a scăpat cu fuga, înapoi, peste munţi. 
O izbîndă deplină mulţumită turcilor, dar domnul nu le 
putea ierta răpirea Brăilei. Nici vorbă ca măcar acum 
să le poarte credinţă! îndată ce s-a văzut scăpat de pri- 
begi, a şi reluat urzelile pe la austrieci. 

Dar ulciorul nu merge de multe ori la apă, zice un 
vechi proverb, şi dacă pînă atunci Poarta nu aflase ori 
închisese ochii la uneltirile lui Petru-vodă, în primăvara 
anului 1545 n-a mai suferit răzvrătirea lui. Poftit la 

Istoria României în date, p. 120. 

Istanbul, în ziua de 17 martie a fost mazilit, în 
scaun ajungînd astfel Mircea Ciobanul. 

Aşa s-a terminat povestea şi viaţa lui Petru vodă de 
la Argeş, care a fost silit să plece în surghiun tocmai În 
Egipt. Acolo a devenit din nou cuviosul Paisie, îmbră- 
cînd rasa călugărească, dar, cît a fost domn, a ţinut să i 
se spună „lo, Petru voievod"... 

N-a avut parte să se odihnească în ctitoria lui din 
preajma marelui Mircea! Chipul frumos şi mindru, din 
bisericuţa de pe deal, parcă ar vrea să îngropat în 
fierbintele pămînt egiptean, întors aici, pe malul 
Oltului, alături de marele său 

străbun. v 


spună ca, deşi umbra lui s-a 
1 Domn al Ţării Româneşti între 1545 şi 1559, cu 
Intermitenţe. 


LUMINI IN INTUNERIC 

Cetatea Sucevei îmbrăcase veşmifit sărbătoresc în 
acea frumoasă zi însorită de toamnă din jumătatea lui 
septembrie a anului 1538. Cu destulă mîhnire, moldo- 
venii se  pregătiseră să-l primească în cetatea 
bătrînului Ştefan pe Soliman cel Măreţ, biruitorul 
Ungariei şi al , multor domni şi crai... Bogat şi falnic 
mai era alaiul luminăţiei-sale, cu alămurile şi oţelurile 
oştenilor strălucind în lumina soarelui tomnatic. 
Buciumaşii de pe ziduri au dat semn, şi flamura 
bourului Moldovei s-a coborit în faţa vestitului 
războinic. Lacrimi de ruşine striveau între pleoape 
oştenii moldoveni de rînd, unii dintre ei foşti luptători 
sub marele Ştefan. Dairaleie turceşti şi sunetele lor 
nemaiauzite între zidurile Sucevei au strîns inima chiar 
şi acelora care se bucuraseră de căderea lui Petru vodă 
Rareş. 

E drept că sultanul aducea cu sine pe un alt fecior 
al lui Ştefan cel Mare, ba chiar unul care-i purta nu- 
mele. Era acel pribeag Ştefan Cetină, pripăşit de mie 
pe la seraiul din Bosfor... 

S-a tras din puscel şi sineţe2 în cinstea oaspetelui 
şi a noului domn. Ba chiar s-au văzut şi căciuli 
aruncate 

1 Tunuri, 

2 Puşti medievale. 

119 în vînt de bucurie, căci mulţi se bucurau de 
izgonirea lui Rareş. Nu degeaba se spunea 
„Schimbarea domnilor, bucuria proştilor". .. Unul dintre 
aceştia va fi fost şi hatmanul Mihul, capul răzvrătiţilor 


împotriva lui Rareş. El fusese acela care-l trimisese pe 
boierul Trifu Ciolpan să cadă în genunchi la picioarele 
padişahului, cerîndu-i să le pună el domn ţării. 
Nădăjduia, oare, semeţul hatman, că sultanul avea să-i 
dea lui steag de domnie? 

Noul voievod, plecat de multă vreme din ţară, nici 
obieciurile nu le ştia, dar, cu toţii i s-au închinat, el 
întruchipînd voinţa marelui sultan. Mulţumit de supu- 
nerea ţării Moldovei, ,,. . . împăratul turcesc, după cea 
locuit la Suceava, s-a dus înapoi în Turcia. A poruncit 
să nu fie stricată ţara întru nimic, dar a luat sub stăpi- 
nirea sa o cetate moldovenească, Tighina", ne spune 
cronicarul Azariel. N-a prea fost limpede monahul cro- 
nicar Azarie, că nici turcii nu s-au purtat cinstit. „N-au 
stricat ţara", dar au apucat întreg Bugeacul, Cetatea 
Albă şi Ciubăriciul2. Apoi Tighinei i s-a spus Bender, 
ceea ce pe limba lor înseamnă poartă, vrind să se ştie 
că de acolo începea împărăţia turcească. Nedreaptă 
ciuntire de hotare făcuseră, sub ochii odraslei lui 
Ştefan! 

Gurile rele ziceau pe atunci despre Vodă că ar fi 
fost în stare să le dea paginilor tot Nistrul, ba chiar şi 
părţile de miazăzi ale ţării pînă la munte, numai el să 
rămînă domn... La asemenea ponegriri s-a mai adăugat 
şi faimosul nor de lăcuste, care a pustiit ţara mai ceva 
ca tătarii. De atunci, moldovenii nu l-*au mai scos pe 
domnul lor din „Ştefan Lăcustă", si aşa i-a rămas 
numele pînă astăzi. 

Nu ar fi fost pentru întîia dată ca un vrednic părinte 
să lase urmaşi bicisnici şi nu-i mai puţin adevărat 

1 |. Bogdan, Cronicele slavo-romăne, Bucureşti, 
1959, p. 184. 

2 Noua aşezare întărită, lingă Cetatea Albă. 

că Ştefan cel Mare a avut puzderie de copii, şi mai 
buni şi mai răi. .. Să lăsăm însă patima şi să ne gindim 
la acest „Lăcustă vodă", pus să domnească în umbra 
suliţelor oştenilor sultanului... şi nu unul oarecare, ci în- 
sumi marele Soliman! Nu fusese în stare frate-său, 
Petru Rareş, cu toate urzelile lui pe la toţi craii creştini, 
să-i stea împotrivă . . . Dar, să fi fost Ştefan vodă 
Cetină şi în adîncul sufletului vîndut turcilor?! Era oare 
mai cu folos Moldovei înscăunarea unui paşă la 
Suceava?! 

Nimeni nu s-a gindit la ce va fi fost în inima pone- 
gritului domn văzîndu-şi ţara ciuntită şi cutreierată de 
oştenii semilunii. în mare taină, căci ar fi fost primejdie 
de moarte de s-ar fi aflat, l-a trimis pe boierul Vartic la 
Ferdinand Habsburgull, rămas singurul ce nu se în- 
chinase în faţa sultanului. Nădăjduia că se va îndura 
împăratul creştin să vină cu oaste în Moldova, şi pe 
dată s-ar fi tras de partea lui. .. dar ţara nu avea cum 
să ştie de tainele domnului! Ba mai umbla vorba prin 
norod că s-ar fi turcit, şi de aceea arată atita supunere 
paginilor. Nu fusese el crescut de copil la Istanbul? Nu 
era nevastă-sa o fată din flori a lui Gritti, cel ce fusese 
prietenul sultanului? Multe se mai spuneau pe seama 
lui Ştefan vodă Cetină, şi adevărate, dar şi născocite! 
Toată ţara îl ura, şi dacă nu pătimise încă nimic, era 
din pricină că duşmanii lui se sfişiau între ei. Unii 
ţineau la Rareş şi-l voiau înapoi domn, alţii, dimpotrivă, 
ar fî vrut ca feciorul Rareşoaiei să nu pună în veci 
piciorul prin Moldova. Nici unii, nici ceilalţi nu-l voiau 
însă domn pe Ştefan Cetină. 

Voievodul a încercat să-şi apropie măcar pe boierii 
ce nu-l iubeau pe Rareş, în frunte cu hatmanul Mihul, 
portarul Alexandru Cornea, logofătul Trotuşanu, dar n-a 
izbutit. Nimeni nu-l ierta că nu se împotrivise sfirtecării 


1 Călători străini despre ţările române, voi I 
Bacureştt, 1968, p. 384 subsol. 

hotarelor. Toată nemulţumirea se arăta acum 
numai din această pricină! Unii boieri mai cutezători, în 
frunte su Cozma, au înconjurat într-o noapte Tighina, 
cerînd oştenilor turci de acolo să se dea prinşi. Cum 
aceştia n-au vrut să le facă pe voie, oamenii lui Cozma 
au dat foc oraşului şi i-au măcelărit pe toţi oştenii 
sultanuluil. Isprava n-a fost cu ştirea domnului, şi 
mare supărare a pricinuit sultanului, care n-avea de 
gînd să mai lase Tighina. 

Cozma şi ai lui au fost doar cîţiva dintre cei mai 
nerăbdători răzvrătiți, căci cei mai mulţi unelteau în 
taină izgonirea demnului şi chiar uciderea lui. Dar Şte- 
fan Cetină a ţinut să le arate că, deşi sub turci, el era 
stăpînul, şi dacă nu l-au înţeles de vorbă bună ştie să 
pună piciorul în prag! Nicolae Costin, feciorul bătrînului 
Miron cronicarul, spunea că Vodă îi ucidea pe boieri cu 
mîna lui, poftindu-i mai întîi în ospeţie, unde le oferea 
de mîncat şi de băut pînă îşi pierdeau boierii puterea ... 
şi capul! 

Cînd au văzut că Vodă se făcuse vărsător de sînge 
boieresc, unii, mai slabi de înger, au fugit peste munţi, 
în Transilvania. Se cunoaşte o carte a domnului către 
bistriteni, prin care le cerea pe fugarii boieri Stingaciu 
fi Crăciun2. Şi, spre a stirpi răul din rădăcină, s-a rugat 
şi de sultan, să-i poruncească lui Zapolya predarea lui 
Rareş3. Neprimind răspunsul aşteptat din nici o parte, 
domnul a continuat stirpirea uneltirilor, tăind în 
dreapta fi-n stînga. Aceasta i-a îndirjit în«ă şi mai mult 
pe potrivnici. Mai întîi, au făcut şi ei o plingere către 
sultan, vestindu-l că „... au fost două-trei răscoale sub 


alţi domni, dar noi, boierii, n-am îngăduit să-i taie, 
pentru 

5 V. Cărăbis, Un domn al Moldovei, Alexandru 
Comea, Bucureşti, 1946. - Ibidem. 

3 N. Costin. Letopiseţul Tării Moldovei de la zidirea 
înmii pînă la 1600 şi de la 1709'la 1111, laşi, p. 66— 
186. 

126 

că la noi nu era obiceiul acesta şi nu ya fi cît vom 
trăi"1. Dar boierii nu şi-au ţinut făgăduiala şi, nemaisu- 
ferind cruzimea voievodului, boierii Mihul, Trotuşanu, 
Garie, Arbore şi alţii, în afară de Alexandru Cornea, au 
hotărît moartea lui. 

Era o noapte geroasă din ultima lună a anului 
1540, cînd au părtuns în cetatea Sucevei, fără să fi fost 
opriţi de străjeri, căci erau cunoscuţi ca boieri de curte. 
Ajun-gînd în dreptul uşii de la iatacul - unde dormea 
Vodă., au spart-o cu drugi de fier, pătrunzind în 
încăpere. în-spăimiîntat, el n-a mai apucat să se apere 
şi în van a mai chemat în ajutor străjile. L-au tîrit pe 
coridor, în cămaşa de dormit, cum -se afla, şi ,„,... ca 
nişte hiari sălbateci l-au omorît cu multe rane, cit şi 
astădzi să cunoaşte sîngele pe zidul păreţilor casei 
aceia în cetatea Sucevei, pistrelat den Ştefan vodă", 
spune Nicolae Costin. 

Cu moarte cumplită a pierit astfel Ştefan vodă Ce- 
tină, pe care ţara l-a hulit, poreclindu-l „Lăcustă". Se 
înţelege că a greşit crezînd că prin vărsare de sînge i- 
ar fi putut supune pe cei nemulţumiţi de starea lor. 
Grija lui pentru destinele ţării, încercînd să se rupă ds 
proteguitorii turci, a fost prea repede stinsă de valurilt 
de sînge vărsat. 

Dar cutezătorii boieri nu l-au ucis pe sîngerosu! 
domn ca să lase ţara în restrişte, ci pe dată l-au ales în 


loc pe Alexandru Cornea, feciorul lui Bogdan al Ill-fea 
Cel Orb şi nepot al lui Ştefan cel Mare, îndreptăţit deci 
la domnie. 

Se va fi bucurat Petru vodă Rareş între zidurilg 
Ciceiului aflind vestea uciderii lui Ştefan vodă Cetină; 
dar cumplit s-a miniat că nu el fusese chemat la dom- 
nie, ci portarul Sucevei. Pe dată a trimis carte sultanu- 
lui să nu dea crezămint obirşiei domneşti a 
înşelătorului; 

1 V. Cărăbis, op. cit. 

om cu totul de rînd, fiind vorba numai de uneltirile 
boierilor, ca să nu mai ajungă el iarăşi la domnie. 

Era adevărat că boierii nu-l mai voiau pe Rareş, dar 
nu toţi, în schimb îl cerea ţara. Cît despre obirşia dom- 
nească a lui Cornea, se poate vedea că era adevărată, 
din cartea pe care boierii moldoveni o trimiseseră 
regelui Sigismund al Poloniei. Se ştia că era cocon din 
flori şi că din martie 1531 şi pînă s-a înscăunat domn al 
Moldovei fusese portar al Sucevei, deci cel dintii boier 
al ţării. El nu se prea înghesuia la domnie pe aşa 
vremuri de restrişte, dar tovarăşii lui de luptă i-au 
cerut-o, de frică să nu vină din nou Rareş. Mai cereau 
ei noului domn ca să reîntregească ţara, cu sabia în 
mînă, lucru la care s-a şi încumetat, căci era viteaz şi 
meşter la bătălie Alexandru vodă Cornea. 

Fără să mai adaste, noul domn a purces cu oastea 
asupra Chiliei. A înconjurat cetatea şi i-a silit pe turci să 
se tragă din oraş către miazănoapte, căci părţii de 
apus a oraşului îi pusese foc. Turcii au încercat o 
scăpare, dar oştenii lui Alexandru-vodă au pătruns prin 
foc, măce-lărindu-i şi puţini scăpînd cu fuga. A putut fi 
văzut atunci în fruntea oştenilor însuşi domnul ţării, 


învîrtind năprasnic baltagul printre păgini. Parcă se 
întorseseră vremurile bunicului său, Ştefan ... 

Ca o vijelie s-a năpustit asupra Tighinei, ca să nu le 
mai dea turcilor răgaz de dezmeticire, şi tot pe neaş- 
teptate a cuprins Cetatea Albă. De necrezut! Viteazul 
domnitor a întregit ţara numai îri cîteva săptămîni, bă- 
gînd groaza în turci. Ba îl bătea gindul să cuprindă şi 
cetatea Oceakov, de peste apa Nistrului, ca să termine 
pentru vecie cu turcii prin părţile acelea. 

Faptele de vitejie ale domnului şi oştenilor săi au 
umplut lumea. Riga-Poloniei l-a trimis în solie pe nobilul 
Teczynski, ca să-i spună bucuria de a avea un domn 
vecin atit de viteaz. Dar numai atit... Cînd apucase 
domnia, fuseseră trimişi soli la Poartă să ceară soltanu 

lui firman, dar după faptele sale nu mai avea la ce 
se aştepta. Mare a fost hazul cînd la curtea Sucevei a 
sosit un ceauş trimis de sultan care-i cerea domnului 
Moldovei să'trimită oşteni în Transilvania şi în ... Malta! 
Se vede treaba că ceauşul plecase la drum pe vremea 
cînd mai domnea Ştefan Cetină, dar a dat peste Ale- 
xandru-vodă, şi şi-a făcut datoria. 

Cum pe lîngă vitejie Alexandru Cornea avea şi în- 
ţelepciune, a înţeles că Moldova nu putea trăi fără spri- 
jinul creştinilor din Europa. Va trimite soli nu numai la 
regele Ferdinand, ci şi la însuşi împăratul german Carol 
Quintul. Se învoia măria-sa domnul să închine Moldova 
în schimbul a 100 000 de pedestraşi. Cu cei 40 000 de 
călăreţi moldoveni şi pedestraşii împăratului s-ar fi 
încumetat să-i azvirle pe turci nu numai din Moldova, ci 
chiar din Europa! însă împăratul nu i-a înţeles solia, ori 
s-a temut de marele sultan, fapt este că nu s-a învoit. 

Turcii, în schimb, s-au îngrijorat de cutezanţa lui 
Cornea, şi atunci i-au dat cea mai neaşteptată lovitură: 


l-au pus din nou domn pe Rareş! Au socotit bine treaba 
dregătorii otomani, căci oştirea lui Alexandru-vodă era 
alcătuită în bună parte din boieri rămaşi credincioşi 
surghiunitului. Apoi ţăranii, care formau grosul oastei, 
nu se învăţaseră încă cu noul domn, în timp ce 
amintirea lui Rareş le era mai dragă. 

Aşa s-a făcut că în preajma lui Alexandru vodă 
Cornea n-au mai rămas decit boierii ce-l aleseseră 
domn. Erau Mihul, Trotuşanu, Pătraşcu, Crasneş, 
Cozma şi încă vreo cîţiva. Cit despre „oastea ţării", nici 
vorbă să fie chemată. Fiindcă ţăranii s-ar fi luptat 
împotriva turcilor, dar nu şi a lui Rareş. învins aproape 
înainte de Juptă, Alexandru-vodă şi-a încercat norocul 
ieşind în întâmpinarea lui Rareş, la Galaţi, cu puţina 
oaste ce-i mai rămăsese. Mişelia boierilor a fost însă 
mare, căci, nădăjduind la mila noului domn, l-au lăsat 


pe îndrăz 

neţul Cornea numai cu o mînă de oşteni. Singur Pă- 
traşcu a rămas alături de el, dintre toţi boierii. . . Prins 
de viu, a fost dus în faţa lui Rareş, şi ce s-a întîmplat ne 
spune cronicarul Macarie: „.. .nu mult după aceea şi 


Cornea fu prins de viu şi trimis iui Patru voievod şi a 
fost dat pradă armelor şi hrană săbiei în anul 7049 
(1541) luna februarie"1. 

Ingenuncheaţi în faţa lui Petru vodă Rareş, boierii 
ce-i fuseră potrivnici primiseră făgăduiala de iertare, 
domnul jurîndu-se de faţă cu vlădica Grigore. Numai 
vodă Cornea n-a vrut să se plece la mila biruitorului, ci 
l-a înfruntat. 

La 23 februarie 1541, capul mîndrului şi neînfri- 
catului domn Alexandru Cornea căzu sub securea gide- 
lui, în cetatea al cărui portar fusese atita vreme, dar 
domn numai două luni... La numai trei săptămîni, în 11 


martie, au căzut şi capetele plecate ale boierilor ce-l 
părăsiseră pe Cornea la Galaţi, ca să-l însoţească în 
moarte pe domnul lor. pe care nu l-au sprijinit cît a fost 
viu. Credinciosul Pătraşcu îşi va fi pus şi el capul pe 
butuc, o dată cu domnul său ori mai tîrziu, căci de el 
nu s-a mai ştiut nimic. 

Şi astfel, în bezna istorică ce a urmat domniei lui 
Ştefan cel Mare, dacă Rareş a fost „luceafărul", Ştefan 
Cetină o palidă licărire, Alexandru Cornea s-a înscris ca 
o stea căzătoare sau ca un bolid ce brăzdează întu- 
nericul pentru o clipită. „Dat pradă armelor şi hrană 
săbiei", luminoasa lui amintire a rămas cît de cit, deşi a 
strălucit atît de puţin. 

1 |. Bogdan, op. cit. 

NEDREPTATE RAMASA PESTE VEACURI 

Mulţi nu s-au prea încumetat 'să scrie despre cei 
doi feciori ai lui Petru Rareş, din pricina unor fapte care 
nu le făceau cinste, aşa după cum scriau cronicarii vre- 
mii. Cei doi fraţi Rareş au apucat vreme de grea cum- 
pănă, la jumătatea celui de-al XVI-lea veac, cu fră- 
mîntări în întreaga Europă, dar mai cu seamă pe me- 
leagurile dinspre Carpaţi şi Dunăre. Se prăbuşise Unga- 
ria încă de la Mohâcs, iar pe rămăşiţele ei se mai 
certau turcii cu habsburgii, în vreme ce polonii tare mai 
riv-neau la pământurile moldovene. 

Moldova încăpuse în puterea turcului încă de pe 
vremea cînd trăia Petru vodă Rareş, care a fost silit să 
trimită ostatici la Istanbul pe Ilie, feciorul cel mai mare, 
pe atunci la cruda vîrstă a copilăriei. Jale multă trebuie 
să mai fi fost, mai cu seamă pentru biata mamă, Elena 
doamna, sau pentru surorile Chiajna şi Ruxandra, dar 
nici chiar diîrzului părinte nu-i va fi fost prea uşor să se 


despartă de coconul lui cel drag. Eftimie cronicarul 
spunea: „în anul 7052 (1544) luna mai 15, Petru 
voievod a trimis pe fiul său cel mai mare, Iliaș, la Ţari- 
grad, la marele împărat singur stăpiînitor, unde se nu- 
meşte la Poarta împărătească, şi l-a însoţit însuşi Petru 

voievod cu doamna Elena şi cu toţi boierii mari şi 
cu tot sfatul şi arhiereii moldoveni pînă ia rîul 
Dunărea"1. 

Ostaticul însă era primit la Istanbul ca un fecior de 
„bei" şi ţinut la seraiul sultanului, spre a-i sluji, dar mai 
cu seamă pentru a-l face să-i îndrăgească pe turci. Şi 
în vechime, mulţi coconi domneşti fuseseră ostatici, ca 
să nu pomenim decit despre Vlad-vodă zis Ţepeş: nu- 
mai că unii, în loc să se dea cu turcii, se îndirjeau împo- 
triva lor; alţii însă, mai slabi de virtute, se lăsau adesea 
copleşiţi de traiul de huzur, cum scrie călugărul Paho- 
mie din Zante: „... nu se folosesc în ceea ce priveşte 
trimiterea şi primirea fiilor, căci se cuvenea să se îngri- 
jească de copil şi să nu se amestece cu cine se 
întîmplă (...) iar lăsîndu-i în voia lor, îi face să-şi caute 
numai de jucăriile lor, de poveştile şi datinile păgîneşti. 
. ."2, În mintea monahului de la Zante, tot ce nu era 
pravoslavnic era păgiîn sau papistaş, „păcate'" la fel de 
mări. Pe undeva poate că avea şi dreptate, dacă ne 
gîndim la frămîntatele vremuri cînd credinţa străveche 
era zdruncinată de „ereziile" lui Luther, Hus şi alţii, 
cunoscute sub numele de „Reformă". 

Plecînd de la Suceava şi bocit tot drumul, pînă la 
Dunăre, coconul va fi crezut că se ducea la moarte. în- 
cît mare trebuie să-i fi fost uimirea trezindu-se pe ma- 
lurile de basm ale Bosforului şi prin palatele care între- 
ceau în măreție poveştile dădacelor lui din pruncie. Cu 
uşurinţa copilăriei va fi uitat şi de părinţi şi de cite cele 


din ţară, setos să cunoască lumea" de minunăţii a 
cetăţii sultanilor, căci coconul se învirtea nu pe ulițele 
cele strimte şi murdare, pline de cerşetori şi cîini 
vagabonzi, 

1 |. Bogdan, op. cit. (capitolul Cronica lui Eftimie), p 
106—126. 

2 N. lorga, O descoperire privitoare la Rie Rareş, în 
„Revista Istorică nr. 7—9, Bucureşti, 1916, p. 179—180 
(de altfel, marele istoric încearcă să reabiliteze 
memoria prințului şi în alte lucrări). 

ci numai în case de rang. Aşa se cuvenea să-şi 
petreacă viata un fecior domnesc, numai cu lume 
aleasă şi de neam, măcar că vorbeau limbi diferite... 
De altfel, la Istanbul se întilneau pe acele vremuri 
învăţaţi şi filosofi din cele două părţi de lume: răsărit şi 
asfinţit. Nu s-a prea povestit despre viața 
cărturărească a oraşului sultanilor, iar din rîndurile 
cuviosului Pahomie Rusanu din Zante ne sare în ochi 
ademenirea cu „poveştile şi datinile păgineşti", fără să 
spună limpede despre ce era vorba. Se mai plingea 
călugărul ortodox că tinerii ostatici învățau „literele 
neamului stăpinitor şi toată necu-cernicia", cu alte 
cuvinte limba turcilor şi învăţămintele acelui neam. 

Insă lliaş tot creştin a rămas, căci turcii se 
dovedeau mai îngăduitori cu alte credinţe. Oricum, se 
poate spune fără greş că ostaticul domnesc învățase 
carte temeinică, şi toată ştiinţa cită.era îngăduită de 
Coran. Totuşi n-a pregetat să se lepede de toate 
acestea o dată cu săvir-şirea din viaţă a părintelui său, 
în 3 septembrie 1546. Cronica spune că: „... s-au dus 
boiarii la Poarta turcească şi, pentru dragostea lui 
Patru vodă, au cerut pă fiu-său lliaş, domn". 


Grijile ţării erau, de bună seamă, prea mari pentru 
umerii tînărului domn, dar a avut marele noroc că 
mama sa, Elena doamna, veghea alături de el ca 
treaba să meargă bine. Mai trăiau încă mulţi dintre 
duşmanii tatălui său, îndeosebi unul dintre ei, boierul 
Vartic, era chiar de mirare cum scăpase pînă atunci. Ca 
să nu-l mai lase să uneltească din umbră, lliaş-vodă a 
pus de l-a descăpăţinat, umplindu-i de spaimă pe cei 
ce crezuseră că era prea slab ca să ţină friiele ţării. 
îndată s-au pornit vicleniile şi urzelile acestora, ba la 
poloni, ba la transilvani, ba chiar şi la Istanbul, unde 
însă n-au avut deloc ascultare. 

1 R. Popescu, op. cit., p. 292. 

llie-vodă învățase cite ceva şi din viaţa zbuciumată 
a părintelui său, care bătuse zadarnic pe la porţile crai- 
lor şi domnilor creştini cerîndu-le sprijin, căci în cele 
din urmă tot s-a închinat sultanului Soliman. A socotit 
deci că Moldova mai putea rămîne de-sine-stătătoare 
numai prin voinţa padişahului, şi nu a polonilor ori 
habsburgilor, care mai degrabă ar fi înghiţit-o. De altfel 
se ştie azi foarte bine că, în lungul vremilor, ţările ro- 
mâne s-au bucurat de slobozenie mai mare din partea 
turcilor, decît alte neamuri asuprite de ei. 

La 29 august 1541, Ungaria de Mijloc devenise pa- 
şalic, iar în octombrie acelaşi an, dieta de la Debrețin 
recunoscuse stăpînirea turcească asupra Transilvaniei, 
la fel ca şi în Moldova ori Ţara Românească. Cu toate 
acestea, feciorul răposatului loan Zapolya era „rege" al 
Ungariei, adică al unei ţări ce nu mai fiinţa. De fapt 
loan Sigismund Zapolya, copilul-rege, nici nu avea cum 
să domnească, întrucît se născuse abia în 1540, la 
moartea tatălui său, astfel că Isabela, mama sa, şi mai 
ales cancelarul ei, Martinuzzil, erau cei ce conduceau 


ţara, luptîndu-se din răsputeri să rămînă cu turcii, căci 
altfel ar fi fost înghiţiţi de habsburgi. 

Înţelegînd -că numai printr-o prietenie trainică între 
cele trei ţări române ar fi făcut faţă încercărilor 
habsburgice de a le ocupa, Martinuzzi a trimis soli la 
laşi. în august 1540, ca să reînnoiască legămintul de 
prietenie dintre cei doi vecini. Doi ani mai tirziu, după 
ce Isabela se certase cu Martinuzzi, lliaş Rareş 
împreună cu Mircea Ciobanul, domnul Ţării Româneşti, 
au intrat cu ostile în Transilvania ca s-o sprijine pe 
Isabela, căci aşa suna porunca sultanului. De fapt 
amindoi voievozii 

1 George Utieszevycs Martinuzzi, cunoscut şi sub 
numele de „frater Gyorgy". călugăr de origine croată, 
ataşat intereselor lui loan Zapolya încă din 1504 (apud 
C. C. Giurescra ş* D. C. Giurescu. op. cit., voi. Il, p. 
210). 

români erau înţeleşi într-ascuns cu Martinuzzi, încît 
nu s-a dat nici o bătălie. 

llie Rareş mai avea de făcut față şi vecinului de la 
miazănoapte şi, ca să-l împace, în noiembrie 1546, a 
semnat o înţelegere cu Polonia, prin care se lipsea de 
Pocuția pe vecie. Cu toate acestea, pirile boierilor au 
avut mai multă crezare la poloni, care cu dragă inimă l- 
ar fi izgonit pe llie-vodă, de n-ar fi fost sultanul de 
partea lui. 

În treburile ţării domnitorul nu asculta de nimeni, 
în afară de mama lui, Elena doamna, căutînd din toate 
puterile sale să rămînă ţara ca pe vremea răposatului 
său părinte. Chiar cronicarul Eftimie ne spunea că: ,... 
mai întîi mergea bine şi se arăta binecinstitor către toţi 
şi iubitor de boieri şi de toţi ce-i stăteau în jurul lui.. 
lată însă că nevoia de bani l-a silit pe voievod să pună 


bir mai mare pe ţară, şi atunci: . .. „a scris pe toţi 
boierii mari şi mici la birul cel mare, şi tot sfa- tul, dar 
şi vătafilor toţi, în toată ţara, de la cel dintii pînă la cel 
din urmă, le-a poruncit să dea şi mitropolitului şi 
episcopilor, a scris încă şi toate mănăstirile, cîte sînt în 
Moldovalahia, la haraciul cel mare, şi cîţi popi şi diaconi 
sînt în graniţele moldoveneşti". 

Din această poruncă a domnitorului, ca toată 
lumea să plătească bir şi nu numai cei săraci, i s-au 
tras mai pe urmă toate necazurile şi ponegririle, care 
au dăinuit atitea veacuri. Atunci i s-a împotrivit 
Macarie, episcopul Romanului, pe care llie-vodă l-a 
caterisit2 fără prea multă vorbă. S-a răzbunat crunt 
episcopul cronicar, spu-nîind urmaşilor că llie-vodă era 
„un om cu inimă moale Şi cu sufletul slab, nu s-a arătat 
cu nimic asemănător tatălui său, ca şi cum nu l-ar fi 
crescut ca un fiu, ci pe 

1 |. Bogdan, op. cit. 

2 Destituit. 

toate le-a turburat şi le-a clintit'1. Singurii cărturari 
români pe atunci se aflau numai în cinul preoţesc, care 
se arătase tare nemulţumit de faptul că fusese supus 
la bir. Eftimie, care purta ură şi doamnei Elena, a 
amestecat-o şi pe ea, spunînd că „la îndemnul mamei 
sale, Elena, s-a făcut chinuitor şi pieritor de oameni şi 
chinuia pe boieri. . .'2. Cu toate acestea, în afara 
boierului Vartic, nu se cunosc alţi boieri ucişi sau hainiţi 
de voievod, şi nici supuşi la cazne. 

Vecinii polonezi, care vedeau cu alţi ochi întâmplă- 
rile din Moldova, spun că trecerea la mahomedanism a 
lui lliaş-vodă ar fi avut cu totul alte pricini, decit cele 
spuse de cărturarii călugări din Moldova. Ei şi-au dat 
seama că: ,,... deosebit de puternic s-a manifestat 


tendinţa otomană de a subordona strict Moldova, în 
timpul lui lliaş şi Ştefan Rareş'3. Dindu-i steag de 
domnie coconului lui Rareş, care le vorbea atit de bine 
limba, turcii s-au înşelat punîndu-şi prea multe nădejdi 
în el. Şi. ca să-l mai strunească pe uitucul domn, l-au 
poftit la Istanbul, totodată să-i mai ridice şi haraciul, 
căci turcii mereu aveau nevoie de bani. 

După ce a izbutit să stringă banii ce se cuveneau 
haraciului şi-a chemat toţi dregătorii la curţile măriei 
sale de la Huşi, ţinînd să le spună: ,.. . căci eu mă duc 
la marele împărat şi iarăşi, curînd, mă voi întoarce"4. 
Aşadar, nici pomeneală să-l fi bătut gîndul să plece 
pen 

1 |. Bogdan, op. cit. (capitolul Cronica lui Macarie), 
p 103—104. 

2 Eftimie trăia la curtea lui Al. Lăpuşneanu, 
ginerele doamnei Elena, cu care nu era în relaţii prea 
bune, şi, ca să-i fie ne plac stăpiînului, călugărul a 
ponegrit-o pe mama-soacră, aflată alături de llie. 

3 în 1553 s-a scris un elogiu dedicat prinţului 
Radzwil, ca care ocazie s-a pomenit citatul de mai sus 
(apuci Şerban Papa-costea, O i>eche tipăritură despre 
Moldova la mijlocia sec. XVI, în „Studii", nr. 3, T. 22, 
Bucureşti, 1969). 

4 |. Bogdan, op. cit. (capitolul Cronica lui Eftimie). 

tru totdeauna! Totuşi mulţi erau îngrijoraţi, mai cu 
seamă că văzuseră Ungaria prefăcută în paşalic... nu 
cumva padişahul să-l fi chemat pe domnul lor spre a-l 
turci", ca mai apoi şi Moldova să urmeze soarta ungu- 
rilor! Nu se poate şti dacă şi llie-vodă era la fel de în- 
grijorat; în orice caz, a jurat pe cruce că nu se va 
lepăda de credinţa strămoşilor săi, ca să-i. liniştească 
pe toţi. Nici vorbă, deci, de o plecare de bună voie, sau 


din vreo „chemare lăuntrică'", cum spun clericii 
cronicari, ba poate că va fi părăsit Moldova cu inima 
strinsă, precum în vremea copilăriei, cînd se ducea ca 
ostatic. Cînd îşi adunase boierii la Huşi, le spusese 
doar: ,,... că eu'iubesc şi cred în legea creştinească, 
dar mă duc la împărat să scad şi să uşurez haraciul 
ţării şi al săracilor, şi nu cum spun oameni, că merg 
pentru turcire (...), că cine va face astfel de vorbe 
împotriva mea va fi pedepsit cu capul"1. 

Ce s-a întîmplat la Istanbul nu se ştie, dar cuviosul 
Pahomie Rusanu din Zante aflase că însuşi Soliman 
sultanul nu prea era încrezător în „turcirea" lui lliaş, 
întrebîndu-se dacă nu o făcuse numai ca să nu se mai 
mărească haraciul Moldovei2. Polonezii, la rîndul lor, 
spuneau pe atunci că îmbrăţişarea legii turceşti a fost 
din pricina vîrstei fragede a domnitorului, dar mai ales 
o puneau pe seama amenințărilor. 

In această lumină a faptelor, trecînd cu vederea 
ponegririle din cronicile noastre, se poate spune că 
„turcirea" odraslei lui Petru Rareş va fi făcut parte din 
planurile lui Soliman de a-şi întinde efectiv stăpînirea în 
Moldova; şi poate că impresionat de jertfa lui lliaş nu l- 
a mai trimis domn în Moldova, numindu-l în loc pe 
fratele său, Ştefan Rareş. în acest fel, în luna iunie 

1 Jbidem. 

2 N. lorga, Renegaţi în trecutul ţărilor noastre şi al 
neamului românesc, în Analele Academiei Române, 
Memorii. Secţia Istorie, Seria Il, XXXVI, Bucureşti, 1913, 
p. 799—806. 

1551 s-a curmat dintr-o dată domnia celui ce 
fusese Ilie vodă Rareş, schimbiîndu-şi numele în 
Mehmet bey şi devenind stăpînul sangeacului Silistra. 
Că n-a folosit nimic pentru el însuşi trecînd la 


mahomedani, se vede şi din faptul că la scurtă vreme a 
fost scos de la Silistra, surghiunit la Brusa, în Asia Mică, 
şi în cele din urmă tocmai la Alep, în Siria, unde s-a şi 
stins din viaţă la începutul anului 1562. Şi din aceste 
întîmplări se poate desprinde că a fost „turcit" cu forţa 
şi că tînărul vlăstar al lui Petru Rareş, nevrind să 
mărească haraciul pentru cei săraci din ţara lui, a lăsat 
domnia ori alte ranguri, ducîndu-se să moară, în 
floarea tinereţii, departe de ţară. 

Nici celălalt fecior al lui Rareş nu s-a bucurat de o 
pomenire cuvenită, dar nu din pricina nedreptăţilor fă- 
cute de cronicarii călugări. Altele sînt părerile despre 
credinţa noului domn. Pe cea din urmă foaie a unui 
evangheliar de la Voroneţ, un călugăr oarecare a scris: 
„în acelaşi an sosi în numele domnului, lo Ştefan 
voievod, fiul lui Petru voievod, şi începu a nu fi pe pla- 
cul turcilor şi porunci oamenilor din ţara Moldovei să 
lepede hainele turceşti pe care începuseră a le purta în 
vremea lui lliaş-vodă şi porunci oamenilor să fie tot- 
deauna gata, toţi din ţară, cu armele şi cu altele, şi se 
sui în domnie la 7059, luna iunie, în a 1l-a zi, într-o joi a 
fost uns"1. 

Lăsa să se creadă, Ştefan Rareş. că turcii n-aveau 
să mai aibă nici un spor în ţara Moldovei şi că el va 
călca pe urmele străbunului al cărui nume îl purta, apă- 
rînd, la nevoie, cu spada, credinţa strămoşească. Se 
vede, după scrisa călugărului de la Voroneţ, că ţara 
răsufla uşurată, după vestea turcirii lui lliaş, întrucît 
noua domnie se arăta mai tare de virtute. Ca să se 
împace cu 

1 Notă analitică scrisă în limba slavonă, 
comunicată de lon Bogdan, în op. cit. 

clericii, voievodul l-a reaşezat pe Macarie în vechiul 
scaun episcopal, de unde şi vorbele mieroase ale 
cronicarului în legătură cu acest domn. Scria Macarie 
cu totul altfel: „ îndată s-au adunat poporul, episcopii 
şi cei ce se aflau în fruntea dregătorilor şi căpeteniilor 
oştirilor si tot sfatul domnesc, şi au dat schiptrul lui 
Ştefan cel cu inima îndrăzneață, destinat de mai 
înainte pentru înălţimea domniei (...) şi s-a arătat ca 
stăpîn al ţării Moldovei şi domn cu suflet luminat, cu 
chip bun şi frumos (. ) Şi bun şi iubitor de dumnezeu şi 
mîngiia pe toţi şi dăruia bisericilor şi se purta 
creştineşte, dădea mare cinste preoţilor şi arhiereilor şi 
călugărilor să facă un domn binecinstitor (. . .) şi pe 
mine, cel înlăturat ca un mort viu, m-a adus între cei 
chemaţi şi cu mîna domniei sale iarăşi ne-a încredinţat 
cîrja"1. . ., încît nu mai trebuie adăugat nimic în 
legătură cu pornirea lui Macarie asupra lui lliaş, care-l 
caterisise! Totuşi, un cronicar muntean are o părere 
mai proastă despre lliaş, zicînd: ... . . dentii s-a arătat 
bun şi milostiv, apoi s-a făcut mai rău decit fratele 
său'2. .. Aşa că va trebui să depanăm istoria domniei 
lui Ştefan vodă Rareş după faptele sale, şi nu după 
cum au scris alţii despre el. 

Ca să atragă şi mai mult preoțimea de partea sa, a 
poruncit prigonirea altor credinţe, cum era cea arme- 
nească, ceea ce nu se obişnuia la români. Grija lui însă 
cea mai mare a fost să apere fruntariile ţării şi dinspre 
poloni, dar mai cu seamă dinspre habsburgi. În Transil- 
vania, unde Isabela se străduia să-şi vadă feciorul stă- 
Pîn al ţării, i se împotriveau atît Martinuzzi, cît şi gene- 
ralul Giovani Batista Castaldo. Cel dintii ar fi vrut o 
reînviere a Ungariei, sau măcar deocamdată a Transil- 
vaniei, ca prim pas spre unirea tuturor ținuturilor din 
aceste părţi, într-un singur regat al Daciei. Rege, desi- 


1 |. Bogdan, op. cit., p. 74—106. 

2 R. Popescn. op. cit. 

gur, el ar fi trebuit să fie! Pentru aceasta, a căutat 
să-i înşele şi pe turci şi pe austrieci. Nu i-a mers, 
fiindcă generalul Castaldo nu l-a mai răbdat să-şi facă 
jocul. Dacia trebuia făcută, gindea el, dar ca rege ... 
mai bun decit el însuşi nu putea fi altul!1. 

Planurile lui Martinuzzi nu erau nici pe placul lui 
Ferdinand de Habsburg, care a poruncit generalului 
său să-l ucidă pe primejdiosul călugăr. Omorul s-a 
petrecut cu mare taina, în castelul lui Martinuzzi de la 
Vinţul de Jos, încît nimeni n-a aflat decît după aproape 
două luni, cînd a fost găsit cadavrul fostului cancelar-. 

Ştefan Rareş primise poruncă de la padişah s-o aju- 
te pe Isabela împotriva lui Castaldo, într-o vreme cînd 
încă nu-şi statornicise domnia şi primejdia venea 
dinspre Polonia. Acolo şe adăpostiseră cîțiva pribegi, 
printre care şi  „domnişori" ce rivneau scaunul 
Moldovei. Unul dintre ei a îndrăznit să treacă fruntariile 
ţării, dar oastea lui Ştefan vodă Rareş l-a izgonit pe 
dată. Pare deci de necrezut ce scria Federigo Badoer, 
solul venețian la Poartă, pe la 19 august 1551, cum că 
domnul Moldovei s-ar fi supus Poloniei. Zicea solul că 
înadins l-a trimis sultanul chiar pe Mehmet bey (fratele 
său, lliaş), ca să-i aducă aminte de atotputernicia 
Semilunii3. 

Este adevărat, că, între 22 şi 29 septembrie, Meh- 
met bey s-a întîlnit ai fratele său în Moldova, cu care 
prilej îi va fi lămurit pe domn că lehii nu prezentau pen- 
tru ţară un sprijin, după cum nici austriecii, care, pe 
lingă faptul că erau prea departe, n-aveau nici ostaşi 
de ispravă: Urmarea a fost că Ştefăniţă Rareş s-a văzut 
ne 


1 Adolf Armbruster, Evoluţia sensului de Dacia, în 
„Stadii, XXII, 1969, p. 423—444. 

- Vezi, Lissâk Gyergy, Az aranykigyâ (Şarpele de 
aur)y Badapest, 1970, p. 147—148. 

3 Nicolae C. Băjenaru, Castaldo, polonii şi omorirea 
lui Ştefăniţă Rares, în „Revista critică", VIII, 1934, 
Bucureşti, p 102—110. 

141 

voit să mai sporească haraciul cu încă 5 000 
ducați, după cum spune solul „frîncilor" la Poartă. 

Cum în Banat şi Transilvania tulburările începuseră 
să fie din ce în ce mai mari, turcii au pornit spre 
Timişoara, urmînd ca în Transilvania să pătrundă 
oastea domnului Moldovei. Se va fi bucurat tînărul 
domn la gîndul că-şi va redobiîndi în acest fel cetăţile 
pe care le avuseseră în stăpinire înaintaşii lui. Tocmai 
stătea să plece, cînd, pe 28 decembrie 1551, la 
Suceava s-a înfăţişat un sol cu carte de la Castaldo, 
cerîndu-i domnului moldovean să nu se amestece, ci 
să-şi vadă de treabă în ţara lui. Era sfătuit să se poarte 
la fel ca părintele său, cu mai multă prietenie faţă de 
austrieci. Mai curînd se vedea însă că generalul se cam 
temea de oastea moldoveana, îndată, chiar la 5 
ianuarie 1552, Ştefăniţă vodă Rareş a răspuns scrisorii 
făgăduind să nu-l mai atace, ba chiar era gata să jure 
credinţă împăratului, iar ca dovadă a bunei sale 
credinţe, îi dezvălui lui Castaldo pregătirile turcilor. El 
însuşi primise poruncă să înainteze, sub ameninţarea 
pierderii capului în caz de neascultare, tot aşa cum i se 
mai poruncise şi atunci cînd Castaldo şi Martinuzzi erau 
sub zidurile Lipovei. Ca răsplată pentru credinţa de 
care dădea dovadă, domnul cerea măcar două din 
cetăţile pe care le avusese părintele său în 
Transilvania. Generalul Castaldo a fost uimit primind 


atit de repede binevoitorul răspuns, încît chiar a doua 
zi, la 6 ianuarie, a şi vestit Viena de cele întâmplate, 
precum şi ştirile de la domnul Moldovei. Totodată l-a 
sfătuit pe împărat să nu dea crezare spuselor lui Ştefan 
Rareş, socotindu-l prea supus turcilor, ba chiar şi 
polonilor. Dar tocmai cînd se îndoia cel mai mult de 
credinţa moldoveanului, acesta i-a trimis un sol, la 22 
martie, vestindu-l să Soliman avea să-l atace. La asta 
se aştepta, dar nu şi la propunerea voievodului! 
Anume, zicea tînărul Rareş ca generalul cu oastea lui 
să stea ascuns prin Ţara Birsei, lăsînd ostile turceşti să 
pătrundă 

peste munţi prin Moldova, după care să-i atace pe 
nepregătite. Nu ştia domnul ce ştia generalul... 

Mai întîi, purtarea lui Rareş l-a pus pe ginduri, dacă 
să-l creadă ori ba! Apoi, el îşi cunoştea prea bine mer- 
cenarii. Erau foarte puţini şi prost pregătiţi pentru 
luptă. Turcii aveau să atace prin secuime, unde lefegiii 
austrieci erau tare uriţi, iar moldovenii lui Rareş cel tî- 
năr primiţi cu bucurie. Sultanul ştia aceasta! De altfel, 
oştenii lui Castaldo nu erau suferiţi nici unde în tinu- 
turile Transilvaniei. În martie 1552, răzvrătindu-se con- 
tra căpeteniilor, lefegiii generalului au început a prăda 
ţara, ca nişte tilhari de drumul mare. Ba au încercat 
chiar să cuprindă Clujul, urmînd să-l prade, dar locui- 
torii i-au chemat în ajutor pe ţăranii de prin împreju- 
rimi. Cu bucurie au sărit aceştia în ajutorul orăşenilor, 
avînd şi ei de plătit fărădelegile lefegiilor. Puţini au re- 
uşit să scape, numai umilindu-se şi cerşind viaţa în faţa 
ţăranilor. Deci, cu astfel de oşteni trebuia să-i înfrunte 
Castaldo pe biruitorii Ungariei, care intraseră în Banat, 
înconjurind Caransebeşul, la 11 iunie. La 26 iulie 1552 
Timişoara a căzut în mîna turcilor, însă, încă de la 17 


iunie, Castaldo, scriind la Viena, spunea că primejdia 
cea mai mare era dinspre răsărit, unde intraseră 
moldovenii. Cu mare greutate a strîns cîţiva oşteni, 
trimiţîn-du-i în calea oştilor lui Rareş, dar fără nădejdea 
de a-l opri. Totuşi, moldovenii se opresc şi se trag în 
secuime! Ca să-i facă pe turci să creadă că austriecii 
sînt foarte puternici, Ştefăniţă Rareş a mai. dat o raită 
prin Ţara Bîrsei, de ochii lumii, fără să pricinuiască vreo 
pagubă. In schimb turcii cucereau cu multă uşurinţă 
cetate după cetate, izgonindu-i de peste tot pe lefegiii 
de care se „speriase" tînărul voievod. Era limpede 
pentru toată lumea că, grosul oastei otomane fiind 
prins în luptele cu bănăţenii, numai Ştefăniţă Rareş ar 
mai fi putut cuprinde Transilvania. Şi n-a făcut-o! Din 
această pricină, domnitorul român începuse a fi privit 
cu multă nădejde 

de transilvani şi, cum Rareş era de acelaşi sînge cu 
cei mai mulţi dintre ei, devenea o primejdie pentru 
hab-sburgi. Dar Transilvania nu trebuia pierdută, astfel 
încît Castaldo a hotărit pierderea domnitorului român! 

A greşit tînărul Rareş încrezindu-se în austrieci şi 
făgăduindu-le credinţă, cînd se vedea ciît-colo că turcii 
erau cei mai tari. Dindu-şi seama, domnul a căutat să 
se întoarcă din nou cu faţa la sultan, dar nici aceasta n- 
a fost pe placul multor boieri din ţară. Dacă a potolit în- 
trucîtva nemulţumirea celor mai căpoşi vărsindu-le sîn- 
gele, mulţi au fugit la poloni, îngroşind numărul pribe- 
gilor din jurul stolnicului Petrel. Nume de boieri ucişi la 
poruncă domnească n-au prea fost pomenite, dar în 
Polonia nu se mai vorbea de domnul român decţt ca 
despre „o fiară" ori „viperă"... 

lată însă că şi cel de-al treilea cronicar călugăr, 
Azarie, depune mărturie despre întîmplările petrecute 


atunci: „.. . pe cînd Ştefan cel viteaz petrecea în chip 
binecinstitor, domnea şi întocmea toate, duşmanul cel 
viclean nu a răbdat rivna sa cea bună, ci a vîrît ura în 
boierii lui cei mari, care fuseseră cinstiţi de dînsul cu 
binefaceri. Şi ce s-a întîmplat, deci? Aşadar, boierii mai 
înainte zişi, care l-au părăsit, adică pribegii au trimis la 
leşi scrisoarea tainică către sfetnicii cei dintii ca să fure 
cu înşelăciune minţile lor slabe: -«vreţi voi oare 
puterea Moldovei?», spuneau ei. «Ştefan cel cu mîinile 
tari este împins de către tinereţea lui şi are de gind să 
se ridice în chip barbar împotriva voastră şi să închine 
țâra turcilor»"2. N-a spus însă Azarie, mai limpede, 
cine era „cel viclean", căci nu Satana, ci Castaldo a 
fost cel care Şi-a vîrît coada în Moldova! 

1 Ajungind domn al Moldovei, si-a schimbat 
numele în Alexandru Lăpuşneanu (1552—1561 şi 1564 
— 1568). 

2 Bogdan, op. cit. (capitolul Cronica lui Azarie), p. 
126—152. 

Aşa s-a scornit că măria-sa Ştefăniţă Rareş avea în 
gînd să facă un mare ospăț în ziua de 8 septembrie 
1552, ia care să-i poftească pe toţi boierii sortiţi pieirii. 
Nici vorbă însă de asemenea ginduri ucigaşe la bietul 
domn, căci numai cu o zi înainte, în noaptea de 7 spre 
8 septembrie, se afla în cortul său din tabăra de la 
Ţuţora, pe malul Prutului. Dormea fără grijă cînd ceata 
de boieri îi atacă pe cei şaptesprezece străjeri 
domneşti, după care s-au năpustit asupra cortului, 
tăindu-i sforile şi prăvă-lindu-l peste adormitul domn. 
N-a mai apucat să facă nici o mişcare, fiind copleşit de 
hangerele care muşcau cu sete din trupul său. Zice-se 
că atita a mai apucat a spune, văzînd că rugăminţile lui 
de cruţare n-aveau că tare: „O, săracă dreptate, pe 


tine te pling şi de tine suspin, căci tu ai pierit şi murit 
înainte de mine (...) şi a fost tăiat în chip vrednic de 
milă, sub cort, ca pe un miel (. ..) şi zărea pe pămînt 
acoperit de sînge". 

În acest fel au sfirşit cei doi feciori ai viteazului 
domnitor Petru vodă Rareş. care i-au urmat în scaunul 
domnesc, fără a izbuti să ajungă la virtutea şi 
renumele bătrînului lor părinte. 

1 Ibidem. 


SOACRA SI GINERI 

Abia se stinsese din viaţă Ştefăniţă vodă Rareş, 
sub loviturile aducătoare de moarte, şi zbuciumata 
Moldovă a cunoscut noi frămîntări  sîngeroase. 
Generalul Castaldo nu s-a putut bucura de roadele 
urzelilor lui, căci polonii erau mai aproape de 
întîmplările de pe malurile Pru- , tului. De altfel 
austriacul era şi prea slab ca să se împotrivească 
lehilor şi a trebuit să privească neputincios la 
întîmplările din Moldova. 

Îndurerata mamă, Elena doamna, şi-a dat seama 
că pentru ţară ar fi putut veni iar vremuri de cumpănă. 
Feciori -nu mai avea, iar pe fiica ei cea mare, Chiajna, 
o măritase cu Mircea vodă Ciobanul, domnul Ţării 
Româneşti, îi mai rămăsese domniţa Ruxandra, fată de 
măritat, iar ginerele ar fi trebuit să apere şi pe mai 
departe, alături de mama-soacră, urgisita ţară a 
Moldovei. De necrezut să accepte, totuşi, de ginere pe 
unul dintre cei ce şi-au înfipt hangerul în pieptul 
feciorului ei, la Ţu-ţora. Ori să nu fi ştiut? Dar mai 
curind se poate spune că n-a avut de ales, căci 
Alexandru Lăpuşneanu, sprijinit de poloni, cerca 
hotarele ţării. îi trebuia un braţ viguros, care să se 
împotrivească, chiar dacă, de dragul ţării, şi-ar fi jertfit 


fata. dînd-o ucigaşului fratelui ei .. Dirză muiere, 
"ăduva lui Rareş! 

Nu apucase să se usuce sîngele de pe ucigătoarele 
arme, că ceata boierilor a şi hotărit, pe loc, acolo, la 
Ţuţora, ca loan Joldea să le fie domn. împreună cu 
boierii Sturza, Moghilă şi alţii, nou-alesul domn a încă- 
lecat în grabă, luînd drumul Sucevei, unde urma să fie 
uns şi să-şi ia de soaţă pe domniţa Ruxandra. însură- 
toarea cu fata lui Petru Rareş l-ar fi îndreptăţit la dom- 
nie, împotriva lui Lăpuşneanu, care se dădea fecior de 
domn. 

Vestea alegerii lui Joldea în locul domnului ucis a 
zburat ca fulgerul în toate părţile, ajungînd şi la curtea 
regelui polon. Multă  minie a  stîrnit acolo 
cutezanţa ..dacilor'2 de a-şi alege singuri domnul. Cum 
de îndrăzniseră să-l înfrunte pe rege, atita timp cit 
acesta îl sortise pe Alexandru Lăpuşneanu să le fie 
domn?! încă din ziua de 5 septembrie, deci pe cînd mai 
trăia Ştefăniţă Rareş, castelanul de Beltz, în numele 
regelui, îi luase jurămiînt de credinţă lui Lăpuşneanu şi 
l-a ajutat mai apoi la trecerea Nistrului. 

Nici pribegilor nu le venea să creadă o asemenea 
întorsătură a boierilor din preajma lui Joldea. Se aştep- 
taseră ca. îndată după uciderea tînărului Rareş, boierii 
să i se înfăţişeze pentru închinăciune lui Lăpuşneanu .. 
. Nu cumva şi aici era mîna lui Castaldo?! Oricum, Ale- 
xandru Lăpuşneanu nu era prost să-l înfrunte pe gene- 
ralul habsburgilor. Trebuia multă chibzuinţă, şi nicide- 
cum pripeală! 

Dar nici loan vodă Joldea, să-i zicem aşa, nu s-a 
arătat prea zorit să ajungă în cetatea de scaun. A făcut 
un popas la conacul lui de la Şipote, fie ca să-şi mai 


tragă suflarea, fie întrucit aflase că nobilul Seniawski, 
proteguitorul lui Lăpuşneanu. îi trimisese patru soli. Jol 

1 Era fiu natural al lui Bogdan al III-lea cel Orb. 

2 Cronicarii poloni îi nomeara pe moldoveni în mod 
curent daci. 

dea i-a primit, dar nici n-a vrut să audă de 
supunere în faţa domnului adus de poloni. Neaşteptată 
a fost înfruntarea solilor, care au cutezat să-i spună lui 
jJoldea că era ruşinos ca el, boier de viţă, să asculte de 
Elena doamna, o muiere .. . Oare atit de repede se 
făcuse învoiala între ginerele ucigaş şi mama-soacră?! 
în orice caz obrăznicia solilor l-a scos din sărite pe noul 
domn, care, după cum spune cronicarul Orzehowski, i- 
ar fi aruncat în lanţuril. 

În timp ce solia polonilor era la Şipote, ostile lui 
Lăpuşneanu şi Seniawski au izbutit să ajungă şi ele şi 
să împresoare conacul. în fruntea oştilor lui Lăpuş- 
neanu se afla vornicul Motoc, înverşunat contra lui Jol- 
dea. Pereţii caselor de la Şipote erau de cărămidă şi 
destul de groşi, buni de adăpost, dacă neprietenul nu 
avea tunuri, şi se pare că n-a avut. Astfel încît, voinţa 
dîrză a celor împresuraţi de a nu se da prinşi, mai cu 
seamă că merindea şi praful de puşcă nu le lipseau, 
făcea să se întrezărească o îndelungată împotrivire. 
Dar Lăpuşneanu n-avea vreme de pierdut, mai ales că 
se va' fi întrebat dacă nu cumva cerbicia boierilor de la 
Şipote se datora unor făgăduieli de ajutor de la 
Castaldo ... Prin vicleşug au fost răzbiţi!... A fost dat 
focului un hambar de lîngă casă, iar fumul, pătrunzind 
prin ferestre, i-a înăbuşit ca pe şoareci, scoţindu-i din 
bîrlog pe toţi boierii. 

Legati cobză, în frunte cu loan Joldea, prinşii au 
fost aduşi la picioarele lui Lăpuşneanu. Acesta i-a mus- 


trat pentru nesupunere şi... în loc să poruncească des- 
căpăţinarea vinovaţilor, după cum se obişnuia, a 
poruncit dezlegarea şi eliberarea lor! Nici măcar pe 
joldea nu l-a scurtat de cap, ci numai l-a „crestat la 
nas", ca să nu-şi mai ridice nasul la scaunul domnesc. 
Şi, pentru că 

1 Vezi I. Minea, începutul domniei lui Alexandru 
Lăpuşneanu, în „Cercetări istorice" an |, laşi, 1925, p. 
100 şi arm. 

se voise să fie ginere lui Petru Rareş, a poruncit ca 
„Mirele'' să fie cununat pe vecie cu biserica lui 
Christos. adică l-a călugărit. 

De fapt, nu inima cea bună a iui Lăpuşneanu a 
poruncit iertarea nesupuşilor, ci mai curînd teama de a 
nu-l supăra pe Castaldo. Ştia. oare, că boierii înfăptui- 
seră sîngerosul omor la îndemnul generalului? în 
schimb, nu era îndoielnică împotrivirea Elenei doamna 
şi a celor din jurul ei. Atunci, sau poate mai înainte, îi 
va fi venit în minte gindul de a se înrudi cu Rareşii, 
devenindu-i ginere îndărătnicei doamne ... Ca ginere se 
va lupta cu soacra, şi nu ca domn venit din afară, 
împotriva domniei legiuite! 

în acest fel Elena doamna s-a văzut soacră, dar cu 
alt ginere decit va fi vrut ea. Nădăjduise ea cu Joldea, 
dar n-a izbutit, iar acesta n-ar fi ieşit din cuvintul ei, 
după cum se spusese la Şipote. Anumite veşti, ajunse 
pînă astăzi, spun că, din porunca lui vodă Lăpuşneanu, 
doamna Elena ar fi fost aruncată în fundul unei tem- 
niţe, şi acolo, în mare taină, sugrumată. Ciîtă crezare se 
poate da unei asemenea veşti rămîne de văzut, căci ea 
a fost dată de Brzewski, un sol al regelui polon. Acesta, 
în drum spre Istanbul, ar fi făcut un popas la laşi, unde 
ar fi auzit despre faptă. Uciderea soţiei lui Petru Rareş 


s-ar fi petrecut într-ascuns de teama norodului, care 
încă nu-l uitase pe Petru vodă Rareş, dar solul nu 
spune că la laşi el nu a ..poposit", ci a fost poprit de 
domnitor, bănuindu-l "de urzeli contra lui. Oare nu ca 
răzbunare va fi scornit zvonul uciderii doamnei Lima, 
spre a-l face de ocară pe ginere? 


DOMNUL DE RASCOALA 

Nici urmă de tătar nu se arătase în calea oştenilor 
măriei-sale lacob vodă Despot, şi doar mărşăluiau de 
vreo citeva zile în căutarea lor. Arşiţa cruntă a verii 
anului 1563 le încingea chivărele şi pieptarele oţelite, 
scăldîndu-i în sudoare. Cu pizmă se uitau la oştenii 
mol- ' doveni, care mergeau mai alături de ei, numai în 
cămaşă, şi aceea dezbumbată pînă la brîu. Unii şi-au 
desfăcut apărătorile, iar alţii cărau coifurile cele grele 
ca pe nişte paporniţe goale. Setea îi chinuia cumplit, 
iar cînd dădeau peste vreo fintînă se înghesuiau 
ciorchine în jurul ei. întrebaseră ici şi colo, dar cei cîţiva 
ţărani peste care dăduseră în cale dădeau din umeri cu 
mirare şi nici unul dintre ei n-ar fi putut spune că 
auzise de tătari prin părţile lor. Aşa că oştenii abia 
aşteptau să atingă apa Nistrului, la hotar, făcînd apoi 
calea întoarsă. Erau lefegiii nemți ai voievodului, 
încredinţaţi dumnealor hatmanilor Tomşa şi Toroman, 
pentru a-i izgoni pe năvălitorii de la răsărit. 

Nu-i prea venise domnului a crede că tătarii ar fi 
pătruns în ţară, după ce de puţină vreme solii lor se 
tiriseră în genunchi la picioarele măriei-sale, făgăduin- 

10 - Domnii trecătoare - domnitori uitaţi 145 

du-i pace veşnicăl. Tătarii, însă, nu se ştia 
niciodată ce ginduri aveau, aşa că domnul s-a învoit să 
le dea sub mîna boierilor şi pe vestiţii lui lefegii. De 
altfel, cei doi boieri, pe care-i făcuse căpeteniile întregii 


oştiri, erau oameni cinstiţi şi vrednici şi nu i-ar fi bănuit 
de înşelăciune pentru nimic în lume. Poate că dacă ar fi 
fost vorba doar de tătari ar fi trimis numai oşteni de 
ţară, dar hatmanul Tomşa aflase că şi pan Dimitrie 
Wiszno-wiecki pălise la hotare o dată cu tătarii. Acesta 
se înrudea cu Petru Rareş, răposatul, şi tare mai poftea 
să se vadă domn în Moldova. Pentru că polonezul avea 
oaste după tipicul europenesc, numai lefegiii domnului 
le-ar fi putut sta în faţă. lată-i, aşadar, mărşăluind prin 
praful drumului, stîrnind mirarea localnicilor, dar şi 
spaima că, dacă nu se arătaseră, tătarii aveau tot 
timpul să se ivească. Cit despre lehi, cu adevărat că nu 
auziseră, şi nici n-aveau cum ... Totul nu fusese decit o 
scornire de-a boierilor nemulţumiţi de vodă lacob şi 
care-l aleseseră pe hatmanul Tomşa să-l lipsească de 
lefegii, ca să-l poată răsturna cu uşurinţă. 

Oştenii steagurilor boiereşti nu s-ar fi putut înfrun- 
ta deschis cu lefegiii lui Vodă, şi de aceea Tomşa i-a tot 
plimbat pînă la hotare, căutînd prilejul să se scape de 
ei. Hatmanul, cu înfăţişarea lui frumoasă, cu miini tari 
şi inimă îndrăzneață, se va fi făcut ascultat de lefegiii 
supuşi poruncilor lui. Poate că-i şi părea rău să ucidă 
asemenea războinici, dar n-avea altcum... Cu ei nu s-ar 
fi putut înţelege, iar primejdia să-l pirască domnului 
era mare. Trebuiau deci jertfiți cu orice chip, dar nu se 
ivise încă prilejul. 

Mare era nemulţumirea întregii ţări împotriva dom- 
niei, căci ereticul domn lacob Heraclid Despot visa să 
transforme Moldova într-un cuib al tuturor ereticilor din 

1 Adina Berciu, O domnie umanistă în Moldova: 
Despot vodă, Bucureşti, 1980. 

Europa, născocind şi acea şcoală latinească de la 
Cotnari si multe altele. Nimeni nu şi-a dat seama pe 


atunci că învățatul voievod ar fi vrut să facă, nu numai 
din Moldova, ci chiar din vechea Dacie, o ţară la rînd cu 
celelalte ale Europei!1. 

Osteniţi de atita drum, lefegiii au căzut frîinţi de 
oboseală cînd ajunseseră în satul Ciuhru, din 
apropierea Nistrului. Lăsînd moldovenilor grija pazei, 
au adormit buştean. Cei mai mulţi pentru vecie, căci 
peste noapte, la porunca lui Tomşa, moldovenii au sărit 
asupra lor, căsăpindu-i. Cu greu va fi scăpat vreunul 
trecînd apa Nistrului şi pierzindu-şi urma în cele pustii. 

Zorii zilei de 8 ori 10 august2 au găsit satul scăldat 
în sîngele lefegiilor. Şi tot acolo, pe locul măcelului, 
hatmanul Tomşa fu ales domn al Moldovei. Era, în 
fond, o răscoală împotriva unui domn străin de ţară şi 
neam, iar oştenii au vrut un domn român! Răscoala l-a 
ridicat în scaunul domnesc pe viteazul hatman, care pe 
loc şi-a luat numele de Ştefan-vodă, vrind ca prin 
aceasta să reamintească de vremurile glorioase ale 
Moldovei. 

În uralele oştenilor şi în fruntea lor, domnul de 
răscoală a făcut cale întoarsă, cu gindul să-l 
izgonească pe venetic, dar acesta, înspăimiîntat, s-a 
închis între zidurile Sucevei, aşteptind vremuri mai 
bune pentru el şi nădăjduind ajutor din afară. 
Cunoscînd tăria zidurilor cetăţii de scaun, Ştefan vodă 
Tomşa a căutat să cuprindă mai întîi cetăţile şi tîrgurile 
întărite ce l-ar fi putut ajuta mai tîrziu în luptă. O ceată 
de oşteni de-ai lui s-au dus astfel la cetatea Neamţului, 
pătrunzind pe poartă nestingheriţi, căci nu se aflase de 
răscoală. De cum s-au văzut înăuntru, s-au năpustit 
asupra lefegiilor, care nu se aşteptau să fie atacați, 
ucigîndu-i pînă la unul. Piîrcă-labul cetăţii, sau 
„prefectul", după cum îi spunea fos- 

1 A. Bercin, op. cit. 


1 Datele diferă în diverse izvoare. 

tul domn, purtîind numele de loachim Prudentius, a 
scăpat, aflindu-se închis în Suceava alături de domnul 
si prietenul său. în schimb a fost adus şi întemnițat în 
cetate Georgius de Rewelles, curtean domnesc ce 
fusese trimis după stringerea birului în Ţara de Jos, şi 
încă alţi străini de seamă, precum şi oameni de rînd 
pripăşiţi prin Moldova. Atunci s-au dedat răzvrătiţii la 
tot felul de răutăţi asupra veneticilor ori a celor de altă 
credinţă, fapt nemaipomenit în ospitaliera ţară a 
Moldovei. Pînă şi pe nevasta episcopului reformat loan 
Lusinius au omorit-o, după ce l-au trimis întru cele 
veşnice pe soţ. 

Ştefan vodă Tomşa s-a dovedit nu doar un iscusit 
ostaş, dar şi un dibaci conducător, căci încă dinainte de 
răscoală îi trimisese carte lui Wisznowiecki poftindu-l 
să vină să ia domnia Moldovei, vrind astfel să şi-l facă 
prieten. O dată ce se schimbaseră lucrurile, desigur, 
polonezul nu mai era de trebuinţă. Polonia însă, care 
era în spatele lui pan Wisznowiecki, nu voia să se 
lipsească de Moldova, astfel că şleahticul a trecut 
Nistrul, îndrep-tîndu-se spre Suceava. 

Între timp, boierul Motoc, singurul care mai rămă- 
sese o vreme pe lingă Despot deşi fusese înţeles cu 
răzvrătiţii, l-a părăsit, lăsîndu-l, numai cu puţinii lefegii, 
împresurat de ostile lui Tomşa. Acesta, auzind de 
sosirea ostaşilor lui pan Wisznowiecki, s-a tras pe 
lături, lăsîn-du-i pe polonezi să împresoare cetatea. Ba 
i-a trimis din nou vorbă leahului, cum că el este numai 
un domn de răscoală, adică vremelnic, pînă ce va 
cădea Despot, şi atunci se va da la o parte, lăsînd 
scaunul domnesc cui i s-ar fi cuvenit. 


Polonezii au încercat să pătrundă zidurile cetăţii, 
dar zadarnic, şi atunci pan Wisznowiecki l-a trimis la 
Despot pe prietenul său cel mai bun, Piaseski, care era 

1 M. N. Burghele, Despot Vodă ereticul, în 
„Convorbiri Literare" XXX, laşi, 1897, p. 802—806. 

totodată bine şi cu fostul domn. Trebuia ca solul 
să-l lămurească pe Despot să părăsească Moldova şi i 
se făgăduia viaţa. însă acesta nici n-a vrut să audă de 
aşa cava. Prinzind veste de cele ce se petreceau între 
Despot şi Wisznowiccki, Tomşa l-a aţiţat din nou pe 
polonez, amintindu-i că el se socotea domn vremelnic 
şi că i se va închina indată ce scapă de Despot. 

Pan Wisznowiecki nu s-a mai încrezut în făgăduie- 
lile amăgitoare ale lui vodă Tomşa, ci a poruncit lupta, 
de astă-dată împotriva lui. înfruntarea s-a petrecut la 
Vericicani, pe apa Şiretului, şi mare pagubă şi 
înfrîngere a suferit semeţul pan polonez. Abia reuşi să 
se strecoare din virtejul luptei şi-şi căută scăparea 
fugind spre Nistru. Cum se lăsase noaptea, fugarul a 
căutat adăpost într-o căpiţă cu fin, unde a adormit frînt 
de oboseală şi descurajat de înfrîngere. A doua zi, 
„nărocul lui cel prost'1, cum zice cronicarul, a făcut ca 
stăpînul locului să vrea să care căpiţa, şi astfel a dat 
peste el. Aflînd cine este, . n-a mai stat pe gînduri şi l-a 
dus legat la picioarele lui Tomşa, unde a dat şi peste 
prietenul său Piaseski, de asemenea prins2. 

Tocmai în acea vreme sosise de la Poartă un 
ceauş, cu poruncă de la sultan să-l ducă la Istanbul pe 
Despot, dar nu putea ajunge la el. Ca să nu se întoarcă 
cu mîna goală, Ştefan Tomşa i-a dat turcului pe cei doi 
prinşi, să facă ce-o vrea cu ei, numai Poarta să trimită 
steag de domnie pentru el, care fusese alesul ţării. 
Bucuros a plecat turcul cu cei doi, cu toate că Piaseski 


făgăduise pentru viaţa lui 20 000 de ducați de aur. 
Poarta nu se amestecase pînă atunci în certurile din 
Moldova, dar nu înţelegea să-i lase nici pe polonezi să 
facă după voia lor. Ca să-i înveţe minte şi să fie de 
pildă, Wisznowiecki şi Piaseski au fost agăţaţi în 
cîrligele din zidul seraiului, 

1 Expresie obişnnită la cronicaral lon Necalce. 

2 A. Berciu, op. cit. 

aşa cum se obişnuia cu răzvrătiţii. Trei zile s-au 
chinuit sărmanii, slujind drept ţintă pentru arcaşii ce se 
întreceau să-i înţepe în aşa fel ca să nu-i omoare. 
Cumplită moarte! 

Despot se ţinea însă mereu după ziduri, şi nu pier- 
duse nădejdea unui ajutor de la prietenii din afara ho- 
tarelor, îi trimisese carte cu rugăminţi pînă şi lui loan 
Sigismund Zapolya, în Transilvania, cu toate că ştia că- 
| duşmăneşte. Nu putea crede că un cap încoronat va 
lăsa pe mina răzvrătiţilor pe unul asemenea lui. 
Zapolya l-a trimis pe Radakus Lăszlo cu 2 000 de 
oşteni, dar în sprijinul lui Tomşa, cu toate că-l ştia 
vremelnic şi numai domn de răscoală. Adevăratul 
domn, după el, era Lăpuşneanu, şi chiar îl rugase pe 
sultan să-i dea înapoi domnia. Nu ştim ce va fi spus 
Tomşa despre Zapolya cel tînăr, dar pe faţă nu s-a 
arătat miîniat, cîtă vreme Despot mai era în Suceava. 

Vremea trecea fără spor de nici o parte. în 18 sep- 
tembrie, un sol al regelui polon către Poartă trecu pe la 
vodă Tomşa înmînîndu-i carte de la craiul său, prin 
care îi cerea îngăduinţa să treacă trimisul lui prin Mol- 
dova şi să-l sprijine. în schimb, îi făgăduia prietenia! 
Bucuros, Ştefan Tomşa i-a trimis pe diaconul Vasian şi 
pe Korolka, slujitorii lui, la rege, făgăduindu-i credinţă, 
dar acesta n-a vrut să stea de vorbă cu ei... 


Soarta însă a vrut ca Despot, trădat de chiar lefe- 
giii lui, să-i fie dat pe mină la Areni, lîngă cetate. Mare 
bucurie pe oastea răsculaților la auzul veştii! S-au rîn- 
duit pe două coloane, lăsînd prinşilor, în frunte cu Des- 
pot, trecere pe la mijloc. înveşmiîntat cu cele mai 
scumpe haine domneşti, slăbit şi tras la faţă de atita 
zbucium, fostul domn se ţinea mîndru în şa, dar nu 
trufaş. Ajuns în faţa biruitorului său. îl salută cu uşoară 
plecăciune a capului, după care descăleca şi se rugă 
pentru viaţa însoţitorilor săi, iar pentru el ceru o 
moarte fără cazne. Vodă Tomşa se uita mulţumit la 
fostul său stăpîn, care 

se afla în puterea lui, şi nu scotea o vorbă. Crezînd 
că prin aceasta domnul nu era hotărit ce soartă îi va 
hărăzi, Despot nădăjdui în salvarea vieţii sale şi 
făgădui să se călugărească. Dar asta l-a miniat cel mai 
mult pe pravoslavnicul domn de răscoală! Ba chiar l-a 
întrebat, în bătaie de joc, dacă n-ar vrea să se 
călugărească la vreo monastire jefuită de el. .. L-a mai 
mustrat preţ de cîteva clipe, după care l-a izbit cu 
buzduganul în plin obraz, spărgindu-i dinţii şi nasul. 
Prăbuşit, Despot a dat să se ridice, socotind că nu se 
cădea să zacă în ţărina cel ce fusese uns ca domn al 
ţării, dar o nouă izbitură l-a do-borit. Apoi, la un semn 
al lui Tomşa, un rob tătar l-a descăpăţinat pe loc. 
Atunci şi-au arătat „vitejia" şi însoțitorii lui vodă 
Tomşa, mulţi dintre ei foste slugi supuse ale lui Despot. 
S-au năpustit asupra leşului şi l-au hăcuit ca nişte 
sălbăticiuni ale pădurii... Şi astfel, numai carnea 
însîngerată şi sfirtecată a mai rămas din Iluminatul şi 
cărturarul domn lacob Heraclid Despotul, cel , ce se 
visase rege al Daciei!1. 


Capul lui Despot, împreună cu cel al prietenului 
său loachim Prudentius, care l-a urmat şi în moarte, au 
fost trimise pe dată la Poartă, ca să le arate turcilor că 
răfuielile răzvrătiţilor erau numai cu fostul stăpiîn şi cu 
străini aduşi de el. Turcii ar fi trebuit să înţeleagă că 
Moldova nu primea străini decît în ospeţie, şi nu ca 
stăpîni... La rîndul ei, nici înalta Poartă n-ar fi avut 
nimic împotriva domniei lui Ştefan Tomşa, care, pe 
lîngă faptul că fusese ales de ţară, se zicea că ar fi 
avut o oaste de vreo 80 000 de oameni2. Dar la 
Istanbul se afla Şi Alexandru Lăpuşneanu, care, pe 
lîngă bani, mai avea şi prieteni, iar aceştia se ţineau de 
dregătorii Porții să-l trimită din nou în scaun. Turcii mai 
bucuroşi i-ar fi 

1 A. Berciu, op.cit. 

- E. Hurmuzaki, Docum. XI, 1900, p. 66—67 

dat un sangiac, ba chiar şi puţină otravă, numai să 
se scape de beiul moldovean ... 

Încurajat de zăbava înaltei Porţi, vodă Tomşa tri- 
mite soli, dar între timp Lăpuşneanu ciştigase, astfel că 
solii lui Tomşa sînt aruncaţi în lanţuri şi ameninţaţi cu 
moartea. De teamă, unii dintre ei s-au turcit, ba unul a 
făgăduit că, dacă i se dă un ceauş să-l însoţească în 
Moldova, el va aduce ţara la ascultare către Poartăl, 
dar turcii nu s-au arătat a-i da crezare. 

Lăpuşneanu era în drum spre ţară şi poposise la 
Brăila, fără a mai aştepta să vadă dacă sultanul îi va 
oferi domnia. Acolo l-au întîmpinat o seamă de boieri, 
care s-au rugat de el să se întoarcă, pentru că nici 
boierii şi nici ţara nu-l voiau. Nu era însă de înduplecat: 
„... de nu mă iubesc ei, eu îi iubesc pre dînşii, şi de nu 
mă va ţara, eu o voi pre dinsa, şi voi tot merge, ori cu 
voie, ori fără voie"2. 


O iscoadă ungurească din Moldova îşi vestea stă- 
pînii că pe Lăpuşneanu nu-l slujeau decit vreo 8 000 de 
oşteni3, cu mult mai puţin decit se zicea că ar fi avut 
Tomşa. De neînchipuit, dar domnul de răscoală şi-a 
pierdut capul! Mai întîi l-au părăsit cei mai mulţi boieri, 
iar mai apoi se zvonise că intraseră în ţară şi turcii şi 
tătarii ... Ce va fi fost în mintea lui şi a celor cîţiva cre- 
dincioşi care îi mai rămaseră nu se poate şti, dar în 
mare grabă au încărcat vistieria ţării, cam 3 000 de 
ducați de aur, şi, ca nişte lotri, au fugit în Polonia. 
Tomşa şi Motoc au rămas la Bwthaco, iar ceilalţi prin 
diferite târguri din Pocuția. 

să fi uitat oare Tomşa că vodă Lăpuşneanu fusese 
înscăunat prima dată de poloni şi că mai avea prieteni 
acolo? Să fi uitat că el însuşi dăduse pierzării la turci 

1 Ibidem. 

1 Vezi N. M. Burghele, op. cit. 

5 Călători străini. . ., voi. Il. p. 309. 

pe cei doi nobili polonezi?! însăşi cutezanţa de a 
lua cu el întreaga vistierie a ţării era o nechibzuinţă, 
cunoscută fiind lăcomia unor şleahtici din Pocuția, care 
nu o dată se făcuseră tîlhari de drumul mare. 

Se înţelege că şi sultanul s-a miîniat foarte şi i-a 
cerut craiului să dea înapoi fugarii şi vistieria. Cum însă 
polonezii nu aveau de gind să înapoieze banii, au 
hotărît moartea celor care-i aduseseră ... l-au strîns pe 
fugari de pe unde i-au găsit şi i-au dus la Liov, pentru 
judecată, de faţă fiind şi Ibrahim beg, trimisul sultanu- 
lui. De fapt, acesta fusese cîndva polonezul loachim 
Struss, dar se lăsase de credinţa strămoşilor lui, intrînd 
în slujba turcilor. Le-au fost amintite prinşilor toate 
nedreptăţile pe care le făcuseră Poloniei, ca' jefuirea 
Snyatinului şi a altor tîrguri poloneze, iar în cele din 


urmă şi moartea celor doi şleahtici în cîrligele seraiu- 
lui... Drept urmare Ibrahim beg, dregătorul Porții, putea 
spune cu mina pe inimă că cei vinovaţi de furtul 1 
vistieriei îşi căpătaseră pedeapsa de la prietenii lioveni 
ai turcilor. De dat bani înapoi, nici vorbă! 

De neînțeles ce a căutat Ştefan Tomşa în Polonia, 
după ce le pricinuise atitea necazuri. Chiar şi în ziua de 
5 mai 1564, cînd şi-a făcut adiata1, el încă mai spunea 
că nădăjduise în ocrotirea regelui. Şi poate că spunea 
adevărul. Numai că banii aduşi cu el erau prea ispititori 
pentru lehi şi nu i-ar fi înapoiat turcilor pentru nimic în 
lume, fapt pentru care îi vor fi făgăduit adăpostire 
numai pentru a-l face să tacă pe vecie. Astfel „ocrotit", 
sîngele domnului de răscoală a împroşcat pietrele pieţii 
din Liow! 

Domnind atit de puţină vreme şi la ceas de mare 
cumpănă, mulţi nici nu l-au mai socotit printre 
voievozii Moldovei. 

1 Testament. 

MIRCEOAIA 

Cine îşi mai aduce oare aminte, astăzi, de acest 
nume atit de cunoscut cu veacuri în urmă, care i se 
dăduse doamnei Chiajna, după soţul ei, Mircea Cioba- 
nul? Firea bărbătească şi dirzenia cu care s-a luptat în 
apărarea scaunului Ţării Româneşti, dar şi a fiinţei nea- 
mului, aminteau de cel ce i-a fost părinte, Petru vcdă 
Rareş. 

Rămasă văduvă la 21 septembrie 1559, cu un 
fecio-raş de numai 12 ani, a luat ea cîrma ţării, spre ao 
scoate din impasul la care o aduseseră cei mai mulţi 
dintre boieri. Era pe vremea cînd se ducea o luptă 
aprigă între domnitor şi boierii cei lacomi de putere, 


care se voiau stăpiînii ţării. Aşa se face că nu puţini au 
fost voievozii care au rărit rîndurile trufaşilor boieri, iar 
răposatul Mircea nu rămăsese mai prejos, ba'se poate 
spune, fără greş, că-i şi întrecuse ... Mulţi duşmani îşi 
mai făcuse printre cei scăpaţi cu viaţă de mîna lui 
necruțătoare, iar o dată cu moartea dirzului domn, s-au 
încumetat să apuce ei stăpînirea în ţară. 

La numai două săptămîni de la înhumarea domni- 
torului, o seamă de pribegi, în frunte cu Badea 
clucerul, 

1 Domn al Ţării Româneşti între 1545—1552 şi 
1558—1559. 

au pornit cu oaste asupra văduvei şi orfanului 
Petru, urmaşul în scaun al părintelui său. Dar Mirceoaia 
nu şi-a pierdut cumpătul, cu toate că fusese luată pe 
nepregătite, ci a strîns în juru-i pe cei cîţiva credincioşi 
şi, luindu-l pe tînărul voievod, s-a tras mai către 
Dunăre. La Româneşti a încercat chiar o împotrivire, 
dar oştenii domniei au fost copleşiţi, mulţi dintre ei 
părăsindu-şi stăpinii. O înfrîngere nu însemna însă 
toată lupta pierdută, şi fata lui Rareş ştia acest lucru! 

Rămasă aproape singură, a izbutit să cîştige încre- 
derea turcilor şi, cu sprijinul lor, s-a întors, lovindu-i pe 
pribegi la Şerpăteşti, înainte de 5 noiembrie. Au 
muşcat ţărina trufaşii boieri, care s-au sumeţit să se 
măsoare cu doamna Chiajna, apriga Mirceoaie! A căzut 
floarea boierimii muntene, în frunte cu Badea clucerul. 
Şi astfel, Petru vodă cel Tinăr, aşa cum i se mai 
spunea, a intrat alături de mama sa în cetatea de 
scaun a Bucureştilor. 

La numai o săptămînă, alţi pribegi — ca Standul < 
Bengăi, Matei al Margăi, Radu logofătul, Vilcan şi alţii 
— şi-au încercat norocul, pătrunzind pe valea Oltului. 


Din nou tînărul voievod, care purta numele bunicului 
său, Rareş, i-a întimpinat în fruntea oastei domneşti. 
Lupta s-a dat pe 12 noiembrie, la Boian. Domnul a ieşit 
biruitor, izgonindu-i pe cutezătorii boieri. După această 
înfrîngere, poate şi datorită iernii sosite mai devreme, 
s-au potolit toate încercările pribegilor şi în ţară s-a 
aşternut liniştea. Mirceoaia însă, veghind la temeinicia 
domniei, a cerut neguţătorilor de peste munţi să-i lege 
şi să-i dea ei pe fugarii români ori, dacă nu, măcar să-i 
izgonească din oraşele lor, ca să nu mai fie cu 
primejdie în preajma ţării. 

Nu s-au lăsat înduplecaţi neguţătorii la rugăminţile 
Mirceoaiei, ba unii i-au răspuns că nici n-ar fi auzit de 
pribegi prin aşezările lor, aşa cum făcuseră sibienii. 
Căci nu le venea la socoteală să rupă legăturile cu 
boierimea română, muşteriu de prim rang pentru măr 

furile lor. Mirceoaia însă, văzînd că n-o scoate la 
capăt cu vorba bună, a poruncit, prin domnul ţării, să 
fie închise toate drumurile către Transilvania, dîndu-le 
neguţătorilor o dureroasă lovitură. în acest fel, Petru 
vodă cel Tînăr a fost cel dintii care s-a rupt de ţara de 
peste munţi, aşa cum nu prea se făcea .. . Ştia, însă, 
doamna Chiajna s-a gindit să-şi căpătuiască copiii, 
căci, în afara atunci, turcul era cel mai tare! 

Rînduind domnia şi ţara, după cîtva timp mama 
Chiajna s-a gîndit să-şi căpătuiască copiii, căci în afara 
domnului, mai avea şi fete de măritat. Norocul i s-a ivit 
după puţină vreme, tocmai de unde nici nu se aştepta, 
în urma luptei de la Verbia, din 17—18 noiembrie 1561, 
scaunul Moldovei fusese ocupat de lacob Heraclid 
Despot, care se dădea de neam mare şi prieten cu toţi 
împărații şi craii lumii; or, la puţină vreme, el a fost 
acela care i-a petit o fată! Cum era sş. nu primească 


un asemenea ginere, care se fălea că la nuntă avea să 
poftească şi pe regele Filip al lIl-lea din îndepărtata 
Spanie, pe însuşi împăratul Carol Quintul şi pe toţi craii 
şi împărații lumii?1 Numai de sultanul Soliman uitase 
să pomenească ... 

Bucuroasă mai era în sine făloasa doamnă, şi gîn- 
durile ei de mamă începură din nou să zboare, avînd a- 
şi însura şi feciorul. Abia împlinise vreo 15 ani, cînd 
mireasa i-o şi găsise, la Sibiu, în casa căpitanului 
Nicolae Cherepovici! Elena Cherepovici era cu trei ani 
mai mare 

decît mirele, dar nu era cu supărare, căci căutare 
avea mai mult tatăl fetei, cel mai bun prieten al lui 
loan Sigismund Zapolya. Nu era puţin lucru să-l aibă de 
prieten pe craiul transilvan, care era ..finul" sultanu- 
lui... Dacă ginerele îi aducea sprijinul Apusului, nora 
trebuia să fie legătura cu Răsăritul, şi astfel nimeni n- 
ar 

1 A. Berciu, op.cit. 

mai fi zdruncinat domnia ţării! A hotărit chiar ca 
amiîn-două nunțile să fie deodată, la 14 octombrie 
1562. 

Curînd însă Mirceoaia şi-a ieşit din visare; şi cum 
era o muiere cu capul pe umeri şi cu picioarele pe pă- 
mînt, şi-a dat seama de amăgirile cu Despot. Aflase, 
prin - oamenii ei, că s-ar fi însurat cu fata numai ca să 
pună mîna şi pe scaunul muntenesc, înlăturîndu-i 
feciorul din domnie. Pe loc, a trimis mirelui vorbă că 
rupe logodna. N-avea decit să-şi caute mireasă şi 
scaun domnesc în alte părţi! 

Rămăsese nora. La 2 aprilie 1563, Andrei şi Toma 
Zakadati, Stan clucerul, Marcu pîrcălabul, cu o suită de 
boieri, mari şi mici, s-au înfăţişat la casele căpitanului 


Cherepovici, aducînd şi inelele de logodnă. Drum 
băutut în van, căci, în timp ce peţitorii se îndreptau 
spre Sibiu, Cherepovici a murit, aşa că ei au găsit casa 
în doliu şi jale mare. Ce era să mai facă? Mortul însă nu 
se plinge o veşnicie, doar Mirceoaia însăşi avusese 
parte de mulţi morţi în viaţa ei, aşa că n-a lăsat să 
treacă mai mult ca o lună de doliu, şi a trimis din nou 
peţitorii. Văduva Cherepovici, care îşi mai ogoise 
durerea, se arătase tare bucuroasă de cinstea ce i se 
făcea şi nunta s-a hotărît cu multă uşurinţă. Poftirile la 
nuntă se şi făceau prin 16 august, naş urmînd a fi 
însuşi craiul Zapolya, iar slujba cununiei urma să se 
oficieze pe ziua de 22 august. Ciudăţenia era că mirele 
nu avea să fie de faţă, ci îi va ţine locul un boier al 
domniei. 

Bineînţeles că după ospăţul de nuntă, cinstit de 
însuşi măria-sa Craiul, mireasa a fost dusă de nuntaşi, 
cu tot alaiul, la soţul ei, la Bucureşti. Treaba părea că 
ieşise bine, numai că, în 22 ianuarie anul următor, 
fosta mireasă era trimisă acasă de apriga ei soacră! 
Cel puţin aşa spune cronicarul braşovean Ostermayer: 
„la 22 ianuarie 1564 s-a adus înapoi, de la Petru- 
vodă, fata lui 

Nicolae Cherepovici, din pricina Mirceoaiei'1. Din 
cele scrise de cronicar s-ar putea înţelege că doar 
răutatea soacrei ar fi alungat nora din casa bărbatului 
ei. Asta pentru că n-a mai spus că fosta doamnă a Ţării 
Româneşti era izgonită împreună cu fetiţa ei, Tudoriţa, 
născută pe la începutul anului, deci cam numai la 4—5 
luni de la nuntă .. . Prea mare ocară! Chiar şi „naşul" 
Zapolya n-a mai avut nimic de zis, iar după ce, în 1565, 
a murit bătrina Cherepovici, şi-a adăpostit „fina". în 
castelul de la Deva. 


Mirceoaia a uitat însă curînd de păţania cu nunta 
din Transilvania. Şi, fiindcă ţinea cu orice preţ să se 
aibă bine cu turcii, şi-a îndreptat privirile spre Istanbul. 
în 1566. peţitorii vestitului Mihail Cantacuzino, Şeitan- 
oglu2, s-au înfăţişat la curtea doamnei Chiajna. 
Aceasta i-a primit cu mare bucurie, fără să mai întrebe 
şi fata dacă îi plăcea mirele ori ba. S-au învoit pe dată 
ca nunta să se facă la Istanbul, în aceeaşi primăvară. 

Dar nici de astă-dată n-a avut noroc apriga Mir- 
ceoaie, căci, la numai doi paşi de casa mirelui, mireasa 
a fost furată de un altul, care o iubea, aruncînd batjo- 
cura şi ruşinea asupra bietului Şeitan-oglu3. Or, acest 
lucru nu putea rămîne fără urmări. Şi mama-soacră. 
împreună cu feciorul ei, voievodul, au avut de tras de 
pe urma răzbunării puternicului Cantacuzino! 

Să mai spunem si că doamna Chiajna mai scoate la 
vedere o domniţă, care, ca şi celelalte fete ale ei, avea 
ca zestre tot 30 000 de galbeni. Şi, fie că zestrea, fie 
că 

1 N. lorga, Viaţa şi domnia lui Petru vodă Şchiopid, 
prelată la colecţia de documente Hnrmnzaki, voi. XI, 
Bncnreşti, 1900, p. IX'—XCVII. 

2 Feciorul Satanei (l- ţarcă). 

3 Este părerea lui N. lorga, fiindcă G. C. Ginrescn şi 
D. G. Giurescn susţin că pe dram s-ar fi iscat o ceartă 
între soti şi că Mirceoaia şi-ar fi laat înapoi fata şi 
zestrea (apnd. Istoria Românilor, voi. II, p. 247). 

fata ... tare i-a mai plăcut solului Franţei la Poartă, 
Grantrie de Grandchamps, care a cerut-o mamei. Mir- 
ceoaia însă, lecuită de visele ei cu Despot, nu mai 
credea în încuscrirea cu Europa. L-a poftit deci afară pe 
peţitor din pricină că mirele nu avea aceeaşi credinţă 


ca fata. Pentru sol a fost o mare ocară, încît s-a 
alăturat şi el duşmanilor Mirceoaiei.. . 

Totuşi, pe lîngă încercările ei de a-şi căpătui cît mai 
bine copiii, doamna Chiajna nu uita treburile ţării. Se 
supărase cu Despot, cînd el îşi dăduse pe faţă gindurile 
asupra Ţării Româneşti. Ba găsise chiar şi un domnişor, 
un oarecare Dumitraşcu, ce făgăduia a fi un om de 
paie în numele domnului de la Suceava. Atunci 
avusese mai mult noroc Mirceoaia: Despot fu ucis la 
Areni, iar Dumitraşcu căzu de viu în mîinile lui Tomşa. 
Acesta, ca să se pună bine cu vecinii de la miazăzi, i l-a 
dat legat cobză doamnei Chiajna. Se zice că tare bucu- 
roasă a mai fost ea şi că a poruncit un mare ospăț, cu 
ocazia tăierii capului acelui nefericit domnişor! 

După uciderea lui Despot, generalii Balassa şi Zay 
îl pregătiseră pe boierul Socol spre a fi aşezat domn 
vremelnic în Moldova, urmînd să-l aducă în Ţara Româ- 
nească ajutat şi de oastea moldoveana. Fiindcă însuşi 
craiul Zapolya era amestecat, din nou s-a poruncit în- 
chiderea drumurilor pentru transilvani. Dar de atunci 
trecuseră anii şi aproape că se uitaseră întimplările.. 
Nici pribegii n-au mai cutezat să tulbure liniştea ţării, 
vegheată de asprul braţ al Mirceoaiei. Şi totuşi, puteau 
lipsi necazurile multă vreme? 

în 1566, deşi bătrîn şi bolnav, Soliman s-a pornit 
din nou prin părţile ungureşti şi dăduse poruncă dom- 
nului de la Bucureşti să-l întovărăşească în luptă. îngri- 
jorată de sănătatea prea şubredă a  feciorului, 
Mirceoaia a trimis numai 7 000 de oşteni, rugindu-se 
de iertare că voievodul nu s-a putut înfăţişa luminăţiei- 
sale, fiind bolnav. Dar cu adevărat bolnav era sultanul, 
care n-a mai 

apucat să zică nimic, căci prin 5—6 septembrie a 
murit, lăsînd locul nevrednicului său fiu, Selim al Il- 
leal. Noul sultan dă grijile împărăției pe mîna marelui 
vizir Meh-met Sokoli Herţegovineanu, iar acesta, la 
rîndu-i, asculta cu uşurinţă poveţele lui Şeitan-oglu! 
Peste toate s-au mai adăugat uneltirile solului 
Grandchamps, şi iată că soarta lui Petru-vodă a fost 
pecetluită! 

Tuturora le era teamă de Mirceoaia, care era în 
stare de orice, aşa că hotărîrea fusese luată în mare 
taină, ca nu cumva, prinzind de veste, mama să-şi ia 
feciorul şi să plece în pribegie cu toată vistieria ţării. 
Prin 7 mai 1568, Petru vodă cel Tinăr fu poftit la Poar- 
tă, fără a şti că fusese mazilit. | s-a spus să se 
înfăţişeze cu haraciul şi să sărute poala noului padişah, 
dar fără să-şi aducă şi mama cu sine ... Va fi simţit 
ceva primejdie Mirceoaia, căci i-a dat domnului vreo 
mie de boieri şi alţi însoțitori, care să-l apere. Pe 31 
mai, alaiul intra în Istanbul, şi chiar de a doua zi 
domnul începe a umbla pe la toate mărimile, cu fel şi 
fel de daruri. După ce dăduse tot ce avea, Petru-vodă 
fu prins şi întemnițat la Edi Cule, spre marea spaimă a 
însoţitorilor lui. 

Aflînd trista veste, Mirceoaia s-a năpustit spre Is- 
tanbul, să-şi ocrotească feciorul. La Silistra însă a fost 
oprită, pentru o vreme, nu se ştie din pricina cui. ŞI nici 
cum a scăpat2. 

În 26 iunie ajunge la Istanbul, dar nu-l mai găseşte 
pe Petru-vodă, trimis între timp în surghiun la Konieh, 
în Asia Mică. | se găsise pricină'că nu ascultase de po- 
runca răposatului sultan... 

A înţeles Mirceoaia că nu aceasta era adevărata 
vină, dar a tăcut şi a scos pungile de aur, împărțindu-le 


1 Selim II (Mest), 1566—1574, canoscnt şi ca 
Sarhoş Selim (Selim cel Beţiv). 

- Mormîntul lui Petru vodă Mircea (f.a.) în „Revista 
Istorică" X, Bucureşti, 1924. 

peste tot, numai să-l elibereze pe surghiunit şi să-l 
lase la Konieh. Se înspăimiîntase auzind că era vorba 
să-l ducă în Rodos, unde nu i-ar fi priit sănătăţii 
şubrede a tîinărului domn. Era de mirare că mazilitului 
nu i s-a mai dat nici o pedeapsă, ba mai mult, 
dregătorii Porții au Tăsat-o pe Mirceoaia să spere că 
după o vreme ar fi putut redobiîndi domnia. 
Deocamdată, în locul domnului mazil a fost pus un 
pribeag aflat la Istanbul, Alexandru Mircea. Sărac fiind, 
el n-a avut bani să-şi mai întocmească alaiul domnesc, 
astfel că s-a dus în ţară împreună cu boierii ce-l 
aduseseră pe Petru vodă cel Tînăr. 

Dar nădejdile mamei că îşi va scăpa feciorul şi că 
acesta va mai ajunge o dată în scaun s-au năruit 
curînd, căci firavul mazilit s-a uscat ca o floare- Dacă 
nu ne gîndim la niscaiva otravă, ceea ce era cu putinţă, 
se poate spune că Petru-vodă s-a stins de dorul de 
ţară, pe lîngă boala ce-l măcina pe dinăuntru. Zdrobită 
de durere, biata Mirceoaia sorbi ultima suflare de pe 
buzele iubitului ei copil, care o părăsea înainte de 
vreme ... Şi nici de la fete nu avu parte de multumirea 
nădăjduită, negăsind măcar un ginere în stare să-i 
înlocuiască feciorul. Şi astfel, cea mai aprigă dorinţă a 
sa, de a ridica [ara Românească pe culmile ce le 
avusese Moldova în vremea părintelui ei, s-a prăbuşit... 

— Domnii tracâtoors - domnitori uitaţi 


DOMN PE NEGINDIIE 

Nu întotdeauna bogăţia aduce putere şi, mai cu 
seamă, nu izbuteşte s-o păstreze după dorinţă. 
Sărăcia, pe de altă parte, nu a făcut pe nimeni fericit, 
dar uneori s-au mai pomenit şi „minuni“... Poate că aşa 
gîndea şi pribeagul Alexandru Mircea, pe cînd se afla la 
Istanbul, sărac şi fără sprijin de la nimeni, în acele 
frumoase zile de primăvară ale anului 1568. Tocmai 
aflase de mazilirea lui Petru vodă cel Tinăr, feciorul 
Mirceoaiei, dar nu i-ar fi trecut prin cap că el avea să-i 
fie urmaşul. 

E drept că fusese căutat în citeva rînduri de boierii 
din ţară ce-l însoţiseră pe mazil la Poartă, dar el le spu- 
sese că n-avea bani de risipit pentru scaunul Ţării 
Româneşti. De fapt nu-i prea avea deloc, dar cum să 
le-o spună pe şleau? Boierii însă ştiau de sărăcia 
pribeagului, şi tocmai de aceea veniseră să-i ceară să 
le fie domn. Aveau ei cît era de trebuinţă, iar mai pe 
urmă se va achita măria-sa. ori va să-i bage în 
dregătorii... îi mai spuseseră că de nu primea el, care 
se trăgea din neamul Basarabilor, sultanul avea să 
pună un venetic străin de neam, şi tare mai erau mulţi 
cei ce rivneau domnia ţării. 

Cel mai îndrăgit de sultan era „marele evreu"1, 
care abia aştepta să apuce scaunul românesc .. Nu 


minţeau boierii spunînd că s-ar fi găsit „domnişori" 
străini de neam. dar nici nu-şi  mărturisiseră 
adevăratele ginduri. Se cam saturaseră de mîna cea 
aspră a Mirceoaiei, care, putredă de bogată, cu 
uşurinţă şi-ar fi adus din nou feciorul în scaun, ori de 
nu, măcar un ginere, dar tot ea ar fi fost capul ţării. 

În cele din urmă, Alexandru Mircea se duce îm- 
preună cu boierii să sărute poala padişahului, după 


care întreg alaiul ce-l adusese pe Petru-vodă îl 
însoţeşte în ţară pe noul domn. Aici, „. .. auzind boierii 
că au venit Alexandru domn, au purces cu toţii de au 
venit în ţară şi s-au închinat lui", spune cronica 
vremii2. Toţi fugarii erau mulţumiţi, întrucît domnul, 
avînd nevoie de bani, s-ar fi împrumutat de la cei 
bogaţi, şi astfel treburile domniei ar fi încăput pe 
mîinile boierimii. într-adevăr, i-a primit cu multă 
bunăvoință pe pribegi, iertîndu-i şi dîndu-le dregătorii, 
căci altceva n-avea cu ce să-i dăruiască. Aceştia însă, 
văzindu-se la putere, au început a se semeţi şi a se da 
drept stăpîni ai ţării, fără a mai ţine seama de domn, 
ba unii au poftit chiar domnia ... 

Domnul va fi fost sărac, dar îşi avea şi el mindria 
lui. A răbdat cît a răbdat, plingindu-se numai bunului 
său prieten, Ivaşcu, iar în cele din urmă au hotărît să 
mai scape de o seamă de boieri trufaşi, care rivneau la 
domnie. Prilejul nimerit putea fi tocmai nunta lui 
Ivaşcu, prin septembrie 1568 ... Se cam făcuse obicei 
ca la ospeţe domnul ţării să mai subţieze rîndurile 
boierilor hicleni, încît aceştia deveniseră mai bănuitori, 
luînd mai curînd drumul pribegiei, decît al ospăţului. De 
astă dată msă nu era pricină de bănuială pentru 
nimeni, căci dom- 

1 loan (Joseph) Miquez, dace la Naxos, evreu de 
origine, aventarier foarte bogat şi cn multă influenţă la 
Poartă. 

2 C. Canţacuzino, Cronica Tării Româneşti, în 
Cronicari Munteni, voi. |, Bucureşti, 1961, p. 119 şi 
urm. 

nul venise în ţară pe cheltuiala boierilor, iar nunta 
era a lui lvaşcu, Vodă fiind poftit ca naș. 


Nunta s-a ţinut după datină. Şi tot după obiceiul 
împămîntenit de la voievozii înaintaşi, cîțiva boieri și- 
au pierdut capetele lor prea trufaşe, înspăimîntîndu-i 
pe ceilalți- întrucît, după lege, averile hiclenilor erau 
moştenite-de domn, şi cum îl ştiau sărac, le era teamă 
să nu prindă chef să se îmbogăţească, însuşindu-şi 
averile lor, şi astfel s-au mai potolit. Cu inima strînsă, 
s-au supus la picioarele domnului pe care nădăjduiseră 
să-l mînuiască ei, după voie. 

Bună învăţătură le-a fost, vreme de vreo doi ani, 
acea nuntă sîngeroasă, răstimp în care domnul s-a în- 
grijit şi de cele sufleteşti. Pe acele vremuri învăţătura 
se făcea pe la biserici şi monastiri. Domnul a poruncit 
astfel zidirea bisericii Sf. Troiţă1, pe un dimb de pe ma- 
lul Diîmboviţei, în Bucureşti, nu prea departe de palatul 
domnesc. Neavînd bani prea mulţi, nu va fi fost aşa de 
arătoasă, fapt pentru care, după ani şi ani, nepotul 
măriei-sale, Radu Mihnea2, avea s-o zidească din nou, 
făcîind-o mai mare şi mai frumoasă. Aşa se face că 
bucu-reştenii i-au zis pînă în zilele noastre biserica 
„Radu vodă", nemaipomenind nimic de Alexandru 
Mircea, primul ei ctitor. 

Poate că măria-sa Alexandru-vodă va fi cheltuit 
peste puteri cu zidirea bisericii şi va fi isprăvit banii; 
poate că boierii, sătui de atita supunere, vor fi încercat 
să-l doboare, ori poate din alte pricini. în 1570 iar a în- 
ceput cearta. Din nou a moştenit Vodă averile cîtorva 
boieri, printre care şi moşia Româneştilor, a iui Țintea 
armaşul. Pe aceasta însă n-a păstrat-o, ci a dăruit-o 
finu- 

1 Sfinta Treime. 

2 Domn al Tării Româneşti (1601—1602: 1611— 
1616; 1620—1623) si domn al Moldovei (1616—1619; 
1623—1626). 

lui său cel mic, copilul lui Ivaşcu. Deşi n-avea decit 
doi ani l-a ridicat şi la rangul de postelnic, o dată cu 
moşia'dăruită. Aşa ştia domnul să-şi răsplătească 
prietenii, şi Ivaşcu i se dovedise de mare credinţă. 

Înspăimîntaţi, dar şi miîniaţi, o bună parte dintre 
boieri au fugit peste munţi şi, împreunindu-se cu alţi 
fugari, au tocmit oaste cu care să vină asupra domniei. 
N-au avut noroc, căci domnul, cu oştenii şi boierii 
rămaşi credincioşi lui, i-a înfrînt şi izgonit din ţară. 

Boierii au început să cam înţeleagă că nu mai era 
de nădăjduit o răsturnare cu armele a domniei. S-au 
domolit cu totul aflînd şi de moartea sultanului Selim 
cel Beţiv, înlocuit cu Muradl. Toată lumea ştia că noul 
sultan îl îndrăgea pe Petru, zis cel Şchiop, fratele 
măriei sale Alexandru vodă Mircea. Abia suit în scaunul 
părintelui său. sultanul, aflind de „hainirea" lui lon- 
vodă2, l-a făcut domn pe Petru Şchiopul''. Mare bucurie 
a mai fost la Bucureşti, unde Alexandru a şi poruncit 
oaste ' cu care să-şi sprijine fratele în Moldova- Nu 
primise încă porunca, dar ţinea mult la Petru Şchiopul 
şi ştia că lon-vodă nu avea să lase ţara cu una cu două. 
Amiîn-doi fraţii aflaseră că „talpa ţării" era cu totul de 
partea lui lon-vodă, dar tot aşa de bine ştiau că mulţi 
erau boierii care l-ar fi vîndut cu dragă inimă. în mare 
taină, Petru le-a şi făgăduit mînă slobodă, şi era de 
aşteptat să se îmbulzească să-i sărute mina şi să i se 
închine lui. 

Întîlnindu-se cu ostile la Săpăţeni, cei doi fraţi vo- 
ievozi se îmbrăţişează cu dragoste, căci de multă 
vreme nu se mai văzuseră, şi ca să se bucure şi ceilalţi 
din jur, încing un ospăț în lege, cu bucate şi băutură pe 
sătu- 

1 Murad al Ill-lea (1574—1595). 


2 lon vodă cel Viteaz, domn al Moldovei (1572— 
1574). 

3 Domn al Moldovei (1574—1577; 1578—1579 şi 
1582— 1591), om de mare cultură umanistă. A abdicat 
cînd i s-a cerut mărirea tributului, murind pribeag în 
Occident. 

rate. Şi se hotărăsc să-i aştepte acolo pe boierii 
moldoveni, despre care se vestise că ar fi pe drum şi 
nimeni nu se mai îndoia că veneau să se închine noului 
lor domn... 

A fost mare zorul pe moldoveni, ivindu-se tocmai 
cînd cheful era în toi, şi se dovedi îndată că nu 
veniseră cu gînd de închinăciune, ci să-i prindă pe cei 
doi fraţi şi să-i ducă la lon-vodă. Cum se vor fi limpezit 
aburii beţiei din capul chefliilor, nu avem cum şti... Se 
ştie doar că Petru-vodă a scăpat sub ocrotirea turcilor 
la Brăila, iar Alexandru vodă în Tirgul de Floci. Trecîn- 
du-le spaima, s-au adunat din nou cu ostile ce se risipi- 
seră în satul Jiliştea de către Moldova, dar nu pentru 
multă vreme, căci în 14 aprilie, ca un trăsnet a căzut 
asupra lor lon-vodă cu oastea, spulberindu-i şi împrăş- 
tiindu-i pe cei scăpaţi cu viaţă. în cetatea Bucureştilor 
a fost pus domn Vintilă-vodă, prietenul domnului mol- 
dovean. Dar Alexandru n-a pregetat să vină cu oaste 
mai tare asupra lui Vintilă, la numai patru zile de la în- 
scăunare şi, prinzîindu-l, căpăţina vremelnicului domn a 
fost ţintuită pentru multe zile în poarta cetăţii. 

N-a mai apucat lon-vodă să se întoarcă şi să-şi 
răzbune prietenul, fiindcă turcii, mîniaţi de isprăvile 
sale, au întărit oastea dată în sprijin lui Petru Şchiopul, 
pornind cu toată puterea asupra domnului răzvrătit. 
Alexandru-vodă a fost şi el de faţă la înfrîingerea de la 
Roşcani, în acele zile fierbinţi de iunie ale anului 1574, 


şi va fi văzut batjocura la care a fost supus trupul 
martirului voievod. De bună seamă că n-a uitat toată 
viaţa acea înfruntare care i-a adus scaunul domniei fra- 
telui său, dar pentru el, numai necazuri şi boală. Rănit 
în bătălie, cu mare greutate s-a mai întors acasă, să 
zacă la pat. 

Ingrijorat de soarta bunului său prieten şi stâpin, 
Ivaşcu l-a adus de la Braşov, cu mare cheltuială, pe 
vestitul doctor Paul, care l-a oblojit cum a putut. Ba 

se credea că va scăpa cu viaţă, căci prin luna mai 
1577 a dat iarăşi dovadă de putere, aflind de hiclenia 
altor boieri, pe care fără zăbavă i-a .. „moştenit"! 

A fost cea din urmă încleştare cu boierii, căci în 
ziua de 25 iunie şi-a dat ultima suflare, în mijlocul celor 
dragi. Se aflau la căpătiiul său Ecaterina doamna, 
soţia, precum şi coconul Mihnea, care avea să-i urmeze 
la domniel1, dar şi nelipsitul lvaşcu şi familia. 

De pe urma lui avea să rămînă faimosul bir „oaie 
seacă" pentru ciîtăva vreme, căci domnul îl scornise din 
lipsă de bani. Lacomii turci erau mai curînd vinovaţi, că 
cereau să scoată bani şi din piatră seacă, încît s-a 
văzut nevoit să lovească şi în gloata nevoiaşă. Dacă se 
mai adaugă la aceasta şi sîngeroasele lui fapte 
împotriva boierilor, s-ar putea spune că ţara a răsuflat 
mai uşurată la moartea lui. Din fericire, o dată cu el s-a 
dus curînd şi birul „oaie seacă", iar de la răposatul 
domn n-a mai rămas decit biserica „Radu vodă", care 
nici măcar nu- , mele lui nu-l poartă. 

1 Domn al Ţării Româneşti (1577—1583 şi 1585— 
1591). 

BOGDAN CEL VESEL 

Stirpea lui Petru Rareş nu s-a stins o dată cu cei doi 
feciori, căci la fel de vestite i-au fost şi domniţele 
Chiajna şi Ruxandra. însă, dacă despre Mirceoaia s-au 
spus mai multe, despre Ruxandra abia dacă s-a pome- 
nit, cu toate că nu a fost mai prejos decit sora sa. Mări- 
tată cam de nevoie cu vodă Lăpuşneanu, nu a 
cunoscut o viaţă prea fericită. Totuşi, poate că în 18 
iunie 1568, .cînd a rămas văduvă, va fi plins cu părere 
de rău, cu toate că gurile rele zic că n-ar fi fost chiar 
străină de moartea soţului... 

Urmînd să vegheze singură asupra fiului ei, s-a în- 
conjurat de boieri puternici, ca Dumitru hatmanul, Ga- 
vril logofătul şi alţii. Aceştia au hotărît să-l aleagă 
domn pe minorul Bogdan, căruia i se cuvenea scaunul, 
ca unuia prin vinele căruia curgea sîngele muşatinilor. 
E drept că s-au găsit şi unii ce au stat împotrivă, strînşi 
în jurul lui Zbierea, vel-vornicul Ţării de Jos, dar n-au 
avut nici o putere. Doamna Ruxandra se simţea în 
stare să cîrmu- 

iască ţara. Lucru firesc, de vreme ce ..... era cu 
minte 

de bărbat, cu suflet mare, împodobită 'cu 
înţelepciune, 

ăci era ca un rai însufleţit care-şi hrănea grădina 
cu binefaceri"l. 

Nu prea îi venea uşor să rînduiască treburile ţării 
atita vreme cit cetatea Hotinului se afla în stăpinire 
polonă, iar tătarii jefuiseră de curînd vreo 30 de sate. A 
încercat să cadă ia învoială cu polonii, dar, cerîndu-le 
înapoi vistieria luată de la Tomşa-vodă, nu s-au mai 
putut împăca. Prin gura feciorului său, ca domn al ţării, 
a poruncit unele greutăţi pe seama neguţătorilor lehi, 


şi în acest fel prietenia cu ei s-a cam răcit. Cum dădea 
domnul poruncile, ne spune tot Azarie: ,,.. . împreună, 
fiul şi mama au stăpînit, doi ani şi nouă luni, [pînă] cînd 
Ruxandra, murind, a fost aşezată în mormiînt, alături de 
soţul ei, în monastirea Slatina, ctitoria lor"2. 

Rămas singur la domnie, tînărul voievod ar fi putut 
fi descumpănit. Azarie .spunea despre el că „nu-i de-| 
dease mustaţa, dar era cu suflet drept, învăţat la cărţi 
"si nehrănind rele într-însul, ci milostiv şi blind, întru 
toate era următor în obiceiuri învățăturilor tatălui său, 
arătînd şi vitejie, căci era cu inimă vitează, învăţat în a 
învîrti lancea şi a întinde arcul.. .". Era părerea croni- 
carului pentru început, căci apoi călugărul se arată ne- 
mulţumit că „şi-a apropiat de dinsul tineri şi proşti, din 
cei ce se ţineau de glume, şi a dat ascultare sfaturilor 
lor (. ...), după puţin şi-a alipit alţi oameni şi de altă 
limbă şi de altă credinţă, sfetnici leşi". Deşi răbufnea 
ura pravoslavnicului împotriva papistaşilor, călugărul, 
cronicar spunea adevărul! 

în cea de-a doua jumătate a veacului, întreaga Eu- 
ropă fusese cuprinsă de schizma Reformei, dar mai cu 
seamă de Renaştere. Despot-vodă încercase să 
preschim- 

1 |. Bogdan, op. cit. (cronica lui Azarie). 

1 În privinţa datei morţii sînt controverse, Gr. 
Ureche spunînd că s-ar fi petrecut la 12 noiembrie 
1570, alţii, ca Th. Holban, vorbesc de noiembrie 1569. 

be ţara Moldovei după asemănarea Europei de 
atunci, dar nu izbutise. Bogdan-vodă, care la rîndu-i 
era un „învăţat'", după cum spunea Azarie, va fi 
încercat şi el o prefacere. S-a înconjurat de tineri 
polonezi, a căror limbă o vorbea, şi-a însuşit învăţătura 
lor, întrucît pe atunci Polonia era bine văzută printre 


creştini şi sprijinul ei însemna ceva pentru ţara 
Moldovei, din ce în ce mai rivnită de turci. Se înţelege 
că şi clericii şi boierii ar fi poftit să li se arate supus, 
dar cu nimic n-ar fi fost spre binele țării- Le-ar fi plăcut 
boierilor ca domnul să fie slab şi să lase ţara pe mîna 
lor, s-o împartă în zeci şi sute de moşii, şi poate că 
după voia lor se iscălise acel act de la laşi, din 21 
octombrie 1569, prin care se făgăduia supunere şi 
ascultare regelui Sigismund August, şi de miiare că 
Ruxandra doamna, care mai era în viaţă, nu i s-a 
împotrivit. în 1570, la Lublin, s-a iscălit din nou actul de 
supunere, punind Moldova sub oblăduirea Poloniei. 
Aceasta l-a făcut pe Jan de Fulstin, un an mai tirziu, să 
spună că ar fi fost „o federare"1, dar nu era adevărat, 
căci Bogdan-vodă continua să fie stăpîn deplin al ţării. 
Regele se obliga să nu ocrotească nici un domnişor 
pentru Moldova, dovedind prin aceasta că ţinea la 
întărirea domniei. 

Bogdan vodă Lăpuşneanu a căutat şi sprijinul habs- 
burgilor, aşa cum se vede în scrisoarea solului lor la 
Istanbul, Karl Rym, din 18 februarie 1571. Solul spunea 
că tînărul domn putea fi atras de partea lor, cu toată 
teama sa de turci. Pentru aceasta, cînd s-a întocmit 
pacea dintre austrieci şi turci, s-a dat Ciceul şi Cetatea 
de Baltă în stăpînirea lui Bogdan. Dar numai pe hirtie, 
că în fapt nu a mai apucat2. 

1 D. Ciurea, Relaţiile externe ale Moldovei, 
„Anuarffll Institatalui de Istorie şi Arheologie", laşi, an X 
1973, p. 29 şi arm. 

2 Rodica Ciocan, Etienne Bathory et les roumains, 
fa Istoria Românilor în sec. XIV—XV/, varia 20, 
Bucureşti, 1939. 

Din cele de mai sus se vede că treburile domniei se 
găseau pe un drum bun, cu toată tinereţea 
domnitorului, care n-avea decit 15 ani cînd luase 
singur conducerea. Este de înţeles să fi avut o fire 
veselă şi zburdalnică, cum zice Grigore Ureche, „care 
iubea glumele şi mascările şi jocurile copilăreşti (. . .) 
nu cerca bătrînii la sfat.. Devenea pe dată înţelept 
atunci cînd trebuia să rîndu-iască treburile ţării, ori mai 
avea în jur şi cîţiva boieri rămaşi credincioşi? în sinea 
lui, se va fi răzvrătit împotriva bărboşilor sfetnici, clerici 
sau mireni, care se temeau ca de Satana de primejdia 
papistăşească. Credinţa catolică ar fi fost o primenire 
pentru ţară, giîndea voievodul, sfătuit de prietenii lui 
lehi, înspăimîntind şi ps boieri şi pe preoţi. La 20 
august l-571, Giorgio Vasari, secretarul episcopului de 
Kameniţa, vorbind cu Vicenzo. solul papei, era convins 
că Bogdan şi ţara lui aveau să îmbrăţişeze foarte 
Curînd credinţa catolică2. Poate că nici nu era vorba de 
aşa ceva, dar, în orice caz, era o 1 dovadă că Bogdan- 
vodă ar fi poftit oarecari schimbări în obiceiurile prea 
învechite ale ţării. 

lată însă că, trecînd vremea, domnului îi veni so- 
rocul însurătoarei, şi din asta i s-au tras mai apoi toate 
necazurile. .. Bogdan cel vesel şi fără grijii a poftit mi- 
reasă poloneză, aşijderea străbunului său, al cărui 
nume îl purta. Cei care ştiau cîte pătimise ţara în 
vremea celuilalt Bogdan, datorită dorinţei lui de a 
deveni cumnatul regelui polon, s-au înspăimîntat de-a 
binelea. Se zvonise, prin 1570, că riga lehilor ar fi vrut 
să dea Moldova lui Albert Laski, fostul prieten al lui 
Despot-vodă, iar Pe Bogdan să-l însoare în Polonia cu 
fata cneazului Constantin Ostrog, făcîndu-l şleahtic de- 
al lor. Voia regele un bărbat în toată firea în scaunul 
ţării şi, mai cu sea- 


1 Grigore Ureche, op. cit., p. 150—155. 
2 Th. Holban, lon Vodă Armeamd, în Ist. Rom., op. 
cit., varia 19, Bucureşti, 1939. 

mă, să-i fie lui cu credinţă. Bogdan, sfătuit şi de cei 
din jur, n-a vrut să-şi dea ţara pe o mireasă. .. dar 


numai vreme de un an! La 5 septembrie 1571, pe cînd 
se afla la Hotin, trimite peţitori pentru fata cancelarului 
Dem-binsky, hatmanul coroanei. 

Surorile domnului erau toate măritate în Polonia, 
cu şleahtici, şi pentru cancelar nu era de lepădat o ase- 
menea cinste ce i se făcea- însă, temător să nu se 
întim-ple ceea ce ştiau ei din vechime, nu s-a 
împotrivit, dar a cerut ca mirele să aibă avere în 
Polonia de vreo 100 000 de taleri şi să lase credinţa 
ortodoxă. Dorinţele cancelarului nu erau chiar aşa de 
greu de îndeplinit, mai cu seamă în ce priveşte 
credinţa, numai că de astă dată mintea de copil a 
voievodului l-a îndemnat la fapte nechibzuite, îşi va fi 
zis poate că mai întîi ar trebui să vadă mireasa cu ochii 
lui, ca să ştie dacă merită să se jertfească pentru ea. 
Şi, tot într-o joacă, a plecat pe furiş din ţară, repezindu- 
se de la Hotin ca să dea o raită pjnă ia curtea lui 
Dembinski. Cu puţini însoțitori, urma să treacă peste 
moşiile lui Christoff Zborowski. Or, el ştia că stăpînul 
locului îi era duşman, de cînd nu i se dăduse de 
mireasă pe una dintre surorile domnului, şi totuşi s-a 
încumetat să-i calce pămînturile! Năpustindu-se asupra 
călătorilor, Zborowski l-a prins, nu fără împotrivire, căci 
în timpul luptei Bogdan a fost lovit la cap, rană ce-l va 
ţine toată viaţa... 

„Auzind acestea marele împărat Selin al turcilor, în 
mai multe rînduri au trimis să-l oprească de la pornirile 
rele", spune Azarie, dovedind prin aceasta că se bu- 


cura de sprijin deosebit la Poartă. Cum însă Bogdan 
vodă n-a vrut să asculte de povaţa sultanului, „boierii l- 
au pirit la împărăție şi l-au mazilit. Şi au trimis la Rodos 
de au adus pe lon vodă dă l-au făcut domnu", continuă 
Radu Popescu, cronicarul muntean. 

A fost o glumă proastă, pe Care soarta, prin mîna 
lui Zborowski, i-a făcut-o şugubăţului domn. îndată ce 

178 

au aflat surorile şi cumnaţii lui că frăţiorul lor este 
la poprire în Polonia, s-au plins regelui, cerîndu-i să 
poruncească lui pan Zborowski libertatea domnului 
Moldovei. Cu greu s-a mai lăsat şleahticul la porunca 
regească, iar cînd în cele din urmă, l-a lăsat slobod, era 
prea tirziu, căci la laşi se şi afla lon Vodă, în locul lui. 

La plecarea din ţară, dar nu în joacă, luase cu el şi 
tot bănetul ce fusese strîns pentru a se plăti haraciul la 
Poartă. Avea de gind să-l cheltuiască în ţara vecină pe 
daruri pentru mireasă, ori poate să cumpere moşiile ce 
i se cereau ca zestre, dar n-a avut parte de el. La Cra- 
covia i-au fost luaţi toţi banii, căci avea datorii de plătit 
de acum multă vremel. 

Regelui i-a părut rău cu adevărat de nesăbuinţa lui 
Bogdan, fiindcă îl ştia cu credinţă faţă de Polonia. Ar fi 
vrut să-l şi însoare acolo, ca să-l lege şi mai strîns de 
lehi, şi de aceea a trimis carte marelui vizir Mehmet 
Sokoli Herţegovineanul, care era şi ceva rudă cu 
domnul fugar, după mamă. Degeaba l-a rugat să-i dea 
iarăşi domnia, căci marele vizir era tare miîniat de 
furtul ha-raciului, încît nici n-a vrut să audă de 
neastâmpărata sa rubedenie. 

Era însă prea tînăr şi prea încrezător în viaţă, ve- 
selul Bogdan, ca să se lase aşa de repede abătut de 
necazul ce-l pălise- Mai păstra încă cetatea Hotinului, 
unde pircălab era prietenul său Martin Dobrowolski, 


dar, din păcate, fără bani nu se putea întocmi o oaste 
cît de mică. S-a rugat din nou de rege, care toată 
primăvara va trimite soli peste soli la Istanbul, ca să fie 
pus din nou Bogdan, mai cu seamă că lon-vodă se 
arătase pe faţă a fi duşman polonilor. Văzind că turcii 
nu vor să-l asculte sub nici o formă, regele îl 
povăţuieşte în taină pe pan 

1 Nnmai de la Carlo Soderini din Cracovia 
cumpărase Pe datorie mărfuri în valoare de 11 713 
taleri vechi şi 30 de groşi polonezi (apud Th. Holban, 
op. cit.). 

Nicolae Mielecki, palatinul Podoliei, să-l sprijine cu 
oaste pe fostul domn, dar mai ales să-l alunge pe lon 
vodă. Li s-a mai adăugit, cu dragă inimă, şi bătrînul 
pan  Seniavvski, cel ce îl ajutase pe Alexandru 
Lăpuşneanu să-l înlăture, pe Joldea şi nădăjduia să aibă 
aceeaşi iz-bîndă şi cu feciorul. 

Abia de reuşiseră să stringă pînă la 1300 pe călă- 
reţi, dar Bogdan n-a pregetat să pătrundă cu ei în ţară. 
Este cu putinţă ca în socotelile lui să fi intrat şi ura 
unor boieri din ţară, împotriva domnului lon. Ori poate 
va fi crezut că şi de data aceasta avea să fie vreo 
joacă, de-a bătălia. .. A mai făcut Bogdan rost de vreo 
cîteva tunuri de la prietenul său Dobrowolski din Hotin 
şi, sigur de izbîindă, a înaintat cu oastea pînă la 
ŞtefăneştiK pe Prut. Acolo i-a aşteptat lon-vodă, avînd 
cu el şi sprijin turcesc, şi mulţimea oastei lui va fi trezit 
din visare pe copilul voievod. .. Dacă nu, pe Mielecki, 
fără îndoială, l-a pus pe ginduri! Diîndu-şi seama că nu 
ar fi izbutit nicicînd să înfrîngă un asemenea duşman, a 
trimis un sol la lon vodă, cu rugămintea să-i lase să se 
întoarcă de unde au venit, fără să mai fie vărsare de 
sînge. Şi poate că îcn vodă ar fi primit, dar, din păcate, 


solul a încăput pe mina turcilor, care nu i-au mai dat 
drumul, şi astfel a început lupta, fără voia polonezilor... 

Viteji trebuie să mai fi fost husarii lehi, din moment 
ce lupta începută în 17 aprilie 1572 a durat mai bine 
de o săptămînă. tot cu arma în mînă croindu-şi drumul 
înapoi, către Nistru.. . Scăpaţi dincolo de apă, au văzut 
cu amărăciune că la mai bine de 400 de oameni şi 500 
de cai se ridica preţul plătit pentru acea preumblare 
prin Moldova- Poate că măcar atunci veselul domn îşi 
va fi dat seama că viaţa e şi tristă... 

Lăsînd Hotinul pe seama lui Dobrowolski. Bogdan a 
trecut la Kameniţa, unde s-a văzut din nou cu Mielecki. 
şi îşi vor fi depănat amindoi ruşinea înfrîngerii. Apoi. 
cum singura lui dorinţă ajunsese recăpătarea dcm 

niei pierdute, s-a urcat într-o căruţă şi a luat 
drumul Lîovvului, ca să facă rost de bani şi oşteni. N-a 
ajuns prea departe, căci în drum a dat peste o mireasă 
poloneză despre care nu ştim dacă era frumoasă, dar 
bogată, desigur. Aleasa n-a mai făcut nazuri şi, la 
numai două zile după nuntă, pe 24 aprilie, mirele era 
cu oaste dată de socru, ca să pătrundă în Moldova! 

Pînă la 1 mai a tot încercat hotarele pe lîngă Hotin. 
lar erau straşnic păzite de oştenii lui lon-vodă. Aşa 
stînd lucrurile, poate că nici mireasa nu prea avea pe 
„Vino-ncoa'", deoarece, pe 4 mai, Bogdan s-a dus la 
rege, şi nu la nevestica lui. Regele, bolnav, n-a stat de 
vorbă cu el, dar i-a trasmis că altfel nu poate să-l mai 
ajute decit să se facă a nu avea ştire dacă vreun 
şleahtic mai războinic s-ar porni cu el la luptă. Pe faţă, 
nimic, dar rudele fugarului şi prietenii aveau îngăduinţa 
regelui să facă tot ce le-o sta în putinţă. Tot atunci 
Bogdan a mai aflat că turcii îl cereau „viu ori mort", şi 
tare s-a mai, înspăimîntat. Ceauşul Ahmed, care sosise 


de la Poartă, făgăduia că, de s-ar fi înfăţişat la marele 
vizir împreună cu banii haraciului, ar fi fost iertat. De 
unde bani? Aşa că regele, ţinînd la micul voievod, a dat 
poruncă să se spună peste tot că Bogdan nu s-ar mai 
afla în Polonia, ca nu cumva turcii, punînd mîna pe el, 
să-l ucidă. 

În răstimp, cu sprijin de ici, de colo, Bogdan a mai 
încercat în hotarele moldoveneşti, iar în cele din urmă 
a pornit să caute ajutor la habsburgi, trecînd în Transil- 
vania. La 10 noiembrie 1572, se ştia despre el că ar fi 
fost prins şi întemnițat la Satu Mare, de către coman- 
dantul austriac al cetăţii, Hans von Parkh, ba chiar că 
nu părea a se fi domolit, ceea ce l-a făcut pe nobilul 
Gaspar Kornis să se poarte cu el altfel decit cu un 
domn. Că aşa s-a întîmplat o spune şi solul austriac 
Karl Rym, Şi însuşi von Parkh recunoaşte. Bogdan a 
primit îngă 

duinţă să scrie comandantului Kasovieil, Hans 
Reuber, cu care era bun prieten şi căruia i s-a plins de 
cele pătimite. 

Aflînd de soarta fugarului turcii i-au poruncit lui 
Ştefan Bothory, principe al Transilvaniei, să-l trimită în- 
dată la Istanbul. Nici de data aceasta n-a avut noroc. -. 
De fapt turcii îl căutau ca să-l pună din nou domn, aşa 
după cum scrisese mai tirziu, prin 1573, marele vizir 
către împăratul austriac. Ba chiar şi în ianuarie 1574, 
marele vizir îi poruncea lui Ştefan Bathory să-l scoată 
de unde o şti pe pribeagul voievod, căci lon-vodă se 
hainise şi l-ar fi pus pe Bogdan în loc. 

Nu aflase bietul fugar de gindurile rudei sale, vi- 
zirul. El ştia că, dacă te duci la Poartă, greu mai poţi 
scăpa cu zile, necum să te mai facă şi domn. Aşadar pe 
cînd turcii îl căutau la Satu Mare, prietenul său, Hans 


Reuber, a reuşit să-l facă scăpat de acolo şi l-a 
adăpostit o vreme la el, la Kasovia. Apoi, de frica 
turcilor şi a prigonitorilor, bietul Bogdan s-a pierdut pe 
drumurile Europei. Se zice că ar fi trecut şi pe la curtea 
regelui August al Saxoniei2, rugindu-se zadarnic pentru 
ajutor intru redobîndirea tronului. .. în vreme ce turcii îl 
căutau tocmai pentru aceasta. În cele din urmă, va 
căuta să se depărteze de meleagurile natale, ca un 
copil care făcuse o năzbâtie şi se ascundea de 
pedeapsă. Bolnav de ochi, poate din cauza loviturii 
primite la cap de la Zborowski, a poposit o vreme şi în 
îndepărtata Moscovă. 

S-a stins curînd din viaţă, în pribegie pe meleaguri 
străine, suspinînd după ţara pe care a pierdut-o... fu- 
gind după o fată! 

1 Azi Kosice, în Slovacia. 

2 R. Ciocan, op. cit. 

OSINDIRE MILOASA 

De Petru vodă Cazacul, acel fecior din flori al Lă- 
puşneanului, puțini sînt cei care mai amintesc. Doar 
scurta lui domnie, din agust şi pînă în octombrie 1592, 
să fie pricina? Chipul său n-a rămas peste veacuri zu- 
grăvit pe nici un perete de biserică ori monastire, căci 
n-a , avut timp să ctitorească zidiri. Ştim însă, din cele 
spuse de bailull venețian din Istanbul şi de agentul? 
Bierbau-mer, că era deosebit de frumos ca înfăţişare: 
înalt, vînjos, cu faţa albă ca laptele şi cu părul negru ca 
pana corbului, adică aşa cum şi-l înfăţişează românii pe 
Făt-frumos din basme- Dar atît de chipeşul prinţ era şi 
deosebit de mintos, căci vorbea mai multe limbi şi 
multă învăţătură a-vea, fiind şi un om umblat. 


Se zice că pribegise pe drumurile prăfuite ale Eu-. 
ropei acelei virste de mijloc, de multe ori flămînd, 
alteori omenit ca un adevărat prinţ ce se afla. Pribegia 
lui prin lume începuse alături de Albert Laski, cel care 
s-a mi-niat că nu putuse apuca domnia Moldovei şi, 
lăsîndu-şi tot avutul în Polonia, bătea drumurile prin 
lume. Tînărul său însoțitor, cu  frumuseţea-i 
bărbătească, multe 

1 Ambasadorul venețian. 

2 Ambasadorul austriac. 

inimi va fi rănit prin partea femeiască din ţările 
Apusului. Era, de altfel, o vreme cînd mulţi pribegi 
români de neam ales ajungeau pe la curţile europene, 
asemenea lui. Şi, desigur, nu de puţine ori vor fi fost 
schimbate lovituri de spadă, după cum tot cu sabia 
trebuia să facă faţă tilharilor de drumul mare, de care 
nu ducea lipsă bătzinul continent. 

Tînărul Petru va fi cunoscut din plin asemenea is- 
prăvi, căci, despărţindu-se de Laski, a străbătut multe 
ţări, ajungînd pînă la curtea lui Filip, regele Spaniei, 
care l-a şi ajutat cu bani. Părăsind curtea spaniolă, a 
mers adeseori pe jos. alteori călare, pînă apuca să-şi 
vîndă calul, dîndu-se cînd conte de Zryny, cînd comisar 
al împăratului german. După multă pribegie, va ajunge 
şi la Praga, unde n-a mai fost crezut pe cuvint că ar fi 
de neam mare, şi i s-a cerut s-o dovedească. Avea 
asupra lui numai scrisorile fetelor lui Lăpuşneanu. 
măritate în Polonia, dar din ele se înţelegea limpede că 
le era frate. Mai ales Tofana se arăta tare îngrijorată de 
soarta frăţiorului ei. 

Ajungind la Istanbul în plină frămîntare cu privire la 
domnia lui Aron-vodăl. se poate să-şi fi încercat şi el 
norocul, întrucît era frate cu domnul Moldovei, avînd 


acelaşi tată. Cu această ocazie, agentul habsburgilor a 
lăsat să se înţeleagă că pribeagul Petru n-ar fi fost 
vrednic de domnie. După spusa lui, prin 15 septembrie 
1558 tînărul ar fi fost închis la Weissenthurm şi mai 
apoi la Tallenburg, osîndit să sape, cu lanţuri de miini 
şi de picioare, la şanţurile Vienei..'. 

Se înţelege că pentru habsburgi Aron-vodă era do- 
rit, neştiind ce ginduri va fi avut străinul lui frate. De 
altfel, nu aveau pricină să se îngrijoreze prea mult 
susţinătorii lui Aron-vodă, căci fratele său era sărac 
lipit 

1 Domn al Moldovei, zis si Aron Tiranal (1591— 
1592; 1592—1595). 

ămiîntului. Frumos, deştept, de neam domnesc, dar 
-fără bani! Acest lucru l-a înţeles şi Petru, care nu şi-a 
mai nierdut vremea pe ulițele Istanbulului, ci s-a dus 
tocmai la Praguri, la cazacii zaporojeni. Aceştia puneau 
preţ de bărbăţie şi vitejie, mai mult decît pe aur ori viţă 
aleasă- Cu bucurie i-au făgăduit tot sprijinul şi l-au în- 
drăgit, încît a mai rămas o vreme printre ei. Din 
această prietenie i s-a tras şi porecla de Petru Cazacul, 
de mare preţ, mai cu seamă în ochii moldovenilor. 

Erau deosebit de viteji cazacii, nimic de zis, şi o 
dovediseră în luptele alături de lon-vodă, numai că nu 
aveau bani şi nici o ţară a lor, care ar fi putut să-l pună 
pe tronul Moldovei, precum Polonia, de pildă. Pă- 
răsindu-şi noii prieteni, s-a dus la starostele Kameniţei, 
izbutind să-i cîştige prietenia. La 9 iulie 1592. cînd 
acesta trimite scrisoare hatmanului coroanei, Jan 
Zamoiski, îi va îngădui şi lui Petru să-şi adauge 
dorinţele. Aron-vodă neavindu-se prea bine cu Poarta, 
unde tocmai era chemat pentru a da socoteală, Petru îi 
scria lui Zamoiski că fusese căutat de un ceauş, care-i 


făgăduise sprijinul turcilor în caz că ar mai pofti domnia 
Moldovei. Or, aflîndu-se ca oaspete pe pămînt polonez 
şi dorind prietenie, el a găsit de cuviinţă să ceară 
îngăduinţa, dar şi sprijinul cancelarului.. . Dădea încă o 
dovadă de isteţime, cerînd îngăduinţa Poloniei şi lăsînd 
să se înţeleagă că în schimb îi va fi cu credinţă. Cit 
despre ceauş, este cu putinţă să-şi fi amintit careva de 
pribeag, cînd se auzise de mazilirea lui Aron-vodă. Cum 
însă acesta avea prieteni mai puternici, ca solul 
Engliterrei. Edward Bar-ton, şi mai ales pe ienicerii 
care-l împrumutaseră cu bani şi se temeau că prin 
mazilire şi-ar fi pierdut banii, nimeni nu s-a mai gîndit 
la Petru cel hoinar. 

Inţelegind că pe cale paşnică nu se putea dobiîndi 
domnia, cu puţină oaste cîtă strânsese s-a încumetat 
să Pătrundă în Moldova, pe cînd lipsea Aron-vodă. Nici 
n-avea nevoie de mulţi oşteni, fiindcă ţara întreagă îl 

voia ca domn, şi tare s-a mai bucurat cînd, pe la 
jumătatea lui august, s-a înscăunat la laşi. Boierii 
răsuflau uşuraţi, crezindu-se scăpaţi de tirania lui Aron, 
mare vărsător de sînge, iar ţăranii, care îl ştiau prieten 
cu cazacii, nădăjduiau în întoarcerea vremurilor lui lon- 
vodă, atit de îndrăgit de ei. De altfel Petru-vodă se 
arăta cu multă înţelegere către nevoiaşii ţării. Că aşa a 
fost nu mai încape îndoială, întrucît după citeva luni, 
într-o cu-vîntare ţinută la 10 ianuarie 1493 în faţa lui 
Sigismund Bathory, veneţianul Paolo Giorgio pomenea 
printre altele că Petru-vodă fusese ales de ţara 
întreagă. 

La Cluj s-a auzit de schimbarea domniei abia la 3 
septembrie, dar Istanbulul aflase din 26 august că An- 
drei  Taranowski, staroste de Bar, împreună cu 
starostele de Kameniţa îl aduseseră domn pe Petru- 


vodă. înfuriat rău a mai fost sultanul, care a şi trimis o 
mustrare regelui polon, cerîndu-i să nu se amestece în 
numirea domnilor din ţările române, unde numai el 
avea un asemenea drept. Apoi, regele se înşelase 
sprijinind un amăgitor, căci adevăratul fecior al 
Lăpuşneanului murise, din pricina unei molime, cu 
mulţi ani înainte, şi chiar la Istanbul, pe vremea 
răposatului Sigismund August... 

Petru-vodă n-a ţinut seama de vorbele sultanului, 
ci s-a apucat să-şi rinduiască domnia. A trimis îndată 
soli peste munţi la Sigismund Bathoryl, dar acesta nici 
n-a vrut să stea de vorbă cu ei. în taina sufletului său, 
Sigismund riîvnea şi domnia Munteniei şi a Moldovei, 
ca. împreună cu propria ţară, să le facă una şi el să se 
încoroneze rege. 

Nici solia trimisă la curtea regelui polon n-a fost 
primită de teama turcilor. Atunci boierii, mai mult decit 
Petru-vodă, au hotărît să meargă într-o solie cît mai 
mare la Poartă. Ar fi făcut orice, numai să se scape de 

1 Principe al Transilvaniei (1581—1597; 1598— 
1599 şi 1601—1602). 

Aron Tiranul! Poate că din această pricină nici n-au 
fost crezuţi, cînd au făgăduit pentru domnie un milion 
de galbeni. Pe deasupra, ţara Moldovei ri-ar mai fi fost 
su-nusă la bir trei ani la rînd, ca să se mai poată 
întrema înlruciîtva, fără a se micşora haraciul cuvenit 
stăpinirii. Totodată, boierii se plîngeau împotriva lui 
Aron-vodă, care le vărsa sîngele numai ca să le apuce 
moşiile şi a-verile, osîndindu-i, pe nedrept, de hiclenie. 
Făcea numai fărădelegi, batjocorind şi siluind jupîniţe şi 
neveste de boier, fără de nici o ruşine. Cu multă 
supunere, boierii cereau să fie lăsat în scaun Petru- 


vodă, barem vreo cîţiva ani, ca să se poată întoarce pe 
la casele lor toţi pribegii, spre binele împărăției. 

Poate că. dacă solii ar fi răzbit la padişah, l-ar fi 
înduplecat, dar au ajuns numai la marele vizir, care, 
după ce i-a ascultat şi a luat darurile aduse, i-a trimis 
acasă, spunindu-le că ceea ce doreau ei era peste 
putinţă. Desigur, trecuse sub tăcere faptul că solul 
englez ceruse să nu fie smintit din scaun Aron-vodă, în 
vreme ce interesele împărăției turceşti erau legate de 
Engliterra... Cu multă părere de rău a făcut solia cale 
întoarsă, în timp ce. pe la 19 septembrie, se auzise la 
Istanbul că Sigismund Bathory ar fi trimis în Moldova 
2000 de oşteni sub comanda lui Sibrik, iar beglerbegul 
Greciei sta cu oastea gata să treacă Dunărea, pe la 
Silistra. Insă Petru-vodă era hotărit să-şi apere ţara, cu 
sprijin țărănesc. 

Intre timp, la Poartă s-a ivit un alt frate al celor doi 
domni de pînă acum, lon Despot, care făgăduia cu mult 
peste un milion de galbeni, deşi n-avea nici un ban m 
buzunar. Va fi fost poate acel pribeag loan Bogdan, 
care ajunsese pînă pe malurile Tamisei, ori vreun alt 
hoinar prin ţările Apusului. La 17 septembrie „bogatul" 
domnişor a fost surghiunit în ostrovul Rodos, cu un tain 
“e 15 aspri pe zi şi făgăduiala că. dacă va fi nevoie de 
el cîndva, va fi chemat. N-a mai fost nevoie! 

187 

Ştiind că faimoşii ieniceri de odinioară deveniseră 
un fel de tîlhari de drumul mare, Aron-vodă nu s-a mai 
încrezut în ei, ci i-a cerut sprijin lui Sigismund Bathory. 
La rîndul său, Petru-vodă, deşi nădăjduia că va dobiîndi 
prin bună înţelegere domnia, ca să nu fie luat pe 
nepregătite, l-a făcut pe boierul Orăş hatmanul oştilor 
de către munte, ca să stea în faţa lui Sigismund, iar 
restul oştirii, împreună cu însuşi Petru-vodă, s-a tras în 


Ţara de Jos, ca să-i aştepte pe turci, care se vesteau a 
fi cam la vreo 50 000. 

Cum s-au petrecut faptele, ne-o spune veneţianul 
Paolo Giorgio, în cuvintarea sa din 10 ianuarie 1593, la 
Alba lulia: „.. . totuşi, Petru vodă Cazacul, care fusese 
ales de moldoveni ca domn al lor, s-a apărat frumos 
îm-x potriva turcilor cu acei prea puţini oameni care-i 
avea, astfel că i-a oprit să intre în ţara sa; nu i-ar fi 
lăsat niciodată să treacă Siveso (Şiret), apă foarte 
mare, care a-proape desparte Moldova de [ara 
Românească, dacă nu s-a,- fi înspăimîntat de oamenii 
Alteţei Voastre, pe care i-aţi trimis în ajutorul lui Aron şi 
care au fost cauza retragerii voievodului cazac spre 
casă"1. 

Cu toate că veneţianul a povestit destul de 
limpede cum a fost înfrînt Petru-vodă, ar mai trebui 
adăugat că în timp ce hatmanul Orăş stătea cu oastea 
în Baia, oştenii lui Sibrik au pătruns nestingheriţi prin 
alte trecători, ajungind în cetatea de scaun la 11 
octombrie. La aflarea veştii, Petru-vodă s-a tras cu ai 
lui către laşi. căutînd să se apere prin pădurile din 
preajmă. Dar că-lărimea l-a părăsit pe cînd se aştepta 
cel mai puţin, ră-mînînd numai cu lefegiii ce fuseseră 
mai înainte în garda lui Aron-vodă. Prietenii lui, cazacii, 
au lovit Tighina. dar degeaba, căci lefegiii l-au prins şi 
l-au dat legat lui Aron. Şi astfel, la patru zile după 
înfrîngerea lui Petru, Aron-vodă intra în laşi, alături de 
Veli-aga. 

1 Călători străini..., op. cit., voi. III, p. 392. 

Se uitase, poate, despre întîmplările petrecute 
peste vară în Moldova, cînd, la 23 octombrie, într-un 
amurg de toamnă fierbinte, o corabie aducea în portul 
Stanbu-lului vreo sută de prinşi cu mîinile în bututci, ca 


fiind rămăşiţele oastei răzvrătitului ghiaur, Petru. Erau 
murdari şi însîngeraţi, însă, cu toate că numai privirile 
le mai rămăseseră dirze şi neînfricate, mulţimea de 
gură-cască de pe uliii s-a îmbulzit să-i ocărască şi să-i 
batjocorească. S-or fi aşteptat să vadă nişte căpcăuni 
înspăimântători, învinşi de vitejii ieniceri, şi poate că 
de aceea şi dregătorii au poruncit să-i spele şi să le 
dea o înfăţişare mai arătoasă, spre a fi duşi în faţa 
Divanului. Se lăudau cu o biruinţă ce nu fusese a lor, 
dar barem învinşii trebuiau să arate pe măsura 
împăunării victorioşilor. Apoi, şi mai mare le-a mai fost 
bucuria, cînd, în 14 noiembrie, a fost adus, tot cu o 
corabie, capul răzvrătiţilor, însuşi Petru vodă Cazacul... 
Plecase din oraşul sultanilor cu capul sus şi plin de 
nădejde în soarta lui, iar acum se întorcea în lanţuri, 
dar la fel de semet! Dacă agentul habsburgic va fi avut 
dreptate, că mai fusese înlănţuit cînd va prin şanţurile 
Vienei, acestea aveau să fie cele din urmă lanţuri cu 
care l-a norocit amara lui soartă.. 

Pe le nu l-au mai dichisit, ci l-au înfăţişat aşa cum 
era. în Divan, chiar a doua zi, de dimineaţă. Fără să se 
umilească în faţa turcilor, le-a vorbit în propria lor 
limbă, nesocotindu-se cu nimic vinovat de răzvrătire. El 
fusese chemat la domnie de către toată ţara, şi nu a 
vrut decit să domnească pacea şi buna înţelegere. 
Trimisese solie la vecini, dar aceştia nici n-au vrut să 
stea de vorbă, ba nici solia ce o trimisese la Poartă nu 
a fost ascultată, cu toate că era vocea tării.. . Nu se 
simţea cu nimic vinovat, iar scornelile batjocoritoare 
asupra trecutului său erau strigătoare la cer. El era 
fecior de domn Şi, mai mult, îndreptăţit de a fi stăpiînul 
ţării prin însăşi voinţa norodului său... 

Chipeşul domn, deşi în stare jalnică, i-a pus pe gîn- 
duri pe dregătorii ce trebuiau să-l judece. Unii dintre ei 
făgăduiau iertare, dacă s-ar fi lepădat de credinţa stră- 
moşească, dar Petru-vodă nu era un oarecare, ci fecior 
de domn, şi nu putea împărtăşi credinţa Profetului, nu- 
mai ca să-şi scape viaţa! De altfel, padişahul a trimis 
po», runcă să nu se piardă vreme cu judecata, ci să fie 
osîn-dit ca răzvrătit şi dat pe mina lui Siav.us-paşa. 
Acesta, parcă de frică să nu se întoarcă altfel porunca 
şi să fie iertat în aceeaşi după-amiază de 15 noiembrie, 
l-a şi agăţat în cîrligele din zidurile seraiului. Moartea 
avea să vie greu şi după chinuri îndelungate, osînditul 
suferind nu numai foamea şi setea, ci şi batjocura şi 
loviturile de pietre ale mulţimii de pe uliţi, fericită de 
asemenea petrecere. .. 

A stat în cîrlige, carne vie sîngerîndă, toată după- 
masa şi vreo două ore de noapte, cînd, pe neaşteptate, 
sultanului i se va fi făcut milă de nefericitul osîndit. . Ca 
să-l scape de chinuri, a trimis pe Bostangi-paşa să-l 
stringă de git! Leşul a fost lăsat gol puşcă la vederea 
trecătorilor îndelungată vreme, slujind şi ca hrană 
corbilor şi muştelor. Abia în ziua cînd funia s-a rupt, 
ceea ce mai rămăsese din frumosul domn s-a prăbuşit 
la picioarele zidului. O inimă miloasă i-a adunat 
rămăşiţele şi le-a dat pămîntului, spre veşnică odihnă. 

Uciderea domnului român în oraşul de pe Bosfor a 
fost începutul unui obicei, căci i-au mai urmat şi alţii, 
dar pentru nici unul sultanul nu a arătat atita milă... 


MLADIŢA REITEZAIA 

Micuţul lancu, pe care lumea îl ştia de feciorul 
curelarului Georg Weiss, pe îngustele ulite braşovene 
şi-a petrecut copilăria. Cum se mai întîmpla pe atunci, 
meşterul se încurcase cu Ecaterina, o româncuţă de 


prin Ţara Birsei. iar aceasta născuse un fecioraş. care. 
ce-i drept, nu prea îi semăna, dar tatăl nu-şi dădea 
seama. Tare l-a mai îndrăgit curelarul pe copil şi nu 
precupeţea nimic ca să-l aducă pe lîngă el. fâcîndu-l 
luteran şi învă-ţîndu-l meşteşugul lui, atît de bănos pe 
atunci. 

Anii trecură ca-n zbor, şi copilandrul de odinioară 
ajunse un fecior zdravăn şi frumos, cînd mama nu mai 
rabdă să ţină o taină numai de ea ştiută. lancu nu era 
feciorul curelarului. ci al răposatului Petru vodă Rareş! 
Păstrase adincă taină, numai de teama ca nu cumva să 
păţească ceva nevinovatul vlăstar domnesc. Fiind în 
stare să se apere singur, a socotit că sosise vremea să 
dea pe faţă obirşia coconului domnesc. Proba de netă- 
găduit va fi fost acel semn, pe care domnii Moldovei îl 
înfierau la naştere pe trupul odraslelor lor, fie că erau 
tegiuite, fie că nu. 

Se va fi mihnit bătrînul Weiss aflind adevărul, dar, 
inima lui cea bună, n-a stat împotriva tînărului, pe 

care atît de mult îl îndrăgisel. în cele din urmă, 
lancu a părăsit Braşovul şi, avînd dovada strălucitei lui 
obiîrşii, s-a îndreptat spre curtea împăratului, încercînd 
să se căpătuiască. După un drum lung şi plin de 
peripeții, va izbuti să ajungă şi chiar să fie primit la 
curte. Acolo îl va fi cunoscut el pe Ştefan Bathory, 
prinţul transilvan ţinut ostatic pînă cînd s-a terminat 
războiul dintre împărat şi loan Sigismund Zapolya, rege 
al Ungariei şi principe al Transilvaniei. Se poate chiar 
ca ostaticul să fi îndrăgit purtările alese ale tînărului, 
care îi amintea de meleagurile sale transilvane-. 

Soarta însă l-a minat mai departe pe vlăstarul 
domnului moldovean, nădăjduind mai mult noroc pe 
malurile Bosforului- Acolo va închega o striînsă 


prietenie cu Bartolomeo Brutti, un albanez supus 
venețian. Prin vara anului 1575, pe cînd papa vroia să 
facă un schimb de prinşi de război cu turcii, Veneţia a 
socotit că Brutti ar fi fost cel mai bun mijlocitor. Vorbea 
mai multe limbi, mai cu seamă turca şi italiana, aşa că 
şi sultanul şi papa s-au învoit, schimbul făcîndu-se pe 
dată, la Raguza3. Brutti a intrat mai apoi în slujba 
Spaniei, şi abia în 1578 s-a întors la Istanbul, în suita 
lui Marigliano, solul regelui Filip al Il-lea al Spaniei 
(1556—1598). îndată ce l-a cunoscut pe lancu, poreclit 
„sasul", a început a unelti cu prietenii lui spre a dobîndi 
domnia Moldovei ce i s-ar fi cuvenit feciorului lui Petru 
Rareş. 

Mergînd prea departe cu urzelile, cei doi prieteni 
au stirnit mînia marelui vizir Sinan-paşa, care a 
poruncit întemnițarea lor. Mai pe urmă s-a răzgindit şi 
nu i-a dat pierii, ci pe lancu l-a surghiunit în Rodos, iar 
pe Brutti 

1 După Andrei Veress, Alte lucrări nouă despre 
lancn vodă Sasul, în „Revista istorică", XI, Bucureşti, 
1925, p. 147— 152. 

- Vezi pe larg în „Cercetări Istorice", VIII—IX, laşi, 
1925, p. 216. 

3 Azi oraşul Split, în Croaţia. 

răi 

trimis la Raguza cu treburile Porţiil. În urma lor au 
rămas ceilalţi prieteni şi mai ales rudele soţiei lui 
lancu, care nu s-au lăsat pînă cînd Petru vodă Şchiopul, 
domnul Moldovei, n-a fost mazilit. lancu Sasu se 
însurase cu Măria din familia Paleologu a foştilor 
Impărați greci, pe care a luat-o avînd trei copii, dar şi o 
frumoasă zestre şi neamuri multe şi puternice. Atunci 
va fi făgăduit lancu haraci de 50 000 de ducați, iar pe 


deasupra 80 000 sultanului şi 20 000 mamei lui, 
sultana valide. Nici marele vizir nu a fost ocolit, 
făgăduindu-i-se 150 de cai moldoveneşti, îndată ce va 
dobîndi domnia-. Se lega apoi faţă de Poartă că, domn 
fiind, nu avea să mai ţină ţara Moldovei la mare 
prietenie cu Polonia, aşa cum făcuse pînă atunci Petru 
vodă Şchiopul. 

Fie că n-a mai fost la îndemină alt domnitor, fie că 
darurile vor fi fost îndestulătoare. lancu Sasul a fost 
adus din Rodos, la 20 noiembrie 1579, şi înfăţişat 
marelui vizir. La numai o săptămînă, în 26 noiembrie 
1579, domnul Moldovei a fost mazilit, iar în locul lui a 
căpătat steag de domnie lancu Sasul. La începutul lui 
decembrie, solul polon la Poartă, Martin Lubienecki, l-a 
şi vestit pe hatmanul Poloniei, Jan Zamoysky, că domn 
fusese făcut loan. „fiul răposatului domn al Moldovei". 
Dar Petru Şchiopul fusese un prieten al polonilor, aşa 
încît vestea nu avea de ce să bucure curtea de la 
Varşovia. în 2 decembrie fostul domn lua calea 
surghiunului la Alep, iar lancu-vodă pleca înspre 
Moldova, pe 6 decembrie. Cu o zi mai înainte s-a 
întîlnit cu doamna Chiajna, care de fapt îi era soră, şi 
poate că-şi vor fi făgăduit sprijin unul altuia. Cind va fi 
ajuns noul domn la laşi, nu se ştie Prea bine. Zic unii să 
fi sosit abia în 17 februarie 15803, 

1 După N. lorga, Domnia lui Petru vodă Şchiopul, 
prefaţă ia volumul Hurmuzaki, Documente, »XI, 
Bocureşti, 1900. -' După D. Ciurea, op. cit. 3 Vezi R. 
Ciocan, op. cit. 

dar se poate să se fi înşelat, căci în ianuarie 1580 
Barto-lomeo Brutti a intrat în Moldova, unde domnul şi 
prietenul său l-a făcut vel-postelnic- 


Ca să poată dobindi domnia, lancu-vodă s-a înda- 
torat nu numai la rudele nevestei, ci şi la mulţi alţi 
greci, unii dintre ei însoţindu-l pentru a-şi căpăta mai 
cuiînd banii şi camătă. Aducerea atitor venetici a stîrnit 
mari nemulțumiri pămiîntenilor, care se învăţaseră cu 
domnia cea blajină a fostului voievod. Apoi, ţinîndu-şi 
făgădui ala că va strica prietenia cu Polonia, lancu s-a 
îndreptat către austrieci, pe care-i cunoştea atit de 
bine, făcînd un strîns prieteşug cu Hans Reuber, 
stăpinul Kasoviei. în Polonia era rege Ştefan Bathory, 
fostul ostatic de la Viena, care nu-i suferea pe 
habsburgi, pentru amestecurile lor în Ungaria şi 
Transilvania. Turcii erau aţiţaţi împotriva Bathoreştilor 
de către Pâl Mârkhazy, un mare duşman de-al lor, care 
se aciuise la Poartă, nădăjduind vreo domnie prin cele 
trei ţări româneşti. Regele de la Varşovia se ruga de 
Poartă să i-l dea pe mînă, dar turcii pretindeau în 
schimb doi mîrzaci tătari ce se adăpostiseră în Polonia. 
Unul dintre ei rivnea să ia locul hanului tătăresc, şi 
turcii tare ar fi poftit să-l aibă mai curînd pe lîngă ei, 
decit în Polonia. Pînă atunci. Mârkhazy era slobod să 
stea la Istanbul. ştiind el prea bine că greu s-ar putea 
face un asemenea schimb. 

Printre cele dintii griji ale noului domn fu şi aceea 
de a trimite caii făgăduiţi, spre a-l mai îmbuna pe Si- 
nan-paşa, care se cam îndoise că lancu Sasul ar fi fost 
vrednic de domnie. Apoi a început a face necazuri şi 
supărări neguţătorilor lehi, trecători prin Moldova, ba a 
cutezat chiar să desfacă scrisorile regelui către Poartă. 
Nu-s-a purtat prea bine nici cu cei ştiuţi ca prieteni ai 
Poloniei, scurtîindu-i de capete şi mai ales luîndu-le a- 
verea după aceea. 

Din pricina purtărilor lui prea aspre cu boierii şi cu 
leşii, au început pirile la Poartă, şi astfel, prin luna 

mai 1580, s-a aflat la Istanbul de prietenia dintre 
domnul Moldovei şi Hans Reuber. Multe pungi 
burduşite a trebuit să împartă solul austriac pentru a 
potoli mînia dregătorilor otomani şi a-i face să uite de 
primejdioasa prietenie a beiului de Bogdania. în 2 
iunie, solul francez din Istanbul scria că postelnicul 
Brutti căpătase averea unui boier ucis din poruncă 
domnească şi că se poate să fi fost chiar el unul dintre 
cei ce-l pîrîseră. 

Aflase măria-sa că peste Nistru, pe la cazaci, se 
aciuise un flăcăiandru de vreo 16 ani, care se dădea 
să-miînţă de domn şi ar fi poftit domnia Moldovei. A 
făcut vodă cum a făcut şi i-a amăgit pe o seamă de 
atamanil, care l-au tras după ei şi pe domnişor, 
chipurile să se  năimească în slujba domnului 
moldovean cu lefuri grase. Amarnică le-a mai fost 
dezamăgirea, cînd la porunca lui vodă au fost legaţi cu 
toţii şi trimişi la Istanbul ca nişte răufăcători călcători 
de hotare. Se arăta şi în acest, fel vrednic şi cu 
credinţă faţă de Poartă, ca să nu poată spune careva 
că ar fi hain. 

Din nou va fi întîmpinat împotrivirea unor boieri 
mai cutezători, în frunte cu lon Golia, pe care domnul 
n-a întirziat să-i descăpăţineze, căci de la 11 august în 
actele divanului domnesc s-au ivit nume noi. lancu 
făcuse curăţenie cu barda şi printre dregători. 
înspăimiîntaţi, o parte dintre boieri, care se duseseră, 
chipurile, la sfinţirea monastirii Suceviţa, au apucat 
calea pribegiei în Polonia. Alţii s-au tras peste munţi, 
ori în Ţara Românească, ba chiar şi la Istanbul, stîrnind 
peste tot piră contra lui lancu-vodă. Fugiseră atunci 
vlădica Gheorghe, vornicul leremia, hatmanul Balica şi 
mulţi alţii, mai cu seamă din neamul Movileştilor-. 


De teamă să nu fi întins prea tare coarda, lancu 
vodă a pus frumoasa lui pecete cu vultur şi cu 
inscripţia 

1 Căpetenie cazacă. 

2 Radu Popescu, op. cit. 

LANCUL D:G: PRINCEPS MOLDAVIAEI, pe o 
scrisoare către vecinii săi de la miazănoapte, în 16 
noiembrie 1580. Nu era către rege, ci către toţi 
voievozii, starostii, castelanii şi burmiştrii din Lehia, 
cărora cu vorbe mieroase le făgăduia prietenia şi 
pacea la hotare, fără să le mai pricinuiască necazuri 
neguţătorilor. Se arăta chiar dornic să-i ajute cu oaste, 
la caz de nevoie. 

Bucuros a mai fost regele Ştefan Bathory, nădăj- 
duind în purtări mai frumoase ale domnului, pe care 
altfel îl cunoscuse la curtea habsburgilor. Era tare în- 
curcat riga în lupte cu cneazul Moscoviei şi, auzind 
despre frumoasa scrisoare a lui lancu-vodă, darnică în 
făgăduieli, i-a cerut să-l ajute cu oaste. Se ştia că voie- 
vodul alcătuise oaste de lefegii, mai cu seamă unguri, 
vestiți pentru bărbăţia lor în lupte, încît regele, fiind de 
un neam cu ei, tare i-ar mai fi folosit pe plata domni- 
torului. lancu-vodă, văzînd că i se cereau fapte şi nu 
numai făgăduieli, a devenit mai zgircit şi a dat înapoi, 
zicînd că nu-i stă în putinţă fără îngăduinţa sultanului. 
Atunci a văzut şi regele că făgăduielile domnitorului nu 
fuseseră decit vorbe goale. 

Mînios, Bathory l-a trimis ca sol la Poartă pe pan 
Dzierzek, să-l ceară pe Mârkhazy (dar fără să-i ducă în 
schimb pe tătari) şi să-l pirască pe lancu pentru 
răutăţile făcute Poloniei. Se părea că vechea ceartă 
dintre turci şi lehi se schimbase în prietenie, şi prin 
martie 1581 se şi zvonise mazilirea lui lancu-vodă. 


Poate că atunci îşi va fi cumpărat el moşia Kăssmark, 
cu ajutorul lui Reuber, ca să aibă un adăpost în ţara 
nemţească, sub aripa proteguitoare a Kasoviei. În afară 
de aceasta, s-a zorit să strîngă cît mai mulţi bani, atit 
pentru datorii, cît şi pentru pribegia ce s-ar fi putut ivi, 
mai cu seamă că avea o familie destul de mare. li 
plăcea să se 

1 „lancu Dei Gratia Princeps Moldaviae" (lancu, 
prin graţia lui dumnezeu, domnul Moldovei). 

noarte cu mare pohfală, ba uneori chiar şi fără 
noimă, aşa după cum scriu cronicarii că poruncise să i 
se facă sanie de os, cu care se plimba vara prin fîrg. Și 
cum singura cale de a mai scoate ceva bani a rămas 
tot țărănimea, a scornit atunci birul cel nou pe ţară: 
zeciu-iala boilor. 

Bieţii ţărani, şi aşa destul de jefuiţi de boierii lor şi 
nemaiputind suferi atita asuprire, s-au ridicat cu furci şi 
cu topoare împotriva stăpinirii. Cei dintii au fost 
lăpuşnenii, avînd pe Lungu în frunte, care-şi luase pe 
dată numele de „lon vodă", şi năzuiau chiar să 
răstoarne domnia, aşezindu-l în loc pe voievodul lor. 
Răsculaţii s-au întîmpinat cu oastea domnească în 
ianuarie 1582, la Balota, pe Prut, şi crincenă a mai fost 
încăierarea dintre boieri şi ţărani. Oştenii domneşti îi 
aveau în frunte pe vornicul Bucium şi pe postelnicul 
Brutti, dar nu se ştie care ar fi fost sfirşitul, dacă 
viteazul „lon vodă" nu s-ar fi înecat în Prut. Rămaşi fără 
căpetenie, răsculații au fost răzbiţi şi puşi pe fugă; n-au 
mai cutezat multă vreme să se ridice din nou. Ciţiva 
dintre prinşii mai răsăriţi din oastea lui Lungu ajunseră 
legaţi-cobză la Istanbul. 

Nu prea era pe placul solilor moldoveni că au dat 
acolo peste pan Dzierzek, care nu mai contenea cu pira 


împotriva domnului lor. întâlnirea a avut loc chiar în 
divanul împărătesc, de faţă fiind însuşi marele vizir. 
Solul regesc, luîndu-se la ceartă cu boierul lui lancu 
vodă, l-a înşfăcat de barbă şi l-a zgilţiit zdravăn. Puțin a 
lipsit ca Sinan-paşa să nu poruncească o bătaie, în 
numele padişahului, pentru o asemenea purtare necu- 
viincioasă, dar s-a ţinut. 

Aşadar, Sinan-paşa şi-a întors faţa de la lancu- 
vodă. De altminteri, şi aşa nu prea îl avea la inimă, 
după cum nici pe soră-sa, Chiajna, care nu se mai 
bucura de tre- 

1 După N. lorga, Domnia lui Petru..., op. cit. 

cere pe la Poartă. Se zice că, prin iulie 1582, 
Alexandru, feciorul lui lancu-vodă, s-ar fi dus la 
Istanbul cu plocoane pentru sultan, dar, încercînd să fie 
primit şi de marele vizir, acesta nici n-a vrut să audă, 
iar prin luna august a dat poruncă să fie întemnițat, 
nemaiauzindu-se nimic despre el de atunci. La 1 
septembrie, Petru-vodă Şchiopul fu adus din surghiun 
şi căpătă iar steag de domnie, lancu-vodă fiind 
mazilit]. 

Rău i-a mai părut domnitorului pentru scaunul 
pierdut, dar se va fi mîngiiat cu gindul că la Kăssmark, 
unde îşi avea moşie, va trăi în pace şi belşug, mai ceva 
ca un domn. A strîns întreaga lui avere, la care a mai 
adăugat şi vistieria ţării, şi s-a pregătit de drum greu şi 
lung, fiindcă prin Transilvania nu ar fi putut răzbi, încă 
din 3 iulie 1582, pe cînd se mai afla domn, auzise că 
Gaspar Kornis, corniţele de Maramureş, le ceruse 
bistriţenilor să aibă grijă ca nu cumva lancu-vodă să 
treacă pe la ei, în drum spre Kasovia. Cu toate acestea, 
în Braşov nici la 5 octombrie nu se aflase de fuga dom- 
nului ce se născuse la ei. 


La 15 septembrie 1582, solul venețian din Istanbul 
îi scria dogelui că Bartolomeo Brutti ar fi dobîndit dom- 
nia pentru Petru vodă Șchiopul! Asta ar însemna că-şi 
părăsise prietenul aflat la necaz, şi n-ar fi fost de 
mirare la un om ca Brutti. De fapt şi cu Petru-vodă se 
avusese bine, că doar el îl sfătuise să se facă rege al 
Daciei, unind sub schiptrul lui toate cele trei ţărişoare, 
căci de mult se vintura prin acele părţi un asemenea 
gînd. 

Plecarea din ţară a lui lancu-vodă n-a stîrnit păreri 
de rău, căci purtările lui n-au fost dintre cele mai fru- 
moase. Cronicarii zic că ar fi siluit jupînesele boierilor 
şi-că multe alte fărădelegi ar fi săvirşit, mai cu seamă 
vărsare de sînge boieresc, spre a se îmbogăţi, dar cam 
aşa 

1 N. lorga, Studii si documente XXIII, (f-a), 
Bucureşti, p-415—416. 

viaţa în acele întunecate vremuri ale istoriei... 
Acum, nu-i mai rămăsese altă cale de ales decit să 
încerce să se strecoare prin Pocuția, către Kăssmark, 
cu toate că avea un convoi destul de mare, greu să 
poată trece nebăgat în seamă. în afara doamnei Măria 
şi a domniţelor Elena, Chiajna, Despina şi Voica, mai 
era lancu Bogdan, feciorul ce-i mai rămăsese, precum 
şi Filip spătarul, Emiliana şi Chrisafina, copiii doamnei 
din prima căsnicie. De asemenea, Bernadini, Anton, 
lani, Mihai şi mulţi alţi greci, rude sau prieteni care şi- 
au legat soarta lor de a domnitorului, însoţindu-l în 
pribegie. Cam la vreo 250 de călăreţi greci şi 
moldoveni, precum şi lefegiii lui Nagy Tamas, cu două 
bombarde, trebuiau să apere convoiul la caz de 
primejdie. Era de trebuinţă o bună pază înarmată, căci 
încă de la plecare au avut de întîm-pinat împotrivirea 


moldovenilor, care s-au strîns cu mic — cu mare spre 
a-l împiedica să plece cu vistieria ţării. Lefegiii i-au 
împrăştiat cu uşurinţă, şi n-au mai întîm-pinat alte 
necazuri pe drum, în ziua de 5 septembrie sosind la 
Snyatin. 

Starostele Mikolaj lazlowiecki s-a împotrivit trecerii 
lor mai departe, cu toate darurile ce i se făgădui-seră. 
El o ţinea una şi bună că fără îngăduinţa regelui nu 
puteau trece prin Pocuția, poftindu-i pe lancu-vodă şi ai 
lui să aştepte pînă va veni porunca regească. Dom- 
nitorul însă îşi aducea prea bine aminte de faptele lui 
neplăcute regelui, şi puţină nădejde îşi punea în obti- 
nerea încuviinţării. Pe furiş a căutat să se strecoare din 
Snyatin, apucînd calea spre munte, dar tare l-a mai în- 
furiat pe pan lazlowiecki o asemenea purtare. în 
fruntea ostaşilor ce-i avea la îndemină. le-a luat urma 
şi a dat de ei la Kolaczkovce. 

Văziîndu-i pe următori, însoțitorii lui Vodă au vrut să 
scoată săbiile şi să răzbească cu fcrţa, dar domnul s-a 
împotrivit, poruncindu-le să aştepte potoliţi. Cum se va 
*i înţeles cu starostele nu stim, dar oină la urmă l-au 

lămurit sub cuvint că avea să aştepte pe loc 
hotărîrea regelui. încrezători, polonezii s-au gindit să 
se întoarcă, dar mult n-a aşteptat nici lancu-vodă şi, 
fără să-i pese de cuvintul dat, a poruncit din nou fuga 
spre Kasovia. Vestea i-a ajuns din urmă pe staroste. 
întorcîndu-se. pînă în seară a şi dat de urma convoiului. 
Carele trecuseră prăpastia pe un pod, iar acesta, după 
ce au scăpat şi călăreţii de partea cealaltă, fusese 
stricat. înciudaţi, polonii au tras cu bombardele, dar 
fugarii şi-au văzut nestingheriţi de drum. Cel puţin aşa 
gindeau ei, căci nu aveau de unde şti că starostele şi 
oamenii lui, cunoscători ai potecilor muntoase, aveau 


să le iasă în cale. Aşa s-a în-timplat la 14 septembrie la 
Salatin, cînd nici de astă dată lancu n-a îngăduit 
împotrivirea cu armele. Numai că lazlowiecki, sătul de 
cîte pătimise cu ei, i-a trimis pe dată sub pază.la Liow, 
ca să se descurce cei de acolo cu asemenea oaspeţi. 

La început nici liovenii nu i-au îngăduit în oraş, fiind 
prea mulţi oşteni şi temiîndu-se să nu le facă vreo 
pagubă tirgoveţilor, aşa că le-au poruncit să-şi aşeze 
tabăra în afară. Vestea prinderii domnului Moldovei a 
răzbătut cu iuţeală şi o mulţime de tirgoveţi s-au 
năpustit cu mic-cu mare să-l vadă, crezind că era 
vreun Căpcăun, după faptele lui cele rele. Vor fi fost 
tare dezamăgiţi cînd au găsit într-un car lipscănesc un 
om bolnav de po-dagră, care abia de se putea mişca 
de durere. Şedea alături de nevastă şi copii, cu o 
înfăţişare blajină, dar mai cu seamă ridea tot timpul, cu 
tot necazul ce păţise... 

Asemenea privelişte nu putea stîrni decit mila oa- 
menilor din jur, şi mai-marii Liowului n-au vrut să mai 
aibă supărări, ca în vremea cînd la ei fuseseră descă- 
păţinaţi alţi domnitori românil, aşa că au poruncit să 
fie duşi cu toţii în oraş. Oştenii au fost trimişi pe la ma- 

1 în piaţa centrală a Lwowului au fost decapitaţi 
Ştefan vodă Tomşa (în 1564) şi Nicoară vodă Potcoavă 
(în 1578). 

halale, în timp ce carul cu familia domnească a 
străbătut urbea înconjurat de pază armată, călare şi 
pedestră, pînă în oraşul de jos, unde au fost închişi. Se 
zvonise că nu vor adăsta aici multă vreme, ci vor fi 
trimişi mai întîi înăuntrul" ţării. Nimeni nu aflase prin 
tirg că vistierul curţii, pan lacynt Mladziejoski, abia 
sosit în Liow, aducea porunca tainică a regelui ca 
pribeagul să fie ucis cît mai curînd. Era mare zorul, de 


teamă ca prinsul să nu ajungă cumva pe mîna turcilor, 
cărora ar fi trebuit să le dea şi bogăţiile ce le luaseră 
polonezii. 

Cele din urmă ceasuri ale vieţii lui.lancu vodă Sasul 
au fost povestite, de un martor al acelor întîmplări, 
într-o cărticică latinească, numită Fatum lanculae Pala- 
tinae Moldaviael. Se poate afla pe această cale că 
domnul a fost despărţit de ai lui şi, închis singur, nu-i 
era îngăduit să vadă decit pe călugării bernardini. Cine 
ştie ce-i va fi făgăduit călugărul Lozinsky, de vreme ce 
l-a făcut pe lancu-vodă să se lepede de credinţa 
luterană şi să treacă la catolicism?! Poate chiar 
scăparea vieţii să fi fost preţul convertiţii lui, căci papa 
Grigore al XIII-lea (1572—1585) a cerut regelui Henric 
al Ill-lea al Franţei să se roage te polonezi pentru viaţa 
„Punului catolic", lancu-vodă... 

Turcii de asemenea îl cereau pe fugar, dar mai cu 
seamă bunurile ce le avusese asupra lui, căci cărase cu 
el o adevărată comoară. E drept că pe drum, pînă a nu 
fi prins , convoiul fusese jefuit de către cîțiva paznici, 
care au fugit. Mai apoi, la Salatin, după ce au încăput 
pe mina starostelui lazlowiecki, oamenii acestuia şi el 
însuşi au făcut o zdravănă vămuire, şi n-au fost străini 
de acest obicei nici liovenii. Totuşi, din ce a mai rămas 
Şi a fost dus la Varşovia, s-a spus că era vorba de 
vreun milion de ducați, în afară de giuvaericale, care 
nu erau nici ele puţine. Avusese stofe de Damasc, 
haine de bro- 

1 Soarta lui lancu, domnul Moldovei (lat.). 

cart cusute cu perle şi nasturi de aur, apoi blănuri 
scumpe acoperite cu argint şi nestemate, precum şi 
multe ceasornice, de mare preț pe acea vreme. Dar 


solilor turci li s-a răspuns că asupra fugarilor nu s-a mai 
găsit nimic, şi s-au întors cu miinile goale, cu toate că 
nu puteau crede aşa ceva. 

În sfîrşit, tocmai o asemenea bogăţie a dus la osîn- 
direa stăpînului ei, ca nu cumva, rămînînd în viaţă, să 
scape vreo vorbă despre cei ce-l jefuiseră. Aşadar, 
soarta fiindu-i pecetluită, au pătruns în temniţa lui 
judecătorii regelui, arătindu-i pricinile pentru care 
trebuia să-şi piardă capul, dar, desigur, nu cele 
adevărate. Mai întîi, nu jurase credinţă regelui, aşa 
cum se cuvenea s-o facă un domn moldovean ce se 
ţinea prieten cu Polonia. Apoi, în răutatea lui, a făcut o 
mare supărare regelui desfăcîndu-i scrisorile, ca să nu 
mai vorbim de necazurile ce le făcuse neguţătorilor şi 
sătenilor de la hotare, arzindu-le şi jefuindu-le satele. l- 
a aţiţat mereu pe turci împotriva polonilor, ba a 
îngăduit şi tătarilor să treacă prin Moldova, spre a jefui 
ţinuturile poloneze. Şi vor mai fi fost şi alte pricini, 
scornite atunci, încît se vedea ciît-colo că trebuia să 
ispăşească. 

Zadarnic s-a dezvinovăţit lancu-vodă, ba a cerut să 
se înfăţişeze însuşi regelui spre. judecată, căci porunca 
de osîndire nu îngăduia altă cale. Unii încercaseră să 
mai tărăgăneze, zicînd că s-ar fi putut afla de la osîndit 
ceva taine de-ale turcilor, dar degeaba! Şi-a dat seama 
şi lancu-vodă că trebuia să moară, căci tăcerea 
morţilor nu este niciodată primejdioasă. Şi astfel, ziua 
de 28 septembrie 1582 fu sorocită pentru împlinirea 
cumplitei porunci regeşti. 

Urcat în carul osîndiţilor sprijinit de noii săi prieteni, 
călugării, care l-au însoţit pînă la moarte, a trecut apoi 
prin mijlocul mulţimii care, cu lacrimi în ochi, nu-l mai 
vedea acum rîzînd ca-n prima zi . . . Jalea cea marea 


fost în piaţă, cînd şi-a luat rămas-bun de la doamnă şi 
de la copii, rugindu-i pe judecători să aibă milă de 
soarta lor. Cu greutate a urcat scările ce-l duceau la 
butucul gidelui, din cauza bolii, după care liovenii au 
putut să vadă şi cel de-al treilea cap de domn român 
rostogo-lindu-se, în numai cîţiva ani! Trupul cel fără de 
viaţă a fost ridicat cu multă grijă de fraţii bernardini, în 
vreme ce familia mortului l-a însoţit cu bocete 
româneşti (iulus dacicus) de mare jale. Văduva 
doamnă Măria l-a plins trei zile în şir şi şi-a jertfit 
frumoasele ei plete negre în semn de mare durere, 
fiind alături de soţul ei , şi atunci cînd lespedea cea 
grea din biserica bernardi-nilor l-a acoperit. Apoi 
lucrurile şi-au urmat firul, şi numai călugării ciopliţi în 
piatră ce se ridicau pe două rînduri pînă la marginea 
acoperişului, către crucea din virf, au rămas să 
vegheze acea mlădiţă retezată din trunchiul familiei 
Rareş. 

Ce s-a mai întîmplat după aceea, ne spun alţi mar- 
tori ai vremii. Lioveanul Bartolomeu Zimorovicz, care a 
trăit între anii 1597 şi 1677, scriind istoria oraşului său, 
aşa după cum a aflat-o din cărţi pentru vremurile mai 
vechi şi după mărturiile bătrînilor pentru cele mai apro- 
piate, pomenea că, în vremea copilăriei lui, încă se mai 
păstra sabia călăului cu care fusese tăiat capul lui 
lancu vodă şi că amintirea osîndirii era încă vie în 
mintea bătrînilor din oraş. Mai zicea Zimorovicz că 
după treizeci de ani au fost scoase rămăşiţele vechii 
biserici minorite, 

cu oare prilej fusese stricat şi mormîntul lui lancu- 
vodă. dar că i se pregătise altul, nou. Atunci a văzut şi 
el sicriul, care încă mai era întreg, şi vechiul mormînt 
căptuşit cu mătase roşie. Dar nu i-a fost dat 


pribeagului domn să rămînă pe vecie nici măcar acolo, 
căci în 1817 guvernatorul austriac al Liowului a 
poruncit să fie scoşi toţi morţii din biserica 
bernardinilor. Istoricul laworsky spune că 330 de sicrie, 
mare parte întregi, şi 173 de căruţe cu rămăşiţe 
omeneşti au fost scoase atunci şi îngropate de-a valma 
în noile cimitire de la marginea oraşului, în acest fel, 
urma lui lancu-vodă, mlădiţă din trupul lui Rareş, s-a 
pierdut pe vecie! 


UN STEFAN TRANSILVAN 

După o copilărie lipsită de griji în vechea cetate a 
Clujului, tînărul Ştefan s-a văzut pus de către părintele 
său să aleagă ce avea să fie în viaţă. Şi- alege calea 
armelor. Familia Bocskay, din care făcea parte, era 
vestită nu numai în tot oraşul, dar şi pretutindeni în 
ţară. Oameni dirzi, viteji, bogaţi, dar cu mare dragoste 
de ţară erau toţi cei din neamul lui. Se înrudeau cu cele 
mai mari familii transilvane, ba chiar şi din Ungaria, 
printre care vestiţii Bathoreşti. 

S-ar putea crede că numai datorită numelui pe 
care-l purta, tînărul Ştefan ajunge în scurt timp la mari 
ranguri ostăşeşti, dar nu a fost aşa. Datorită virtuţilor 
deosebite şi faptelor sale de vitejie, devine 
comandantul cetăţii Oradea, iar o dată cu trecerea 
anilor capătă şi înalta slujbă de comite de Bihor. Ca 
mare stăpîn de moşii şi căpetenie de comitat, şi-a dat 
seama că starea locuitorilor nu era deloc 
multumitoare, şi pe cît i-a stat în putinţă a încercat să 
le înbunătăţească traiul. Dar, spre a^ izbuti pe deplin, 
ar fi fost de trebuinţă mai întîi neatârnarea ţării. 

Se dusese vestea de cîrmuirea cea dreaptă a comi- 
telui -Bocskay, iar cînd nepotul său, Sigismund 


Bathory, ajunge principe al ţării, l-a poftit în preajmă-i, 
la Alba 

lulia. A fost cel mai de seamă sfetnic al prinţului, 
dar şi cel mai ascultat. Toate treburile politiceşti le 
rînduiau laolaltă, şi nu puţine poveţe căpătase nepotul 
de la unchi. 

Pe acele vremuri, de sfîrşit al celui de al XVI-lea 
veac, ţara Transilvaniei era supusă împărăției turceşti, 
care-i îngăduise oarecare libertate, dar nu îndestulă. 
Sigismund Bathory, spre deosebire de înaintaşi, s-a 
gindit să scape de oblăduirea turcească. Şi Bocskay 
într-un gînd cu el a fost. Prinţul socotea că întărindu-şi 
puterea, alipind Transilvaniei şi celelalte două ţări 
surori, ar fi ajuns rege al unei.ţări ce s-ar fi putut 
înfrunta cu Semiluna. . . Pe de altă parte. Ştefan 
Bocskay credea că singura cale de urmat ar fi fost 
trecerea cu totul de partea împăratului Rudolf al II-lea 
de Habsburg. După el, austriecii erau mai în măsură să 
lupte cu turcul, iar transilvanii să-i sprijine, căci dorinţa 
nepotului nu putea fi decit un vis. 

Într-o vreme, lui Sigismund i s-a năzărit să lase 
domnia Transilvaniei în schimbul a două ducate de prin 
Silezia. Văzîndu-l cît era de nehotărit. Bocskay l-a sfă- 
tuit să lase locul vărului său, Andrei. Acesta, în 
calitatea lui de faţă bisericească, ar fi constituit o 
stavilă pentru turci. Şi, catolic fiind, de bună seamă că 
ar fi trecut în tabăra catolicilor habsburgi... 

De astă dată, n-a fost bună povaţa lui Bocskay! 
Noul principe s-a socotit îndeajuns de înţelept, încît s-a 
lipsit de sfaturile şi îndrumările lui. Spre a nu-i stirni 
vreo împotrivire, l-a însărcinat să meargă sol la Rudolf, 
tocmai la Praga. în urma lui însă. i-a trimis vorbă că nu 
mai avea ce căuta în ţară, moşiile şi slujba fiindu-i 


luate. împăratul, aflind vestea şi cunoscînd ascuţimea 
minţii lui Bocskay, precum şi înclinarea lui spre aus- 
trieci. l-a luat în slujba sa, ca sfetnic. De la curtea lui 
Rudolf a urmărit Bocskay tot ce s-a petrecut în ţara sa 
la cumpăna dintre cele două veacuri. .. Mihai Viteazul a 

făcut dovada că ceea ce gindise şi Sigismund şi 
alţii de mai înainte era cu putinţă! 

Poate că se va fi bucurat de întoarcerea lui Sigis- 
mund, şi de bună seamă că l-a cunoscut pe falnicul Mi- 
hai, în vremea cînd fusese pribeag pe la Praga ori 
Viena, dar despre asta nu ne-a rămas nici o mărturie. 
Vremea petrecută ca sfetnic împărătesc i-a fost de 
mare folos, dîndu-şi seama că ţara lui nu dorea, nici 
oblăduire turcească şi nici ocrotire habsburgică. L-a 
chemat şi dorul de ţară, încît în 1604 s-a întors pe 
plaiurile natale, do-bîndindu-şi din nou averea. S-a 
întristat însă văzind că, pe lîngă sărăcia pe care o ştia, 
jafurile lefegiilor făcuseră şi mai mare pagubă. Nu ezită 
să se dea de partea răzvrătiţilor şi haiducilor, care 
luptau cu arma-n mînă împotriva bandelor de lefegiil. 
Dar căpetenia cea mai de seamă a acestora, generalul 
Barbiano Belgioioso din Ka-sovia, era un italian trufaş, 
urit chiar de orăşenii în mijlocul cărora trăia. Generalul, 
punînd mîna pe vreo cîţiva haiduci şi supunîndu-i la 
cazne, află cu mirare că şi fostul sfetnic împărătesc, 
Ştefan Bocskay, face parte din rindul răzvrătiţilor. Şiret, 
s-a făcut a nu şti nimic şi, prietenos, l-a poftit pe 
Bocskay la Kasovia. Avea de gînd să-l înlănţuiască în 
vreo temniţă, dacă nu chiar să-l îm- _ puste, ca 
trădător al împăratului... 

Prin oameni de credinţă, Bocskay află gîndul gene- 
ralului şi, în loc să se ducă la Kasovia, îi strînge în ju-ru- 
i pe toţi nemulţumiţii şi pune mîna pe citeva cetăţi 


dinspre împărăţia austriacă. Furios, Belgioioso se dă pe 
faţă, prouncind lefegiilor să se stringă cu toţii la 
Adorjân” unde veniseră şi vestitele căpetenii Pezzen, 
Dampierre, Cavriolo şi alţii, spaima statelor europene, 
pornind spre Transilvania. 

1 V. Motogna, Războaiele lui Radu Şerban, în 
Memoriile Academiei Române, Secţia Istorie, Seria Ill, 
voi. VI, Bucureşti, 1927, p. 73 şi urm. 

Bocskay şi oştenii lui nu s-au înspăimîntat de faima 
lefegiilor. înfruntîndu-i cu bărbăţie, la Aleşd, în 4 oc- 
tombrie 1604, i-au pus pe fugă. însuşi Belgioioso cel 
mîndru s-a văzut nevoit să-şi caute scăpare la Oradea, 
dar, aflind cît de îndrăgit era Bocskay acolo, a cerut 
pace. Cum era şi de aşteptat, biruitorul nici n-a vrut să 
audă de împăcare cu ticălosul general. Ruşinat, Bel- 
gioioso a luat drumul către casă. Mare nu i-a fost 
atunci uimirea, văzînd că porţile Kasoviei i s-au închis 
în nas! Nemaiavînd încotro, a plecat mai departe, pînă 
la Sze-pesvaralya, în Ungaria de Sus. 

Pe urmele înfumuratului general, dar primind şi a- 
jutor turcesc, Bocskay a pătruns în Kasovia la 15 oc- 
tombrie, unde fu primit cu mare bucurie. în acest fel, 
toate părţile ungureşti de către miazănoapte erau în 
stă-piînirea lui. Prietenii din Transilvania i-au cerut 
atunci să le fie principe, domn al părţilor ungureşti şi 
comite al secuilor. La 19 noiembrie în acelaşi an, 
marele vizir Lalâ Mehmet a şi trimis „adhname'1, cu 
toate că Bocskay nu ceruse aşa ceva. 

Rămăseseră însă în Transilvania urme ale stăpinirii 
habsburgice. Clujul se afla în puterea a trei comisari 
împărăteşti, de asemenea, Gherla şi altele. Bocskay l-a 
trimis pe generalul său Ladislau Gyulaffy împotriva Clu- 
jului. Unul dintre comisari, Krausenek, simțindu-se vi- 


novat de nedreptăţi, dăduse bir cu fugiţii mai din 
vreme. Ceilalţi doi, Imhoff şi Hoffman, plini de sine, 
scriau în 2 noiembrie nobilului Kornis: ,„ . . . unii îşi 
pierd capul la auzul unor zvonuri mincinoase, dar 
dracul nu e aşa de negru precum se crede. Noi sîntem 
siguri că majes-tatea-sa are grijă de apărarea acestei 
ţări. Basta e pe drum cu toată puterea lui şi Radu 
Voievod încă se îmbie 

1 Confirmarea domniei, în scris, de către saltaa. 

209 

întreaga oştire, vrind să slujească împăratului şi 
ţărilor sale'"1.. . 

Nu aflaseră cei doi că Radu Şerban- trimisese 
vorbă împăratului că nu-i era în putinţă să intre cu 
oastea în Transilvania. Văzuse domnul român că 
Bocskay era tare îndrăgit pretutindeni şi aflase că 
cetăţile Ineu, Li-pova şi Caransebeş i se închinaseră şi 
că numai în Gherla se mai ţineau tare lefegiii. în 
schimb paşa de Timişoara, deşi de partea lui Bocskay, 
s-a cam înspăimiîntat văzînd că toţi bănăţenii îl 
aşteptau pe Bocskay şi s-a dus pe dată la Istanbul, 
după porunci noi. Totuşi, Bocskay încă nu stăpînea 
întreaga ţară. în afară de Cluj şi Gherla, mai era şi 
secuimea, care se cam codea să treacă de partea lui, 
ştiindu-l neam cu Bathoreştii, prigonitorii secuilor, însă 
la 21 februarie 1605 are loc o adunare a secuilor la 
Miercurea Nirajului, unde Petky, căpitanul de Odorhei, 
îi convinge pe toţi să se încreadă în steaua lui Bocskay. 

Aşa se petreceau faptele atunci cînd „generalul 
morţii", Giorgio Basta, ucigaşul lui Mihai Viteazul, s-a 
îndreptat „cu toată puterea", cum spuneau cei doi co- 
misari, asupra Transilvaniei. Se aştepta ca Bocskay să i 
se închine, dar, văzind că acesta era hotărit să-l 
înfrunte, se lăsă păgubaş şi ceru pace. .. De data asta, 


Bocskay a fost cel care a stat la îndoială, primind pînă 
la urmă pacea cu condiţia ca generalul să recunoască 
neatirnarea Transilvaniei. Aşa ceva nu stătea în 
puterea lui Basta, şi deci nu s-au împăcat, dar 
generalul s-a tras înapoi. 

La 20 aprilie, o Dietă adunată la Szerencs i-a întărit 
puterea ca principe al Transilvaniei, iar Poarta s-a 
învoit să-l facă rege al Ungariei3. Tot atunci s-a hotărît 

1 Traian Mutaşcu, Radu Şerban, Bucureşti, 1978, p. 
86— 

2 Domn al Ţării Româneşti (1602—1611). 

3 liouis Leger, Historie de l'Autriche Hongrie, Paris, 
1895, 

91. 

ca toate credinţele din ţară să aibă drepturil, dar 
nu s-a pomenit şi de cea a românilor, care erau cei mai 
mulţi. 

Bocskay a judecat însă că mai întîi ar fi trebuit în- 
chegată Transilvania ca ţară neatirnată, şi mai pe urmă 
ar fi avut timp şi pentru coroana Sfintului Ştefan-. în 
acest sens, primejdia i s-a părut a fi cu mult mai mare 
din partea lui Radu Şerban, decit de la oraşele săsești, 
într-adevăr, voievodul român avea oaste puternică, dar 
nu se încumeta să-l atace, de teama turcilor. Prinţul a 
căutat să lege prietenie cu leremia Movilă, la care îşi 
găsise adăpost Simion Movilă:!, fostul domn al' Ţării 
Româneşti, duşmanul lui Radu Şerban. Acestuia, 
Bocskay i-a făgăduit sprijin la Poartă, să-şi recapete 
domnia. 

Deşi înscăunat încă din 1602, Radu Şerban primise 
steag de domnie abia în 1604, şi nu se prea îmbia să 
se strice cu turcii de dragul lui Basta care îl zorea să 
pătrundă peste munţi. Pînă la urmă, voievodul a 


îngăduit generalului său lefegiu, Gheorghe Raț, să 
plece el, ca şi cum n-ar fi fost cu ştirea domnului. La 
începutul anului, prin februarie 1605, Raț şi bandele lui 
de lefegii se aflau în Transilvania, prădînd ca-n codru, 
pe unde apucau. Dar Bocskay şi-a dat seama pe dată 
că lefegiii nu veniseră de capul lor. înfuriat, a cerut 
încă o dată la Poartă, în 25 martie, să fie schimbat 
domnul muntean. Nu se ştie însă din care pricină 
dregătorii otomani în-tirziau să-i facă pe plac, şi atunci 
prinţul a hotărît să facă şi el ca Radu Şerban. Fără să 
se amestece de-a dreptul, l-a sfătuit pe Simion Movilă 
ca, împreună cu generalii transilvani Petky şi Gyulaffy. 
să-l izgonească pe 

1 Albert Sayous, Historie generale des honqgrois, 
Buda-pest—Paris, 1900, p. 333. 

- Ştefan I| cel Sfînt, rege al Ungariei (997—1038), 
aici în sensul de coroana Ungariei. 

3 Simion Movilă, domn al Ţării Româneşti (1601— 
1602) şi al Moldovei (1606—1607). 

Radu Şerban din ţară, dar pribeagul domn nu s-a 
încumetat,. 

În ziua de 9 mai 1605 fusese sorocită Dieta de la 
Tîrgu Mureş, urmînd să hotărască alegerea lui Ştefan 
Bocskay ca prinţ, precum şi rinduiala în ţară. Dieta însă 
n-a putut să se desfăşoare cum ar fi trebuit, din pricina 
zvonului că Raţ, cu lefegiii lui, chipurile, venea asupra 
oraşului. Toată dieta s-a tras atunci în tabăra lui Gyu- 
laffv, ridicată undeva prin apropiere, şi acolo a hotărit 
ca Bocskay să fie principele ţării. Oraşele săseşti, în 
afară de Sighişoara, se împotriveau alegerii; şi, fiindcă 
dieta socotea trădător pe oricine nu asculta de prinţ, 
judele Braşovului, Mihail Weiss, s-a înfăţişat el însuşi ca 
să se înţeleagă cu Bocskay. N-a mai fost cînd, fiindcă 


oştenii lui Raț au izbit pe neaşteptate tabăra, trecîndu-i 
prin sabie pe toţi pedestraşii. Ceilalţi, cîţiva din dietă şi 
călărimea în frunte cu Gyulaffy, abia au scăpat cu fuga, 
oprindu-se în preajma cetăţii Sighişoara. Era de fapt 
sin-gurul oraş săsesc prieten, dar care nu i-a primit pe 
fugari între zidurile cetăţii. 

Gyulaffy a ridicat o nouă tabără, în aşteptarea oas- 
tei trimise de prinţ, în frunte cu Ludovic Râkpczy şi Ga- 
briel Bethlen, avînd şi oşteni de ajutor de la leremia 
Movilă. Cum însă aceştia întiîrziau să sosească, 
Gyulaffy avea nevoie de bani să-şi întărească puţina lui 
oaste şi s-o hrănească. Cui să se adreseze, dacă nu 
prietenilor din Sighişoara? Auzind de bani, neguţătorii 
din frumoasa cetate nu s-au mai învoit şi, ca nu cumva 
Gyulaffy să se repeadă cu forţa asupra lor, au deschis 
porţile cetăţii, pof-tindu-l pe Rat şi bandele sale să-i 
apere. 

Amarnic s-au mai căit sighişorenii de prostia fă- 
cută, căci Raț şi ai lui se purtau în oraş de parcă l-ar fi 
cucerit. Pocăiţi, s-au rugat de judele Weiss să se pună 
chezaş că vor da bani. numai să fie scăpaţi de 
„oaspeţii" pe care ei îi poftiseră. 

La 4 iulie 1605 are loc o înţelegere între Weiss şi 
Gyulaffy, ca oştenii prinţului să iasă din satele săsești, 
iar Raț să părăsească Sighişoara. îeţelegere făcută fără 
Raț! Cum era de aşteptat, acesta nu se dădea dus nici- 
cum, în vreme ce sibienii nu voiau să-i primească pe 
oştenii lui Bocskay. în schimb, în Braşov intraseră 
moldovenii lui Simion Movilă şi turcii lui Aii paşa, 
aşe/indu-se pe chiolhanuri în contul orăşenilor. Alte 
plocoane şi alte încercări pentru a se scăpa de 
venetici, care pătrunseseră pretutindeni în ţară. .. 


Principele vede acum limpede că apucase pe un 
drum greşit, care n-a dus decit la pagubă şi luptă. Nea- 
tirnarea Transilvaniei era strîns legată de prietenia cu 
celelalte ţări române, aşa cu o dovedise Mihai Viteazul! 
N-avea decit să-i urmeze calea... 

Pentru început, l-a rugat pe judele Weiss, pe care-l 
ştia prieten cu Radu Şerban, să încerce o împăcare. în 
vara aceluiaşi an solii transilvani au şi iscălit la Tîrgo- 
vişte o înţelegere cu domnul român. Făgăduia, prinţul, 
să evite certurile şi să nu-l mai sprijine pe Simion Mo- 
vilă la Poartă, iar în caz de primejdie, oferea adăpost 
domnului român în Transilvania. La rîndul său, voievo- 
dul îi îndemna pe braşoveni să se supună lui Bocskay 
şi, ca să-şi arate buna-credmţă, Radu Şerban mai dă 
drumul din oaste şi altor lefegii, care de acum îi 
prisoseau. De asemenea, o dată cu solia transilvană ce 
se întorcea acasă, a fost trimis şi diacul domnesc 
Nicolae, cu misivă către Raț, poruncindu-i să se retragă 
şi să nu facă pagube în Transilvania. Dar unde se mai 
găseau  lefegii ascultători?! Nici gînd să lase el 
Sighişoara, unde o ducea atit de bine! Chipurile, el ar fi 
plecat, dar lefegiii lui, nemți, şi cazaci, nu se îndurau. .. 
Cu greu s-au lăsat duşi, abia după ce s-au înţeles cu 
prinţul, la 9 septembrie, iar sighişorenii s-au zorit să 
pună lacăte mari porţilor cetăţii, răsuflînd uşuraţi. 

Abia acum se părea că ţara va căpăta mult rivnita 
linişte! Pe la jumătatea lui August, Clujul îşi deschide 
larg porţile şi îl primeşte cu muită dragoste şi bucurie 
pe cel ce odinioară se născuse acolo. La 21 august, a şi 
ajuns o solie de la leremia Movilă, în frunte cu vornicul 
Nistor Ureche. Se ruga domnul Moldovei ca prinţul să 
nu plece urechea la făgăduielile amăgitoare făcute la 
Tîrgovişte şi să rupă prietenia cu Radu Şerban. Ca do- 


vadă a prieteniei moldovenilor, Cristea şi Ştefan vorni- 
cul, cu oaste de vreo patru mii de călăreţi, aveau po- 
runcă să asculte de alteţa-sa. Insă Bocskay s-a dovedit 
cinstit cu moldovenii, spunîndu-le în faţă că ţinea prea 
mult la prietenia domnului de la miazăzi şi că n-avea 
de gind să se lepede de ea. leremia-vodă nu s-a lăsat; 
la 23 august solii moldoveni se rugau de generalul 
Petky să-i sprijine pe lîngă principe, dar degeaba! Chiar 
şi la 15 septembrie, cînd Dieta de la Mediaş fusese 
chemată să hotărască asupra actelor iscălite la 
Tîrgovişte, vornicul Ureche s-a înfăţişat din nou, cu 
rugămintea domnului său. Nici Radu Şerban nu a 
rămas mai prejos, ci a trimis tot atunci o solie de 24 
boieri, care se înţeleseseră mai întîi cu judele Weiss, la 
Braşov. În faţa Dietei, solii români au spus cu tărie că 
nu-l mai vor pe Simion Movilă ca domn! Moldovenii au 
plecat din nou fără izbîndă, şi abia la 30 iunie 1606, 
cînd a murit leremia-vodă şi locul i l-a luat Simion, s-au 
potolit şi ei. Rămăsese doar nesupunerea comitelui 
Albert Huet al Sibiului, dar, nemaia-vind sprijinul lui 
Radu Şerban, s-a închinat şi el alteţei sale, curmînd 
astfel şi ultima neînțelegere din ţară. 

La 19 mai, Poarta îi întărise domnia, dar Huseyn- 
bey îi aduce adhname-ul abia după Dieta de la Mediaş. 
Acum avea toate împuternicirile de a fi stăpînul ţării iar 
înţeleaptă lui politică aduce în ţară pacea şi prietenia 
vecinilor. Trebuiau însă îndepărtați, cu orice preţ, hab- 
sburgii. cît mai departe spre apus. liberînd astfel şi pă- 
mînturile ungureşti de sub stăpînirea lor. îl va numi 

214 

deci ca guvernator, în locul lui, pe Sigismund 
Râkoczy, om de încredere şi de ispravă, iar prinţul 
însuşi va părăsi Transilvania, îndreptindu-se către 
soare-apune. . 


Era frumoasă şi senină acea zi de 10 noiembrie 
1605 cînd s-a adunat atita lume pe cîmpia de la Rakoş. 
Veniseră de pretutindeni în întîmpinarea lui Mehmtt 
Lalâ, marele vizir, care avea să aşeze pe creştetul 
viteazului prinţ transilvan sfinta coroană a regelui 
Ştefan. în uralele mulţimii, marele vizir l-a încoronat, i- 
a încins sabia şi i-a înmînat schiptrul regesc din partea 
sultanului. Totodată, o solie i-a adus şi coroana de fier 
a Transilvaniei, parcă spre a-i aminti că era fiul acestor 
meleaguri ce i se închinau. Dar el ştia prea bine că, 
deşi încoronat rege, tot principe transilvan rămînea, 
căci regatul Ungariei era sfirtecat între austrieci şi 
turci, iar liberarea lui era o îndatorire sfîntă pentru anii 
ce vor urma... Trebuia înfrintă mai întîi împărăţia 
habsburgică, şi alungată pe vecie de pe meleagurile 
carpatice. 

Viena era însă înspăimîntată de înfăptuirile princi- 
pelui ce-i fusese cîndva sfetnic şi mai cu seamă de felul 
în care izbutise să şi-i facă prieteni pe cei doi domni ro- 
mâni de peste munţi. Prin faţa ochilor imperiali se va fi 
perindat iarăşi chipul lui Mihai Viteazul.. . dar nu cumva 
şi Bocskay avea acelaşi gind? Dacă aşa era, atunci să 
împărtăşească şi soarta valahului! Şi astfel i s-a ho- 
tărit moartea. .. 

Faimosul Raț, dat afară din slujba lui Radu Şerban, 
a intrat în oastea împărătească şi.a fost trimis în Tran- 
silvania pentru ca, în lipsa prinţului, să facă mai rău 
decit făcuse. N-a avut noroc hoinarul general, fiindcă, 
prins de oamenii prinţului, a fost aruncat în temniţă. 
Văzind că nici prin Raț n-au reuşit să răscoale ţara, ge- 
neralii împăratului s-au învoit să încheie pace, prin luna 
iulie 1606, dar nu l-au recunoscut pe Bocskay ca rege, 
ci numai ca principe al Transilvaniei, cu drept de 


moştenire pentru urmaşii lui. Cu alte cuvinte, austriecii 
s-au 

împăcat pentru o vreme cu gîndul că Transilavnia 
nu mai atîrna de ei. în calitatea sa de rege al Ungariei, 
Bocs-» kay a cerut generalilor ca supuşii lor unguri să 
se bucure de drepturi politice şi de libertate de 
credinţă, şi dorinţa i-a fost îndeplinită. Deocamdată 
toată lumea avea nevoie de pace, fiindcă furtunile ce 
bîntuiseră la începutul veacului aceste meleaguri mare 
sărăcie şi jale aduseseră. 

În sfîrşit, principele Bocskay s-a dovedit a şti cînd 
trebuie lăsată spada din mînă, spre a fi înlocuită cu is- 
cusinţa, şi s-a zbătut în aşa fel, încît a izbutit să-i facă 
pe turci să se împace cu austriecii. într-adevăr, se 
poate spune că datorită lui se încheie pacea de la 
Zsisvatorok, din 11 noiembrie 1606. Bucuros de aşa 
izbîndă, s-a hotărit să-şi serbeze crăciunul la Kasovia, 
cu toate că era prea aproape de oamenii împăratului. 
El nu s-a temut, dar ceea ce părea de necrezut s-a 
întîmplat... 

În ziua de 29 decembrie, pe neaşteptate, principele 
se stinge din viaţă, sub ochii prietenilor lui îndureraţi! 
Şi cum nu era de închipuit ca un om în plină putere să 
cadă trăsnit din senin, de o boală ciudată, toate 
bănuielile  căzură pe capul cancelarului Kallay, 
cunoscut pentru simţămintele lui de prietenie faţă de 
împăratul de la Viena. Că el va fi fost vinovatul ori 
nu ... mulţimea înfuriată s-a năpustit asupra temniţei 
unde fusese închis pe dată. Scos în piaţă cu sudălmi şi 
ghionturi, fără să-l mai supună la vreo judecată, l-au 
sfirtecat în bucăţi. 


Toate clopotele Clujului băteau în ziua de 18 fe- 
bruarie 1607, cînd alaiul mortuar intra pe porţile oraşu- 
lui înveşmiîntat în negru. Cu numai cincizeci de ani 

1 A. Sayous, op.cit. 

înainte, acolo văzuse Bocskay pentru prima dată 
lumina zilei, şi tot acolo copilărise. Cu lacrimi grele l-a 
plins toată suflarea din oraş şi împrejurimi, însoţindu-l 
o lungă bucată de drum pe cel ce le fusese prieten şi 
stăpin... 

A vrut să facă mult pentru ţara lui acest Ştefan al 
Transilvaniei, dar moartea i-a curmat pe negindite 
avîn-tul. A fost prinţ, a fost rege, dar mai presus de 
toate a fost un om, care i-a iubit pe oameni! 


NASIRUSȘSNICUL PRINCIPE GABRIEL 

„lară el, afurisitul de Bâthory Gâbor, s-a ridicat la 
atita înălţime, prea mare, a furiei, sau mai curînd a ne- 
buniei celei mai cu vîrf, încît, gonind şi tăind cu sulița 
de-a călare ciinii, se făcea de rîsul tuturora, căci ce om 
cuminte şi pus să domnească peste popoare trage cu 
su- ' lita în cîini?"1... Sînt vorbele egumenului de la 
monas-tirea Dealu, acel cronicar Matei al Mirelor, care 
va fi fost martor la întimplările de care pomeneşte. Dar 
oare numai astfel de năstruşnicii să fi făcut Gabriel 
Bathory, în scurta lui domnie? 

Rămăsese orfan de la 12 ani, cînd, murindu-i tatăl, 
a fost dat în grija unchiului său, Ştefan Bathory de 
Ecsed, om posac, ferecat la suflet. Copilul era tare 
nebunatic, jucăuş, ceea ce n-a fost pe placul 
epitropului său, care i-a făcut o viaţă aspră şi presărată 
zilnic numai cu învăţătură calvinească, deşi micul orfan 
era născut catolic. Aşadar, de la preoţii papistaşi din 
vremea copilăriei învățase una, iar mai tirziu altele, şi 


poate aceasta să fi fost pricina că îşi însuşise 
prefăcătoria şi se va răzvrăti, 

1 N. lorga, O nouă cronică în proză a lui Matei al 
Mirelor, în  „Manuscripte" Il, Academia Română, 
Memorii, Secţia Istorie, Seria III, Bucureşti, 1899, p. 17 
—25. 

măcar în sufletul său, împotriva tuturor, ştiind însă 
să se stăpinească la vreme. 

Aşa va fi făcut şi la curtea împărătească de la 
Viena ori de la Praga, unde şi-a petrecut o parte a 
vieţii, după ce l-a părăsit pe ursuzul său unchi de la 
Ecsed. Acolo, cum era şi firesc, tînărul vlăstar al 
Bathoreştilor s-a bucurat de multă cinste şi dragoste. 
Era de o frumuseţe fără seamăn, de o forţă 
nemaipomenită la cei 19 ani ai săi, dar şi uşuratic. 

În mijlocul habsburgilor s-a prefăcut a fi un înfocat 
catolic, spunînd tuturor că cea mai arzătoare dorinţă a 
lui era să înstăpînească credinţa papei şi a împăratului 
în toată Transilvania. Aşa de bine i-a amăgit, încît toţi 
curtenii şi chiar şi împăratul cu dragă inimă l-ar fi spri- 
jinit să ajungă principe şi să stîrpească erezia. Pe de 
altă parte, faţă de fruntaşii calvini din ţară şi haiducii 
care-i sprijineau, se mărturisea ca cel mai înverşunat 
duşman al papistaşilor. .. Se.poate spune deci că avea 
două feţe, şi cu folos pentru el, căci, după moartea 
prinţului Bocskay. ţara avea nevoie de un stăpin la fel 
de înţelept şi cutezător, în stare să calce pe urmele 
răposatului. într-adevăr, cu toţii au găsit că frumosul 
Gabriel era cel mai potrivit. La Dieta din 5 martie 1608, 
cînd fu ales principe al Transilvaniei, s-au bucurat 
astfel şi catolicii şi calvinii. 

Moartea ciudată a înaintaşului său l-a făcut pe Ga- 
briel să nu se strice pe faţă cu împăratul, drept pentru 


care a şi trimis pe doi credincioşi prieteni, Kornis şi 
Imreffy, la Kasovia. Acolo stăpinea, în numele împăra- 
tului, nobilul Illeshâzy, care îl cunoscuse la curte pe tî- 
nărul prinţ şi-l îndrăgise, nădăjduind că prin el se va 
face înălţarea Transilvaniei. S-a învoit pe dată cu solia 
lui Gabriel şi chiar au iscălit o înţelegere, prin care prin- 
cipele făgăduia să nu rupă Transilvania de împărat, ba 
chiar să-l şi ajute cu oaste împotriva oricui. La porunca 
stăpînului lor, solii au avut grijă să adauge la cele 
scrise 

câ . . „în afară de turci"! Nu şi-a dat seama 
llleshâzy de vicleşugul celor adăugite şi că austriecii de 
fapt cam numai cu turcii se războiau pe atunci. Gabriel 
avea astfel grijă să nu se strice cu Poarta de dragul 
împărăției hab-sburgilor. care se arătase a nu fi chiar 
atit de puternică pe cit îi era fala. 

La Poartă îl trimite pe cel mai de seamă bărbat de 
stat al său. Gabriel Bethlen1, care izbuteşte să obţină 
nu numai adhname-ul, ci şi o iertare pe trei ani de birul 
către turci. Astfel, datorită înţelepciunii noului principe, 
se aşeză o bună rînduială cu marii vecini. 

Mai pe urmă, împăratul a băgat de seamă că prin- 
cipele îl cam păcălise, făgăduindu-i ajutor împotriva. . . 
nimănui. în 1609 l-a trimis pe însuşi Illeshâzy la Ga- 
briel, ca să-l înduplece să schimbe învoiala cea dintii, 
ori, dacă îi va fi fost teamă, să spună măcar numai din 
gură: „şi împotriva turcilor"! Va fi fost tînăr principele, 
dar minte avea cît doi bătrîni la un loc, astfel încît nu s- 
a legat cu nici un chip împotriva puternicilor vecini de 
la miazăzi de Dunăre. De altfel, mare prietenie 
închegase şi cu Hassan-paşa de la Buda, care îl 
sprijinea la stăpînii săi de la Istanbul. 


Îngrijindu-se de rînduială dinăuntrul ţării, noul 
priacipe a băgat de seamă că unii dintre supuşi se bu- 
curau de toate drepturile, cum erau saşii, cîtă vreme 
românii, cu toate că erau cei mai mulţi, erau şi tare 
oropsiţi, în socoteala alteţei-sale, cei mulţi ar fi dat şi 
oşteni în aceeaşi măsură, şi el de oşteni avea nevoie! 
Lucrul mai potrivit ar fi fost să-i treacă pe români la 
reformaţi, dar, dacă nu se putea, barem să-i atragă pe 
popii lor de partea lui. .. Pentru început, va porunci 
deci ca nici un preot român să nu mai fie supus muncii 
de iobag. In adîncul sufletului său. avea gînduri mari, 
cu românii de pretutindeni. . . 

1 Bethlen Gâbor, principe al Transilvaniei (1613— 
1629). 

Români erau şi în Moldova şi, aşa după cum se ştia 
ţara era închinată Transilvaniei, deci Gabriel se putea 
socoti şi stăpînul ei! N-a fost nici greu să-l lămurească 
pe Constantin vodă Movilă să-i jure din nou credinţă şi 
supunere. Şi pe bună dreptate se ţinea prinţul mai 
mare, căci Constantin era cu vreo cîţiva ani mai tînăr 
decit el. în 1608, prin noiembrie, cei doi copii şi-au 
jurat credinţă unul altuia şi ajutor la nevoie, ba, mai 
fălos, Constantin a făgăduit şi 8 000 de florini, cu toate 
că nu-i avea... Ca-ntre copii! 

Gabriel n-a ţinut seama de virsta supusului său şi, 
o dată ce făgăduise banii, trebuia să se ţină de cuvint, 
iar dacă nu, ţara Moldovei s-o alipească Transilvaniei! 
L-a şi trimis în Moldova pe judele Weiss al Braşovului, 
care zadarnic căutase să-l lămurească pe Gabriel că 
făgădu-iala lui Constantin fusese vorbă în vînt. 
Braşoveanul nu vroia să se strice cu moldovenii, dar 
nici să-l mînie pe prinţ. Aşa că, la 7 iulie 1609, ajunge 
la curtea domnească din laşi. Cu toată prietenia ce-o 


avuseseră moldovenii pentru el, era silit să le înapoieze 
actul de prietenie semnat mai înainte şi să le comunice 
toate amenințările prinţului său. 

Poate că amenințările spuse prin gura lui Weiss nu 
vor fi fost singurele, ci au urmat şi altele, căci, spre 
sfir-şitul anului, înfricoşat de ce-ar fi putut să 
pătimească de la Gabriel, domnul Moldovei îi trimite 
2000 de florini şi nişte frumoşi dini de vinătoare. Prinţul 
s-a uitat cu plăcere la cîini, care-i plăceau şi i-a primit, 
dar l-a fulgerat cu privirea pe cutezătorul sol ce-i 
adusese o sumă atit de mică. l-a aruncat florinii înapoi, 
nevrind să-i primească, iar pe nenorocitul sol l-a 
întemnițat la Braşov, unde a stat de la 27 decembrie 
1609, pină în 13 martie 1610, cînd a poruncit liberarea 
lui. S-a mărginit însă doar la ameninţările-asupra 
Moldovei, întrucît ştia Gabriel că va 

fi fost Constantin-vodă mai mic, dar în spatele lui 
era marea Polonie, care încă mai era puternică. 

Pînă acum se poate spune că faptele lui Gabriel 
vădeau multă înţelepciune şi că a ştiut să se oprească 
unde a trebuit. Din păcate, inima lui cea prea setoasă 
de di'a”“oste l-a îndemnat şi la fapte nesăbuite... Pe 9 
iulie 1609 curtea poposeşte la Braşov, unde va primi 
solia de salut din partea lui Radu Şerban şi va petrece 
apoi o bucală de vreme pe socoteala neguţătorilor 
braşoveni. Şi a petrecut astfel, încît multă spaimă şi 
ură a iscat în tagma bărbătească, iar la plecare, nu 
puţini au fost aceia care au trebuit să-şi spele cinstea 
terfelită a familiei. Oricum, cu toţii au răsuflat uşuraţi 
cînd i-a părăsit. 

Că a rivnit la nevestele şi fetele braşovenilor încă e 
puţin spus, căci năstruşnicul prinţ n-a mai ţinut seama 
nici de cei mai buni prieteni, dacă aveau neveste mai 


acătării. Aşa s-a întîmplat cu credinciosul său Korniş, a 
cărui foarte frumoasă nevastă nu s-a lăsat biruită de 
farmecele prinţului şi s-a plins bărbatului. Dar şi 
nevasta lui Kendy a făcut acelaşi lucru. Or, Kendy 
fusese făcut de curînd cancelar, cum tot de curînd se şi 
însurase, iar unele ginduri tainice îi întreţineau 
nădejdea că va ajunge chiar principe al ţării. Astfel 
încît, s-a învoit pe dată cu Korniş să-l ucidă pe 
făţarnicul lor prieten. 

Prilejul s-a ivit cînd Dieta de la Bistriţa l-a poftit pe 
prinţ, în ziua de 25 martie 1610, să ia parte la sfat. 
Gabriel se afla la Sibiu, iar Kendy s-a gîndit să-l pof- 
tească să se abată din drum şi pe la moşia lui din 
Gherla. Mult s-a bucurat Gabriel de asemenea poftire, 
socotind că la Gherla avea să dea şi peste tinăra 
doamnă Kendy. lată însă că Imreffy a simţit ceva şi l-a 
povăţuit să meargă la Bistriţa prin Cic, şi nu prin 
Gherla, unde Kendy îi gătise o primire ca nimeni altul. . 
„ Se vede că Imreffy ori era neînsurat, ori nevastă-sa 
era prea urită. de vreme ce a rămas credincios 
prinţului... Neaviînd încotro, 

Kendy şi Korniş au hotărît să-i vină de hac, cînd va 
poposi, peste noapte, la Cic. 

La povaţa lui Kendy, prinţul a trimis grosul oştirii 
sale mai din vreme, păstrindu-şi doar 50 de slujitori. în 
seara de 24 martie prinţul şi însoțitorii ajunseră la Cic, 
unde cei doi îi pregătiseră „un popas" pe vecie, aştep- 
tind doar să se culce Gabriel, ca să se năpustească cu 
săbiile asupra lui. Locul fusese împresurat cu oştenii 
celor doi soţi geloşi, care ardeau de nerăbdare să se 
stingă luminile de la ferestre. Tirziu, în noapte, cei din 
casă s-au liniştit şi se părea că adormiseră cu toţii. Au 
mai aşteptat o vreme, după care trimiseră un oştean 


să vadă dacă se putea trece la fapte. A trecut o bună 
bucată de vreme, dar iscoada lor nu se mai ivea... 
îngrijoraţi, au trimis alt oştean, povăţuit să fie şi mai 
prevăzător, dar nici acesta nu s-a mai întors! Dinspre 
locul de popas al prinţului nu se auzea nimic, dar 
iscoadele parcă erau înghiţite de pămînt. A treia 
iscoadă avind aceeaşi soartă, uneltitorii rămaseră 
descumpăniţi, neştiind ce să mai facă. Tocmai atunci s- 
a înfăţişat un slujitor de-al prinţului, care-i poftea pe 
dumnealor, nobilii Kendy şi Kornis, căci avea de gînd să 
plece mai devreme, şi începuse să se zărească geana 
zorilor. Abia atunci au înţeles cei doi că fuseseră 
descoperiţi şi, în loc să se repeadă cu arma-n mînă 
asupra lui Gabriel, au luat-o la fugă, cuprinşi de 
spaimă. 

Se întimplase ca, înainte de culcare, unul dintre 
slujitori să fi zărit oştenii străini ce se ascundeau prin 
preajma popasului, şi pe loc şi-a vestit stăpînul. Acesta, 
aşteptîndu-se oricînd4 la un atac, a poruncit slujitorilor 
să apuce armele şi să se prefacă adormiţi. Iscoadele 
trimise au fost prinse pe rînd, şi toate au mărturisit 
cine le erau stăpiînii. Prinţul a socotit să-i prindă prin 
vicleşug, dar toţi oştenii lui Kendy şi Kornis s-au 
împrăştiat care încotro. Kendy a izbutit să scape cu 
fuga şi nu s-a mai oprit decit după fruntariile ţării, însă 
Kornis, greu 

lovit la cap, a căzut în miinile urmăritorilor. Pe 
fratele lui care era printre fugari, l-au ucis. A doua zi, în 
Dietă, Gabriel povesti ce se pusese la cale împotriva 
lui. Cu toţii s-au arătat miniaţi de o asemenea uneltire 
mîrşavă, cu toate că în sinea lor multora le părea rău 
că nu izbutise uciderea. De atunci însă, prinţul Gabriel 


nu s-a mai putut stăpiîni, şi multe nesăbuinţe a făcut 
din această pricină.. 

Gîndurile sale de mărire s-au întors către Ţara Ro- 
mânească, unde Radu Şerban era cunoscut ca prieten 
al austriecilor, deci turcii n-ar fi avut nimic împotrivă să 
fie înlocuit de prietenul lor, Gabriel... Cam aşa credea 
prinţul, dar în 10 aprilie 1610 a vrut să afle şi părerea 
judelui Weiss, cînd s-au întîlnit. înțeleptul Weiss i-a 
spus atunci că „e mai bine o pace sigură, decit o 


biruinţă îndoielnică (. . .), afară de aceasta Radu 
Şerban este un om bogat, viclean şi priceput în 
meşteşugul războiului". .. Prinţul l-a ascultat 


neîncrezător, căci îl ştia de prieten al lui Radu Şerban, 
pe care braşoveanul avea să-l înştiinţeze de cele 
povestite. La curtea lui se aflau mai mulţi domnişori 
pribegi, printre care Mihail Cămăraşul şi Pe.hiaşcu, 
feciorul răposatului Mihai Viteazul, şi ar fi putut cu 
uşurinţă să-i aşeze în scaunul muntenesc. însă dorea 
să fie sigur de izbiîndă, şi pentru aceasta a trecut peste 
supărarea cu Moldova şi l-a trimis pe Blasiu Pis-koczy 
la Constantin-vodă, ca să-l aţiţe împotriva lui Radu 
Şerban. Pe de altă parte, i-a trimis în solie la Tîr-govişte 
pe Imreffy, Weiss, Sarmâshagyi şi Gaspar. Primiţi cu 
multă cinstire de către domn, au iscălit o înţelegere 
după cum a vrut Gabriel, dar Radu-vodă s-a încumetat 
să ceară şi pribegii aflători la curtea prinţului. l-a Și 
dat, însă pe cei mai neînsemnaţi, oprindu-i pe Pătraşcu 
Şi Cămăraşu. 

După întîmplarea de la Cic, prinţul a poruncit să se 
Sţringă oastea, zicînd că avea de gind să pornească 
împotriva lui Radu Şerban... dar s-a dus cu ea în întîm-. 

pinarea solului împărătesc Thurzo, la Tăşnad. 
Acesta venise să-i ceară, în numele împăratului, să li se 


alăture în lupta ce o plănuiau împotriva turcilor, iar 
Gabriel a ţinut să afle şi solul cîtă oaste avea principele 
transilvan. Se înţelege că nu s-a învoit cu ei... 

În vara anului 1610, la 4 iulie, i-a poftit pe cei doi 
voievozi de peste munţi sâ-şi trimită soli să vadă 
descă-păţinarea cu pompă a fostului său prieten, 
Korniş. Să se înfricoşeze cei ce ar mai fi cutezat să-i 
urmeze îndrăzneala! Pe urmă, a început mari pregătiri 
de luptă, zvonind că împotriva Poloniei, şi de aceea a 
cerut saşilor un „împrumut“ 100 000 de florini. A 
căpătat „un dar" de 14 000 de florini şi 32 de care... A 
mai cerut domnilor români să-i trimită oaste, aşa cum 
se cuvenea liniii stă-piîn, dar şi de la aceştia abia dacă 
s-au adunat vreo 300 de oameni. Aflind de sosirea lor, 
în 15 august, şi că ar fi vrut să-şi aşeze tabăra lîngă 
Prejmer, cu multă mustrare i-a izgonit, socotind o mare 
ocară numărul lor aşa de mic. 

Pregătirile războinice ale lui Gabriel i-au îngrijorat 
cel mai mult pe austriecii Nu prea se încredeau în zvo- 
nurile cu Polonia, şi teamă le era ca nu cumva tocmai 
ei să fie ţinta năstruşnicului principe. In mare grabă, au 
trimis soli la Alba lulia pentru iscălirea unei păci, dar în 
taină a poruncit generalilor Cesare Gallo şi Sigismund 
Forgâcs să se înţeleagă cu Radu Şerban şi să-l 
izgonească pe Gabriel. 

Radu Şerban a înţeles că nu l-ar fi putut ataca pe 
Gabriel, avînd în spate pe prietenii lui turci, şi, presim- 
tind vremuri mai grele, a cumpărat o moşie în Polonia, 
să se poată adăposti la nevoie. Dar nici Constantin Mo- 
vilă nu prea avea încredere în gindurile lui Gabriel, 
încît, trecînd peste cearta cu Radu Şerban, au hotărît 
să se apere împreună. 

La curtea domnului muntean găsiseră adăpost 
cîţiva pribegi transilvani fugiţi de frica prinţului. Printre 


ei se afla şi Sarmâshagy, fostul sol, care, rugîndu-se de 
iertare, 

s-a întors acasă, iar ca răsplată a dat în vileag 
toate planurile lui Radu Şerban şi amestecul lui Gallo şi 
Forgăâcs. Avind şi această dovadă a necredinţei 
domnului român, Gabriel s-a hotărît să ocupe pentru 
sine Ţara Românească, ispravă în care Hassan-paşa de 
la Buda i-a făgăduit tot sprijinul. 

Trebuiau ţinuţi din scurt mai întîi saşii, care erau 
prietenii lui Şerban-vodă! Pentru aceasta, la 11 decem- 
brie 1610 prinţul a hotărît să se mute la Sibiu, făcîndu-l 
oraş de scaun, iar la 17 decembrie a şi chemat Dieta 
acolo. S-a plins de necredinţa sibienilor, care dăduseră, 
chipurile, vreo 30 000 de florini lui Radu Şerban şi lui 
Kendy, duşmanii lui. Nu le venea să creadă sibienilor 
că prinţul ar fi fost în stare să născocească aşa ceva... 
dar au înţeles atunci cînd le-a fost cerută lor suma de 
2000 florini pentru Imreffy şi nu mai puţin de 50 000 
pentru el! Apoi,.cînd s-a mai dat şi porunca de 
stringere a tuturor armelor clin oraş, au priceput că nu 
cetate de scaun, ci una cucerită devenise oraşul lor. De 
prisos să mai spunem că asaltul a fost dat, totodată, şi 
asupra părţii fe-meişti a oraşului, şi încă mult mai 
vîrtos. . . în sfîrşit, cum împotrivirea saşilor mai 
rămăsese doar la Braşov, Imreffy a dat o raită şi spre 
cetatea de la poalele Timpei. Braşovenii, care-l mai 
avuseseră „oaspete" pe prinţ, s-au grăbit să plătească 
600 de florini pentru Imreffy şi 45 000 pentru stăpînu- 
său, numai să nu le mai calce pragul casei. Ba au fost 
în stare să se lepede şi de prietenia cu Radu Şerban, 
numai să nu vadă iarăşi frumoşii ochi ai prinţului... 

Tocmai trecuseră sărbătorile Crăciunului, cînd, la 
29 decembrie 1610, fără să prindă nimeni de veste, 


Gabriel Bathory s-a năpustit, prin pasul Bran, asupra 
Ţării Româneşti, izgonindu-l pe Radu Şerban. în prima 
lună a anului următor, s-a înscăunat domn al ţării, în 
timp ce soiul său, Kerestes, a şi apucat drumul 
Stanbulului, ca să-i aducă steag de domnie... Pînă a 
căpăta adhname-ul 

Porții, i-a rugat pe paşa de Silistra şi pe hanul 
tătăresc să-i sprijine stăpînirea, ca nu cumva să se 
întoarcă Radu Şerban cu oaste, cum se tot zvonea. 

De neînțeles a fost purtarea tînărului Gabriel în 
ţara pe care o dobiîndise cu puterea armelor! Nu te pui 
pe jefuit şi pirjolit o moşie pe care năzuieşti s-o stăpi- 
neşti mai pe urmă... El însă a dat mînă slobodă oşteni- 
lor să facă ce-ar pofti, ridicîndu-şi împotrivă întreaga 
tară. 

Alipirea, chiar forţată, a celor două ţări-surori n-a 
fost nici pe placul Porții. Nu se îndoia de credinţa lui 
Gabriel, dar se temea de o asemenea unire, care ar fi 
atras în mod firesc şi Moldova. Fi-va iar ca-n vremurile 
ghiaurului Mihai? ! Ceauşul Ibrahim porni îndată spre 
Tîrgovişte, poftindu-l pe prinţ să se întoarcă peste 
munte, căci Ţara Românească avea domn: pe Radu 
Mihnea! 

La aşa ceva nu se aşteptase Gabriel, care crezuse 
că nu va avea nici o împotrivire! Şi tot atunci l-a lovit şi 
Radu Şerban, tocmai cînd nu se gindea, undeva pe cur- 
sul de sus al Tisei, unde îşi aveau satele haiducii din 
oastea lui... 

A mai încercat să scoată, ca despăgubire, măcar 
40 000 de scuzi de la noul domn, dar nici de data 
aceasta n-a avut noroc. în cele din urmă,, ca un copil 
care a făcut o boroboaţă şi caută să scape cu obrazul 
curat, Gabriel a poruncit întoarcerea acasă. A lăsat în 


urmă pe Gabriel Bethlen, să-l salute în numele său pe 
noul voievod, şi, fără pohfală, în 17 martie a intrat pe 
porţile Braşovului. 

Braşovenii, care l-au găzduit numai siliţi, au răbdat 
pînă în vară, la 9 iulie, cînd s-au alăturat oştilor lui 
Radu 

Mihnea, sosite la moara de hirtie de lingă oraş. A 
fost o încrîincenare pe viaţă şi pe moarte, iar Gabriel 
abia izbuti să scape cu fuga, adăpostindu-se la Sibiu. 
Dar biruinţa lui Radu Şerban n-a prea fost pe placul 
austriecilor. S-au grăbit deci să-i trimită pe lefegii Gallo 
şi Forgâcs care, pe la sfîrşitul lui august, au împresurat 
Sibiul, nu cumva să le-o ia Radu Şerban înainte. Pînă 
una-alta, ostaşii împăratului au mai ocupat Oradea şi 
cetăţile de apus, deschizind în acest fel drum spre 
inima Transilvaniei. 

Cu toate înfringerile suferite, Gabriel nu s-a dat 
bătut, chemiîndu-i la sine pe toţi cei ce-şi dădeau 
seama de primejdia habsburgică. Şi nu puţini au fost 
aceia care ţineau mai mult la năstruşnicul prinţ decit la 
bandele de lefegii ale lui Gallo şi Forgâcs. Se părea 
chiar că norocul se va întoarce, atunci cînd Nagy 
Andrâs, pă-răsindu-i pe generali, a trecut de partea 
prinţului şi a cucerit cetatea Bojom. Solii transilvani la 
Istanbul recunoşteau că toate necazurile ce se 
abătuseră erau din pricina „băuturii şi scîrboaselor 
destrăbălări, omorurilor şi cruzimilor", şi, de nu se 
trimitea grabnic oaste în ajutor, habsburgii ar fi cucerit 
ţara. Dar pînă cînd să se hotărască dregătorii Porții. . . 
n-a mai fost nevoie 

Ceea ce nu izbutiseră odinioară cei doi prieteni ge- 
loşi, la Cic, au izbîndit loan Selâsi şi Gheorghe Ladâny, 
doi ucigaşi de rînd, care au curmat frumosul vis al năs- 


truşnicului Gabriel. Ce folos că moartea i-a fost răzbu- 
nată, cum spune cronicarul Radu Popescu, „den turnul 
Mediaşului aruncîndu-i i-au omorit, luîndu-şi plata pen- 
tru moartea stăpinului lor"? 

A cunoscut iubirea şi ura, în acelaşi timp . .. „Cel 
mai năstruşnic şi mai despotic dintre Bathoreşti", cum 
spune istoricul ungur Szilâgy Sândorl, a fost un flăcă- 
iandru care n-a avut parte de răsfăţ în aspra lui copilă- 
rie şi care, avind puterea în mînă, n-a ştiut să-şi stăpi- 
nească pornirile pătimaşe, decît numai în treburile tă- 
rii... şi numai uneori! Căci, „ce om cuminte şi pus de 
dumnezeu peste popoare trage cu sulița în cîini?", ne 
putem întreba şi noi asemenea cronicarului... 

1 Corneliu Albu, O legătură de sînge şi simţire. 
„Magazin Istoric*!' nr. 2, 1977. 


RAZBOIUL CELOR DOUA ... CUMNAIE 

După mai bine de un veac de la Războiul celor 
două rozel, Europa avea să cunoască, în 1607, pe 
plaiurile moldovene, războiul celor două... cumnate. La 
drept vorbind, am putea spune eă nu cele două 
văduve, Elisabeta şi Marghita (Melania), s-au înfruntat 
în acel început de veac, ci mai curind Polonia şi 
împărăţia tur-ceasă, republica crăiască2 urmărind a se 
mai întăpîni în Moldova, care aluneca înspre turci. 

Cînd a murit leremia vodă Movilă, în 1606, văduva 
Elisabeta n-a vrut să-şi părăsească ţara, ba chiar a 
cutezat să strîngă în preajma ei pe cei nemulţumiţi de 
noua domnie, a cumnatului Simion Movilă. Din 
hotărîrea de a nu pribegi i s-a dus vorba că ar fi avut 
amestec în moartea lui Simion-vodă, după un an de 
domnie. Elisabeta însă a socotit domnia cumnatului 
numai vremelnică Şi se credea îndreptăţită să intre din 


nou în palatul domnesc, în numele feciorului ei, 
Constantin, cîrmuind ea 

1 Intre 1455 şi 1485 a avtat loc în Anglia o luptă 
pentrm tron între casa de Lancaster (blazon: trandafir 
roşu) si casa de York (trandafir alb). 

- Cu toate că oficial Polonia medievală a fost 
republică, era condusă de un rege. 

pînă va mai creşte copilul. Era de fapt dorinţa 
craiului polon, de a pune în scaun pe acea mlădiţă a 
Movileşti-lor, care se dovedise cu multă credinţă 
Poloniei. 

Cealaltă văduvă, doamna Marghita, la fel de băr- 
bătoasă la. fire ca şi cumnata sa, se afla încă în palatul 
domnesc şi nu înţelegea să-şi ia feciorul, pe Mihăilaş, şi 
să lase locul unui văr, al cărui tată fusese cîndva domn. 
Puterea se afla încă în mîinile ei, şi Mihăilaş trebuia să 
ajungă în scaun! Aceasta era şi părerea Porții, căci 
cealaltă ramură a Movileştilor, cu doamna Marghita în 
frunte, înclina mai către turci. în orice caz, n-ar fi 
îngăduit polonilor un amestec prea mare în ţară. Ba s- 
ar mai fi învoit Poarta şi la o însurătoare a lui Mihăilaş 
cu Ancuţa, fata lui Radu Şerban, numai să se termine 
odată cu prea desele încuscriri ale moldovenilor cu 
polonii. Amiîndouă  cumnatele erau aţiţate una 
împotriva celeilalte, şi abia aşteptau să se încaiere, dar 
nu de păr. .. însă înfruntarea mai avea să Întîrzie, căci, 
aşa după cum se obişnuieşte de cînd lumea, întîi au loc 
uneltirile şi urzelile politiceşti, apoi lupta cu arma. 

Elisabeta îl număra printre ginerii ei şi pe falnicul 
pan Ştefan Potocki, bunul prieten al regelui 
Sigismundl, care i-a şoptit la ureche despre 
înţelegerea cu turcii, ca domnul Moldovei să fie numit 
şi cu îngăduinţa Poloniei. Regele l-a ascultat, trimiţind 


îndată poruncă boierilor moldoveni, să-l aleagă 
neîntîrziat pe feciorul doamnei Elisabeta. 

Paşhnicii şi bărboşii boieri moldoveni au zimbit mol- 
com auzind porunca crăiască . ... dar l-au ales pe fecio- 
rul doamnei Marghita! Se vor fi încurcat boierii? Pînă 
una-alta, Mihăilaş-vodă (adică doamna Marghita) s-a 
apucat de rînduit ţara, căci în răstimpul 14—23 
septem- 

1 Zygmunt III Vasa, rege al Poloniei (1587—1632). 

brie au şi fost iscălite acte domneşti, cum ar fi 
hrisovul lui Nicoară Donici, pîrcălab de Orheil. 

Polonii au înţeles că nu boierii greşiseră, ci turcii îşi 
întinseseră umbra ocrotitoare pînă la laşi. Au încercat 
deci, cu vorbă bună, să-şi facă ascultată dorinţa, tri- 
miţînd un sol la Istanbul. Cu zîimbete mieroase, dregă- 
torii stanbulioţi au răspuns că ţara se cade a fi cîrmuită 
de un domn „mai copt", şi cum Mihăilaş era cu vreo doi 
ani mai bătrîn decit nevirstnicul său văr, numai lui i se 
cuvenea domnia. Solul polon s-a întors cu ruşine de la 
Poartă, dar turcii, neîncrezători că va spune totul stă- 
pînului său, au trimis şi ei un ceauş la rege, înştiinţin- 
du-l că luminăţia-sa, sultanul, l-a hotărît domn pe Mi- 
hăilaş, şi altcum să nu fie! 

Mînios, regele i-a mustrat pe boierii neascultători, 
care au răspuns zicînd că făcuseră o alegere 
vremelnică şi că, îndată ce se va putea, vor îndrepta 
greşeala. Se temeau însă boierii mai mult de Elisabeta 
decît de Mar-ghita, şi unii începuseră să se cam sature 
de prea mult amestec leşesc în treburile ţării. 

Marghita, care se înrudea cu hatmanul Zolkiewski, 
se roagă de el s-o sprijine să-şi tocmească lefegii chiar 
în Polonia. Dar n-a mai avut ce face cu ei, căci, regele 
Sigismund încruntindu-se la boierii ţării, aceştia s-au 


închinat, încă înainte de 14 octombrie 1607, în faţa 
noului domn „ales de ei": Constantin vodă Movilă. 
Marghita fu astfel silită să părăsească ţara şi să 
pribegească ba la turci, ba la tătari. 

Biruinţa Elisabetei — biruinţa Poloniei! în această 
situaţie sultanul trimite, în 21 octombrie, un alt ceauş 
la rege, poftindu-l să nu tulbure ţara Moldovei, unde 
numai el avea drept să pună domn pe cine i-ar plăcea. 
însă pan 

1 V. Lungu, Mihăilas vodă Movilă si Moldova în anul 
1607, în „Cercetări istorice" voi. VIII—IX, lasi 1932— 
1933, nr. 1, p. 90—103. 

Potocki, aflător lîngă rege, din nou i-a şoptit să nu 
ia seamă la vorbele ceauşului. Şi regele iarăşi l-a 
ascultat. La rîndul ei şi Marghita şi-a încercat norocul la 
curtea polonă, trimiţind solie, dar care n-a fost primită. 
| s-a spus că, dacă se leapădă de gindul domniei, ar 
putea căpăta 24 000 de florini pentru Mihăilaş şi 12 
000 pentru ea, precum şi adăpost în Polonia. Ba, dacă 
poftea, s-ar fi putut aşeza şi în Moldova, unde cumnata 
sa, mătuşa lui Mihăilaş, ar fi avut grija lor . . . Desigur, 
nici Marghita şi nici Poarta nu s-au învoit. Aşadar, să 
vorbească armele! Cum era de aşteptat, Elisabeta 
apelează la pan Potocki, şi ginerele se înfăţişează fără 
preget cu o sută de lăncieri, urmînd ca frate-su să 
aducă o mie de husari. Prima ciocnire avu loc pe 
neaşteptate. înspăimiîntată, Marghita fuge la turci. Dar 
nu apucă Elisabeta să-şi descarce bine calabalicul la 
laşi, că fu nevoită la rîndul ei să fugă din calea 
cumnatei, către sfîrşitul lui octombrie. A doua ciocnire 
se petrecu la Mălăeşti, între oştirile celor două 
cumnate, de fapt între cele polone şi cele turceşti! Este 
adevărat că erau şi dintre aceia care luptau cînd cu 


unii, cînd cu alţii, precum căpitanul Poloneowski, fost 
cîndva la Simion-vodă, trecut acum de partea Marghi- 
tei, cu 500 de oşteni. Curînd căpitanul s-a căit şi s-a în- 
tors la Elisabeta, dar numai cu 300 de oameni, căci 
restul au rămas pe loc. Biruinţa de la Mălăeşti a 
deschis porţile, palatului domnesc pentru Marghita. 
Poarta a ieşit biruitoare! 

Dar Elisabeta mai avea şi alţi gineri nobili de vază, 
ca Wisznowiecki şi Korecki, după cum şi Polonia mai 
avea destui ostaşi... Ca urmare, mama-soacră şi-a che- 
mat în grabă ginerii la Hotin, unde pe la începutul lui 
decembrie se adună vreo două mii de husari şi tot pe 
atâţia pedestraşi, dar mai trebuia să sosească şi 
celălalt ginere, Potocki, cu altă oaste. De partea 
cealaltă, Marghita aflase de pregătirile cumnatei şi 
ceruse şi ea sprijin. Nu numai de la turci, ci şi de la 
viitorul cuscru, 

Radu Şerban; ba şi Sigismund Râkoczy, care ţinea 
locul prinţului Bocskay, îi făgădui sprijin. Deocamdată 
însă întîrziau ajutoarele, şi amîndouă cumnatele nu se 
socoteau îndeajuns de puternice. Mai vicleană, 
Marghita trimite o solie, chipurile, să se împace, dar 
mai mult ca s-o ţină de vorbă pe cumnată-sa şi s-o mai 
întîrzie, pînă îi vor sosi şi ei toate ajutoarele făgăduite. 

Vremea era cam aspră, căci se aşternuse iarna pe 
meleagurile moldovene. Şi mai veneau şi sărbătorile, 
aşa că pan Potocki nu mai avu răbdare să aştepte. 
Trece Nistrul şi nu se opreşte decit la Ştefăneşti, unde 
va da peste oastea Marghitei, în 16 decembrie. Avea 
ea, Marghita, vreo 20 000 de oameni, oaste de 
strinsură, neînchegată, în timp ce lefegiii Elisabetei 
erau archebuzieri nemți şi călăreţi cazaci. Marghita îi 
mai avea de partea ei şi pe tătarii lui Cantemir-bey, dar 


călăreţii stepelor au stat cuminţi deoparte privind 
încăierarea, ca să poată . face loc biruitorului. Elisabeta 
a învins .. . Polonia putea fi mulţumită! 

Cei patru mii de oşteni ai Marghitei primiţi de la 
viitorul cuscru nu i-au mai folosit decit ca s-o 
însoţească pînă în Ţara Românească. Avea de gînd să 
facă mai întîi nunta, şi pe urmă, împreună cu Radu 
Şerban, s-o alunge pe afurisita de cumnată-sa. Sultanul 
a făgăduit tot sprijinul! 

N-a mai vrut însă Mihăilaş-vodă. care, bolnav şi 
ostenit de atita pribegie, închide ochii pe vecie, la 27 
decembrie 1607, în vîrstă de numai 16 ani şi jumătate, 
aşa cum glăsuieşte lespedea de la Dealu. Sărmana 
domniţă Ancuta a plins cît a plins, și.. . s-a măritat cu 
Pătraşcu, feciorul lui Mihai Viteazul. Mai mult .va plinge 
Marghita, care nu mai avea nici un fecior pe care să-l fi 
împins la domnie. Turcii însă nu s-au lăsat şi cînd s-au 
ciocnit ostile lui Vodă Tomşa, pus de ei, cu polonii, ia 
Cornul lui Sas, tătarii l-au prins pe Constantin-vodă, 
luîndu-l cu ei. La trecerea Nistrului, în învălmăşeală, ori 

poate din poruncă, copilul-voievod s-a înecat, 
neavînd parte nici măcar de un locşor liniştit de odihnă 
veşnică, precum verişorul său, Mihăilaş. în schimb, 
Elisabeta mai avea feciori, iar Polonia nu s-a lepădat de 
Moldova ... Alexandru a fost cel pe care Elisabeta l-a 
împins la domnie, dar fără să se mai înfrunte cu 
cumnata Marghita. 

Războiul celor două cumnate ar mai fi continuat şi 
după moartea lor, dacă Poarta nu şi-ar fi arătat tăria. O 
dată cu faimoasa înfrîngere a lui Zolkiewski, în 1620, la 
Ţuţora, cînd şi-a pierdut şi capul, s-a curmat visul 
Poloniei de a se mai întinde şi peste apa Nistrului. 


Cei doi verişori poate că s-ar fi înţeles, căci erau la 
vîrsta cînd se leagă cu uşurinţă prieteniile; poate ar fi 
căzut la învoială şi cumnatele, aducînd liniştea în ţară. 
însă nu s-au împăcat cele două mari „cumnate", repu- 
blica crăiască şi împărăţia turcului, alegîndu-şi loc pen- 
tru răfuiala dintre ele pe frămîntatul pămînt al Mol- 
dovei. 


VOIEVODUL SARACILOR 

Purta numele acelui aprig voievod care l-a pălit cu 
buzduganul în obraz pe Despot-vodă, nesuferind ca 
Moldova să fie cîrmuită de venetici. Miron Costin zicea 
că ar fi fost de neam, moldovean din satul Oteşti, de 
pe, valea Răcătăului, ţinutul Putneil. Dacă avea 
dreptate, atunci se poate înţelege de ce Ştefan vodă 
Tomşa al II-lea „era bun către săraci, dar aspru către 
boieri, pentru că aceştia erau nedrepţi cu sărăcimea'", 
după cum spune un alt cronicar, Matei al Mirelor. însă 
el însuşi se dădea feciorul lui Tomaş-vodă, şi dacă ar fi 
să judecăm după viaţa lui, zbuciumată, nu era departe 
de adevăr. Dacă ar fi fost ţăran de rînd, pentru ce să fi 
pribegit atita în tinereţea lui, ştiut fiind că numai cei 
„de os domnesc" îşi căutau scăparea prin ţări străine, 
şi nu ră-zăşii „de neam prost"?! 

Tînărul Ştefan Tomşa a bătut în lung şi în lat dru- 
murile Europei, luptîind chiar şi în Pirinei, de partea 
celor care-i dădeau o bucată de piine pentru braţul lui 
vînjos. Hoinar pe la curţi străine, ca şi alţi pribegi de pe 
la Dunăre, nu s-a putut înrădăcina pe niciunde, ci s-a 
tras mai către casă, aşa cum făceau toţi românii. N-a 

1 Miron Costin, op. cit., p. 57. 

cutezat să pătrundă chiar în ţară, ci s-a angajat ca 
lefegiu în slujba lui Ştefan Bathory, regele Poloniei, 


după cum spune chiar un cronicar polon, Piasecki. Din 
Polonia trece mai apoi la Istanbul, legind mare 
prietenie cu ienicerii, alături de care s-a şi luptat 
împotriva perşilor. Curajul şi virtuțile lui ostăşeşti i-au 
fost pe plac marelui vizir Mehmend-paşa, care, 
cunoscîndu-i obîrşia şi avind trebuinţă de domn pentru 
Moldova, i-a dat steag de domnie. 

Era prin noiembrie 1611 cînd căpătase domnia de 
la Poartă, şi tare s-au mai speriat marii boieri ai ţării la 
auzul veştii că un sărăntoc avea să fie domn peste ei, 
după mazilitul Constantin-vodă. Boieri ca logofătul 
Stroici, Nicoară Prăjescu, Dumitru Buhuş, Pătraşcu Cio- 
golea şi mulţi alţii se sumeţeau să i se împotrivească, 
ştiind că noul voievod nu făcea decit să ia locul răpo- 
satului Mihăilaş în lupta dintre turci şi lehi, iar ei nu-i 
pofteau pe păgini. Neputîndu-i sta în faţă, din lipsă de 
oaste, doamna Elisabeta şi Constantin-vodă, împreună 
cu boierii, s-au tras în cetatea Hotinului, cu gînd să se 
întoarcă în curînd. Se auzise că Tomşa ar fi fost nespus 
de aspru, beutor şi muieratic, precum şi multe alte 
vorbe rele, scornite pe drept ori pe nedrept. 

Chiar după 11 noiembrie, cînd se aflase că Tomşa 
primise steag de domnie, vornicul Nistor Ureche şi pa- 
harnicul Bucioc fuseseră trimişi la rege să se roage a 
nu fi lăsaţi de izbelişte. însă. cu .toată bunăvoința cra- 
iului, nu s-a putut face nimic. Venea iarna, şi cu greu- 
tate s-ar fi strîns în pripă oaste, dar făgăduia tot spriji- 
nul pentru lunile ce vor urma. Aşa stînd lucrurile, 
doamna Elisabeta şi însoțitorii s-au tras la Kameniţa, 
peste Nistru, ca nu cumva să-i dea prin cap 
zvinturatului Tomşa să se  năpustească asupra 
Hotinului. între timp sîrguinciosul ei ginere s-a pus pe 
strîns ostaşi pentru înfruntarea cu ţăranii lui Tomşa. Şi 
izbutise, în cîteva 

luni, să aibă vreo şase mii de oameni, dar 
„strînsură de toate neamurile", cum zice Miron Costin. 

Pregătindu-se să ţină piept lehilor, Ştefan Vodă 
Tomşa  chemase „oastea țării", după obiceiul 
voievozilor înaintaşi. El n-avea bani să plătească 
lefegii, şi nu-l lăsa inima să mai tragă de la sărăcimea 
ţării. A chemat la el pe foştii căpitani ai lui Mihai 
Viteazul, Mirza, Gheţa şi chiar şi pe Raț, cel scăpat din 
temniţele transilvane, de asemenea se mai putea bizui 
pe tătarii lui Cantemir-bey, bunul său prieten. La rîndul 
lor, turcii l-au trimis pe Magyar-oglu-paşa şi Hussein- 
aga cu cîţiva oşteni, dar mai mult ca să se ştie că-l 
sprijineau pe domn, căci Vodă şi-a dat seama că nu 
erau buni de luptăl. 

Cînd au socotit că sînt îndeajuns de pregătiţi, lehii, 
în frunte cu însuşi hatmanul Zolkiewski. şi pan Potocki 
alături, au pătruns în Moldova, în plină vară a anului 
1612. La 19 iulie, în locul ce se cheamă „Cornul lui 
Sas", de pe lingă Prut, cele două oştiri ajung faţă-n 
faţă, încă- ierindu-se pe viaţă şi pe moarte, aşa cum 
se întîmplă între bogaţi şi săraci. Calicimea lui Tomşa, 
mai numeroasă şi dovedindu-se plină de curaj, a răzbit 
ostile cele înzăuate ale polonilor, făcînd un adevărat 
măcel printre ei. Trufaşul Potoki însuşi a căzut prins şi 
fu trimis pe dată spre a fi întemnițat la Edi Kule. Cit 
despre bietul hatman, norocul l-a ajutat să scape cu 
fugă ruşinoasă din faţa voievodului calicimii. A căzut 
atunci în mîna tătarilor şi bietul Constantin-vodă, care 
şi-a pierdut mai apoi viaţa în apa Nistrului. 

Cruntă fu soarta boierilor din tabăra leşească ce n- 
au apucat să cadă în luptă, trebuind să îngenunche în 
faţa gidelui, care ostenise de atita muncă şi nu mai pri- 
didea ... Pe nimeni n-a cruțat dintre cei căzuţi prinşi. 


1 Gh. Brătianu, Răscoala ţărănimii împotriva lui 


Ştefan Tomşa, în „Rev. lIstorică", an lIl, seria 2, 
Bucwresti, ' 1916, P- 54—80. 

Ba pînă şi pe un diac domnesc de-al Movileştilor l-a 
dat pierzării, zicînd că „mai cărturar decit Dracul nu 
este altul"1. întorcîndu-se din luptă, însuşi vodă Tomşa 
spuse că: „.. . atotputernicul Dumnezeu i-a adus sub 
sabia domniei mele, unde şi oasele lor sînt faţă în dru- 
mul sasului, la vii pe Prut"2. 

Răminînd fără boierii cei vechi de viţă, Ştefan-vodă 
Tomşa va sălta în dregătorii boieri făcuţi de însuşi mă- 
ria-sa, şi astfel au apărut nume noi, ca ve-vornicul 
Mirza, vel-vistiernicul Costache Roşea şi alţii. Dar şi 
aceştia trebuiau struniţi, iar cînd vreunul dintre ei uita 
că nu era boier decit prin mila lui Vodă, gidele din 
preajma domnitorului avea grijă să-i aducă aminte 
pentru totdeauna. Căci, cu adevărat, nu se lipsea de 
gide în nici o împrejurare. Un călător italian, călugărul 
Tommaso Alberti, aflător prin laşi în iarna anului 1612, 
l-a "văzut pe Vodă bătind ulițele noroioase ale tirgului, 
înveşmiîntat în roşu, cu vreo 500 de archebuzieri 
însoțitori, dar la loc de cinste era un ţigan „gros şi 
mare la trup", care nu era altul decît gidele. 

Aşa a socotit vodă Tomşa că-i va putea stăvili pe 
boierii cei lacomi, nesimţitori la lipsurile ţărănimii şi ne- 
urmărind decit să fărime ţara în moşii stăpinite de ei ca 
adevăraţi voievozi. Or, domnul avea datoria sfîntă de a 
păstra ţara, şi pentru aceasta s-a bizuit pe cei mulţi, 
deşi săraci. Tremurau boierii de frica lui, numai cum îl 
vedeau pe gide! Acesta, ştiindu-se la mare cătare de 
către domn, rînjea cînd vedea pe cîte un boier şi între- 
ba: „Doamne, s-au îngrăşat berbecii?"'3... Cum să nu se 
sperie cîte un boier mai pintecos, cînd ştia foarte bine 


că şi el ar fi putut ajunge berbec de înjunghiat? Mai cu 
seamă că Vodă avea în grijă să nu lenevească gidele 

1 M. Costin, op. cit., p. 61. 8 Gh. Brătianu, op.cit. 3 
Ibidem. 

şi nici să lase „berbecii" să se îngraşe „din păşunea 
tării". 

„La judecăţi era nepărtinitor şi drept, dar cam por- 
nit", zice tot Matei al Mirelor. Pornirea lui era însă nu- 
mai asupra boierilor asupritori şi nicidecum asupra ţă- 
ranilor, cărora le asculta necazurile. El, care fusese pri- 
beag flămiînd prin lume, ştia ce înseamnă foamea şi 
căuta pe cît îi sta în putinţă să îndestuleze pe cei mulţi. 
Ţăranii, la rîndul lor, îl socoteau cu adevărat domnul lor 
— voievodul săracilor! 

Tomşa-vodă s-a îngrijit şi de tdeburile din afară ale 
ţării cu la fel de mare chibzuinţă pentru Binele ei. Ştia 
că numai o prietenie închegată între cele trei ţări-surori 
le-ar fi scăpat de lăcomia vecinilor, din oricare parte. 
Cînd a intrat cu oastea în 1613 să-l sprijine pe prinţul 
Gabriel Bethlen, întilnindu-se acolo şi cu Radu Mihnea, 
domnul Ţării Româneşti, toţi trei s-au legat prin jură- 
mînt. lar Tomşa a rămas credincios cuvîntului dat, cu 
toate că ceilalţi nu l-au ţinut întotdeauna. 

Ştiindu-se mereu pîndit, mai cu seamă de către 
Movileşti, Vodă şi-a întocmit o tabără la [uţora, pe 
Prut, în preajma laşilor, iar vreo mie de oşteni îi avea 
pregătiţi toată vremea la Ştefăneşti, în calea lehilor. 
Pretutindeni împiînzise ţara cu oaste, întărind cetăţile şi 
tir-gurile. De altfel, Magyar-oglu-paşa, ameninţindu-i 
pe braşoveni prin august 1613, le spunea că avea să 
capete sprijin de la cei „30 000 de oşteni şi 40 de 
tunuri" ale voievodului moldovean. Frumoase vremuri 


ajunsese Moldova, dacă turcii începuseră a se bizui pe 
oastea ei! 

Mare căldură trebuie să fi fost prin acel august 
1613, de se înfierbîntară şi capetele unor boieri prea 
cutezători. . . S-au strîns în mare taină la Putnă şi au 
chibzuit că n-ar fi rău să-l înlocuiască pe Tomşa cu Ga- 
vrilă Movilă, aflător pribeag pe la curtea lui Bethlen. Au 
Şi trimis carte prinţului, rugîndu-se de sprijin. Taina, 
insă, oricît de tainică va fi fost, tot s-a dezvăluit, şi 
chiar 

dacă domnul a prins de veste abia după un an, 
pedeapsa trebuia să şi-o primească nesăbuiţii 
uneltitori. l-a poftit deci la un ospăț de împăcare, şi pe 
vreo 75 dintre ei i-a „împăcat" pe vecie! 

Nu s-a şters bine amintirea sîngerosului ospăț, cînd 
alţi boieri au ridicat capetele. Băgaseră ei de seamă că 
domnul nu mai ţinea seama de boierii „noi şi vechi“, 
aşa că s-au hotărît laolaltă să pună mîinile pe arme. 
Printre cei răzvrătiți se aflau vel-logofătul Nichifor 
Beldiman, vel-vornicul Baldovin, vel-hatmanul Sturza, 
biv-vel-vis-tiernicul Boul şi mai cu seamă vel-vornicul 
Mirza cu oştenii lui. Erau cu toţii boieri făcuţi de însuşi 
Tomşa... 

Avînd şi făgăduiala lefegiilor trabanţi din oastea 
domnească, într-o noapte de septembrie 1615, toţi răz- 
vrătiţii s-au adunat în tabără la Cucuteni, în preajma 
laşilor. Cînd s-au ivit zorii, Vodă s-a pomenit cu ame- 
ninţarea boierilor, cerindu-i pe dată să părăsească 
ţara. Ce mai era de făcut? l-a chemat la sine pe puţinii 
rămaşi credincioşi, şi au  chibzuit!  Răzvrătiţii 
împresuraseră tir-gul, apucînd toate dealurile din jur. 
încît ajutor n-ar fi putut căpăta decit dinăuntrul 
oraşului. . . Avînd vistieria ţării pe mînă, Vodă s-a dus 


cu pungile burduşite în mijlocul trabanţilor, plătindu-i 
din belşug pentru slujba îndeplinită, ba făgăduindu-le 
că vor căpăta şi mai mult cei ce vor rămîne cu el. Se 
înţelege că nici un lefegiu nu s-a mai dat dus la 
răzvrătiți! Tot atunci se înfăţişase la Tomeşti călărimca 
din Ţara de Jos,, la „cătarea"1 domniei. Cînd a aflat de 
ei, domnul s-a şi dus cu bani să le plătească lefurile 
cuvenite, şi nu s-a zgircit deloc. Chiar dacă vor fi fost 
descumpăniţi călăreţii la sosirea în Tomeşti, văzînd 
dărnicia voievodului n-au mai pregetat să treacă de 
partea lui. 

In cele din urmă, Tomşa a chemat la oaste pe toţi 
tirgoveţii şi pe oricare ar fi vrut să se răfuiască cu bo- 

Inspecţie. 

ii. A strîns astfel cam la vreo patru mii de 
pedestraşi şi, cu cei vreo trei mii de călăreţi, a încropit 
o oaste mai mare decit a răzvrătiţilor. Oastea calicilor 
lui Vodă va fi stîrnit batjocura trufaşilor boieri, dar întru 
nimic îndreptăţită. Un străin, lorenul Jaspecourt, aflat în 
slujba Mo-vileştilor şi fiind faţă la bătălie, a rămas uimit 
de înverşunarea cu care se băteau sărăntocii lui 
Tomşal. De altfel, încă înainte de luptă s-au cam 
îngrijorat boierii, căci o parte a slujitorilor trecuseră în 
oastea lui Tomşa-vodăr subţiindu-le rîndul. 

Pedestrimea a fost rinduită de Tomşa la Fîntîna lui 
Păcurar de lingă laşi, iar călărimea a dosit-o vederii, 
prin viile din preajmă, aşteptind să intre boierii în 
capcană. N-au avut prea mult de adăstat, căci 
răzvrătiţii au purces de la Cucuteni pe valea Bahluiului 
şi, zărind ostaşii lui Tomşa, s-au năpustit asupra lor, cu 
gînd să-i treacă pe toţi prin sabie, de nu vor fugi. Nu s- 
au înspăimiîntat sărăntocii, ci au ţinut piept cu tărie, 
pînă cînd călărimea ' de pe deal s-a aruncat asupra 
boierilor. Neaşteptindu-se la aşa ceva, spaima a 


cuprins rîndurile răzvrătiţilor, şi au rupt-o la fugă! A 
început pe dată o vinătoare de oameni. Se rugau 
vinovatii de iertare în genunchi, dar Vodă poruncea 
descăpăţinarea, zicîndu-i fiecăruia: „Să nu te ierte 
dumnezeu, cu acel mare cap al tău'2. Pe unii i-a dat 
morţii în chip ruşinos pentru un boier, fie tră-gîndu-i în 
ţeapă, ca pe bătrînul Bărboi, fie spînzurîndu-i de grinda 
casei, aşa cum a făcut cu tînărul Bărboi. 

Se aflase la curtea lui Bethlen, care nu-l privea cu 
ochi buni pe cel căruia îi jurase sprijin, că multe fără- 
delegi se înfăptuiau în Moldova, din porunca lui Vodă 
Tomşa. Se svonise că pe muierile celor ucişi le punea 
la cazne piînă-şi dădeau duhul, ba chiar şi pe cele 
borţoase le spinteca pe piîntece ca să nu mai rămînă 
nici sămînţă 

1 Gh. Brătianu, op. cit. 

2 M. Costin, op. cit., p. 63. 

de boier ... Că va fi fost aşa, nu putem şti. Sigur 
este însă că spaima boierilor era la fel de mare ca şi 
ura voievodului sărăcimii. Prea puţin noroc au avut şi 
cei ce au putut scăpa cu fuga în [ara Românească, 
unde au încăput pe mîinile lui Osman-paşa, bun prieten 
cu Tomşa Vodă, şi pe dată au fost înturnaţi, ca să 
împărtăşească soarta celorlalţi tovarăşi de răzvrătire. 

Imediat după biruinţa de la Fintîna lui Păcurar, 
prietenul său, Cantemir-bey, s-a gîndit să pătrundă 
spre Transilvania, spre a strînge pradă în vederea iernii 
ce avea să vină. Ştefan vodă Tomşa, credincios 
jurămîntului făcut, l-a îndemnat pe tătar să apuce 
calea Poloniei, cru-ţind Transilvania. Chiar şi Bethlen, 
scriind în 11 octombrie sfetnicului împărătesc Thurzo, 
recunoaşte că Tomşa îi scăpase ţara de jaf2. 


Îndemnul lui Tomşa către tătari, de a pustii Polonia, 
a fost un bun prilej pentru doamna Elisabeta să a- 
mintească gazdelor sale că voievodul moldovean nu le 
era prieten. Mai bine pregătiţi şi cu oaste mai multă, 
polonii au pătruns la Hotin, aşa după cum ajunsese 
vestea la Bethlen, în 5 noiembrie. Văzind primejdia ce 
venea asupra lui, Tomşa s-a rugat de ajutor la Bethlen 
şi la Radu Mihnea, cum le fusese înţelegerea. Ei însă au 
tntîrziat cu ajutorul ce ar fi trebuit să-l dea, ori poate că 
n-au vrut. .. Şi nici prietenii lui, tătarii, n-au putut trece 
apa Nistrului, care venise mare din cauza ploilor, astfel 
că numai fratele hanului, care se afla la Cetatea Albă, 
cu puţină oaste, i-a stat în ajutor. 

Înfruntarea a avut loc în 22 noiembrie, pe dealul 
Tătăranilor. Dar aici lupta se dădu cu oşteni de 
meserie, care puseră pe fugă oastea lui Tomşa. Silit să 
părăsească laşiul, domnitorul s-a adăpostit la curtea lui 
Radu Mih- 

1 R. Popescu, op. cit., p. 334—336. 

2 V. Motogna, Domnia întîiu a lui Ştefan Tomşa 
după izvoarele ungureşti, în „Rev. ist." XI, Bucureşti, 
1925, p. 78—88. 

nea aşteptind sprijin turcesc, căci, în locul lui, 
polonii îl şi' puseseră pe Alexandru Movilă. Turcii nu l- 
au vrut oe Alexandru-vodă, dar nici pe Tomşa nu l-au 
mai lăsat, chemiîndu-l la Istanbul. Seraskerul de Siiistra, 
Skender-be*' a primit poruncă să-l alunge pe Alexandru 
şi să-l pună în loc pe domnul Ţării Româneşti, Radu 
Mihnea. Tomşa s-a supus poruncii sultanului şi s-a 
înfăţişat la Poartă. 

După ani şi ani. tot într-o toamnă aurie, sultanul şi- 
a adus aminte de domnul mazil aflat în Istanbul şi, în 
octombrie 1621, l-a făcut din nou domn al Moldovei. 


Mult s-au mai bucurat săracii din toată ţara, dar se 
pare că în zadar, căci, îmbătriînit şi obosit, fostul 
voievod al săracilor a căutat să intre la înţelegere cu 
boierii, ba chiar şi cu lehii. Nu se mai gindea decit la 
isprăvirea ctitoriei lui de la Solea... 

Intr-un timp, a primit poruncă de la Poartă să în- 
lesnească trecerea prin Moldova a lui pan 
Wisznowiecki, ginerele Elisabetei, care mergea la 
sultan. Cu toată ura ' lui faţă de trufaşul polon, marele 
său duşman de altădată, Tomşa l-a întimpinat la 
sosirea în laşi, deşi nu l-a poftit la masă, aşa după cum 
s-ar fi cuvenit. Nu-i vorbă că nici Wisznowiecki n-ar fi 
primit o asemenea cinste de la „un om de rînd"... Ela 
fost acel sol putred de bogat despre care se povestea 
în Istanbul, şi mulţi ani mai tîr-ziu. Bătuse caiele de 
argint şi potcoave aşişderea, prinse numai cu o ţintă, 
anume ca să cadă pe ulițele oraşului sultanilor şi să se 
îmbulzească supuşii acestuia să adune bogăţia pe care 
o risipea leahul. Şi tocmai pe el, Ştefan Tomşa trebuia 
să-l ocrotească pe pămîntul ţării sale... lată însă că, 
taman atunci, mare vizir ajunge un prieten al lui 
Tomşa. Auzind, se zice că bătrinul voievod ar fi tresărit 
de bucurie, spunînd: „lasă căine leşe. că te voi purta 
eu!". Pe dată a întors spatele solului şi a poruncit ca. în 
trecerea lui prin Moldova, nimic să nu capete, chiar de- 
ar plăti cu aur greu... 

Cam acestea au fost toate întîimplările din cea de-a 
doua lui domnie, cînd a început ca în ţară să fie pace şi 
să domnească „bivşugul'1. Era prea ostenit ca să se 
mai încumete la luptă cu bogaţii şi prea scîrbit de amă- 
girea celor cărora le jurase credinţă şi ei nu s-au ţinut 
de jurămînt. Cel puţin Bethlen, principele, tot timpul a 
urzit împotriva lui. 


În vara anului 1523, pe scaunul Moldovei se găsea 
din nou Radu Mihnea, iar Ştefan vodă Tomşa, mazilit 
pentru a doua oară, în august lua drumul Istanbulului. 
Zadarnic s-a silit să-şi-termine ctitoria lui de la Solea, 
fiindcă sfîrşitul zbuciumatei lui vieţi l-a prins printre 
străini, pe malurile Bosforului. 

Belşug. 

UNDE NU-I CAP, VAI DE ... CAPETELE 
ALTORA 

Mare necaz şi primejdie se abătuse asupra Bosniei 
în acel început de primăvară a anului 1592.leniceri şi 
spahii biîntuiau toate drumurile, cucerind cetate după 
cetate, ocupînd şi jefuind oraş după oraş. Prin aprilie, 
turcii s-au ivit şi în liniştitul tîrguşor Bihac de pe 
malurile  Ulhei, iar locuitorii bosnieci, croaţi, sirbi. 
morlahil s-au risipit în lume. părăsindu-şi vetrele. Căci 
groaza de oştenii semilunii era aşa de mare, încît se 
lipsea bietul om de toate, numai să-şi scape pielea. 

Micuţul Gaspar se va fi jucat pe undeva prin înflo- 
ritele livezi, ori pe malurile Ulnei, atunci cînd părinţii l- 
au luat în grabă mare şi, împreună cu frăţiorul lui, ceva 
mai mare. au apucat drumul către Karlstadt. Sin-. gura 
avere a familiei erau cei doi copilaşi, pe care nu se 
îndurau să-i lase în seama paginilor, căci se zvonise că 
turcii stringeau cu sila copii spre a-i creşte în legea lor, 
""a viitori ieniceri. Pentru nimic în lume. credincioşii ca- 
olici n-ar fi îngăduit să piardă sufletele odraslelor, dar 
marele oraş Karlstadt era în stăpînirea împăratului 
creş- 

1 Istro-români, sau mauro-vlahi (populaţie ce trăia 
im «ona istro-dalmată). 

tin, astfel încît credinţa lor îşi găsea aici ocrotirea 
oştilor împărăteşti. 

Familia lui Gaspar era însă prea săracă să poată 
agonisi cele de trebuinţă într-un mare oraş, aşa că s-au 
aciuat în Gradacz (citeşte Gradat), un orăşel din preaj- 
mă, aşezat pe malurile rîului Culpa, amintindu-le întru- 
cîtva de Bihac. Cum se vor fi numit părinţii acelei fami- 
lii de morlahi, nu mai avem de unde şti. S-ar fi putut ca 
nici despre Gaspar să nu se mai fi auzit vreodată, cum 
nu se cunoaşte nici numele fratelui său, dacă soarta nu 
s-ar fi arătat milostivă cu el, pînă la o anumită treaptă 
a vieţii. Cei doi copii pribegi, aşa cum se întîmplă de 
obicei, s-au împrietenit cu alţii de seama lor, învăţind 
cu uşurinţă croata, ba şi germana, care se vorbea pe 
acolo în mod obişnuit. Cu trecerea vremii au crescut 
băieţii, uitîind de Bihacul în care se născuseră şi 
îndrăgind Gra-dacz-ul, de parcă al lor ar fi fost de cînd 
lumea. Mintea cea ageră a lui Gaspar, ca şi plăcuta lui 
înfăţişare, îl determină pe bogătaşul Ivan Orsic din 
Orsicagrad să-l ceară părinţilor, ca să-l crească pe lîngă 
el. Se vede că nu 

O scoteau la capăt prea bine bieţii oameni, căci s- 
au învoit să se despartă de mezin, dar numai cu gindul 
la viitorul lui, şi n-au greşit deloc. 

Intr-una din zile, la Orsicagrad a venit în ospeţie 
nepoata lui Orsic, castelana de Sused, văduva 
Margareta de Tabis. Plăcîndu-i tînărul. l-a cerut în 
slujba ei, socotind să-l facă omul său de credinţă. Era 
vestită pentru asprimea ei iată de slujitori, singură 
poruncea pe întreaga moşie, nimeni necutezind să i se 
împotrivea dar Gaspar, fie că ştia ce-l aştepta, fie că 
nu, s-a învoit bucuros, căci în visele lui se vedea şi el 
un stăpîn de moşie, cel puţin, pentru a se desprinde 
din sărăcie. 


La Sused n-a fost primit ca o slugă de rînd, dar nici 
prea mare slujbă nu i s-a dat. Totuşi era mare lucru să 

1 se încredinţeze grija şoimilor de vinătoare, ceea 
ce îl făcea să fie mereu în preajma stăpinei. Se vede 
însă 

treaba că nu se prea îngrijea de zburătoarele lui, 
căci într-o zi unul dintre şoimi s-a pierdut. Ştiind ce 
mare bătaie de cap ar fi avut cu hapsiîna lui stăpînă, 
Gaspar şi-a luat lumea în cap. Mai întîi a căutat să-şi 
piardă urma prin Agraml, dar şi-a dat seama că, 
nefiind prea departe de Sused, s-ar fi putut să-l ajungă 
mînia Margaretei, din care pricină a plecat şi de acolo. 
lzbutise să cîştige încrederea unor neguţători 
venețieni, care l-au luat cu ei, schimbîndu-i totodată şi 
numele: de la „grad-czanin"2, în „Graziani", mai uşor 
de rostit pe limba lor. De altfel, fie mai dinanite, fie în 
îndelungata şedere cu venețienii, Gaspar a învăţat 
italiana, putînd trece cu uşurinţă drept venețian. Avea 
un scris deosebit de frumos şi cu multă uşurinţă 
deprindea limbile străine, ceea ce i-a fost de mult folos 
în scurta lui viaţă. 

Ajungiînd la Veneţia, tînărul fugar a fost luat în 
slujba solului englez sir Henry Wotton, apoi păstrat de 
către înlocuitorul acestuia, sir Dudley Carleton3. în pa- 
latul englezilor a învăţat şi limba lor, astfel că, remar- 
cîndu-se ca un tînăr cu purtări alese şi iscusit la minte, 
Paul Pindar, solul regelui lacob al Engliterei, l-a luat cu 
el, cînd a plecat la Istanbul. Zic unii că s-ar fi ocupat de 
negustoria cu nestemate şi că aceasta l-ar fi dus pe 
malurile Bosforului cu mult înainte de 1616, dar poate 
să fi fost vorba de fratele său, care, cu adevărat, 
făcuse ceva avere în capitala otomană. 


Gaspar Graţiani a ajuns curind să înveţe şi 
turceşte, devenind chiar tălmaciul solului englez şi 
pătrunzind astfel pînă în seraiul padişahului, alături de 
stăpînul său. Atrăgătoare trebuie să fi fost înfăţişarea 
şi purtarea tânărului Gaspar, încît însuşi înălţimea Sa, 
sultanul Ah- 

1 Zagreb (oraş în Croaţia). 

2 Cetăţean al oraşului Gradacz. 

3 N. lorga, Manuscripte din biblioteci străine, în 
„Memoriile Academiei", Secţia Istorie, voi. Il, Bucureşti, 
1899, P- 27 şi urm. 

med, l-a îndrăgit şi l-a cerut în slujba lui. Norocul 
începuse să-şi arate faţa către pribeagul morlah, căci 
turcii, neţinind seama că era creştin catolic, i-au 
încredinţat slujbe şi ranguri din ce în ce mai mari, 
precum odinioară altui om de ispravă. lacob Heraclid 
Despot, care ajunsese şi domn al Moldovei. . . Va 
ajunge oare şi Gaspar la înălţimea domniei? 

De îndată ce avu destui bani, Gaspar întreprinse o 
călătorie la Livorno, în Italia, de unde răscumpără pe 
banii lui optzeci de robi turci, cărora le-a dat libertatea 
în Istanbul. Mare răsunet a mai avut fapta lui. mai cu 
seamă că printre cei răscumpăraţi se afla şi o rudă a 
sultanului. Pentru isprava de la Livorno, l-a făcut duce 
de Naxos şi domn de Păros. De asemenea, i-a fost 
încredinţată sarcina de a încheia pace cu austriecii şi a 
fost trimis la curtea împărătească din Praga. în fruntea 
unei mari solii. 

Dar Gaspar Graţiani. dregătorul otoman, nu era nu- 
mai un catolic de neclintit, ci chiar un mare duşman al 
turcilor! îi ura din adîncul sufletului, şi cea mai aprigă 
dorinţă a lui era să-i vadă prăbuşindu-se. Ca bun 
creştin ce se afla, se înfrupta ades din „sîngele 


domnului", şi atunci îşi cam lăsa slobodă gura, ocărind 
şi înjurînd din toată inima pe pagini. Dar vorbele lui 
cele proaste nu a-jungeau la urechile stăpînilor. căci 
tovarăşii de petrecere, fie că-i împărtăşeau gindurile, 
fie că se temeau de el ca să nu-i încerce cumva, se 
fereau să ducă vorba mai departe. Cu asemenea 
gînduri a plecat la Praga. să aducă pacea mult dorită 
de amîndouă taberele. 

Acesta era Gaspar Graţiani. cel care şi-a făcut o 
falnică intrare în oraşul împăratului, de pe malurile Vil- 
tavei. Fusese ceva nemaipomenit! Nicicînd nu i se mai 
îngăduise unei solii turceşti să intre în sunetele muzicii 
şi cu steagurile în vînt. Dar Gaspar Graţiani, ţinîndu-se 

1 Ahmed | (1603—1617). 

falnic, n-a vrut să intre altcum în Oraşul de Aur, iar 
curtenii împăratului n-au mai avut încotro. Pentru mîn- 
giiere, au adăugat că s-a dat îngăduinţa, întrucît Grati- 
ani era creştin, călcîndu-se numai într-o asemenea îm- 
prejurare obiceiul. Mult s-au desfătat ochii praghezilcr, 
privind la bogăţia de culori a veşmintelor şi a 
steagurilor turceşti, dar îşi vor fi astupat urechile cu 
cîlţi ca să nu audă urletele meterhanalei, care nu mai 
răsunaseră nici-cînd printre străvechile zidiri ale 
oraşului. 

Toate acestea se petreceau în anul mintuirii 1614, 
şi se pare că anevoioase mai erau înțelegerile dintre 
cele două părţi, căci abia în 14 iulie 1615 se ajunsese 
la o împăcare. Mare bucurie a mai fost de amîndouă 
părţile, şi la 1 mai 1616 pacea a fost iscălită. Acum, 
Gaspar Gra-ţiani se va simţi pe deplin îndreptăţit să 
ceară o răsplată pentru asemenea izbindă. 

Încă de la 18 iunie 1615, solul venețian din Istanbul 
îi scria dogelui său că Graţiani cerea domnia unei ţări 


româneştil. Ba chiar şi împăratul Mathias2 socotea că 
s-ar fi cuvenit ca Gaspar să ajungă domn, căci aflase 
despre gindurile duşmănoase nutrite de solul otoman 
împotriva stăpinilor lui şi l-ar fi folosit ca om de 
credinţă al creştinilor, fie în Moldova, fie în Ţara 
Românească. Nici nu apucase bine să se întoarcă solia 
lui Gaspar, că Starzer, solul austriac din Istanbul, a şi 
început să lucreze pentru negocierea domniei. Mai întîi 
a luat legătura cu puternicul Skender-paşa ..seraskerul 
de Cara-mania", pe care a reuşit sâ-l atragă de partea 
lui Gaspar. Seraskerul avea un cuvint greu de spus la 
înalta Poartă, şi Starzer a ştiut de unde să înceapă. 

1 Vezi pe larg N. C. Băjenaru, Gaspar Graţiani, 
domnul Moldovei 1619—1620 si luptele turco-polone 
din 1620, în „Cercetări istorice" |, laşi, 192"), p. 79—99. 

2 Mathias de Habsburg (1612—1619). 

3 Generalissim al teritoriilor de la Dunăre. 

250 

Nu mai rămăsese decit partea bănească, iar fără 
asta cam greu s-ar fi putut dobiîndi domnia. Or. cu 
toate că se vorbea mult de bogăţia lui Graţianil, cînd a 
cerut tronul Moldovei nu a dat nici un ban! A făgăduit 
că avea să lupte împotriva cazacilor, turburători la 
hotarele răsăritene ale împărăției, dar numai atit. Ba, a 
mai spus că avea să trimită şi nişte bărci înarmate 
împotriva aceloraşi cazaci, însă de bani nici vorbă. Dar 
nici domnia n-a căpătat-o! Se prevesteau vremuri de 
cumpănă pentru ţara Moldovei, fiindcă turcii erau în 
ceartă cu polonii, şi i s-a spus că încă nu sosise vremea 
lui. Cît despre Ţara Românească, nu mai putea fi 
vorba, căci, în răstimp, căpătase steag de domnie 
Alexandru lliaş, omul de casă al marelui vizir. Gaspar 
Graţiani nu avea decit să mai aştepte! 


Aşa a şi făcut iscusitul Gaspar. Dar, între timp, ocu- 
pindu-se de treburile turceşti, se amesteca şi în 
uneltirile creştinilor, căci de fapt el nu-şi urmărea decit 
propria cale. Legătura la curtea din Praga era ţinută 
prin baronul Hans Mollart, pe care îl înştiinţa despre 
multe treburi tainice ale Porții. 

În Transilvania lui Gabriel Bethlen nu putea pă- 
trunde, căci principele nu avea încredere în dregătorul 
otoman care făcea jocul habsburgilor, duşmanii lui. De- 
altfel Gaspar era de partea lui Valentin Homonnay, 
care dorea răsturnarea lui Bethlen, şi mult s-ar mai fi 
bucurat de o asemenea schimbare, ce n-ar fi fost pe 
placul Porții. Pe la Satu Mare se afla şi pribeagul Radu 
Şerban, fostul domn al Ţării Româneşti, jinduind să se 
întoarcă acasă. în 1616 Radu Şerban ajunge în tabăra 
lui Homonnay, stîrnind mare îngrijorare la Istanbul. dar 
Graţiani a avut atunci grijă să-şi lămurească stăpinii că 
O 

1 Gh. Şincai, Istoria Românilor si a mai multor 
neamuri, Tom. Ill, Bucureşti, 1886, p. 12—19. 

asemenea întîlnire nu era de băgat în seamă şi că 
nu era cu primejdie pentru pace. 

Totuşi, în 15 iunie 1616, Gaspar Graţiani primeşte 
o scrisoare de la arhiducele Ferdinand, cu rugămintea 
să-l sprijine pe Radu Şerban să capete domnia Ţării 
Româneşti. Prea bine nu i-a căzut atunci lui Gaspar, 
care riv-nea şi el un tron românesc, dar s-a înduplecat, 
cerînd în schimb, pentru el, Moldova. Era pentru prima 
dată că-şi dădea pe faţă pofta de domnie. l-a răspuns 
însă arhiducelui, tot prin Mollart, să mai aibă răbdare 
Radu Şerban, căci aflase cîte ceva despre mazilirea 
domnilor români de către Poartă. 


Prea tirzie a fost paşnica povaţă a lui Graţiani, 
fiindcă Radu Şerban a şi pătruns cu oastea peste 
munţi. Ştirea o aflase, Gaspar, după ce-i scrisese lui 
Mollart, pe cînd se afla la Jagodina, în 8 iulie. A doua zi, 
sosind la Alexandria (în Bulgaria), a şi trimis o altă 
scrisoare către baron, plină de mustrare pentru 
neascultarea lui Radu Şerban. Amestecul lui Gaspar 
Graţiani se vede limpede şi din scrisoarea trimisă din 
Kuru-Ceşme, la 10 ianuarie 1617. îi spunea atunci lui 
Mollart că se întîlnise cu Radu Şerban în casa lui Althan 
şi că-l sfătuise să nu se zorească, dar nu fusese 
ascultat. El nu era de părere să fie folosite armele 
pentru dobîndirea domniei, atita vreme cit se luptase 
pentru încheierea păcii. De fapt, Graţiani dorea ca 
pacea să nu fie stricată pînă nu-şi va căpăta răsplata 
printr-o domnie, de aceea a şi pirit pe solul austriac. 
Czernin, care avea strînse legături cu veneţianul Marc 
Antonio Borisi, cel mai înverşunat duşman al păcii cu 
turcii. 

Se înţelege că despre toate amestecurile lui 
Gaspar aflas; şi Bethlen, care nutrea o tot mai 
înverşunată ură împotriva morlahului. L-a supărat pe 
Bethlen şi atunci cînd Hassan-paşa de la Buda l-a 
înştiinţat pe dregătorul Porții că răsculații din Boemia 
ar fi vrut să fie sprijiniți de către turci. Se ridicaseră 
bieţii boemi nemaisuferind 

jugul habsburgilor şi-i chemau pe turci într-ajutor. 
Gaspar, însă, pe dată l-a înştiinţat pe împăratul 
Mathias prin acelaşi Mollart, şi astfel răsculații au putut 
să aştepte mult şi bine ajutorul turcesc. Apoi, o pricină 
de nemulţumire a lui Bethlen a fost şi aceea că, în 
vreme ce el îl susţinuse pentru domnia Ţării Româneşti 
pe Marcu, un nepot al lui Mihai Viteazul, Poarta a dat 


steagul domnitorului Gavrilă Movilă, cu care Graţiani 
era prieten, şi Bethlen nu putea crede că nu fusese şi 
lucrătura lui în această alegere. Pentru toate slujbele 
făcute creştinilor, Gaspar a mai cerut să-i fie date şi o 
parte a veniturilor moşiei Altenburg din Ungaria, 
precum şi o mare sumă de bani, trebuincioasă pentru 
peşcheşurile date dregătorilor otomani. împăratul s-a 
învoit! 

O rază de nădejde s-a ivit în sufletul lui Gaspar 
vestindu-se despre ceva tulburări în Moldova, dar 
curind a aflat că Radu vodă Mihnea a izbutit să 
potolească lucrurile şi, drept dovadă a credinţei sale, 
şi-a trimis soţia şi feciorul ca ostatici la Poartă. 

Cu toate acestea, treburile în Moldova nu prea 
mergeau ca lumea, mai cu seamă datorită urzelilor 
leşeşti. Nu se împăcaseră cu gindul că, o dată cu 
alungarea Mo-vileştilor, ei nu mai aveau ce căuta în 
Moldova. în mai multe rînduri au încercat cu oaste, dar 
Skender-paşa, mereu de veghe, i-a alungat cu ruşine. 
încordarea era însă din ce în ce mai mare, şi cu toţii se 
aşteptau la răfuiala dintre turci şi polonezi. Oarecum 
speriat de vremurile ce se vesteau, Radu vodă Mihnea 
a cerut să fie schimbat din domnie, plingîndu-se de o 
boală de ochi. Trebuia găsit om în loc... Şi cel mai bun 
nu putea fi altul decît Gaspar Graţiani, omul de mare 
credinţă al Porții, care, alături de Skender-paşa, trebuia 
să stea stavilă în calea Poloniei! Nu aveau de unde şti 
dregătorii stanbulioţi că şi Gaspar şi Skender erau de 
partea habsburgilor! 

Ziua de 4 februarie 1619 a fost pentru Gaspar Gra-i 
Încununarea măreţului său vis. Inveşmîntat în mătăsuri 
şi brocarturi, purtind cuca domnească pe cap, a 
îngenuncheat la picioarele slăvitului padişah Osman, 


să-rutîindu-i poalele mantiei. Sultanul i-a înmînat 
steagul domniei pentru Moldova, după care întreg 
alaiul a ieşit pe ulițele Stanbulului, îndreptindu-se către 
Bogdan-serai2. Mulțimea de gură-cască se bucura şi se 
îmbulzea să culeagă de pe caldarim bănuţii de argint, 
pe care voievodul îi arunca cu dărnicie. 

Credinciosul catolic Gaspar Graţiani s-a lăsat uns la 
biserica ortodoxă, de către patriarhul de 
Constantinopol, jurind să apere cu străşnicie vechea 
credinţă a supuşilor săi. Şi a rămas credincios 
jurămîntului făcut,  nesupărin-du-i cu nimic pe 
moldoveni în obiceiurile lor religioase. Numai Miron 
Costin spunea că „frîncul" mînca carne în zi de post, 
dar, ce-i drept, adăuga el, pe ascuns. 

N-a mai zăbovit mult în Istanbul voievodul Gaspar 
Graţiani. ci pe dată a purces către ţară. în cale. la 
Adria-nopol, l-au întîmpinat vreo douăzeci de boieri 
care aflaseră din vreme despre noua domnie şi se 
înghesuiau la picioarele domnului pentru a fi înaintea 
celorlalţi, din ţară, la împărţirea dregătoriilor. Nici 
vorbă să mai cerceteze careva dacă Vodă era de „,os 
domnesc", aşa cum fusese obiceiul odinioară. 

Abia la 29 martie alaiul va poposi la Provadi, pe 
meleagurile bulgăreşti, de unde Vodă ia în slujba sa o 
mulţime de locuitori, raguzani de obiîrşie. Tot de acolo 
l-a trimis pe raguzanul Giorgio Gradi în Italia, ca să mai 
răscumpere alţi robi turci. Poftea măria-sa ca în acest 
fel să-şi arate multumirea pentru domnia căpătată şi 
să se arate şi mai vrednic în ochii dregătorilor. De la 
Provadi, num?i la Obluciţa, după ce a trecut Dunărea, 
s-a oprit 

' Osman I (1818—1622). 

- Palatul de reşedinţă al domnitorilor moldoveni la 
Istanbul. 


Gaspar-vodă să plece urechea la urările de bun- 
venit ale localnicilor. Cuvintele rostite atunci de supuşii 
săi i se vor fi părut asemănătoare cu cele învăţate 
pentru prima dată în viaţă, pe cînd se afla în braţele 
mamei, dar nu le-a putut înţelege, cu toată strădania 
lui. Poate că de aceea moldovenii l-au socotit străin de 
neam: „Gaspar vodă era om de neamul lui italian cum 
dzicem la noi în ţară frinc, om neştiutoriu rîndul şi 
obiceiurilor ţării, fără limbă de ţară"1... Toată lumea 
ştia însă că venise din porunca sultanului şi că se 
bucura de multă trecere la Poartă, aşa că a stirnit 
uimirea celor din jur, prin purtările sale, după cum zice 
cronicarul Miron Costin: „... cît s-au aşedzat la domnie, 
măcară că era la mare credinţă la împărăție, îndată s- 
au aşedzat cu gîndui spre părţi creştineşti"2. 

Ţara Moldovei nu cunoştea liniştea de vreo cîțiva 
ani, fiindcă țărănimea, sărăcită de pe urma jafului boie- 
resc, se răscula an de an, ridicînd cîte un domnişor, 
care se numea întotdeauna „lon vodă", atît de dragă ie 
era amintirea martirului voievod ucis la Roşcani în 
1574. încă de prin 1616 răzmeriţele mocneau peste 
iarnă şi răbufneau spre primăvară, răscolind ţara şi 
dînd bătaie de cap stăpinirii, dar mai cu seamă 
boierilor. Acum, abia se aşezase Gaspar-vodă în 
scaunul său de la laşi, că în ţinutul Orheiului răscoala a 
izbucnit cu furie, şi se înţelege că avea în frunte un alt 
„lon vodă". Gaspar avea însă gînduri măreţe cu ţara lui 
şi nu-i erau de trebuinţă asemenea turburări, care nu 
foloseau nici măcar răsculaților. Cu multă hotătire, a 
purces el însuşi în fruntea oastei şi, prinzindu-i pe 
conducătorii răsculaților, i-a des-căpăţinat pe loc. 
Liniştea scăldată în sînge s-a aşternut astfel peste 
codrii Orheiului, şi cîtăva vreme nimeni n-a mai cutezat 
să înfrunte domnia. 


1 M. Costin, op. cit., p. 79. 

2 Ibidem. 

îl bătea gîndul pe Gaspar-vodă să scape această 
umoasă ţară de sub jugul turcesc, iar pentru a izbîndi a 
căuta să capete ajutorul creştinilori. Totodată a strîns 
în jurul său oameni de credinţă, printre boierii localnici, 
cum au fost vel-vornicul Bucioc, vel-vistiernicul Vasile 
Lupu şi alţii» şi mulţi i-au împărtăşit gindurile, cu toate 
că Mi'on Costin zice că nu s-ar fi prea avut bine cu pro- 
priii lui boieri2. De asemenea, îi adusese cu sine pe 
Marino Resti, pe lancovici, bunul său prieten, pe Amati 
tatăl şi feciorul, Montalbano şi mulţi alţii, care îi erau 
credincioşi cu trup şi suflet. 

Pe vremea cînd cerea domnia Moldovei, Gaspar 
Graţiani făgăduise că se va lupta cu cazacii, dar ajun- 
gînd domn le-a trimis în taină 20 000 de zloți, ca să-i 
aibă în ajutor la nevoie. Numai că n-a avut noroc să a- 
jungă banii unde trebuie, fiindcă au încăput pe miinile 
lui Zolkiewski, hatmanul coroanei polone, care i-a fo- 
losit cum a poftit. Tînărul voievod însă nu s-a lăsat des- 

1 La 19 aprilie 1619, vel-vornicul Bucioc îi scria lui 
Toma Zamovski, voievodul Podoliei: „...cu ocazia suirii 
pe tron a înălţimii Sale Domnitorul Gaspar Graţiani, 
milostivul meu domn şi stăpîn, mare prieten al înălţimii 
Voastre (. . .) Sfinta dreptate a noului domn va 
împiedica stricarea raporturilor de bună vecinătate, 
care au fost imposibile sub domnia precedentă". Apud 
Hurmuzaki-Bogdan, Documente, voi. Il, sup. Il, p. 465 şi 
urm. 

2 Odată domnitorul l-ar fi oprit la masă pe vel- 
vornicul Bucioc, cu care ocazie a vrut să-l otrăvească. 
Acesta, simțind otrava, pe loc s-a ridicat şi a fugit la 
gazda lui din tîrg, unde avea ierburi antidot. Ca şi cum 


ar fi ştiut ce fel de otravă fusese, căci nu poate fi vorba 
de un antidot universal. La fel şi despre Vasile Lupu, 
care va ajunge mai tirziu domn al Moldovei, tot Miron 
Costin spune că ar fi fost băgat în temniţă la porunca 
domnitorului şi că acolo l-ar fi supus la cazne ca să 
mărturisească ce făcuse cu banii pe care, chipurile, i-ar 
fi furat uin vistierie. Amîndouă povestirile, supuse unor 
analize mai serioase, vădesc naivitatea şi 
neconcordanţa ideilor, astfel că nu Pot fi adevărate, ci 
mai curînd fabulaţii cronicăreşti. 

cumpănit şi, fiindcă voia să scape tara de turci cu 
orice chip, a încercat să-şi facă prieteni din toti vecinii. 
Ba chiar şi pe înrăitul său duşman Gabriel Bethlen a 
căutat să-l cîştige de partea sa, deşi fără vreun 
rezultat. Era firesc să încerce, fiindcă principele 
transilvan îşi dădea seama de primejdia austriacă 
pentru ţara sa şi nu vedea cu ochi buni prietenia lui 
Gaspar cu imperialii. în taina sufletului său, Bethlen 
visa unirea celor trei ţări rcmâ-neşti, dar sub o formă 
paşnică, chiar şi sub oblăduirea turcilor, căci pe 
austrieci nu se putea sprijini, doar văzuse cu ochii lui 
cum fusese înşelat de ei Mihai Viteazul, cu numai cîţiva 
ani înainte. Martirul de la Cîmpia Turzii dovedise lumii 
că o asemenea ţară se putea face, şi Bethlen ar fi 
cutezat la rîndu-i. 

De altfel, nici Gaspar-vodă nu era departe de ase- 
menea ginduri. Mai cu seamă că dorea înlocuirea lui 
Bethlen, şi atunci ar fi putut apuca el domnia Transil- 
vaniei. Tot cu gindul la unirea făcută la început de 
veac, s-ar fi încumetat şi el să unească ţările surori, dar 
sub nici o formă stăpinite de turci. Mai bine să rămînă 
supuse creştinilor: dar austriecii fiind prea departe, 
polonii erau cei mai nimeriţi. Pentru aceasta le-a şi 


cerut polonezilor sprijin, ca să stăpînească el cele trei 
ţări româneşti măcar numai pînă la moarte, după care 
ar fi rămas sub oblăduirea lorl. 

Aceste gînduri oarecum potrivnice au ascuţit neîm- 
păcata duşmănie dintre cei doi vecini. Curînd s-a iscat 
o răscoală prin îndepărtatele ţinuturi morave, şi ostile 
habsburgilor au fost silite să se lupte cu răsculații. Prin- 
tul transilvan a socotit prielnică vremea ca turcii să a- 
tace pe dată Viena, doborînd în acest fel trufia împăra- 
tului şi gîndurile lui de cotropire a Transilvaniei. A scris 
Porții despre aceste planuri, dar trimişii au căzut prinşi 

1 Vezi detalii în Hurmuzaki-Bogdan, Documente, 
voi.. III, sup. II, Bucureşti, 1900, p. 62 şi urm. 

de Gaspar-vodă. Acesta a îndrumat scrisorile cu 
pricina spre regele polon, care la rîndu-i urma să-l 
înştiinţeze pe împărat. Bethlen însă a prins de veste şi, 
prin prietenii lui de la Poartă, a dat pe faţă urzelile lui 
Gaspar. 

În primăvara anului 1620, falnicul sol polonez le- 
ronim Otwinowski şi-a făcut intrarea în Istanbul, cu 
gîndul să se înţeleagă asupra păcii. Primirea fălosului 
trimis al regelui a fost făcută de către Sul-başa, şeful 
hingherilor din Istanbul, care l-a găzduit într-o 
circiumă. Era o mare ocară pentru polonezi, iar Gaspar- 
vodă a socotit că sosise clipa să le aţiţe minia 
împotriva turcilor, înţelesese că trecuse vremea 
vorbelor paşnice şi că turcii trebuiau înfrînţi, ca să 
poată scăpa ţara de ei. 

Nu le-a venit turcilor să creadă ca tocmai Gaspar 
Graţiani să se fi hainit, dar dovezile erau prea limpezi. 
Le părea rău că nu apucaseră haraciul ce trebuia adus 
din Moldova, căci, dacă l-ar fi mazilit, Gaspar ar fi fost 
în stare să fugă cu bani cu tot la polonezi. Pe de altă 


parte, Skender-paşa, ştiindu-se amestecat în urzelile 
cu austriecii, se temea ca nu cumva Gaspar, adus viu 
la Istanbul, să mărturisească totul şi să-l dea de gol. 
Aşadar Gaspar Graţiani va trebui să fie ucis acolo, la 
laşi, pe negindite! 

Avea Skender-paşa o rudă, lefegiu în garda dom- 
nească de la laşi, căruia i-a trimis o scrisoare, cerîndu-i 
să-l ucidă pe Gaspar-vodă. Pentru aceasta trimisese în 
laşi nişte oşteni turci ce se dădeau drept neguţători şi 
care i-ar fi fost de ajutor la uciderea domnitorului. O 
altă scrisoare, către Gaspar, trebuia să-l facă 
nebănuitor văzînd o mare solie înarmată venind la el. 
Schimni-paşa, ceauşul, căpătase arnîndouă scrisorile, 
pe care le băgase în sin si apucase drumul laşilor. 

Era către sfirşitul lui august din acel an 1620, cînd 
Gaspar-vodă aflase de toate uneltirile turcilor, prin oa- 
meni anume plătiţi. Cu toată căldura sfirşitului de vară, 
a cerut lefegiilor să se înzăueze şi să se gătească de 
luptă, 

după care a poruncit tabără cam la vreo două 
leghe de oraş,către drumul spre Biîrnova. Pe acolo 
veneau de obicei solii şi neguţătorii turci. Marino Resti, 
căpetenia lefegiilor, primise porunca în taină ca oştenii 
turci să fie daţi mai într-o parte, rămînînd în jurul 
cortului domnesc numai lefegii raguzani, credincioşi 
voievodului. Mai veniseră cu domnul şi marii boieri 
Bucioc, Lupu, Şeptelici, Nicoriţă, Goia şi alţii, dar ei nu 
cunoşteau prea bine gîndurile domnitorului. 

Cînd s-a văzut în zare praful răscolit de trapul cai- 
lor soliei otomane, domnul a poruncit încălecarea şi în- 
treaga iui oaste s-a rînduit în jurul lui, lăsînd loc solilor 
ca să se înfăţişeze măriei-sale. Mult s-au mai mirat 
boierii şi oştenii de numărul cel mare al solilor, dar şi 


mai uimit a fost Schimni-paşa, văzînd că era primit de 
o a-devărată oaste, însumînd vreo cinci mii de oameni. 
Pe dată i-a trecut prin cap că fuseseră descoperite 
planurile de ucidere, fiind astfel în primejdie atit viaţa 
lui cît şi a celor ce-l însoțeau. 

Gaspar-vodă, cu platoşă de argint şi cu coif de 
bătălie, a rămas călare în mijlocul oamenilor lui. 
Ceauşul de asemenea a rămas călare, fisticit că nu 
vedea în suita domnului nici un turc, aşa după cum 
fusese vorba. A făcut o plecăciune în faţa domnitorului 
şi, cu mîna tremurindă, a dat să scoată din sîn 
scrisoarea către Gaspar-vodă. Se vede însă că spaima 
i-a furat minţile, căci din nebăgare de seamă a scos 
tocmai scrisoarea prin care Skender-paşa cerea 
uciderea domnului. Bietului ceauş i-a îneheţat sîngele 
în vine, văzindu-l pe Gaspar-vodă că se făcuse roşu de 
mînie la citirea scrisorii. ..Ce-i asta, hainilor"?, a răcnit 
el, după care a poruncit să fie prinşi toţii solii şi legaţi. 
Apoi domnul a pus de s-a citit scrisoarea cu glas tare, 
stîirnind miînia celor din preajmă la auzul veştii că se 
cerea uciderea stăpinului lorl. 

1 N. lorga, Manuscripte..., op. cit. 

Logofătul de taină al domnitorului, Montalbano, de 
faţă la întimplările de mai sus, ne-a lăsat o întreagă po- 
veste despre întîmplările ce au urmat, dar nu se poate 
şti cîtă crezare merită. Spunea el că, puţină vreme mai 
înainte, sosise la laşi un agă cu oamenii lui ca să ridice 
haraciul cuvenit înaltei Porţi şi care nu fusese faţă la 
întîmpinarea soliei. Pe acest agă l-ar fi chemat Gaspar 
vodă, după ce ar fi potolit mînia oamenilor săi, care ar 
fi vrut să-i ucidă pe toţi turcii prinşi. S-a ivit atunci pri- 
lejul să se scape şi de lefegiii turci din oastea sa, trimi- 
ţindu-i la paza carelor cu cei 40 000 de ţechini, haraciul 


ce trebuia să-l ducă aga. Mai întîi i-a răsplătit cu dăr- 
nicie pentru slujba lor, dîndu-le şi pe deasupra, apoi li 
s-a plins că numai Skender-paşa îi voia moartea. EIl, 
chipurile, se afla nevinovat şi scrisese luminăţiei-sale 
padi-şahul că se va înfăţişa el însuşi, dacă-i va porunci, 
ba chiar cerea să i se taie capul dacă l-ar fi găsit 
vinovat cu ceva. Le-a mai spus că se despărţea cu 
mare părere de rău, dar haraciul trebuia păzit să nu 
încapă pe miinile lacomului Skender-paşa. De bună 
seamă că,-după ce i-a umplut de aur şi giuvaericale pe 
agă şi pe oştenii turci, a dat slobozenie mulţimii să 
căsăpească pe toţi turcii ce-i vor mai fi găsit în cale în 
tot tîrgul leşilori. . . Pare de necrezut povestea lui 
Montalbano, dar iscusinţa minţii lui Gaspar-vodă era în 
stare de toate acestea. 

La Istanbul se făceau mari pregătiri de luptă împo- 
triva hainului Gaspar, mai cu seamă cînd solii lui Sken- 
der-paşa au sosit să-l pirască pe ghiaur. Cînd au venit 
oştenii cu haraciul, nimeni n-a mai înţeles adevărata 
faţă a lucrurilor. Foştii lefegii şi mai cu seamă aga nu 
mai conteneau cu laudele pentru Gaspar-vodă, şi astfel 
oastea făgăduită în sprijin lui Skender-paşa n-a mai 
fost alcătuită. 

1 Ibidem. 

Pe de altă parte, dînd Vodă frîu liber mulţimii din 
laşi să-i căsăpească pe turci, aceasta trecuse vrind-ne- 
vrind de partea lui, neavînd a se aştepta la iertare din 
partea Porții. Moldova întreagă urma să înfrunte 
puterea turcească, scăzută de fapt la mîna de oaste a 
lui Skender-paşa, datorită iscusinţei lui Gaspar-vodă. 

Scrisori poloneze trimise din Moldova povestesc 
despre  întîmpinarea lui  Schimni-paşa  într-altfel. 
Ceauşul ar fi avut asupra lui scrisori de la însuşi 


sultanul, care-i poruncea să plece o dată cu solii la 
Istanbul, dar că, mi-nios, domnul n-a vrut să se 
supună. Le-a arătat apoi solilor o altă scrisoare, prin 
care hatmanul Zolkiewski îi făgăduia sprijin, după care 
a poruncit uciderea turcilor. Montalbano spune că, 
după uciderea turcilor, Gaspar-vodă ar fi vrut să lase 
ţara sub stăpiînire polonă, el urmînd să plece în lume, 
dar polonezii nu i-au îngăduit, cerîndu-i să rămînă mai 
departe. Atunci ar fi făgăduit ei un sprijin de 80 000 de 
oşteni, şi abia atunci a hotărît şi domnul să-şi 
adăpostească averea în cetatea Hotinului, după care s- 
a dus în tabăra lui Zolkiewski. întîl-nirea dintre cei doi 
conducători de oşti a fost povestită de martori care au 
fost de faţă, după care am putea-o vedea şi noi cu 
ochii minţii. 

Era o însorită zi de toamnă ce scălda în lumină cu- 
lorile alaiului domnesc. Gaspar-vodă călărea un cal 
rotat, cu harnaşament şi acareturi din argint, late de 
vreo trei degete şi bătute cu nestemate. O învelitoare 
roşie brodată cu aur acoperea spinarea frumosului 
animal, peste care se afla şaua, la rîndu-i încrustată cu 
argint şi pietre nestemate. Scăriţele ei erau de Persia, 
cu catifea roşie, cu lucrături meşteşugite din argint 
aurit şi late de vreo cinci degete, cum nu se mai 
văzuse pînă atunci. Cu fală se ţine în şa domnitorul, 
înveşmiîntat în brocart de argint albastru. Pe deasupra 
avea o mantie scurtă de catifea roşie, căptuşită cu 
blană de samur, şi apoi o cazacă tot 

în catifea roşie, cu blană de zibelină. De cblincul 
şeii i atîrna un buzdugan de argint aurit. 

Şase oşteni păşeau pe jos în jurul calului domnesc. 
Aveau haine lungi, roşii, şi pe cap pălării de mătase 
galena brodate cu stele de argint. Fiind trase într-o 


parte a capului, se asemuiau cu beretele din zilele 
noastre, dar nici aşa ceva nu se mai văzuse pe aceste 
meleaguri. în picioare purtau cizme galbene şi la brîu 
centuri late de argint, de care erau agăţate tolbele cu 
săgeți. Pe un umăr purtau arcul, iar pe celălalt u'n 
buzdugan încrustat cu argint. în urma lor păşeau 
ceilalţi oşteni din slujba domnului, înveşmiîntaţi la fel 
de bogat. Lor li se adăugaseră şi cei patru sute de 
cazaci şi două sute de pedestraşi ai lui pan 
Thyskiewicz. care-i ieşise în întimpinare la vreo două 
mile de Nistru. Alaiul se încheia cu o sută de pedestraşi 
domneşti şi, la urmă de tot, şaptesprezece halebardieri 
cu nişte bărbi cum nu se mai pomenise pînă atuncil. 

La fel de scăldaţi în aur şi pietre scumpe, hatmanul 
coroanei, pan Zolkiewski, şi hatmanul de tabără, pan 
Koniecpolski, au ieşit în întîmpinarea oaspetelui cam la 
vreun sfert de milă înaintea taberei. După ce s-au salu- 
tat după tipic, Zolkiewski a trecut în dreapta domnito- 
rului şi împreună au intrat în tabără. Steagurile în vînt, 
sunetele de tobă şi trimbiţă, precum şi loviturile de tun 
trase în aer dovedeau marea cins+e de care se bucura 
domnitorul. Descălecînd, au intrat împreună în cortul 
hatmanului, unde au ascultat o slujbă religioasă, după 
care au fost chemaţi fruntaşii oştirii ca să se sfătuiască 
asupra încăierării ce urma. Pentru această înfruntare 
Gaspar-vodă venise „cam sprinten, numai cu 600 de 
oameni", zice Miron Costin, dar tot el adaugă că 
letopiseţele polone pomeneau de vreo 12 000 de 
oşteni. Alţii zic 

1 Apud Hurmuzaki-Bogdan, Documente, voi. Il, 
sup. Il, °P- cit., p. 500—509. 

că ar fi avut la Tuțora cam vreo 40 000, dar nu 
poate fi crezută o asemenea mulțime. Polonezii, la 


rîndul Tor aveau ,1 600 de husari înhieraţi, 4 000 de 
călăreţi steaguri îndzăoate, 200 de reiteri germani 
călări, 400 de cazaci şi 2 000 de pedestraşi nemți, 
precum şi vreo 2 000 de oşteni ai şleahticilor şi o 
mulţime de ostaşi în dobindă, care au mîncat capul lui 
Jolcovskii"1. Se poate spune că împreună ostile 
creştine însumau pînă la 20 000 de oameni. 

Aşezîndu-se la sfat, Gaspar-vodă a cerut să se pur- 
ceadă îndată la Dunăre, atacînd oastea lui Skender- 
paşa pe negindite, fiind şi puţină la număr. El ştia că 
Poarta nu avea să trimită prea curînd alte oşti în ajutor 
şi, ca să-i împiedice pe tătari, cerea să fie bătute şi 
ocupate cetăţile Tighina -şi Cetatea Albă, punînd apoi 
aici pe cei 800 de lefegii valoni din oastea poloneză, 
maeştri în apărarea cetăților. Era o socoteală cu cap şi, 
dacă ar fi fost ascultat, alta ar fi fost soarta bătăliei. 

Hatmanul Konecpolski şi alţii credeau mai nimerit 
să-i atragă pe turci la Nistru, ca să nu se depărteze 
prea mult oastea de ţară, unde ar fi putut căpăta ajutor 
la nevoie. Această părere a căzut pe dată, fiindcă prea 
ar fi fost aduşi turcii în preajma hotarelor Poloniei. A ră- 
mas de bună hotărîrea lui Zolkiewski, care se ţinea cel 
mai mare, dar s-a dovedit a fi fost şi cea mai fără de 
cap, dintre toate. După mintea hatmanului, s-a hotărît 
să se facă tabăra la Ţuţora, lîngă laşi, pe apa Prutului. 
Avea el ştiinţă că tot acolo aşezase tabără şi înaintaşul 
său, hatmanul Zamoyski, care i-a biruit pe turci şi l-a 
făcut odinioară domn pe leremia Movilă. Numai că 
oştenii lui nu erau precum cei de altădată, şi nici el nu 
era Zamoyski! Nu s-a gindit deloc la puţinătatea oastei 
lui, cu care s-a lăsat înconjurat în tabăra de la Ţuţora, 
şi 

2 M. Costin, op. cit., p. 74. 

nici la ciţi oşteni va fi avut Skender-paşa. 
dovedindu-se de astă dată slab de minte. 

Cu trecerea anilor mulţi au dat vina pe Gaspar 
vodă. că l-ar fi adus pe Zolkiewski la înfrângere şi 
moarte făcîndu-l să se înfrunte cu un duşman mult mai 
tare. Va fi avut şi domnul Moldovei vina lui, că prea s-a 
zorit să se înfrunte cu turcii, dar se bizuise pe cei 80 
000 de oşteni făgăduiţi, şi nu sub 20 000, şi de 
adunătură, aşa după cum îi avea de fapt Zolkiewski. 
Dacă ar fi fost ascultat Gaspar-vodă, chiar şi cu oştesi 
puţini ar fi putut să-i lovească tare pe turci, dar mintea 
lui Zolkiewski i-a făcut pe toţi să se închidă la Ţuţora, 
fără nici o nădejde de biruinţă. Apoi, tot din vina 
hatmanului au zăbovit în drum o mulţime de vreme, 
lăsîndu-i timp lui Skender-paşa să-şi stringă oastea. 
Abia în 12 septembrie, ostile polone au făcut tabăra la 
Ţuţora, pe vechile urme ale lui Zamoyski. Rînduiala 
taberei a fost bună. căci erau mulţi oşteni de meserie 
şi au legat carele unele de altele şi s-au întărit şi cu 
şanţuri şi valuri de pămînt, încît cu greu ar fi putut fi 
răzbită de duşman. 

Pe la mijlocul lui septembrie, pe plaiurile moldo- 
vene, vara abia se mai făcea simțită. Păsările călătoare 
treceau în cîrduri spre miazăzi, prevestind toamna cea 
ploioasă şi cu drumuri desfundate. Era în plină vreme a 
culesului, şi toţi cei care în vară se grozăviseră că 
aveau să se lupte cu turcul se trăgeau acum mai 
curind la muncă decit la bătaie. Ba unii dintre ei 
fuseseră tare dezamăgiţi văzînd cîtă oaste avea 
Zolkiewski, încît îi bătea gîndul să treacă de partea 
turcului, în vreme ce Skender-paşa primise între timp 
ajutor de la hanul tătarilor. Galga-sultan, şi fratele său 
Aladin. 


În dimineaţa zilei de 18 septembrie, după răsăritul 
soarelui, pe dealurile din jurul Ţuţorei s-au ivit tătarii lui 
Gantemir-bei, după care turcii şi-au ridicat corturile 
fără nici un zor, de parcă nu la bătălie veniseră. Către 
amiază primele hărţuieli au- şi început, căci husarii cei 

nerăbdători: au şi dat năvală asupra tătarilor, care 
se încumetaseră a se apropia prea mult de tabăra 
moldo-polonă. l-au alungat aproape pînă la corturile 
turceşti, unde s-au oprit pe dată, fiind prea mare 
numărul celor care-i înconjurau. Poate că ar fi fost 
pierduţi, dacă nu săreau la timp cazacii din polcul lui 
Balaban, conduşi de pan Ujadowski. Cu răcnete 
înfiorătoare şi cu sabia în mînă i-au pus pe fugă pe 
tătari, şi astfel husarii s-au putut întoarce în tabără 
nesupăraţi. 

În 19 septembrie, Zolkiewski a poruncit un atac cu 
toată puterea oastei sale, răzbind pînă la şanţurile 
turceşti, unde ienicerii cu puştile lor i-au oprit pe polo- 
nezi, în dreapta oştirii polone, tătarii s-au năpustit cu 
furie, şi moldovenii care erau de acea parte au trecut 
pe dată de partea lor, năpustindu-se asupra foştilor 
tovarăşi de luptă. Zic unii că hatmanul Şeptelici ar fi 
fost în capul celor fugiţi, dar nu poate fi adevărat, căci 
el a fugit o dată cu Gaspar-vodă. 

Cu toate aceste încăierări din primele zile, cei din 
tabără nu au izbutit să afle ciţi oşteni avea Skender- 
paşa, în timp ce acesta cunoştea totul despre polonezi, 
în 20 septembrie, un trimbiţaş turc s-a înfăţişat ca sol 
lîngă tabăra hatmanului şi a făgăduit în numele lui 
Skender-paşa că-i lasă pe toţi să plece acasă în 
schimbul lui Gaspar-vodă. Marele şi bunul prieten 
Zolkiewski nu s-ar fi dat îndărăt de la un astfel de tîrg. 
Pan Korecki şi veli-şah s-au şi întîlnit ca să se înţeleagă 


în vreun fel, şi nu era de mirare dacă viaţa lui Gaspar- 
vodă ar fi fost preţul răscumpărării prostiei lui 
Zolkiewski. înştiinţat la vreme de către Potocki şi 
Kalinovski, care nu se învoiau cu o asemenea miîrşăvie. 
Gaspar-vodă a hotărit să scape cu fuga, pe ascuns. 

Începuseră să se întindă zvonuri de plecare, fie cu 
tabără rînduită, fie de-a valma. Ba se mai scornise că 
cei doi hatmani ar fi fugit împreună cu domnul Moldo- 
vei, lăsînd oastea de izbelişte. Se lăsase noaptea, cînd 

o mare parte dintre polonezi s-au repezit spre apa 
Prutului vrind să scape pe malul celălalt, neştiind că 
acoio îi aşteptau tătarii. Cu felinarele în miini, hatmanii 
au cutreierat malurile ca să-i vadă ostaşii că nu 
fugiseră şi să se întoarcă în tabără. 

Văziîndu-se în primejdie de a fi dat pe mîna turcilor, 
Gaspar-vodă s-a sfătuit cu prietenii lui şi a hotărit să 
fugă în aceeaşi noapte. Şi-au înfăşurat capetele cu 
turbane şi, vorbind turceşte, au izbutit să se strecoare 
tre-cînd Prutul, dar nu toţi cei ce plecaseră, Marino 
Resti, bătrinul Amati, Potocki, Kalinovski n-au mai 
ajuns pe malul celălalt, înecîndu-se în apele 
învolburate. în schimb, o dată cu domnul au scăpat şi 
lancovici,  Bucioc, Goia,  Şeptelici şi  Nicoriţă. 
înpotmolindu-se în mlaştinile de pe mal, Gaspar a fost 
nevoit să-şi lase calul, fugind pe jos. A doua zi; 
găsindu-i-se calul, s-a dus vestea că însuşi domnul s-ar 
fi înecat în Prut. 

Ce s-a întîmplat, nu se prea ştie, căci multe zvonuri 
s-au mai scos pe seama morţii domnitorului. Se pare 
că Vodă împreună cu Şeptelici, Goia şi Nicoriţă ar fi 
apucat drumul către munte, lancovici spre Polonia, 
izbutind să scape pînă la urmă, în -vreme ce Bucioc s- 
ar fi adăpostit la un fin al său, Toader Brăniştaru din 


satul Braniştea, pe lunca Jijiei. Aşa după cum spune 
Miron Costin, ticălosul de fin l-a legat peste noapte şi l- 
a dat pe mîna turcilor. A doua zi, sărmanul Bucioc a 
fost tras în ţeapă pe un dimb din faţa taberei polone, 
ca să fie la vedere. 

In mintea lui Gaspar va fi încolţit planul să scape 
prin Transilvania, tocmai pe la duşmanul său, Bethlen, 
unde nimănui nu-i va fi dat prin cap să-l caute. Frînt de 
atita alergătură, ajunge împreună cu cei trei boieri într- 
o pădure din preajma tirgului Trotuş. Se credea scăpat 
de urmărire şi, fiind prea ostenit, vrea să se culce o 
vreme, sfătuindu-i şi pe ceilalţi să facă la fel. Boierii 
însă erau prea înfricoşaţi de ceea ce avea să urmeze 

apucind calea pribegiei alături de domnul fugar, 
încît s-au sfătuit să se scape de el. Poate că turcii s-ar 
fj îndurat de iertare, dacă i-ar fi dus capul voievodului 
plocon ... Cu acest gînd s-au aplecat asupra adormi- 
tului, şi l-au înjunghiat. Se zice că vornicul Nicoriţă nu 
s-ar fi făcut părtaş la o asemenea nelegiuire şi că 
numai ceilalţi doi ar fi fost făptaşii. Au descăpăţinat 
mai pe urmă leşul, şi capul l-au înfăţişat noului domn, 
Alexandru vodă lliaş, nădăjduind la mare răsplată. Nu 
s-a bucurat însă deloc voievodul de îndrăzneala 
boierilor de a se fi atins de capul uns cu mir al unui 
domnitor, şi cumplită pedeapsă a poruncit pentru 
ucigaşi. Mai întîi li s-au tăiat mîinile de la cot, către 
amiază picioarele de la genunchi, iar către seară 
trupurile ciopirţite, dar încă în viaţă, ar fi fost aruncate 
într-un pîrîu îngheţatI. Miron Costin spune că ar fi fost 
aruncaţi în „umblătoare", căci aşa meritau ucigaşii de 
domn. 

A fost, în acest fel, şi Gaspar-vodă unul dintre cei 
ce şi-au pierdut capul din vina lui Zolkiewski, dar nu 


ultimul. Marele hatman a mai rămas o vreme 
înconjurat la Tutora, neştiind ce hotărire să ia. A 
început să se tîr-guiască cu Skender-paşa, zăbovind cu 
nădejdea că regele său avea să-i trimită ceva oaste în 
ajutor, dar nici măcar nu ceruse cu hotărire acest 
lucru.  Merindea îi era pe sfirşite şi  oştenii 
descumpăniţi, încît nu se mai putea ţine seama de el. 
în cele din urmă l-a trimis pe Dmzbyki sol la Skender- 
paşa, dar acesta le-a cerut să plece cu miinile goale, 
fără arme şi care, iar ca să nu le fie frică pe drum, în 
bătaie de joc, le-a făgăduit că avea să-i ocrotească el 
pînă la Nistru . .. Ocara era prea mare, şi nici un 
polonez n-a vrut să primească un asemenea tirg. 

In vreme ce se întilneau solii, nu s-au mai produs 
hărţuieli; oştenii îşi vorbeau unii altora, şi chiar 
închinau 

1 Hurmuzaki-Bogdan, Documente, voi. III, sup. Il, 
op. cit., p. 62 şi urm. 

cîte un pocal de băutură în cinstea duşmanului. Ba 
tătarii au cerut polonezilor şi de-ale gurii, iar aceştia le- 
au dat cu dărnicie piine, brînză şi carne de cal, cu toate 
că nu le prisosea merindea. Ghiciseră că nu de lipsă 
ceruseră ei hrană, ci ca să-i iscodească să vadă dacă 
au destulă. 

După alte întilniri şi tîrguieli, Skender-paşa a cerut 
30 000 de ducați de aur ca să-i lase să plece 
nestingheriţi. Altă tirguială ca la bazar, căci polonezii 
dădeau numai 10 000, şi s-a ajuns la 20 000. Numai că 
polonezii nu aveau decit giuvaericale asupra lor, iar 
paşa a vrut bani peşin. Văzînd că n-o scot altcum la 
socoteală, Zolkiewski porunceşte părăsirea taberei, şi 
pentru întîia dată va da dovadă de chibzuinţă, hotărînd 


să plece în riînduială şi să se apere tot drumul. După 
multe zile de chin şi lipsuri, hăituiţi tot timpul pe de 
lături de tătari, au zărit în cele din urmă malurile 
Nistrului. Atunci şi-au pierdut cu toţii capul şi, 
nemaiascultind de hatmani, s-au năpustit care mai de 
care către rîu, crezind că vor scăpa cu uşurinţă pe 
malul celălalt. Puţini au fost aceia care au izbutit să 
ducă acasă cumplita veste a înfringerii suferite în ţara 
Moldovei, căci tătarii i-au pîndit pe mal, vînîndu-i ca pe 
iepuri. 

Soarta hatmanului Zolkiewski ne-o povesteşte lon 
Neculce. cu farmecul vorbei sale: „Cînd au bătut turcii 
pe Gaspar vodă la Ţuţora, întorcîndu-se leşii înapoi, tă- 
iat-au un tătar pe Jolcovskii hatmanul leşescu lîngă Mo- 
vilău precum scrie şi letopiseţul. Numai tătarul nu l-au 
Ştiut că este Jolcovskii hatmanul leşilor. Ce după ce l- 
au omorit au găsit ceasornicul în sîn, de aur cu 
diamanturi. Si aflînd tătarul că au fost hatmanul 
leşescu, să fi dzis tătarul acela că nu trebuieşte să 
trăiască în lume dacă nu va avea năroc şi să fie 
giunghiiat singur"1. 

1 lon Neculce, Letopiseţul Țării Moldovei, 
Bucureşti, 1955, p. 112.* * 

La numai cîteva zile de la aceste întîmplări, Sken- 
der-paşa s-a întors biruitor la Cetatea Albă, unde zice- 
se că ar fi fost otrăvit, la porunca marelui vizir. Prea fu- 
sese norocoasă steaua viteazului paşă, care prin 
biruința de la [uţora tăiase pentru totdeauna pofta 
leşilor de a mai stăpîni Moldova. 

Trupul fără cap al tînărului domn Graţiani, ridicat 
din pădurea unde fusese ucis, va fi adus în tîrgul Trotuş 
şi îngropat cu cinstea ce i se cuvenea, aşa după cum 
fu-ses porunca măriei-sale Alexandru vodă lliaş. Un an 


mai tîrziu de la cumplita lui moarte, papa Paul al V-lea 
trimitea un răspuns la o scrisoare a celui pierit, Nu-i 
făgăduia bani, aşa cum se rugase voievodul, ci îi mul- 
ţumea pentru sprijinul ce-l dădea catolicilor. Oare să 
nu fi aflat papa de trista veste a morţii lui Gaspar- 
vodă? Atît de puţin se ştia despre cel ce a vrut să calce 
pe urmele viteazului Mihai şi să unească toate cele trei 
ţări surori? 

Ar fi vrut din tot sufletul să scape ţara Moldovei cel 
puţin de jugul turcesc, şi pentru aceasta ceruse ajutor 
de la toţi creştinii împotriva acelor turci pe care nu i-a 
suferit din cea mai fragedă pruncie, cînd a fugit din 
calea lor. Portretul rămas de la acest domn dat de mult 
uitării ne priveşte de peste veacuri, cu oarecare 
tristeţe în ochii lui cei mari. ca unul dintre cei ce şi-au 
dat viaţa pentru binele acestui neam, care era şi al lui. 


PRINŢUL CARIURAR 

La 14 decembrie 1607, în casa. familiei Kemeny 
venea pe lume micuțul loan, spre marea bucurie a 
părinţilor, mai cu seamă a tatălui. El trebuia să ducă pe 
mai departe faima binecunoscută a familiei, astfel că 
tatăl s-a , gîndit să-l înveţe din vreme meşteşugul 
armelor, după cum se cuvenea unui fecior de nobil. De 
Mic, jucîndu-se adesea cu copiii de iobagi, îndeobşte 
români, le-a deprins cu uşurinţă limba, chiar dacă mai 
tirziu începe s-o mai uite. 

Copilăria trece, cum se ştie, ca un vis frumos dar 
prea scurt, şi cînd nici nu te aştepţi ai devenit mare şi 
plin de griji. Aşa s-a întîmplat şi cu loan Kemeny, care 
la 16 ani se şi afla la curtea principelui Bethlen de la 
Alba lulia. Poate că începuse ca un simplu copil de casă 
al prinţului, cum era datina, după care va fi ajuns 
scutier şi aşa mai departe, căci mintea lui cea ascuţită 


Şi pătrunzătoare de mult folos i-a fost. îndrăgit de stă- 
pînul său, primeşte îndrumări nu numai în meşteşugul 
războiului, ci şi în treburile politiceşti, atît de strîns le- 
gate de viaţa unei ţări. Cu toată tinereţea lui, a fost 
trimis în mai multe rînduri în solii destul de încurcate. 
Pe toate le-a descurcat în folosul, ţării sale, ceea ce i-a 

adus cu timpul şi rangul de căpitan de Făgăraş şi 
comite de Alba de Jos. 

Cu multă durere în suflet îl va fi condus pe drumul 
cel fără de întoarcere, în 1627, pe bunul său prinţ 
Bethlen, socotind totodată că nu mai avea ce căuta la 
curte, pe lingă un alt stăpîn. Totuşi, în 1630, cînd 
Gheorghe Râkoczy 12 lua domnia Transilvaniei, fu poftit 
şi tînărul Kemeny să i se alăture, căci noua stăpinire 
avea trebuinţă de oameni vrednici şi cinstiţi. 

O dată cu anii, dar şi cu faptele lui cele vrednice de 
laudă, s-a ridicat la mari ranguri ostăşeşti, căci vremu- 
rile acelui veac se arătau a fi la fel de tulburi, ca şi cele 
de mai înainte. Mai ales că ţara Transilvaniei ajunsese 
la loc de cinste în bătrîna Europă, frămiîntată pe atunci 
de îndelungatul război de treizeci de ani. în 1648, cînd 
s-au împăcat capetele încoronate ale Europei, fu 
poftită şi Transilvania să ia parte la pacea din 
Westfalia, ca şi cum ar fi fost neatîrnată, şi nu supusă 
împărăției turceşti. 

Prinţul Râkoczy şi-a dat seama că, în afara vitejiei, 
Kemeny avea o iscusinţă a minţii cum nu se puteau 
lăuda mulţi alţii pe atunci. Bărbaţi viteji avea el destui, 
dar înţelepţi mai rar! De aceea, l-a folosit pe loan Ke- 
meny ca sol la Vasile Lupu, domnul Moldovei. 
Impresiile prilejuite de solia lui de atunci, ca şi altele, 
le-a aşternut mai tirziw pe hirtie, fiidcă tare i-au mai 
plăcut cele văzute şi auzite în ţara vecină. A fost de 


faţă şi la nunta domniţei Măria, fiica lui Vasile-vodă, cu 
cneazul Janus Radzwill, şi nu s-a putut ţine să nu 
povestească cele văzute. Mai cu seamă a scris despre 
gustul cel bun al moldovenilor şi bogăţia curţii de la 
laşi, cu nimic mai prejos decit altele. Cum era şi firesc, 
nu putea trece cu 

1 Gergely Ladislau, Din memoriile principelui loan 
Kemeny (în solie la Vasile Lupu), în „Magazin Istoric", 
2, 1977, P. 37—39. 

2 Râkoczy Gyorgy, principe al Transilvaniei (1630— 
1648). 

vederea înţelepciunea lui Petru Movilă, mitropolitul 
Kievului, român de obirşie, venit la laşi cu prilejul 
nunţii. 

În 1648 l-a părăsit şi prinţul Râkoczy, săvîrşindu-se 
din viaţă, dar urmaşul şi feciorul răposatului, Gheorghe 
Râkoczy IIl, l-a păstrat şi pe mai departe pe iscusitul 
sfetnic al părintelui său. Mai mult chiar, cei doi erau şi 
prieteni buni, cu toate că noul principe era mai înflăcă- 
rat decît fusese tatăl. Continuînd politica înaintaşilor, 
Gheorghe Râkoczy a urmărit întru totul calea scăpării 
de sub stăpînirea turcească, chiar dacă pentru o vreme 
s-ar fi văzut silit să închine ţara habsburgilor. Avea 
nevoie de ostaşi vrednici pentru o astfel de luptă grea, 
şi Kemeny a fost pus în fruntea oastei ţării transilvane. 

Numai că tînărul principe năzuia, în planurile sale, 
să cuprindă şi Polonia, şi ar fi avut trebuinţă de 
coroana acestei ţări, înainte ca să încapă în mîna 
turcilor ori a suedezilor. Că se va fi sfătuit şi cu 
Kemeny, n-avem de unde şti, în orice caz generalul şi-a 
urmat principele pe meleagurile poloneze. 

Auzind de gîndurile prinţului, Vasile vodă Lupu l-a 
trimis pe logofătul Gheorghe Ştefan la Kemeny, să-l 


poftească pentru o nouă călătorie la laşi. Aveavmultă 
încredere domnul în mintea generalului, şi grozav i-ar 
mai fi plăcut să cunoască gîndurile ascunse ale 
transilvanilor asupra Poloniei. Aşa după cum avea să 
scrie cîţiva ani mai tîrziu însuşi Kemeny, Vasile-vodă n- 
a îngăduit tîl-maci, şi au vorbit amindoi româneşte, în 
cea mai mare taină. S-au învoit, printre altele, ca 
Sigismund Râkoszy, feciorul prinţului, să se însoare cu 
frumoasa domniţă Ruxandra, fata domnitorului. Ca 
socru al viitorului principe transilvan, se şi 
vedea .fălosul domn stăpîn al celor trei ţări, căci în 
Muntenia era convins că-i va aşeza în scaun pe fiu-său. 
Nu putea şti pe atunci că, la puţină vreme, firavul 
Sigismund se va săvirşi din viaţă, iar 

1 Râkoczy Gyorgy Il (1648—1660). 

domniţa hărăzită lui avea să aibă o altă “oartă. 
Mult i-a mai plăcut lui Kemeny şi această nouă 
călătorie la laşi, şi mai cu seamă cinstea ce i s-a dat de 
către voievod. De altfel, a rămas un prieten statornic al 
familiei domnitorului. 

Gînduri mari nutrea şi Râkoczy pentru ţările romă- 
neşti, dar şi asupra Poloniei, ca să poată crea o mare 
putere a tuturor creştinilor din această parte de 
Europă. Ar fi izbutit astfel să stăvilească puterea 
otomană, dacă nu chiar să-i arunce pe necredincioşi 
dincolo de Bosfor. Chiar dacă nu împărtăşea gîndurile 
visătorului prinţ, Kemeny a socotit de datoria lui ca, în 
1657, să treacă alături de el în Polonia, cucerind 
Cracovia, la 7 aprilie, mai apoi Varşovia, la 23 iunie, şi 
se părea că biruinţa nu mai putea să le scape. Dar la 
numai o lună, pe 22 iunie, oastea lui Râkoczy a fost 
înfrîntă la Czerny Ostrow, iar generalul Kemeny căzu în 
robia tătărească. 


Se năruise totul în viaţa inimosului bărbat, mai cu 
seamă cînd auzi că preţul răscumpărării lui era de 116 
OOOflorini de aur. Nu avea de unde să-i plătească, şi 
nici chiar prietenul său, prinţul, n-ar fi putut scoate 
atita bănet, încît o robie veşnică părea să-l aştepte. 
Dar steaua lui cea norocoasă nu l-a părăsit aşa de 
curînd, căci a nimerit la un stăpîn mai cumsecade, care 
n-a avut nimic împotrivă să-şi lase robul să scrie ce va 
pofti. Abia atunci va găsi timp robul Kemeny să-şi 
aştearnă pe hir-tie amintirile zbuciumatei sale vieţi, 
care trecuse de o jumătate de veac. S-a dovedit cu 
acest prilej a fi un mare meşter al scrisului, iar pe lîngă 
amintirile lui, de adevărat cronicar al vremii, s-a mai 
apucat şi de scrieri bisericeşti, scriind ca nimeni altul 
pînă la el despre psalmii biblici, spre uimirea celor de 
mai tîrziu, care au găsit în el un cărturar desăvirşit. Nu 
mai puţin încîntat a fost şi stăpînul său, care, văzindu-i 
vrednicia la scris şi cum îl ştia şi om de vază, a ţinut 
morţiş la preţul de răscumpărare. 

îşi va fi luat gindul de la libertate robul cărturar 
văzînd cerbicia tătarului, cînd s-a auzit vestea că 
domnia Ţării Româneşti a fost luată de Mihnea vodă 
Radul, om cu mare trecere la turci, dar cu inima către 
creştini. A-flase noul domn de cumplita soartă a 
vestitului general şi, cum era prieten şi cu prinţul 
Râkoczy, s-a hotărit să'-l scape de robie. Le-a scris 
tătarilor, făgăduindu-le răscumpărarea pe seama lui, şi 
a făcut totul ca, în 1659, să-l aducă pe Kemeny la 
curtea domnească din Tirgo-vişte. De altfel şi fostul rob 
poftea să-i mulţumească domnului român pentru 
ajutorul dat, dar şi să se consulte ce-ar mai trebui făcut 
pentru ţărişoarele lor. O-dihnindu-se o vreme la 
Tîrgovişte, Kemeny şi-a luat mai apoi rămas bun, 


trecînt munţii către casă. îl bătea gin-clul să se ocupe 
numai cu scrisul, pe care atît de mult îl îndrăgise, încît 
nu mai dorea să se amestece în treburile ţării. 

In lipsa lui, Gheorghe Râkoczy al II-lea a fost înlo- ' 
cuit, în 1658, cu Acațiu Barcsay, român de obirşie, dar 
cam plecat către turci. însă Râkoczy n-a răbdat să-şi 
vadă ţara supusă turcilor, aşa încît, de la moşiile sale 
din Ungaria de Sus, s-a repezit asupra necredincioşilor. 
Austriecii i-au făgăduit tot sprijinul şi socotea prinţul că 
ţara întreagă a Transilvaniei, ba şi domnitorii români 
de peste munţi aveau să-i stea în ajutor. 

Impotriva lui s-a îndreptat atunci Sadi-paşa, cu 
vreo şase mii de turci, două mii de munteni şi o mie de 
moldoveni. La chemarea lui Râkoczy, s-au strîns în 
jurul său vreo opt mii de oşteni, cu care s-a îndreptat 
spre Transilvania, pătrunzînd pînă către Cluj. Pe 22 mai 
1660 are loc la Gilău puternica încăierare dintre oştenii 

1 Mihnea al Ill-lea Radu. domn al Tării Româneşti 
(1659— 1660). Vrind să-şi arate ataşamentul pentru 
memoria şi faptele lui Mihai Viteazul, şi-a iuat numele 
de Mihai al Iil-lea şi a chemat la luptă antiotomană 
toate cele trei ţări române, al cărui stăpiîn se visa. 

lui Râkoczy şi cei ai lui Sadi-paşa. Izbutind să-i dea 
înapoi pe turci, prinţul s-a năpustit în fruntea călăreţilor 
trecîndu-i pe duşmani prin ascuţişul săbiei. în avintul 
luptei nici nu şi-a dat seama că i-a căzut căciula din 
can. iar un turc, pălindu-l cu iataganul, cumplită rană i- 
a făcut la frunte. 

Văziîndu-l prăbuşindu-se, oştenii au făcut zid cu 
piepturile în jurul lui şi, trăgîndu-se din calea turcilor, l- 
au dus în mare grabă la Oradea. Acolo i s-au dat toate 
îngrijirile, dar rana era prea adincă şi, în ziua de 7 
iunie, rănitul s-a stins din viaţă. Noroc că trupul 


neînsufleţit a fost cărat de prieteni către moşiile lui din 
Ungaria de Sus, căci îndată turcii au înconjurat cetatea. 
însă ar fi aşteptat ei mult şi bine să cadă cetatea cea 
vestită în toată Transilvania, dacă nu s-ar fi găsit o 
femeie care să le arate pe unde venea apa în Oradea 
înconjurată. Abă-tind apa apărătorii nu au mai răbdat 
setea, fiind şi vară, încît, la 27 august, Oradea căzu în 
mîinile oştenilor lui Ali-paşa. Ţara rămînea şi pe mai 
departe în mîinile lui Barcsay, dar, de fapt, adevărații 
stăpîni tot turcii erau. 

Viteazul luptător de odinioară va arunca pana de 
giscă şi toate sculele scrisului, apucînd clin nou spada 
în miîlini. îi trimite mai întîi pe Bânffy şi Kâszony, oame- 
nii lui de încredere, la curtea împărătească de la Viena, 
ca să ceară ostaşi întrajutorl. în răstimp adună şi el la 
oaste, mai cu seamă dintre cei ce doreau să scape de 
Barcsay, care prea era plecat în faţa turcilor. Nehotărit 
cum era şi văzînd că marea parte a ţă"ii s-a ridicat îm- 
potriva lui,- Barcsay s-a lepădat de domnie, cu gindul 
să lase pe altul, mai în stare, să rînduiască ţara. Dieta 
chemată la 1 ianuarie 1661 îl va alege astfel pe loan 
Kemeny, ca principe2. 

1 G. Andreescu şi C. Stoide, Ștefăniță Lupu, domn 
al Moldovei (1659—1661), Bacureşti, 1938, p.55—57. 

2 A. Sayoms, L'histoire generale des hongrois, 
Budapest-Paris, 1900, p. 347. 

La numai o săptămînă, Barcsay fu prins de oamenii 
noului principe şi adus sub pază la Sf. Gheorghe, în se- 
cuime. Acolo s-a dus şi Kemeny, poate chiar cu gindul 
de împăcare, dar se vede treaba că fostul principe nu 
împărtăşea ţelurile lui Kemeny şi i se va fi împotrivit. 
Neînţelegerea dintre cei doi va duce la pierderea 


capului lui Barcsay, căci Kemeny n-a întirziat să 
poruncească pieirea celui ce-i stătea în cale. 

În vederea înfruntării cu turcii începu să-şi rîndu- 
iască oastea, dar şi să vadă care-i sînt prietenii. împă- 
ratul de la Viena l-a trimis pe vestitul general Monte- 
cucoli, dar oştenii acestuia păreau mai curînd tîlhari de 
drumul mare, jefuind totul în calea lor, mai ceva decit 
paginii. Kemeny aude de isprăvile lor, dar îi îngăduie şi 
aşa, nădăjduind să fie mai aprigi contra turcului. în 
Transilvania se afla şi pribeagul Constantin Şerban, 
care se ispitea să apuce iar domnia Moldovei, unde era 
pe a-tunci Ştefăniţă, feciorul lui Vasile Lupu. Pe faţă 
principele era de partea domnului moldovean, dar într- 
ascuns l-a sprijinit pe pribeag, care ar fi fost mai 
nimerit în ceasul de luptă împotriva turcilor. 

La 23 aprilie, o nouă dietă hotărăşte neatirnarea 
ţării, ceea ce însemna că nu se mai putea ajunge la 
vreo înţelegere cu turcii. Cu toate acestea, Poarta a dat 
adhname lui Mihai Apaffy abia în 14 septembrie, cînd i- 
a şi poruncit lui Kiiguk Mehmet-paşa să-l sprijine cu 
oaste contra nepoftitului Kemeny. Cei doi domnitori ro- 
mâni primiseră de asemenea poruncă să-l însoţească 
pe Apaffy împotriva oştilor transilvane, iar Montecucoli 
în-tîrzia să se arate. 

Abia în prima lună a anului celuilalt, ostile celor 
două tabere ajung faţă-n faţă, la Seleşul Mare, din 
preajma Sighişoarei. Se va fi gîndit Kemeny că la 
nevoie s-ar fi putut adăposti îndărătul zidurilor 
Sighişoarei, în aştep- 

1 1b idem. 

tarea lui Montecucoli. în orice caz, după ce a 
mărşăluit cale lungă, pînă în inima Transilvaniei, 


oastea lui Kemeny era frîntă de osteneală, aşa că a 
socotit să-i dea un răgaz, să se odihnească barem o zi. 

Era în ziua de 22 ianuarie 1622, în plină iarnă, şi nu 
se aşteptau la prea mare vrednicie din partea turcilor, 
obişnuiţi să lupte pe vreme mai caldă. Iscoadele 
turceşti prinzind de veste, chiar în aceeaşi zi turcii au 
pornit asupra ardelenilor, stricîndu-le odihna. Marea 
spaimă ce i-a cuprins i-a pus pe fugă pe oştenii lui 
Kemeny, dar nu mulţi au izbutit să scape. Unii, mai 
îndrăzneţi, au încrucişat spadele alături de prinţul lor, 
dar zadarnic, fiindcă erau copleşiţi, şi au căzut în țarină 
alături de viteazul principe. 


PAPURA VODA 

„... Să născut domnului nostru prea doritul fiu al ui, 
lo Ştefan voievod, dăi' mulţi ani şi viaţă lungă, 
doamne". .. Insemniînd aceste rînduri abia la 14 iunie 
1641, pe îngălbenitul ceaslov, diacul a ştiut numai cît 
de aşteptat a fost acest moştenitor, care trebuia să-l 
înlocuiască pe frăţine-său lon, răposat numai cu un an 
înainte. Poate de aceea a uitat să însemne şi ziua cînd 
s-a născut feciorul lui Vasile Lupu şi al doamnei 
Ecaterina, cea de-a doua lui nevastă. Tare cătrănit mai 
fusese Vodă la moartea primului său fiu, dar o licărire 
de nădejde tot mai avea, ca pruncul ce-l aşteptau să 
fie tot fecior, şi aşa a fost. 

Din hrisoavele vremii s-ar putea înţelege că 
venirea pe lume a coconului domnesc ar fi fost cam pe 
la 26 ianuarie, dar nu mai tirziu de 1 aprilie, cînd 
numele lui ‚lo Ştefan voievod" apărea în întăriturile 
divanului domnesc. Tinea să arate, domnitorul, că 
pruncul abia născut avea să-i fie urmaş, şi nimeni să 
nu cuteze altcum. Poate că şi de aceea îi va fi pus 
numele de Ştefan, după viteazul voievod de odinioară, 


ca să-i semene la fapte şi la vorbe, şi cu nimic să nu-i 
fie mai prejos. Pînă a deveni însă marele Ştefan, 
coconul era alintat cu numele de Ştefăniţă, fiind 
răsfăţatul părinţilor, surori 

lor şi al doicilor. Linguşitorii curteni încă de pe 
atunci i se închinau şi căutau a-i face pe voie, şi astfel 
în mintea copilului a rămas bine închegat că un boier 
trebuie să fie la fel de ascultător ca şi un slujitor. Şi se 
poate ca mulţi boieri în totă firea să se fi lăsat 
încălecaţi de coconaş, numai pentru a fi pe placul 
părintelui său, căci se aflau şi pe atunci asemenea 
oameni de nimic. 

Dar bucuria cea mare, pricinuită de naşterea lui 
Ştefăniţă, a fost curînd umbrită de ceauşul Porții, care 
venea cu porunca să-l ducă pe cocon la Istanbul, ca os- 
tatic. Or, tocmai aşa ceva n-ar fi îngăduit Vasile-vodă, 
pentru nimic în lume! Era un om bogat domnitorul şi, 
risipind grele pungi cu galbeni, a izbutit pentru încă trei 
ani să amine zălogeala feciorului său printre străini. 
Turcii însă erau lacomi de bani şi curînd se cam uitase 
de cheltuiala voievodului, aşa că din nou au poftit 
zălog la Poartă, dacă nu pe copil, atunci pe doamna 
Ecaterina şi cele două domniţe, Măria şi Ruxandra. Alţi 
bani cheltuiţi, alte nenumărate daruri şi rugăminţi, şi 
cu mare greutate a izbutit să aibă linişte încă un an. în 
sfîrşit, la 12 iulie 1645, domniţa Ruxandra trebui să se 
aşeze în oraşul sultanului, căci Vasile-vodă văzuse că 
altcum n-ar mai fi scos-o la capăt. Se va fi gîndit el că, 
măritîindu-şi fata după Sigismund Râkoczy, feciorul 
prinţului ardelean, aşa cum era vorba, curind avea s-o 
aducă înapoi. Or, sultana validel, faimoasa Kosem, 
chiar de ar fi îngăduit nunta Ruxandrei, tot ar fi poftit în 
loc pe Ştefăniţă, dar, cum domniţa nu s-a mau măritat 


atunci, lucrurile au mai tărăgănat încă patru ani. Abia 
în august 1649, domniţa ostatică s-a înapoiat acasă 
pentru a se mărita cu Timus, feciorul lui Bogdan 
Hmelnicki, hatmanul cazacilor, în răstimp, sultanul 
Ibrahim-, în numele căruia se cereau ostaticii, a fost 
răsturnat de la domnie şi astfel 

1 Mama unui sultan. 

2 Ibrahim | (1640—1648). 

a slăbit şi puterea lui Kosem valide, iar noul sultan, 
Mehmed al IV-leal, n-a mai cerut pe nimeni zălog. De 
fapt, noul stăpin era cam de virsta lui Ştefăniţă, iar sul- 
tana valide Turhan era departe de a fi dirza Kosem. 

La 1 septembrie 1652, la laşi se sărbătorea cu 
mare pohfală nunta domniţei Ruxandra, fiind, se pare, 
cea din urmă petrecere în palatul lui Vasile-vodă. Un 
an mai tirziu, în toamna lui 1653, numai ce s-a ridicat 
cu oaste asupra domniei fostul logofăt Gheorghe 
Ştefan izgo-nindu-l pe Vasile Lupu. Acesta şi-a trimis 
familia la adăpostul zidurilor Sucevei, pînă ce el avea 
să se întoarcă cutezător. N-a mai fost cînd, fiindcă la 9 
octombrie Eca-cu sprijinul ginerelui său, Timus, şi să-l 
pedepsească pe terina doamna şi Ştefăniţă au fost siliţi 
să se dea prinşi în mîinile noului domn, Gheorghe 
Ştefan. Mult ar mai fi poftit fostul logofăt să se răzbune 
pe familia fostului său stăpîn, dar n-a cutezat de teama 
lui Râkoczy, care n-ar fi îngăduit. Sfetnicii l-au povăţuit 
ca măcar copilu- . lui domnesc să-i reteze virful 
nasului, spre a nu mai cu-' teza vreodată la domnie, 
dar el se zice că ar fi spus: „om muri noi pînă va ieşi 
unul ca acesta la domnie". 

Prinşii de la Suceava au fost duşi în conacul de la 
Buciuleşti, undeva pe apa Bistriţei, de nimeni nu mai 
ştia de ei. Jurîmprejurul caselor erau şanţuri adinci cu 


apă. încît nimeni n-ar fi putut pătrunde pînă la ei. Acolo 
fuseseră duşi şi fraţii vel-postelnicului Constantin 
Cantacuzino. duşmanul de moarte al noului domn, 
boierii lor-dache şi Toma. Pe aceştia îi speria cu tăierea 
capului în fiecare zi, şi poate că ar fi făcut-o, de nu 
apuca domnia Ţării Româneşti ruda lor, Constantin 
Şerban. Ca să-i facă pe plac vecinului său de la 
miazăzi, domnul Moldovei a poruncit ca cei doi boieri 
să fie sloboziţi, după rugămintea domnului muntean. 

1 Mehmed IV (1648—1687). 

Vasile-vodă s-a zbătut în acest răstimp să-şi scape 
şi el familia, dar n-a fost chip. însuşi marele vizir, Ko- 
priilii, i-a scris iui Gheorghe Ştefan să trimită îndată fa- 
mila ostatică la Istanbul, dar acesta a răspuns că habar 
n-are unde s-ar fi putut afla. Trecuseră citeva luni bune 
de cînd erau la Buciuleşti, căci scrisoarea marelui vizir 
era din 25 iulie 1645 şi mai să se împlinească anul de 
cînd mama şi feciorul zăceau la popreală. Au mai 
trecut apoi ani la rînd, şi soarta lor părea pecetluită, 
dacă, pe negindite, după cinci ani, Gheorghe Ştefan n- 
ar fi fost schimbat de la domnie. Noul domnitor, 
Gheorghe Ghica, era prietenul marelui vizir şi, dînd 
peste închişii de la Buciuleşti, pe dată i-a slobozit, 
trimiţindu-i la Istanbul. 

Ştefăniţă fusese închis la vreo doisprezene ani, iar 
acum se făcuse de şaptesprezece, cînd ar fi trebuit să 
fie un fecior în lege. Din păcate, hrana proastă şi lipsa 
de libertate au făcut din el un tînăr firav şi plăpînd, ca 
o floare crescută fără soare. La Istanbul s-au aşezat în 
casele lor din preajma seraiului, dar Vasile-vodă'tot în- 
chis la Edi Kule se afla. Ştefăniţă fiind nevoit să facă 
legătura dintre el şi lumea din afară. Tot umbrind pe la 
mai marii împărăției, a ajuns să fie cunoscut de toţi, ba 


chiar şi marele vizir ar fi spus odată: „fecior voinic are 
Vasile-beiul!". Prea vînjos nu va fi fost, dar de frumos 
nu inai încape îndoială, căci amindoi părinţii aveau o 
înfăţişare mai mult decît plăcută. 

Nu după multă vreme, - Gheorghe Ghica, domnul 
Moldovei, a fost trecut în Ţara Românească, în locul 
hai-nitului Mihnea al II-lea. Atunci s-a gîndit marele 
vizir că fecioraşul beiului, care-i plăcuse atit de mult, ar 
fi nimerit de domn. Se înţelege că gindurile i-au venit 
după ce a pipăit cele 300 de pungi pline cu reali, a 
mîngiiat minunatele blănuri şi şi-a desfăcut privirea cu 
nenumăratele giuvaericale primite în dar de la beiul cel 
închis la Edi Kule. Căftănind feciorul, tatăl avea să 
rămînă şi pe mai departe închis ca zălog, aşa că, poate 
din a 

ceasta pricină, ceremonia căftănirii nu s-a făcut cu 
pompă şi nici alaiul domnesc n-a fost pe măsura falei 
lui Vasile vodă. 

A căpătat steagul domniei în noiembrie 1659, pe 
cînd avea 18 ani, cu toate că solul venețian din 
Instanbul nu-i dădea mai mult ca 15. Oastea ce-l 
însoțea era de vreo mie de arnăuţi, dar i se făgăduise 
ajutor tătăresc în caz de nevoie, căci Constantin 
Şerban, care domnea la lasi, nu prea se dădea dus la 
porunca turcilor. N-a mai fost nevoie, căci s-au tras cu 
toţii din calea lui, treburile fiind încurcate mai rău în 
Transilvania şi Ţara Românească. A fost nevoit chiar să 
trimită oşteni împotriva lui Mihnea al Ill-lea, precum şi 
peste munţi, să-l sprijine pe Acațiu Barcsay, principele 
Transilvaniei. Avindu-se bine cu tătarii, a pus vorbă la 
căpetenia Gazi Ghirai, pentru doi nobili ardeleni căzuţi 
în robie, Apaffy şi Beldi, cu toate că la întoarcerea 


către casă pilcuri de oşteni moldoveni fuseseră loviți în 
secuime. 

In ţară însă a găsit numai nenorocire, din cauza 
atitor jafuri făcute de tot felul de oşti. Bieţii oameni se 
adăpostiseră prin păduri- de teama cotropitorilor, care, 
dacă nu găseau nimic de furat, luau robi. Ba chiar şi 
boierii Toma Cantacuzino, lon Prăjescu şi Ilie Şeptelici 
au fost luaţi zălog de către paşa de Silistra, şi eliberaţi 
prin răscumpărare, cu multe pungi de aur. Peste toate, 
a mai trebuit să vină şi o secetă cumplită, care a pirjolit 
meleagurile dintre Carapţi şi Dunăre, iar în urma ei, 
foametea cea mare. Ajunseseră bieţii locuitori de mîn- 
cau „piine de rînsă (coajă de copac) şi de papură". Era 
în primul an al domniei lui Ştefăniţă, şi de aceea lumea 
nu l-a mai uitat, zicîndu-i în bătaie de joc „Papură 
vodă". Ajunseseră mamele să-şi vîndă copiii, „însă i-au 
vindut de mare nevoie că-mi murea de foame, cînd 
[cu] fooametea cea mare, cînd au fost mierţa de piine 
cite 

un galben, în zilele lui Ştefan vodă. sin Vasile 
vodă"1. Nu se mai stringeau biruri, neavînd de unde, şi 
toate bucatele se scumpiseră, şi nu le găseai. Atunci 
au izbutit o parte dintre boieri să cumpere pămînt cu 
nemiluita, adunind moşii uriaşe, de nu le mai vedeai 
marginile. 

Nu bietul ,„„Papură vodă" a fost vinovat de nenoro- 
cirea abătută asupra ţării, căci el abia venise la 
domnie. De altfel, în scurtă vreme, fie că după mintea 
lui, fie a lui Vasile-vodă de la Istanbul ori a boierilor 
Cantacu-zineşti, domnitorul a început a face rînduială 
în ţară. Mai întîi a poftit pe toţi cei bejeniţi să se 
întoarcă la casele lor, nemaiaviînd a se teme de nimic. 
în locurile rămase pustii a chemat străinii de peste 


hotare, ca să se îndesească satele şi să se lucreze 
ogoarele. Făgăduia scutirea de biruri pentru trei ani. 
numai să poată fi lucrat pămîntul. Din aceleaşi pricini i- 
a lăsat şi pe boieri să agonisească cît mai mult pămînt, 
numai să-l muncească, cu cine or şti. Nici măcar n-a 
încercat să-i supere cu ceva pe duşmanii familiei sale, 
iar boierii ce fuseseră de partea lui Gheorghe Ştefan au 
fost primiţi în divan. Nu a fost vărsător de sînge, şi 
atunci cînd a poruncit descă-păţinarea boierului Vasile 
Gealalăul o făcuse din pricina trădării, întrucit acesta 
trecuse în 1661 de partea lui Constantin Şerban. 

A avut însă şi păcatele lui, după cum ne spune şi 
cronicarul Radu Popescu. Se vede că învățase de mic 
copil să se poate necuviincios cu curtenii, încît nici 
domn fiind nu s-a purtat mai altfel. De pildă: „„,Cînd 
ieşiea la plimbări punea pă boieri pă caii lui cei turceşti 
şi ieşind la cîmpu le lua friiele şi le da cîmpia". . . Şi tot 
astfel: ,,. .. era un heleştru mare, cît l-am pomenit şi 
noi, şi pă heleşteu foişor domnesc, lingă casele 
domneşti. Dă acolo pă mulţi boieri îi arunca în heleşteu 
şi ridea scoţindu-i 

1 Constantin Andreescu şi Constantin Stoide, 
Ştefăniţă Lupu, domn al Moldovei (1658—1667), 
Bucureşti, 1938. 

din apă îi îmbrăca în haine domneşti", spunea 
cronicarul. Pare mai curînd o joacă de copil, care, 
speriat ca nu cumva să se fi supărat bărboşii curteni, îi 
încărca de daruri. De bună seamă că nici boierii nu 
erau nemulţumiţi de isprăvile domnitorului. 

În schimb grija lui faţă de ţară, chiar şi atunci cînd 
nu-l mai avea pe Vasile-vodă, era o treabă de om înţe- 
lept. Bolnav şi bătrîn, tatăl său a fost zlobozit în cele 
din urmă, abia către sfîrşitul anului 1660, dar ce folos, 


că la 28 martie anul următor era pe moarte. Pe la înce- 
putul lui aprilie, fu adus cu mare pompă şi îngropat la 
ctitoria lui de la Trei lerarhi. 

Anul 1661, pe lîngă buna veste că prietenul familiei 
sale, loan Kemeny, fusese ales principe al 
Transilvaniei, i-a adus şi necazul năvălirii cu oaste, 
chiar în prima jumătate a lui ianuarie, a lui Constantin 
Şerban. Pribeagul domn nu mai fusese îngăduit în 
Transilvania, şi se adăpostise prin părţile căzăceşti. De 
acolo venise cu oaste asupra lui Ştefăniţă-vodă, luat pe 
negîndite. Acesta a trecut de îndată Prutul, întocmindu- 
şi tabăra la Coi-ceni, de unde i-a trimis înaintea 
năvălitorilor pe boierii Gheorghe Catargiu, Grigore 
Hăbăşescu şi Mihalcea Hiîn-cul, pe apa Răutului, cu 
vreo 200 de oşteni, care de fapt erau cam toată oastea 
lui. Oastea căzăcească a risipit pe dată puţinii oşteni 
domneşti, după care s-a coborit pe Prut la vale, cu gînd 
să-l învăluie pe Ştefăniţă-vodă. Aştepta ajutor tătăresc, 
dar un căpitan din slujba sa, Voi-cehovsky, aflind de 
gîndurile cazacilor, i-a dat de ştire. A ocolit atunci tîrgul 
laşilor şi s-a oprit la Tomeşti, pe apa Bahluiului. 

Increzător în izbindă, Constantin Şerban a intrat în 
laşi, apucînd domnia, de unde l-a trimis pe boierul Du- 
roc cu 500 de oşteni să prindă pe Ştefăniţă-vodă şi pe 
cei din jur. cţi mai rămăseseră. Aşa a trecut toată luna 
ianuarie. Pe la începutul lui februarie, Ştefăniţă 
primeşte 

ajutor şi de la turci şi de tătari, pornind îndată 
asupra veneticului, la laşi. Puțin a lipsit ca înşişi cazacii 
să nu-l dea de viu pe Constantin Şerban pe mina 
domnului Moldovei, şi numai lefurile grase pe care le 
făgăduise pribeagul la înapoiere i-au făcut pe cazaci să 
nu cadă la învoială cu Ştefăniţă-vodă. Nemaifiind primit 


nici în Transilvania, Constantin Şerban s-a dus să-şi 
sfirşească viaţa printre cazaci, nemaiauzindu-se nimic 
de el. 

La sfîrşitul lui februarie, Ştefăniţă era din nou 
domn. Ca şi altădată, va căuta să rînduiască ţara şi să 
lege pritenie cu toată lumea. Trimisese rugăminte pînă 
şi papei, spre a îngădui venirea lui Gabriel Thomassy, 
un călugăr franciscan bulgar ce locuia în Tîrgovişte, ca 
episcop catolic al Moldovei. Papa a fost bucuros şi l-a 
îndemnat şi pe domn să treacă la credinţa lui. Ştefăniţă 
vodă însă nu s-a prea omorit cu cele sfinte, dar a închi- 
nat unele mănăstiri la Sf. Munte Atho , ca să nu supere 
nici clerul local. 

Primăvara anului 1661 tare mai cătrănise inima ti- 
nărului domn, prin moartea tatălui său. însă treburile 
porniseră pe un drum bun, cu tihnă şi pace, după ce s- 
a tras şi pribeagul Constantin-vodă hăt departe. Şi 
poate că porecla batjocoritoare ar fi fost înlocuită, ori 
uitată, dacă ţara ar fi apucat vremuri de pace şi 
belşug. A trecut tot în linişte şi vara, care n-a mai fost 
secetoasă ca cea din 1660, dar pe la mijlocul lui 
septembrie, pe cînd se aştepta cel mai puţin, un ceauş 
de la Poartă i-a adus poruncă să plece alături de paşa 
de Silistra, tocmai la apa Niprului.Acolo, împreună, 
aveau să-l ajute pe hanul tătarilor să întărească o 
cetate. 

Nu încăpea vorbă de împotrivire la porunca Porții, 
încît, mai cu voie, mai fără, s-a îndreptat spre hotarele 
de răsărit. N-a mers prea lungă cale, căci în drum a tre- 

buit să se oprească la Luteni, pe apa Bicului, nu 
departe de Tighina. Acolo a căzut greu bolnav şi, la 29 
septembrie 1661, s-a stins din viaţă, o dată cu boierul 
Dumi-traşcu Drăguțescu. Poate că din această pricină 


solul ve-neţian din Viena, Giovani Sagredo, spunea că 
ar fi murit de febră tifoidă. Alţii cred că ar fi fost vorba 
de ciumă ori, cum zice cronicarul Radu Popescu, „că l- 
au otrăvit boierii", dar se poate spune, precum acelaşi 
cronicar: „ci ori una ori alta, el tot a murit"... ' 


DOMN SARAC 

E oare cu putinţă ca un domnitor al bogatelor ţări 
române să fie atît de sărac la mazilirea lui, încît nici ba- 
ni de drum să nu fi avut? ! Oriciît s-ar părea de neînchi- 
puit, dar un asemenea voievod a fost lliaş Alexandru, 
domn al Moldovei între 1666 şi 1668. 

Era feciorul lui Alexandru vodă lliaş, cel ce domnise 
în amîndouă ţările române, ultima oară părăsind 
Moldova în 1633, dar cam pus pe fugă de către supuşi. 
Fusese poftit atunci de către unii boieri să se împace şi 
să se întoarcă chiar de la Galaţi, dar voievodul nu s-a 
învoit, ci a luat calea Stanbulului. Va fi nădăjduit că 
înalta Poartă, mîniată pe foştii lui supuşi, avea să-l tri- 
mită înapoi, cu oaste, să-i pedepsească, dar s-a înşelat. 
Apoi, trecînd anii, n-a mai fost trebuinţă de un 
domnitor bătrin, şi astfel mazilul Alexandru lliaş a 
rămas să-şi sfirşească zilele în oraşul sultanilor. Se va fi 
terminat şi bruma de avere ce va fi avut, iar cînd a dat 
de fundul sacului, s-a văzut nevoit să se îndatoreze, 
spre a putea trăi. Cum se întîmpla adesea, cămătari de 
toate neamurile l-au îmbiat cu bani, nădăjduind ca 
măcar feciorul 

fostului domn să apuce vreo domnie, şi atunci şi-ar 
fi scos ei datoriile înzecit. Văzind însă că nici vorbă să 
mai vină norocul şi pe la bătrînul domn, nu puţini au 
fost cei care au început să le bată la uşă, cerîndu-le 
banii înapoi. Aşa se face că tînărul lliaş a învăţat ce 


înseamnă sărăcia şi mai cu seamă cum trebuie să se 
ferească de ochii celor cărora le datorau bani. Apoi, 
cum toate au un sfirşit, şi bătrînul voievod a închis 
ochii pe vecie, lăsîn-du-i feciorului nu numai grijile, ci şi 
datoriile ce le avea. Bietul de el, abia dacă a izbutit să 
facă rost de ceva parale pentru înmormîntarea oaselor 
părintelui său, fără să se mai gindească la vestitele 
pomeni ce se făceau cu astfel de prilejuri. 

Era o primăvară însorită şi plină de miresmele flo- 
rilor, căci bătrînul şi-a dat duhul în toiul lui florar 1666. 
Oricîte păcate va fi avut fostul domnitor, pentru el fu- 
sese un părinte drăgostos, şi cu durere păşea în urma 
căruţei care hurduca sicriul pe caldarimul uliţelor. Era 
tare îngrijorat lliaş, şi la început nici n-a băgat de 
seamă că un slujitor împărătesc nu-l mai scăpa din 
ochi, dar în cele din urmă tot l-a văzut, şi un junghi i-a 
dat prin inimă: nu putea fi vorba decît de vreun 
cămătar, care se va fi plins stăpiînirii şi acum îl căuta 
să-l închidă. . . A rămas totuşi pînă cînd bulgării de 
pămînt s-au rostogolit pe capacul sicriului, iar cînd 
slujbaşul a întors o clipă spatele, a şi fugit, izbutind să 
se facă nevăzut. De spaimă se va fi ascuns în podul 
casei, dar slujbaşul i-a dat de urmă şi l-a poftit la 
caimacamul marelui vizir Mehmed Kopriilu-paşa. Se va 
fi rugat de turc să-l îngăduie, că va face rost de bani, 
dar pas de te înţelege cu turcul! Porunca era limpede, 
să fie dus pe dată la se 

raiul împărătesc. Neavînd încotro, se va fi împăcat 
şi cu gîndul întemniţării, ca rău platnic, şi s-a înfăţişat 
dregătorului, însă, cît pe ce să i se oprească inima cînd 
află că în loc de temniţă fusese căftănit domn al 
Moldovei, dîndu-i-se pe loc steag de domnie! 


Ce se întîmpiase? Fuseseră date la iveală nişte 
scrisori de la Duca-vodă cel bătrin, prin care acesta se 
lega cu hanul tătarilor să treacă de partea moscalilor. 
Cum marele vizir se afla plecat cu oastea, caimacanul 
n-a mai zăbovit, ci s-a înfăţişat slăvitului padişah cu 
scrisorile de hainie. Miîniat peste măsură de necredinţa 
ghiaurului, sultanul a poruncit să fie mazilit şi înlocuit 
cu vreun pribeag „os domnesc" aflător la Istanbul. Pe 
dată s-au împrăştiat ceauşii împărăteşti prin oraş şi s-a 
făcut ca unul din ei să dea peste sărmanul fecior ce-şi 
îngropa tatăl, îşi vor fi amintit degătorii de slujbele 
răposatului. Alexandru lliaş, care le-a rămas cu 
credinţă pînă la moarte, încît au socotit că fiul său era 
destul de nimerit. Nici nu s-au gîndit că tînărul, născut 
şi crescut la Istanbul, vorbea turceşte, greceşte, dar nu 
şi propria lui limbă românească. .. 

Un altul, în locul proaspătului căftănit, pe dată s-ar 
fi împrumutat cu zeci de pungi, pe care cu uşurinţă le- 
ar fi dobîndit acum, spre a-şi întocmi un alai domnesc 
cum se cuvenea. El însă, deprins cu traiul săracilor, nu. 
s-a mai împovărat cu alte datorii, ci s-a grăbit să plece 
spre ţara ce-i fusese hărăzită de soartă. Trecînd vadul 
Dunării, pe la Obluciţa, va fi fost şi el întîmpinat cu 
urări de bun-venit, dar, din păcate, n-a înţeles o iotă 
din limba strămoşilor săi. De atunci şi pînă s-a întors de 
unde a plecat, nu s-a descurcat decit prin tîilmaci. 

Ajuns în cetatea de scaun a laşilor, aude că fostul 
domnitor, Duca, se aflase la un pas de moarte, cit pe 
aci să plătească pentru blestematele scrisori. Norocul 
lui a fost că, înainte de a porunci sugrumarea beiului, 
caimacamul a dat de ştire şi marelui vizir, care s-a 
întîr-ziat să poruncească liberarea osînditului. Atunci a 
ieşit şi adevărul la iveală! Marele vizir aflînd că hanul 


ar avea gind de hainie, dar neavînd dovadă, a cerut 
bunului său prieten. Duca-vodă, să afle adevărul. Şi l-a 
sfătuit marele vizir să facă scrisori anume câtre han, 
prin care, chipurile, şi el s-ar învoi să se dea cu 
moscoviţii. Voia să-l ispitească pe tătar şi astfel să facă 
dovada necredinţei lui, numai că olăcarul domnitorului 
a căzut pe mina turcilor. Aceştia, aflîind scrisorile 
asupra lui, le-au trimis la Poartă, şi aşa s-a întîmplat de 
a fost mazilit Duca vodă, nevinovat. Acum, că domnia 
fusese dată lui lliaş vodă, nu l-au mai repus în saun. 

În afara acestor întîmplări, în ţara Moldovei era 
linişte şi belşug, căci de multă vreme fusese lăsată în 
pace de vecini. La început, ţara şi boierii nu l-au privit 
cu ochi buni, amintindu-şi de isprăvile răposatului său 
părinte. Mai cu seamă se ţineau deoparte cei ce 
staseră atunci împotriva domnului silindu-l să 
părăsească domnia, dar şi boierii de casă ai lui Duca- 
vodă. Domnitorul însă nu a venit cu ginduri de 
răzbunare, ci a iertat pe toată lumea. Dar pe unii boieri 
de-ai lui Duco-vodă i-a făcut să-l împrumute cu nişte 
bani, pe care se înţelege că i-au dat bucuroşi... de 
frică. 

Pe vremea ultimei domnii a tatălui său, mulţimea 
se ridicase împotriva domnului, dar mai cu seamă 
asupra prietenului său, vel-vistiernicul Batiste Veveli. 
Răscula 

ţii îl aveau atunci în frunte pe boierul Bosie 
Lăpuşneanu, iar cînd Alexandru-vodă s-a lepădat de 
prietenul său, acesta, încăpînd pe mîna mulţimii, a fost 
făcut fărime pe loc. Acum, la domnia lui lliaş vodă 
Alexandru, venise în ţară şi feciorul vistiernicului ucis, 
care, dornic de răzbunare, l-a prins pe Bosie 
Lăpuşneanu şi l-a închis, cu gînd să-l ucidă în cazne. 


Toate acestea le făcuse fără ştirea domnului, dar 
nimeni nu i se împotrivise, ştiindu-l bun prieten cu 
Vodă. lliaş, aflîind de isprava tinărului Batiste, s-a 
miîniat şi a poruncit  slobozirea  întemniţatului, 
făgăduindu-i că nu avea a-şi teme viaţa de nici o răz- 
bunare. Ba, pe deasupra, şi-a mai mustrat şi prietenul 
pentru asemenea faptă! Mare bucurie a fost atunci, 
mai cu seamă în rîndul boierilor ce-i fuseseră 
împotrivă, care au alergat la mila lui. Tare mulţumit a 
fost şi domnitorul, văzînd dragostea supuşilor săi, şi a 
căutat să facă şi el cheltuieli mai mari spre a-şi ţine 
pohfala domnească. Zic unii chiar că aceste cheltuieli 
ar fi fost peste măsură, ceea ce a dus la sporirea 
birurilor. Se poate ca domnitorul nici să nu-şi fi dat 
seama de răul ce-l făcea, căci, milos cum era, n-ar fi 
îngăduit silnicia săracilor. 

Inima lui cea milostivă, dar mai cu seamă sărăcia 
dinainte l-au făcut de multe ori ca în judecăţile 
domneşti să dea chiar el bani pentru cei ce nu puteau 
să-şi plătească datoriile. Ştia prea bine ce însemna să 
fii dator! Spun cronicarii că multe judecăţi ar fi ieşit 
strâmbe şi din cauza necunoaşterii limbii. în afară de 
asta, săracul de odinioară se făcuse tare darnic, 
risipind daruri în toate părţile, fără a chivernisi bani şi 
pentru el însuşi. 

Aşa l-a ajuns toamna anului 1668, şi o dată cu ea şi 
mazilirea, silindu-l să se întoarcă la sărăcia lui din Is- 

tanbul. Sărac a venit, şi la fel a plecat! A fost 
nevoit să ceară bani de drum de la nişte boiernaşi, căci 
marii boieri, care l-au linguşit şi s-au îndestulat cît a 
fost în domnie, n-au vrut să-i dea nici măcar un firfiric. 

Întors la Istanbul, n-a mai cutezat să ceară vreo 
altă domnie. Şi s-a stins din viaţă necunoscut de 


nimeni, printre străinii a căror limbă o vorbea, dar ei îl 
ţineau de venetic. Domnia lui scurtă n-a adus nimic 
Moldovei, nici rău, nici bine. 

19 - Domrvi i trecâtoore — domnitori uitaţi 


CUPRINS 


FECIORII SI NEPOTUL MĂRIEI SALE... nenea 
UN:DOMNITOR:NEDREPTAŢIT ae a aaa dai o ama aaa aaa 
LUMINA DE DUPĂ ASFINŢIT..... cena ennneneaaneaaaeei 
O POVESTE CU ŞI DESPRE OLTENI... nana 
DOMNIE VIFOROASĂ....... eee eee 
DOMNI ROR;NEPOFTUT ioca că teoa uda dananira aa eina 
VÎNĂÄTOR ... VINA Tzac cacat da a Sa rai 
ÎN UMBRA LUI MIRCEA VODĂ CEL BĂTRÂN... 
LUMINUIN INTUNERIC oana acea a aaa i at 
NEDREPTATE RĂMASĂ PESTE VEACURI.........eeeeeeeeeeeeernnnane 
SOACRA ȘI: GIN ER lrfe doo ud edu aia aie edi a 
DOMNUL DE RĂSCOALĂ... eee aaa 
MIRCEOANA: pai tb i oa bo ud Bal i alui aaa 
DOMN PE NEGÎNDITE...... eee anna 
BOGDAN CEL VESELpcioaciatea una pai aaa dacat 
OSÎNDIRE MILOASĂ......... eee eee 
MEADIŢĂ RETEZATA cea ca cra la ao a d d ia 
ÜN STEFAN TRANSILVAN mie ee ceea ata 
NĂSTRUŞNICUL PRINCIPE GABRIEL... nnneeeeeenaei 
RĂZBOIUL CELOR DOUA ... CUMNATȚE... en 
VOIEVODUL SĂRACILOR........m eee nenea 
UNDE NU-I CAP, VAI DE ... CAPETELE ALTORA... 
PRINTUL-CAR TURAR erau ăi ali aaa i dă de i 
PAPURĂ VODA ca caii ia a d 50 


“Mihail I, Dan II, Radu Pleşuvul, Alexan- 
dru Aldea, Bogdan cel Orb, Iliaş şi Şte- 
făniţă Rareş, Bogdan Lăpuşneanu şi 
atiţia alţii au stat în fruntea celor trei 
țări române doar citeva luni sau ani, 
în împrejurări vitrege, sfirşind adesea 
în mod tragic, în luptă sau pe eşafod, 
dar fără a-şi fi trădat crezul şi neamul. 
Unii au fost daţi uitării, alţii au lăsat o 
amintire estompată sau au fost inter- 
pretaţi subiectiv de contemporanii lor. 
Lucrarea de faţă reuşeşte o suită de 
medalioane  istorico-narative, axate pe 
evenimente definitorii din viaţa zbuciu- 
mată, domnia efemeră sau faptele me- 


-= morabile ale ... domnitorilor uitati. 

